
V I N T A G E 


Grigore Procopiu se naşte la 2 decembrie 1859 * n familia numeroasă 
a unui institutor din Câmpulung Muscel. După ce absolvă cursurile 
Facultăţii de Drept din Bucureşti, optează pentru o scurtă carieră în 
magistratură. Ajuns la Râmnicu Vâlcea, decide să intre în avocatură. 
Se căsătoreşte, în 1887, cu Elena Cristescu, cu care va avea şase copii 
(trei băieţi şi trei fete). Treptat, devine o importantă figură a oraşului, 
ajungând nu doar decan al Baroului Vâlcea, ci şi primar al localităţii 
(între martie şi decembrie 1907). Intrat în viaţa politică, rămâne fidel 
ideilor liberale. Câştigă câteva mandate de deputat şi de senator din 
partea PNL. In timpul Marelui Război, decide să-şi urmeze colegii 
parlamentari nu doar în refugiul de la Iaşi, ci şi în cel de la Odessa şi 
Herson. Impresiile despre această perioadă au fost adunate în volumul 
Parlamentul în pribegie , publicat în ediţie princeps imediat după război. 
In ultimii ani ai vieţii va renunţa la cariera politică, fiind numit în 
componenţa nou-creatului Consiliu Legislativ, organism instituit prin 
Constituţia din 1923 şi care a contribuit la unificarea legislaţiei pe 
teritoriul României Mari. Se stinge din viaţă la 13 octombrie 1930, la 
Bucureşti; este înmormântat în cimitirul Sf. Ioan din Râmnicu Vâlcea. 

Daniel Cain (n. 1972) este cercetător la Institutul de Studii Sud-Est 
Europene al Academiei Române. A studiat la Bucureşti şi la Sofia; este 
doctor în istorie cu o teză despre relaţiile diplomatice româno-bulgare 
la începutul secolului XX. Cadru didactic asociat la Universitatea din 
Bucureşti, unde ţine un curs de istorie a Balcanilor (secolele XIX-XXI). 
Autor şi editor al unor volume şi studii despre realităţile din spaţiul 

A 

sud-est european de la începutul secolului trecut. In ultimii ani, preo¬ 
cupările sale sunt legate de studierea societăţii româneşti în preajma 
Marelui Război. 

Prezentul volum de amintiri al senatorului Grigore Procopiu, 
apărut în ediţie princeps imediat după război, face parte din seria de 
recuperări istorice prin care Editura Humanitas marchează împlinirea 
unui secol de la evenimentele deopotrivă devastatoare şi fondatoare 
din anii 1914-1919. Printre manuscrisele inedite aduse până acum 
în atenţia publicului se numără cele trei volume din Jurnalul de 
război al reginei Maria (apărute în 2014-2015), o selecţie substanţială 
din traducerea inedită a Jurnalului de război ţinut de căpitanul 
Marcel Fontaine ca membru al Misiunii Militare Franceze în România 
(2016), precum şi un volum cu totul singular, Viaţa şi aventurile unui 
cioban român în Bulgaria în vremuri de război (igo8-igi8), al lui 
Nicolae S. Şucu (2017). Dintre recuperări, Editura Humanitas le-a 
propus cititorilor Memoriile de război ale lui G. Topîrceanu (2014), 
două volume de selecţii din Jurnalul din vremea ocupaţiei , de Vasile 
Th. Cancicov (2015-2016), precum şi însemnările unui diplomat de 

A 

altădată: In România , igi6-ig20 ale Contelui de Saint-Aulaire (2016). 

Senatorul Grigore Procopiu descrie în memoriile sale episodul 
mai puţin cunoscut al refugiului demnitarilor români din Bucureşti 
la Iaşi, apoi la Odessa şi Herson. Ceea ce în jurnalul de război al regi¬ 
nei Maria e redat ca o peripeţie aproape mitică, într-un fel de puzzle 
incomplet, îşi găseşte în cartea lui Procopiu piesele lipsă prin măr¬ 
turia nemijlocită a unuia dintre membrii parlamentului pribeag. 

A 

In editarea acestui volum, am păstrat subtitlurile din text aşa cum 
au fost ele formulate de autor; am păstrat de asemenea scrisoarea 
lui C.G. Dissescu, cu care se deschidea şi ediţia princeps a acestei cărţi. 
Am actualizat grafia şi punctuaţia în acord cu normele în vigoare; am 
păstrat ca atare formele lexicale care marchează o pronunţie specifică 




70 NOTĂ ASUPRA EDIŢIEI 

sau o opţiune a autorului justificată de etimologie (arhaismele, regio¬ 
nalismele, împrumuturile lexicale neologice la data scrierii), precum 
şi formele gramaticale. Greşelile de tipar evidente au fost corectate 
tacit; au fost păstrate însă neconcordanţele sintactice ale autorului. 
Scrierea cu iniţiale majuscule a unor termeni urmează şi ea normele 
actuale, mai puţin acolo unde marchează o opţiune asumată de autor. 
Numele româneşti sau străine de persoane şi locuri au fost preluate 
şi ele în grafia, fie şi inconsecventă, a autorului, dar în notele edito- 

A 

rului ele apar în forma consacrată în lucrările de specialitate. însem¬ 
nările autorului poartă datele din calendarul iulian (pe stil vechi), 
aflat atunci în vigoare (de exemplu, ziua de 23 noiembrie pe stil vechi 
este 6 decembrie după calendarul gregorian). 

Iconografia şi legendele au fost adăugate în redacţia prezentei 
ediţii şi urmăresc ilustrarea locurilor, evenimentelor şi personajelor 
pe care le-a cunoscut nemijlocit Grigore Procopiu. 

Mulţumirile editurii şi ale îngrijitorului ediţiei pentru ajutorul 
acordat în documentarea iconografică a acestui volum se îndreaptă 
în mod special către personalul Serviciului Judeţean Vâlcea al Arhi¬ 
velor Naţionale. 

> 



PARLAMENTUL IN PRIBEGIE 

(1916-1918) 

Amintiri, note şi impresii 

Cu o scrisoare de C.G. Dissescu, 
profesor universitar 



UN SENATOR ÎN VREMURI DE RĂZBOI 

Studiu introductiv de 
Daniel Cain 


UN OM POLITIC DE MODA VECHE 

A existat şi un altfel de an 1918, diferit de imaginea trium- 
fală pe care suntem obişnuiţi a o celebra cu fast. In primele 
zile ale acelui an, România se afla într-o situaţie dramatică, 
fiind înconjurată de duşmani şi lipsită de orice speranţă. 
Eroismul arătat în vara anului 1917 nu mai era îndeajuns 
pentru a salva statalitatea românească. Era absolut necesară 
o soluţie politică, chiar dacă dureroasă şi lipsită de glorie. 
Aşa se explică atmosfera primelor luni ale anului 1918: mo¬ 
horâtă, sub semnul supravieţuirii şi al resemnării. Speran¬ 
ţele vor renaşte abia din luna septembrie, după succesul 
ofensivei lansate de trupele Antantei pe frontul de la Salonic. 
România Mare începe să capete contur, încetând a mai fi o 
himeră, aşa cum părea la începutul acelui an. Despre atmo¬ 
sfera acelor ani de război, precum şi despre prefacerile le¬ 
gislative şi eforturile de modernizare a ţării ne vorbeşte, în 
memoriile sale, senatorul Grigore Procopiu. 1 Prins, împreună 
cu alţi peste 60 de parlamentari români, în dramaticul episod 
al arestării de către bolşevici, Procopiu ne pune la dispoziţie 
şi detalii mai puţin cunoscute despre desfăşurarea eveni¬ 
mentelor şi despre personajele implicate, aducând totodată 

*) Pentru detalii despre viaţa personală, vezi Dumitru Garoafă, „Un 
câmpulungean în slujba idealului naţional: Grigore Procopiu (1859- 
1.930)“, Revista Arhivelor , anul LXXIV, voi. LIX, nr. 1/1997, pp. 93-98. 

preţioase informaţii despre contextul larg politic, din noiem¬ 
brie 1916 şi până în primăvara anului 1918. 

Parlamentul în pribegie este singura mărturie rămasă 
despre activitatea politică a acestui avocat vâlcean, membru 
în parlamentul care a votat, în vara lui 1917, pentru reformă 
agrară şi vot universal. In fondul personal de la Arhivele din 
Vâlcea se păstrează ciorna unui proiect memorialistic, intitu¬ 
lat Amintiri , note şi impresii din culisele parlamentare şi 
politice . Din cele câteva pagini se desprind destule idei despre 
crezul politic al celui care a fost parlamentar timp de două 
decenii, atât în Vechiul Regat, cât şi în perioada interbelică. 
Liberalul Grigore Procopiu susţine că a intrat în viaţa politică 
având ca ţel, printre altele, schimbarea unor moravuri şi 
mentalităţi ale vremii, care căzuseră pradă urii şi discordiei. 
Din rândurile scrise spre sfârşitul vieţii reiese amărăciunea 
celui dezamăgit de elita politică din care a făcut parte: „Am 
luptat o viaţă întreagă, am reuşit în parte, cel puţin în judeţul 
meu, să realizez un progres, dar am fost silit să părăsesc poli¬ 
tica tot atât de decepţionat ca în primele timpuri când am 
părăsit magistratura pentru a intra în lupta politică.* 1 Această 
decepţie pare a fi fost accentuată de schimbările survenite 

în societatea românească la sfârşitul Marelui Război. 

* 

Puţinele rânduri rămase de la Procopiu ne dau imaginea 
unui om cultivat, cu preocupări filozofice 2 , crescut în spiritul 
valorilor morale. Contemporanii confirmă: „Om de o vastă 
cultură şi înzestrat cu cele mai frumoase calităţi intelectuale 
şi însuşiri morale, Grigore Procopiu a fost în profesiunea de 
avocat un exemplu de muncă, de demnitate şi de probitate de¬ 
săvârşită.* 3 Personaj fără morgă, care trăia în lumea ideilor 


1 ) Serviciul Judeţean Vâlcea al Arhivelor Naţionale (SJVAN), Fond 
personal Gr. Procopiu, dosar 5/1930, p. 7. 2 ) Vezi Grigore Procopiu, 

Viaţa absolută , Tipografia Societăţii Cooperative „Matei Basarab", 
Râmnicu Vâlcea, 1911. 3 ) Nicolae Angelescu, Plimbări şi mici excursii 
în Râmnicu Vâlcei , ed. Liliana Beu, Editura Bibliostar, Râmnicu 
Vâlcea, 2014, pp. 137-140. 

şi „era bunăvoinţa şi bunătatea întruchipate", Grigore Pro- 
copiu a îmbrăţişat şi cariera politică, făcând parte, după cum 
spune Nicolae Angelescu, „din acea categorie de oameni care 
făceau grele sacrificii şi nu se gândeau să realizeze prin 
politică beneficii materiale". Fost adversar politic, istoricul 
şi juristul Ioan C. Filitti îi va aduce, ulterior, un omagiu celui 
care i-a fost coleg, declarând că, atât în avocatură, cât şi în 
politică, acesta s-a distins prin erudiţie şi caracter integru: 
„Modest şi dezinteresat, idealist şi lipsit de vanitate, fin şi 
obiectiv, Grigore Procopiu n-a onorat banca ministerială, 
ţelul ambiţiilor neînfrânate a tot mai mulţi." 1 Prieten apro¬ 
piat, liderul liberal Ion G. Duca va arăta ce anume l-a împie¬ 
dicat pe Procopiu să joace un rol mai vizibil în viaţa ţării: 
modestia înnăscută, firea meditativă şi repulsia faţă de 
mijloacele brutale ale vieţii politice. 2 Senatorul vâlcean a 
preferat să fie un om al principiilor, nu al politicianismului: 
„Să nu confundăm naţionalismul, practica luminată a iubirii 
de neam, cu excitaţiunea urii sau temerii de străini, de cei 
de alt neam. Să nu confundăm naţionalismul cu şovinismul, 
după cum nu trebuie confundată iubirea de sine înţeleaptă 
şi morală cu egoismul sau cu ura contra aproapelui." 3 

După naşterea României Mari, Procopiu se transformă 
vizibil într-un critic al deprinderilor morale ivite într-o socie¬ 
tate bulversată de război: „Cei de sus să dea exemplu de cum¬ 
pătare şi moderaţiune în traiul lor [...]. Clasele conducătoare 
trebuie să-şi dea seama că unul din mijloacele cele mai pri¬ 
mejdioase de propagandă anarhică este deosebirea prea 
bătătoare la ochi între mizeria unora şi luxul destrăbălat 
al altora." 4 Aceste convingeri sunt reluate şi într-o scrisoare 
personală adresată şefului său de partid, Ion I.C. Brătianu, 

*) SJVAN, Fond personal Gr. Procopiu, dosar 4/1926-1930, p. 2. 
2 ) îndrumarea Vâlcei , IV, nr. 66-67, n-31 oc t- 1930, p. 2. 3 ) SJVAN, 

Fond personal Gr. Procopiu, dosar 1/1915-1916, p. 2. 4 ) Grigore Pro¬ 

copiu, Scumpirea traiului: Studiu economic , Tipografia Viitorul Vâlcei, 
Râmnicu Vâlcea, 1920, pp. 55-56. 

la începutul marii guvernări liberale din perioada interbe¬ 
lică: ,.In aceste vremuri extrem de grele pentru ţară, partidul 
liberal a făcut un act de curaj patriotic asumându-şi răs¬ 
punderea guvernării. El s-ar transforma însă într-un act de 
imprudentă temeritate dacă nu vom face absolut toate sfor¬ 
ţările pentru reconstruirea morală şi materială a ţării. [...] 
In activitatea sa la guvern, partidul liberal e dator să dea 
ţării o îndrumare, larg, dar adevărat democratică. El va trebui 
să înlăture confuzi unea ce se va face, din neştiinţă sau din 
rea-credinţă, între democraţie şi demagogie şi să condamne 
tendinţele de supralicitări demagogice îmbrăcate într-o falsă 
haină democratică." 1 Obosit, cel mai probabil, de deşertăciu¬ 
nea vieţii parlamentare interbelice, Grigore Procopiu va 
decide, în ianuarie 1926, să părăsească definitiv politica, 
din postura de vicepreşedinte al Senatului. Cuviinţa sa „de 
modă veche" contrasta deja „izbitor cu atitudinile atâtor 
săltaţi sau grăbiţi ai zilelor noastre". 2 Motivul oficial ba repre¬ 
zentat desemnarea sa drept membru în nou-creatul Consiliu 
Legislativ, organ cu rol de control, coordonare şi redactare a 
legislaţiei româneşti. Unii au văzut în această numire o 
modalitate de a scăpa de un personaj incomod. 3 Alţii au vorbit 
despre o provocare profesională pentru fostul senator, care 
percepea Consiliul Legislativ drept o instituţie necesară, me¬ 
nită „să ferească guvernele şi parlamentele regimului demo¬ 
cratic de greşelile în care incompetenţa sau preocupările de 
partid le-ar putea face să cadă, în dauna intereselor per¬ 
manente ale societăţii". Pentru un jurist ca Procopiu, mai 
susţinea loan C. Filitti (membru al aceluiaşi Consiliu Legis¬ 
lativ), aceasta era cea mai de seamă funcţie în stat. 4 

*) Biblioteca Academiei Române (BAR), Secţia de corespondenţă, 
S 7/CCCLXXVI, Grigore Procopiu către Ion I.C. Brătianu, Râmnicu 
Vâlcea, 10 mart. 1922. 2 ) SJVAN, Fond personal Gr. Procopiu, dosar 

4/1926-1930, p. 3. 3 ) Nicolae Angelescu, op. cit., p. 141. 4 ) SJVAN, 

Fond personal Gr. Procopiu, dosar 4/1926-1930, p. 2. 

PRACTICI PARLAMENTARE 
ÎN VECHIUL REGAT 

Pentru a înţelege mai bine contextul politic al vremii şi 

necesitatea modernizării legislative, precum şi rolul jucat de 

liberalul Procopiu în aceste prefaceri, este nevoie de o scurtă 

familiarizare cu regimul parlamentar din Vechiul Regat. 

Principiile sale izvorăsc din prevederile Constituţiei din 

1866. Astfel, puterea legislativă este exercitată colectiv de 

către suveran şi de cele două camere ale parlamentului. Ca 

legiuitor, regele este egal cu Adunarea Deputaţilor şi Senatul, 

având drept de iniţiativă legislativă. Nici un proiect de lege 

votat de cele două camere nu intră în vigoare dacă nu este 

sancţionat de rege, pe care însă nimeni nu-1 poate constrânge 

să sancţioneze o lege votată în parlament. Suveranul are nu 

doar dreptul să convoace camerele în sesiune extraordinară, 

ci si să le dizolve. Dacă nu au fost convocate anterior de către 
* 

rege, Senatul şi Adunarea Deputaţilor se întrunesc, în sesiune 
ordinară, în ziua de 15 noiembrie a fiecărui an, legiferând timp 

M 

de trei luni. (In caz de necesitate, lucrările puteau fi prelun¬ 
gite, tot prin decret regal.) La deschiderea sesiunii parlamen¬ 
tare, suveranul expune, într-un mesaj citit, starea naţiunii. 
Acest mesaj regal joacă un rol important, fiind considerat un 
adevărat program al guvernului, indicând priorităţile legis¬ 
lative în privinţa cărora parlamentul este chemat să se pro¬ 
nunţe. Ca răspuns la Mesajul Tronului, cele două camere 
votează o adresă, prilej de interpelări şi dezbateri parlamen¬ 
tare pe tema activităţii şi a programului guvernului. 1 

Constituţia ţării recunoştea dreptul de a fi alegător orică- 
rui cetăţean român plătitor de impozite. In practică, lucrurile 
erau mult mai restrictive. Votul era cenzitar, bazat pe averea 


7 ) Emil A. Frunzescu, Organizarea politică şi administrativă a 
României , Atelierele Grafice Socec, Bucureşti, 1909, pp. 69, 119-120. 

deţinută. Pentru a dobândi drept de vot, trebuia să ai peste 
ai de ani şi să fii înregistrat într-un colegiu electoral. Pentru 
a îndeplini această ultimă cerinţă, cel care dorea să fie ale¬ 
gător trebuia să deţină „o proprietate oarecare pentru care 

A 

plăteşte o dare fondară pe anul trecut şi curent". In funcţie 
de venit, profesie şi demnităţi deţinute, electoratul (exclusiv 
masculin) era împărţit în colegii: trei pentru Adunarea De¬ 
putaţilor şi două pentru Senat. Este un sistem parlamentar 
răspândit în Europa acelor vremuri, care favorizează o 
minoritate restrânsă, în defavoarea majorităţii populaţiei. 
Deşi numărul celor înscrişi pe listele electorale s-a dublat 
între 1892 şi 1914, censul ridicat a împiedicat peste 90% din 
populaţia Vechiului Regat să se pronunţe în chestiuni de 
interes public. Spre exemplu, la ultimele alegeri organizate 
sub domnia lui Carol I (în mai 1914), au fost înscrişi pe lis¬ 
tele electorale 130 843 de alegători pentru Adunarea Deputa¬ 
ţilor şi alţi 33 423 de alegători pentru Senat. Un procent 
infim, în condiţiile în care, în acel moment, populaţia ţării 

A 

era estimată la 7,7 milioane de locuitori. 2 In acest sistem 
electoral cenzitar, membrii parlamentului erau recrutaţi 
cu precădere dintre marii proprietari funciari şi vârfurile 
burgheziei. Astfel, din cele cinci categorii de alegători care 
decideau componenţa nominală a Senatului şi a Adunării 
Deputaţilor, trei se recrutau aproape exclusiv dintre proprie¬ 
tarii de pământ si marii industriaşi si comercianţi. Câte o 
categorie era recrutată dintre locuitorii oraşelor, respectiv 
din rândul populaţiei rurale. Practic, 85% dintre parlamen¬ 
tari erau aleşi de câteva mii de mari proprietari şi de locui¬ 
torii oraşelor, restul de 15% reprezentând interesele celor 

cinci milioane de ţărani. 

* 

! ) C. Hamangiu, Codul general al României , voi. I, Codurile , Libră¬ 
ria Alealay, Bucureşti, f.a., p. 13. 2 ) Anuarul Statistic al României. 

1922, Tipografia Curţii Regale, Bucureşti, 1923, pp. 15, 21. 

Practica parlamentară din Vechiul Regat este guvernată 
de dreptul constituţional al suveranului de a-i numi şi revoca 
pe miniştri. Prin urmare, regele, şi nu parlamentul, este cel 
care decide dacă un partid pleacă de la guvernare. Noul gu¬ 
vern este rezultatul voinţei regale, nu a electoratului. Este 
dreptul Coroanei de a decide când şi cui să-i fie încredinţată 
puterea, fiind călăuzită în luarea acestei decizii de evaluarea 
intereselor ţării. După ce, prin decret regal, este desemnat 
noul cabinet, parlamentul este dizolvat şi sunt organizate 
noi alegeri, pentru formarea unei alte majorităţi. Nici un 
guvern desemnat de rege nu va fi dezamăgit de rezultatul 
urnelor. Principiul „rotaţiei 44 între cele două mari partide 
(liberal şi conservator) reprezintă o caracteristică a vieţii 
politice din Vechiul Regat. „O, dulci vremuri ale alternan¬ 
ţelor partidelor cu atâta artă transformate de Regele Carol 
în dogmă de guvernare! 44 îşi va aduce aminte, în perioada 
interbelică, unul dintre fruntaşii PNL. 3 Carol I vede în această 
alternanţă la putere principalul mijloc de a rezolva proble¬ 
mele economice şi politice ale ţării. Astfel, Coroana devine 
partea esenţială a mecanismului parlamentar, fiind trecută 
cu vederea voinţa parlamentului. Practic, aşa cum constata 
viitorul lider liberal Gheorghe Tătărescu, deputaţii şi sena¬ 
torii sunt aleşi de către guvern, nu de către electorat. De 
aici rezultă şi natura relaţiilor dintre cabinet şi legislativ: 
guvernul decide şi ordonă, iar parlamentul execută. 2 In 
aceste condiţii, camerele nu pot fi un organ de control, ci 
doar o unealtă servilă în mâna guvernului, care a organizat 
alegerile. 3 Evenimentele care se vor derula în timpul Marelui 

l ) I.G. Duca, Amintiri politice , voi. I, Jon Dumitru Verlag, Munchen, 
1981, p. 13. 2 ) Gheorghe Tătărescu, Regim ul electoral şi parlamentar 

în România , ed. Nicolae-Şerban Tanaşoca, Editura Fundaţiei PRO, 
Bucureşti, 2004, pp. 31-38, 109-133. 3 ) Edm. Beldiman, Schiţe şi 

impresiuni din grele vremuri , Tipografia I. Brănişteanu, Bucureşti, 
1918, p. 65. 

Război vor reconfirma aceste raporturi politice. Parlamen¬ 
tului ţării i se va reproşa că a ajuns o anexă a guvernului, 
un simplu birou de prezentat şi votat legi. 1 


EFORTURI DE MODERNIZARE ANTEBELICE 

Stenogramele şedinţelor celor două camere ale parlamen¬ 
tului ne dau imaginea unui Grigore Procopiu conştiincios, 
dar prea puţin vizibil. Este însă o impresie superficială. 
Faptul că se consideră un „devotat membru al partidului' 4 , 
care rareori a ieşit din „rezerva de modestă disciplină parla¬ 
mentară", nu-1 împiedică să-şi spună tranşant punctul de 
vedere. Prin urmare, îi va comunica, la un moment dat, şefu¬ 
lui său de partid că „nici o consideraţiune de ordin secundar 
de disciplină de partid nu trebuie să oprească pe orice par¬ 
lamentar cu experienţă de a-şi spune cuvântul, fără înconjur, 
când crede că sunt greşeli de îndreptat sau îndrumări utile 
de indicat 44 . 2 

A candidat mereu în Vâlcea, din partea Partidului Naţio¬ 
nal Liberal. Obţine primul mandat de deputat în martie 
1901. In mai 1907, devine senator. Nu reuşeşte să obţină un 
nou mandat nici la alegerile din februarie 1911 (când pierde 
în faţa lui Barbu Ştefanescu Delavrancea) 3 , nici la cele din 
noiembrie 1912 (când obţine cele mai puţine voturi dintre 
cei patru candidaţi). 4 Marcat probabil de aceste eşecuri, în 
februarie 1914 candidează, cu succes, pentru un mandat de 


] ) Corvin M. Petrescu, Omul dezastrului . Opera lui Ionel Brătianu , 
Tipografia Nicolaie Peiu, Bârlad, f.a., pp. 8-9. 2 ) BAR, Secţia de 
corespondenţă, S 7/CCCLXXVI, Grigore Procopiu către Ion I.C. 
Brătianu, Râmnicu Vâlcea, 10 mar. 1922. 3 ) Dezbaterile Senatului , 

Sesiunea extraordinară 1914, nr. 2/13 iun. 1914, şedinţa din 6 iun. 
1914, p. 34. i ) Dezbaterile Senatului , Sesiunea ordinară 1912-1913, 
nr. 1/29 nov. 1912, şedinţa din 27 nov. 1912, p. 3. 

deputat. 1 Existenţa acestui legislativ este de doar două luni, 

(iinel dizolvat după adoptarea, în cele două camere, a decla¬ 
raţiei de revizuire a Constituţiei de la 1866. Premierul liberal 
Ion I.C. Brătianu sintetizează nevoia modificărilor constitu¬ 
ţionale: „Pentru executarea întregului nostru program eco¬ 
nomic avem nevoie de posibilitatea unei exproprieri, pe care 
textul Constituţiei actuale nu ne-o îngăduie. Pentru îndrep¬ 
tarea situaţiunii generale politice avem nevoie de revizui¬ 
rea Constituţiunii pentru a înlocui sistemul actual de colegii 
printr-un colegiu unic.“ 2 Altfel spus, urma a fi tranşată ches¬ 
tiunea împroprietăririi ţăranilor şi se dorea să se renunţe la 
votul cenzitar, prin introducerea unui colegiu unic al ştiutorilor 
de carte. Lărgirea corpului electoral devenise o necesitate, 
fiind considerată o condiţie obligatorie pentru modernizarea 
ţării. Liberalii mizează în politica internă pe cartea reformelor, 
în timp ce conservatorii se tem că o asemenea schimbare ar 
putea aduce mai mult rău decât bine; printre argumentele 
conservatorilor se numărau analfabetismul generalizat şi 
corupţia endemică. 3 

Prin urmare, noi alegeri parlamentare sunt convocate în 
a doua jumătate a lunii mai. Liberalii obţin singuri majorita¬ 
tea parlamentară necesară pentru revizuirea Constituţiei: 
.Adunările nu pot delibera dacă cel puţin două treimi a mem¬ 
brilor din care se compun nu sunt prezenţi, şi nici o schim¬ 
bare nu se poate adopta dacă nu va întruni cel puţin două 
treimi ale voturilor 4 * (art. 128). Noul parlament e dominat de 
liberali, care obţin în Adunarea Deputaţilor 143 de mandate 
din totalul de 188, iar în Senat, 82 din 118. 4 Grigore Procopiu 


l ) Dezbaterile Adunării Deputaţilor , Sesiunea ordinară 1914, nr. 1 1 
22 febr. 1914, şedinţa din 21 febr. 1914, p. 10. 2 ) Dezbaterile Sena¬ 

tului , Sesiunea ordinară 1914, nr. 37/6 mai 1914, şedinţa din 22 apr., 
p. 589. 3 ) Sorin Radu, Electoratul din România în anii democraţiei 

parlamentare (1919-1937), Institutul European, Iaşi, 2004, p. 16. 

4 ) Monitorul Oficial , nr. 49, 4(17) iun. 1914, pp. 2385-2389. 

reuşeşte să obţină de această dată un nou mandat de senator, 
alături de prietenul său Constantin Dissescu, trecut între 
timp la conservator-democraţii lui Take Ionescu. Candidatura 
îi este contestată, fără succes, de către opoziţie. 1 

In mesajul său, regele Carol I cere noului parlament să 
ducă la bun sfârşit „această mare operă, menită să întă¬ 
rească temeliile Statului şi să-i asigure pentru multă vreme 
o paşnică şi sănătoasă propăşire". La doar zece zile, moşte¬ 
nitorul tronului austro-ungar este asasinat la Sarajevo. Nori 
negri se vor năpusti asupra bătrânului continent, cuprins 
de febra războiului. Atunci când va fi deschisă sesiunea 
parlamentară ordinară, mai bine de jumătate din Europa 

_ A 

era deja transformată în teatru de război. Intre timp, regatul 
român îşi proclamase neutralitatea şi avea un nou suveran. 
Ca să putem trece prin aceste vremuri grele, declara regele 
Ferdinand în primul său mesaj citit la deschiderea unei 
sesiuni parlamentare, „avem neapărată nevoie de concursul 
sincer şi de patriotismul luminat al tuturor forţelor naţiunii, 
precum şi de unirea sufletească a tuturora". Suveranul le 
cere parlamentarilor să acorde guvernului „tot sprijinul 
cuvenit, ca el să poată duce la îndeplinire diferitele proiecte 
de legi cerute de împrejurări, sau menite să îndestuleze 
trebuinţele armatei, pe care naţiunea întreagă o înconjoară 
cu dragoste şi încredere". 2 Nici în Mesajul Tronului, nici în 
adresa de răspuns a celor două camere nu se mai pomenea 
nimic despre revizuirea Constituţiei, motivul pentru care 
fuseseră organizate ultimele alegeri parlamentare. Subiectul 
pălise în faţa îngrijorărilor provocate de război şi va fi adus 
în prim-plan abia în primăvara anului 1917, într-un moment 
critic pentru societatea românească. 


M Dezbaterile Senatului , Sesiunea extraordinară 1914, nr. 3/17 iun. 
1914, şedinţa din 7 iun. 1914, pp. 225-227. 2 ) Dezbaterile Senatului , 

Sesiunea ordinară 1914-1915, nr. 1/16 nov. 1914, şedinţa din 15 nov. 
193.4, p. 1. 

ZBATERI ŞI DEZBATERI ÎN ANII NEUTRALITĂŢII 

Singurul lucru notabil în activitatea lui Grigore Procopiu 
4lin timpul celor doi ani de neutralitate a ţării este duelul 
oratoric cu senatorul conservator Constantin Argetoianu. 
Subiectul este sensibil: rolul parlamentului în politica externă 
n cabinetului Brătianu, într-un moment tensionat pentru 
viitorul ţării. Din clipa în care a izbucnit Marele Război, „orice 
om conştient în ţara românească" va căuta răspunsuri la 
următoarele chestiuni: ,,i) acţiune, sau neutralitate? 2) dacă 
va fi acţiune, în ce direcţiune? 3) momentul." Se vorbeşte 
despre o controversă în minţi şi o îndoială în inimi, respectiv: 
Transilvania, sau Basarabia? 1 Sunt invocate şi opţiunile 
aflate la îndemâna guvernanţilor: o politică de riscuri, însă 
pregătită din vreme, sau o politică „cu minimum de riscuri, 
cu maximum de câştig, dar şi cu puţină glorie". 2 

Pentru a putea negocia în linişte momentul intrării ţării 
în război, cabinetul liberal a mizat pe tăcerea parlamentului. 
Ministrul I.G. Duca explică acest raţionament: „Dacă va 
vorbi parlamentul, dacă vor fi acolo dezbateri asupra politicii 
externe, interpelări, lămuriri şi răfuieli, tot scopul urmărit 
de guvern se va prăbuşi. Toată grija noastră s-a îndreptat 
deci asupra sesiunii parlamentare [...]. Am hotărât, întâi, 
să facem o sesiune scurtă şi mereu întretăiată de vacanţe, 
în al doilea rând, am dispus să nu venim cu nici o lege de orga¬ 
nizare, cu nimic din ceea ce ar putea provoca conflicte sau 
divergenţe serioase de păreri între partide. Am orânduit să 
nu depunem pe birourile adunării decât proiecte de legi ce¬ 
rute de situaţia de pregătire războinică în care ne aflam şi 

Dezbaterile Senatului , Sesiunea ordinară 1915-1916, nr. 12/15 
dec. 1915, şedinţa din 9 dec. 1915, pp. 71-73- 2 ) Dezbaterile Senatului , 

Sesiunea ordinară 1915-1916, nr. 11/13 dec. 1915, şedinţa din 9 dec. 
19L5 P- 69 . 

cerinţele indispensabile necesităţilor armatei. în al trei¬ 
lea rând am stabilit ca normă fixă să nu răspundem la nici o 
întrebare privitoare la politica externă, să eliminăm cu alte 
cuvinte complet prin dezbateri discutarea situaţiei externe. 
Motivarea noastră era următoarea: întrucât nu suntem în 
măsură să dăm ţării toate lămuririle cu privire la politica 
noastră din afară, preferăm să nu angajăm discuţii pe crâm¬ 
peie, pe amănunte. Asemenea discuţii pot provoca nedume¬ 
riri sau da loc la interpretări greşite. Deocamdată cerem ca 
parlamentul să ne acorde încrederea sa, iar când momentul 
oportun va veni îi vom expune toată acţiunea noastră diplo¬ 
matică şi-i vom justifica toate faptele şi toate atitudinile 
noastre. In al patrulea rând, am adresat opoziţiei un apel 
călduros şi stăruitor la linişte şi la unire. [...] Am avut feri¬ 
cirea să izbutim să realizăm aceste patru puncte ale progra¬ 
mului nostru parlamentar. [...1 Şi astfel sesiunea din iarna 
1914-1915 a fost cea mai liniştită, dar şi cea mai searbădă 
din toate sesiunile pe care le-a cunoscut vreodată parlamen¬ 
tul României Mici. ul 

Cu totul altfel vor sta lucrurile la deschiderea sesiunii 
parlamentare ordinare din toamna lui 1915, când opozi¬ 
ţia va fi extrem de activă în a interpela guvernul. Mai mult, 
în momentul în care regele îşi citeşte mesajul, unii dintre 
parlamentarii opoziţiei scandează împotriva guvernului. 
Marghiloman, prezent în plen, notează că nu mai văzuse 
niciodată un astfel de spectacol. 2 într-o asemenea atmosferă, 
în decembrie 1915, senatorul Argetoianu le reproşează libe¬ 
ralilor că, din momentul declanşării Marelui Război, „orice 
încercare de viaţă parlamentară a fost stânjenită: sesiuni 
cât de scurte posibil, discuţiunea la Adresă, anul trecut supri¬ 
mată; la interpelări guvernul răspunzând anticipat că nu 

*) I.G. Duca, op. cit., pp. 142-144. 2 ) Alexandru Marghiloman, 

Note politice , voi. I, Editura Institutului de Arte Grafice Eminescu, 
Bucureşti, 1927, pp. 547-548. 

va da nici o lămurire; la cereri la dosare, la toate mijloacele 
prin care parlamentul căuta să controleze politica Statului, 
obstacol*. 1 Cu doar câteva zile înainte, Brătianu declarase 
că guvernul nu este dator să pună „orice dosar“ la dispoziţia 
parlamentarilor, cerând camerelor să-i dea toată încrederea, 
în condiţiile în care el îşi va asuma întreaga responsabilitate. 2 
Fost diplomat şi un militant al intrării în război de partea 
Franţei, Constantin Argetoianu va face un aspru rechizitoriu 
al politicii de expectativă duse de guvernul liberal. Va fi 
susţinut în demersul său de vocalul lider conservator Nicolae 
Filipescu, care reproşează cabinetului Brătianu faptul că 
este singurul guvern din regiune „care de la începutul războ¬ 
iului a socotit că n-are nici o comunicare de făcut parlamen¬ 
tului*. în replică, într-un discurs „declamatoriu* 3 , Grigore 
Procopiu defineşte ţelul pe care ar trebui să-l urmărească 
elita politică. Astfel, „în vâltoarea care s-a dezlănţuit şi după 
care vor urma prefaceri adânci în alcătuirile politice, să 
căutăm să păstrăm întâi neştirbit patrimoniul moştenit şi, 
în limitele posibile şi în direcţia aspiraţiilor legitime ale nea¬ 
mului, să-l mărim, să-l împuternicim pentru viitor*. 

Când discută despre rolul opiniei publice în modelarea 
politicii externe a ţării, Procopiu îşi avertizează colegii con¬ 
servatori: „Dacă ne înşelăm cu votul universal, va avea cine 
să repare răul, când vreun rău se va putea constata; dar, 
dacă ne înşelăm la pornirea unui război nenorocit, nimeni 
nu va mai putea aduce îndreptare. Opiniunea publică este 
anonimă şi nerăspunzătoare.* 4 Discursul său va fi menţionat 

J ) Dezbaterile Senatului , Sesiunea ordinară 1915-1916, nr. 7/8 dec. 
1915, şedinţa din 3 dec. 1915, p. 16. 2 ) Dezbaterile Senatului , Sesiunea 

ordinară 1915-1916, nr. 4/21 nov. 1915, şedinţa din 19 nov. 1915, P- 8. 
3 ) Ti tu Maiorescu, România şi războiul mondial , ed. Stelian Neagoe, 
Editura Machiavelli, Bucureşti, 1999, p. 102. 4 )Dezbaterile Senatului , 
Sesiunea ordinară 1915-1916, nr. 7/8 dec. 1915, şedinţa din 4 dec. 1915, 
pp. 28-29. 

în timpul dezbaterilor, mult mai aprinse, din Adunarea 
Deputaţilor, când va fi invocat dreptul opiniei publice „de a 
da directivă în politica externă". Liberalilor li se reproşează 
faptul că „un popor care e sortit să-şi realizeze unitatea 
naţională cu arma în mână" nu poate fi ţinut până în ultima 
clipă „în această dilemă sentimentală, de a nu şti dacă 
unitatea naţională conduce pe drumul Carpaţilor sau peste 
Prut, de a nu-si da seama unde îi sunt duşmanii si unde îi 
sunt aliaţii, alături de care poate să-şi realizeze idealul 
naţional, şi că, în asemenea condiţii, se poate ca să nu se 
betejească Statul hrănind cetăţenii acestei ţări cu ideea că 
singura lor menire istorică este de a juca rolul unor hiene, 
care să stea de o parte, până la sfârşitul luptei, până când 
mirosul de cadavre, infectând atmosfera, ar fi în stare să le 
trezească instinctul revendicărilor naţionale". 1 


ROSTUL PARLAMENTULUI 

Exista un mare adevăr în reproşurile parlamentarilor 
conservatori: Ion I.C. Brătianu a preluat politica defunctului 
Carol I de a eluda voinţa parlamentului atunci când venea 
vorba de politica externă a ţării. Potrivit Constituţiei Vechiu¬ 
lui Regat, regele „încheie cu statele străine convenţiunile 
necesarii pentru comerciu, navigaţiune şi alte asemenea; 
însă, pentru ca aceste acte să aibă autoritate îndatoritoare, 
trebuie mai întâi a fi supuse puterii legislative şi aprobate 
de ea" (art. 93). Constituţia nu prevedea nimic legat de drep¬ 
tul de a încheia tratate ofensive, tratate de pace, precum şi 
de dreptul de a declara război, ceea ce-i face pe juriştii vremii 
să considere că „aceste drepturi rămân Naţiunei, care le 

1 ) Dezbaterile Adunării Deputaţilor , Sesiunea ordinară 1915-1916, 
nr. 13/15 dec. 1915, şedinţa din 12 dec. 1915, p. 53. 

exercită prin mandatarii ei din parlament". Particularită- 
( ile scenei politice româneşti apar din faptul că puterea 
legiuitoare „poate tot ce Constituţia nu-i opreşte*} Din acest 
punct de vedere, Constituţia de la 1866 nu era prea restric¬ 
tivă. Aşa se explică preferinţa lui Carol I pentru diplomaţia 
secretă. 

Puţini au fost membrii parlamentului care au avut idee 
despre existenţa tratatului secret de alianţă cu Germania 
si Austro-Ungaria, piatra de temelie a politicii externe a 
Vechiului Regat timp de trei decenii. Niciodată textul acestui 
tratat, reînnoit de câteva ori, nu a fost supus votului celor 
două camere, existând printre altele şi temerea că parlamen¬ 
tul l-ar putea respinge, din cauza situaţiei românilor aflaţi 
sub stăpânirea monarhiei austro-ungare. Această diplomaţie 
secretă şi-a arătat cusurul în momentul în care prevederile 
tratatului au trebuit să fie puse în aplicare. In timpul Con¬ 
siliului de Coroană convocat la Sinaia (21 iulie 1914) pentru 
a decide poziţia ţării în conflictul european, s-a văzut „că 
regele Carol n-a avut în faţa lui decât nişte petece de hârtie 
moarte". 2 

Bătrânul suveran era mult prea cerebral pentru a merge 
împotriva curentului, respectiv a forţa intrarea ţării în răz¬ 
boi alături de Berlin şi Viena. Succesorul său a fost lipsit 
de abilitatea necesară pentru a menţine monopolul decizio¬ 
nal al Coroanei în privinţa politicii externe. Premierul Ion 
LC. Brătianu va reuşi să pună stăpânire „ca un autocrat" pe 
voinţa regelui Ferdinand. 3 Spre deosebire de formula Bră- 
tianu-Carol I, în noua formulă, Brătianu-Ferdinand, omul 
cu experienţă politică şi cu autoritate este liderul liberal, 

! ) Emil A. Frunzescu, op. cit., pp. 61, 118. 2 ) Constantin Arge- 

toianu, Memorii , I—II, ed. a Il-a, ed. Stelian Neagoe, Editura Machia- 
velli, Bucureşti, 2008, p. 283. 3 ) M. Theodorian-Carada, Efemeridele: 

însemnări şi amintiri, igo8-ig28, Tipografia Serafica, Roman, 1937, 


P- 139 - 

nu suveranul. „Cu suirea lui Ferdinand pe Tron, Brătianu 
a devenit stăpân absolut pe situaţie şi singur răspunzător 
al sorţii ţării noastre" 1 , spune Argetoianu. Fire suspicioasă, 
şeful guvernului preferă să poarte personal negocierile pri¬ 
vind intrarea ţării în război. Ceea ce -1 preocupă este să nu 
întreprindă nimic care să împingă România în război „îna¬ 
inte ca să-i vie ora". 2 De teama unor indiscreţii, nu doar mem- 
brii parlamentului sunt ţinuţi în necunoştinţă de cauză, ci 
şi mulţi membri ai cabinetului său, inclusiv ministrul său 
de externe, în ale cărui atribuţii exclusive se aflau negocierea 
tratatelor şi convenţiilor de orice natură cu alte state. 3 

Ignorarea voinţei parlamentului va fi adusă în discuţie 
în timpul Consiliului de Coroană (organ cu rol consultativ, 
neprevăzut în Constituţie) ţinut la Cotroceni în ziua intrării 
ţării în război (14 august 1916). Fostul premier conservator 
Titu Maiorescu a încercat să dovedească imposibilitatea 
constituţională de a declara războiul. Pentru aceasta ar fi 
fost nevoie de dizolvarea parlamentului, care avea un mandat 
expres şi limitat - revizuirea Constituţiei. Aveţi majoritatea 
în parlament, le spune Maiorescu liderilor liberali prezenţi 
la Cotroceni, „dar el nu s-a ales în vederea chestiunii de azi. 
Ţara nu a fost consultată" . In schimb, pentru regele Ferdi¬ 
nand „autoritatea Constituantei de azi e mai mare decât a 
unui parlament ordinar" 4 . Punct de vedere susţinut şi de 
liberalul Mihail Pherekyde, preşedinte al Adunării Depu¬ 
taţilor, care susţine că cele două camere îşi păstrează „toate 
prerogativele obişnuite ale parlamentului, prin urmare şi 
pe aceea de a se rosti asupra declarării războiului". 

A avut Brătianu asentimentul celor două camere pentru 
a declara războiul? I.G. Duca afirmă că acesta ar fi primit, în 
toamna lui 1915, mandat din partea deputaţilor şi sena- 

1 ) Constantin Argetoianu, op. cit., p. 295. 2 ) Alexandru Marghi¬ 
loman, op. cit., p. 373. 3 ) Emil A. Frunzescu, op. cit., p. 205. 4 ) BAR, 

Secţia Manuscrise, Arhiva Em. Porumbaru, I mss 1, nepaginat. 

lorilor liberali de a declara, în numele lor, război Puterilor 
( Vntrale, la momentul prielnic. Prin urmare, în august 1916, 
rond a semnat convenţia militară cu Antanta (Franţa, Rusia, 


Anglia şi Italia), şeful guvernului a acţionat în baza manda- 
I ului pe care îl avea. „Brătianu a declarat războiul pe numele 
întregului partid, în buzunarul său având de luni de zile 
procura subscrisă de toţi parlamentarii liberali." 1 Deputatul 
liberal Grigore Trancu-Iaşi detaliază, în jurnalul său, cum 
au decurs aceste discuţii dintre şeful guvernului şi parlamen¬ 
tarii majorităţii, desfăşurate în octombrie 1915, în sufrageria 
lui Brătianu. Aceştia au fost chemaţi, pe rând, la o consfătu¬ 
ire, unde liderul partidului le-a expus punctul său de vedere. 
I )rept răspuns, şeful guvernului a primit asigurări că doar el 


este cel în măsură să decidă momentul intrării ţării în război. 


Am plecat cu toţii convinşi, mai notează Trancu-Iaşi, că Bră¬ 
tianu aşteaptă clipa finalizării tratativelor şi un moment 
favorabil pentru a intra în acţiune, „nesiliţi de nimeni". 2 


Acest cec în alb pe care -1 primeşte Brătianu este un semn 
al puterii absolute pe care a dobândit-o în partid. Intâlnindu-1 
deseori în acea perioadă, deputatul Nicolae Iorga constata: 


„Nicicând n-a părut mai stăpân: pe dânsul, pe rege, pe noi 
toţi, pe soartă." 3 Este adevărat, Brătianu are şi liniştea de 
a se bizui pe un partid puternic şi disciplinat, sprijinul cole¬ 
gilor săi fiindu-i îndeajuns. Neliniştea este însă pe buzele 
tuturor: „Va fi având el inteligenţa, prevederea, sentimentul 
răspunderii, curajul şi fermitatea ce se cer în această situa- 
ţiune? Va fi având el, în fine, mai ales conştiinţa deplină a 

/V 

răspunderii sale?" 4 In anii tulburi care vor veni, liderul 


1 ) I.G. Duca, op. cit., pp. 198, 279, 281. 2 ) Grigore Trancu-Iaşi, 

Ţara mea: Memorii , igi6-igao , ed. Fabian Anton, Editura Ararat, 
Bucureşti, 1998, pp. 15—16. 3 ) N. Iorga, O viaţă de om: Aşa cum a 

fost, voi. II, Editura N. Stroilă, Bucureşti, 1934, p. 226. 4 ) Dezbaterile 

Senatului , Sesiunea ordinară 1915-1916, nr. 12/15 dec. 1915, şedinţa 
din 9 dec. 1915, p. 73. 

Partidului Naţional Liberal va dovedi că a fost plămădit din 
aluatul celor care „pot să ridice, în spinare, în acelaşi timp, 
dezastrul şi renaşterea unui popor întreg". 1 Pentru Brătianu, 
o bună politică guvernamentală este condiţionată de câţiva 
factori: un ţel precis; o cunoaştere exactă a condiţiilor în care 
te afli, pentru a stabili modul de realizare; o acţiune energică 
pentru atingerea ţelului propus. 2 Crezul său este limpede 
expus în timpul Consiliului de Coroană de la Cotroceni: avem 
patru mari puteri care s-au angajat să recunoască anexarea 
teritoriilor revendicate de noi. „Aceasta va rămâne înscris 
în istorie, chiar dacă nu reuşim în război." 3 Este o idee pe 
care o va dezvolta, câteva luni mai târziu, în faţa deputaţilor 
refugiaţi la Iaşi: jertfele făcute nu sunt sterile, deoarece astfel 
s-au introdus în conştiinţa Europei drepturile românilor pe 
acest pământ, recunoscute „prin acte internaţionale care 
constituie fapte istorice". 4 Găsim sintetizată în acest enunţ 
logica politicii pe care o va duce în perioada 1916-1919. 

Aşteptat cu mult interes în toată această perioadă, marele 
discurs al lui Ion I.C. Brătianu despre condiţiile intrării ţării 
în război va fi ţinut abia în decembrie 1919, în primul parla¬ 
ment al României Mari. Aflat, în acel moment, în opoziţie, 
liderul liberal va pleda pentru justeţea politicii sale: „Oamenii 
sunt oameni, guvernele, chiar cele compuse din bărbaţii cei 
mai altruişti, cei mai generoşi şi inspiraţi numai de idealuri, 
totuşi sunt supuşi în ţara lor la acţiunea, la presiunea inte¬ 
reselor de tot felul, care constituie viaţa internă a fiecărui 
Stat." 5 Nimeni nu era mai în măsură să rostească aceste 


D Gala Galaction, Jurnal , II, ed. Teodor Vârgolici, Minerva, Bu¬ 
cureşti, 1977, p. 43. 2 ) Discurs ţinut în şedinţa secretă a Senatului 

din 15 mai 1913. 3 ) BAR, Secţia Manuscrise, Arhiva Era. Porumbaru, 

I mss 1, nepaginat. 4 ) Dezbaterile Adunării Deputaţilor , Sesiunea 
ordinară 1916-1917, nr. 6/11 ian. 1917, şedinţa din 14 dec. 1916, p. 42. 
5 ) Vezi Dezbaterile Adunării Deputaţilor , Sesiunea ordinară 1919-1920, 
nr. 14/30 dec. 1919, şedinţa din 16 dec. 1919, p. 160. 

cuvinte decât cel care a purtat povara celor doi ani de neu¬ 
tralitate, timp în care a trebuit să gestioneze nu doar presiu¬ 
nile făcute de alianţele militare aflate în conflict, ci şi pe 
acelea ale adversarilor săi politici. Unii dintre aceştia îi vor 
recunoaşte totuşi „meritul că a văzut just ceea ce alţii nu au 
văzut". 1 Despre această perioadă, Constantin Argetoianu 
vorbeşte cu francheţe: „Neutralitatea! Oribilă epocă a istoriei 
noastre, în care ne-am dat arama pe faţă. In loc să muncim 
zi şi noapte şi să ne făurim intrumentul întregirii neamului, 
ne-am certat doi ani de zile , în demni moştenitori ai Bizan¬ 
ţului şi ai Fanarului! Am făcut politică şi afaceri, în loc să 
lâcem treabă! f...l în mijlocul acestei învălmăşeli de senti¬ 
mente şi de porniri, Brătianu, cu planul lui scris dinainte, sta 
la pândă şi aştepta momentul său, cu toate sforile în mână. 
Politiceşte şi diplomaticeşte, Brătianu şi-a dus foarte bine 
barca până la intrarea în Război: i-a dus de nas pe toţi. Eroa¬ 
rea lui cea mare [...] a fost că n-a pregătit România pentru 
soarta ei; a fost că n-a tablat decât pe victorie şi nu s-a pre¬ 
ocupat o secundă şi de posibilitatea unei înfrângeri." 2 


ROMÂNIA ÎN RĂZBOI: UN ÎNCEPUT DEZASTRUOS, 

O RETRAGERE HAOTICĂ 

Din acest moment, cel al primelor înfrângeri, încep şi 
memoriile lui Grigore Procopiu. Entuziasmul provocat de tre¬ 
cerea Carpaţilor se risipeşte rapid, sub loviturile viguroase 
ale inamicului. Şocul este devastator pentru o societate care 
s-a lăsat adormită de victoria facilă obţinută de armata 
română în timpul ultimei campanii, cea din Bulgaria, din 


*) Duiliu Zamfirescu, Opere , VI, Partea a Il-a, ed. Ioan Adam şi 
Georgeta Adam, Minerva, Bucureşti, 1987, p. 95. 2 ) Constantin 

Argetoianu, op. cit., pp. 292, 323. 

vara lui 1913. înzestrarea precară a trupelor şi lipsa de 
experienţă dobândită pe câmpul de luptă, în condiţiile unui 
nou tip de război, transformă campania românească din 
toamna lui 1916 într-un lung şir de dezastre. Deputatul libe¬ 
ral Trancu-Iaşi notează cu amărăciune în jurnalul său: „Sun¬ 
tem pedepsiţi pentru uşurinţa noastră, şi poate că merităm 
această pedeapsă/ 41 Mirajul întregirii neamului a făcut ca 
societatea românească să fie preocupată doar de când , şi nu 
de cum , vom intra în război. „Am fost cu toţii orbiţi de patimă", 
mărturiseşte Argetoianu. „Urmăream cu toţii realizarea unui 
vis şi nu vedeam străchinile în care călcam." 2 

Intrarea României în război capătă rapid proporţiile unei 
catastrofe. Nu mai era vorba de ocuparea Transilvaniei, ci 
de oprirea invaziei inamice. In pofida multor episoade de 
eroism, armata română bate în retragere. Trupele inamice 
reuşesc să ocupe o parte însemnată din teritoriul Vechiului 
Regat, apropiindu-se ameninţător de Bucureşti. înspăimân¬ 
taţi, mulţi fug din calea duşmanului, abandonându-şi agoni¬ 
seala de-o viaţă. „Spectacolul drumurilor era de nedescris: 
bărbaţi, femei, copii, bolnavi, bătrâni, schilozi, pe jos, în tră¬ 
suri, în căruţe, călări, umblau în ploaie, pe vânt, pe frig, pe 
ninsoare. Unii adunaseră în grabă ce putuseră din avutul 
lor şi îl târau după ei. Alţii nu mai puteau înainta şi cădeau 
sleiţi de puteri şi lihniţi de foame de-a lungul şoselelor. Alţii 
mureau prin şanţuri şi trupurile lor descompuse erau lăsate 
în prada corbilor. Pe lângă aceasta, exodul populaţiei civile 
se amesteca cu convoiurile armatei în retragere, soldaţii, 
grăbiţi să treacă spre a executa ordinele ce aveau, răsturnau 
tot ce le stătea în cale, se năşteau astfel învălmăşeli îngrozi¬ 
toare, în depărtare se auzeau focurile inamicului, copiii ţipau, 
femeile plângeau, oamenii răcneau, ploaia nu mai înceta, 

*) Grigore Trancu-Iaşi, op. cit., p. 13. 2 ) Constantin Argetoianu, 

Memorii , voi. III-V, ed. Stei ian Neagoe, Machiavelli, Bucureşti, 2008, 
p. 36. 

gerul se înteţea, într-o parte un sat era bombardat, într-alta 
se vedeau flăcările de incendii. Era o viziune de infern/ 41 
Aceşti fugari aduc groaza în Capitală, care este cuprinsă 
de panică. Un ocean de deznădejde pune stăpânire pe socie¬ 
tatea românească. Până şi cei din cercul puterii se prăbuşesc 
sufleteşte. 2 Este o stare de anarhie, constată un membru al 

j 7 

majorităţii parlamentare, îngrijorat de debandada adminis¬ 
trativă la care asistă. „Parcă nu mai există guvern, nu mai 
există conducători." 3 Părere împărtăşită şi de conservatorul 
Alexandru Marghiloman: tot ce e aproape de sfera guverna¬ 
mentală seamănă teroarea şi zăpăceala! 4 In aceste condiţii, 

/"S 

evacuarea Capitalei devine singura soluţie. In Moldova, pe 
lângă rege şi armată, trebuia trimis tot ceea ce era conside¬ 
rat indispensabil bunei funcţionări a statului român. Exista 
insă riscul real al suprapopulării acestei părţi a Regatului. 
Din acest motiv, recunoaşte ministrul I.G. Duca, guvernul 
a decis ca „în principiu toată lumea, afară de armată şi de 
oficialitate, să stea pe loc". Şeful cabinetului liberal va fi 
învinovăţit ulterior pentru politica de a-i încuraja nu doar 
pe cei consideraţi germanofili să rămână în teritoriul ocupat, 
ci chiar şi pe unii dintre apropiaţii săi (inclusiv Grigore Pro- 
copiu). Brătianu va riposta: atunci când lumea voia să se 
refugieze, „când trenurile prea pline nu mai puteau pleca, 
când celor care voiau să fugă de groaza duşmanului, bătrâ¬ 
nilor, femeilor şi copiilor înfricoşaţi care veneau să-mi ceară 
vagoane, eu eram silit să dau sfaturi să rămână, căci vagoa¬ 
nele erau necesare oştirilor şi nevoilor evacuării". Cât despre 
oficialităţile şi funcţionarii care au primit dispoziţie din 
partea lui Brătianu să rămână pe loc, aceştia trebuiau să 

1 ) I.G. Duca, Amintiri politice , voi. II, Jon Dumitru Verlag, Miin- 
chen, 1981, p. 66. 2 ) Gala Galaction, op. cit p. 40. 3 ) Grigore 

IVancu-Iaşi, op. cit pp. 7-8. 4 ) Alexandru Marghiloman, Note 

politice , voi. II, Editura Institutului de Arte Grafice Eminescu, 
Bucureşti, 1927, p. 301. 




26 STUDIU INTRODUCTIV 


netezească asperităţile ce puteau apărea în relaţiile cu tru¬ 
pele de ocupaţie. Totul, pentru a uşura soarta populaţiei aflate 
la discreţia duşmanului. 1 

Este o decizie care, după război, va împărţi societatea ro¬ 
mânească în două tabere, patrioţi şi trădători. Vor fi consi¬ 
deraţi patrioţi toţi cei care s-au refugiat în Moldova, în timp 
ce stigmatul trădării va fi aplicat celor care „n-au putut să 
treacă Milcovul, n-au voit să-l treacă sau au avut poruncă 
să rămână pe loc“. 2 

Intr-o primă fază, parlamentarii ţării au fost sfătuiţi să 
rămână în localitatea de reşedinţă, pentru a ridica moralul 
populaţiei în timpul ocupaţiei străine. Nu exista nici un 
motiv pentru a-i chema la Bucureşti fără o certitudine în 
privinţa convocării vreunei sesiuni parlamentare. Cei care 
au reuşit să se refugieze în Capitală mai mult încurcau gu¬ 
vernul, pe care îl bombardau cu întrebări şi critici. 3 De ce 
nu a fost convocat parlamentul imediat după declararea 
războiului? Cel mai probabil, Brătianu a fost atât de încântat 
de rezultatele primelor zile ale campaniei peste Carpaţi, 
încât dorea să mai aştepte puţin, pentru a se prezenta trium¬ 
fător în faţa camerelor, cu succesele obţinute. Lucrurile s-au 
schimbat radical după primele înfrângeri înregistrate pe 
câmpul de luptă. Mult timp, Brătianu s-a gândit dacă să mai 
fie sau nu convocat „un parlament în care ştia bine ce puţin 
sprijin va putea să găsească 4 *. 4 

Se ştie că, atunci când era la putere, liderul liberal nu 
agrea în mod deosebit discuţiile parlamentare. 5 Prin urmare, 
data de convocare a noii sesiuni parlamentare a fost decalată 

] ) Dezbaterile Senatului , Sesiunea extraordinară prelungită 1916- 
1917, nr. 28/26 aug. 1917, şedinţa din 21 iun. 1917, pp. 283-285. 
2 ) Gala Galaction, op. cit ., p. 56. 3 ) I.G. Duca, op. cit., pp. 67-69. 

4 ) N. Iorga, op. cit., p. 252. 5 ) Pascal Toncescu, Un an de pribegie: 

Decembrie igi 6 - decembrie îgiy , Tipografia Iujno-Rus, Odessa, 1917, 
P 7* 

de câteva ori, depăşindu-se termenul prevăzut în Constituţie. 
Prilej de nemulţumiri din partea unor parlamentari ai opo¬ 
ziţiei, care au acuzat cabinetul liberal că evită să dea expli¬ 
caţii pentru politica sa. Până şi unii liberali, lăsaţi de prea 
multă vreme în voia lor, au început să crâcnească, impresio¬ 
naţi de nenorocirile pe care le văzuseră în primele luni ale 
războiului. In cele din urmă, Brătianu a fost convins de nece¬ 
sitatea de a avea în Moldova un parlament funcţional, care 

A 

să dea legitimitate acţiunilor guvernului. In plus, convoca¬ 
rea camerelor putea să strângă rândurile majorităţii. Prin 
urmare, un tren special a fost pus la dispoziţia membrilor 
parlamentului, pentru a se deplasa la Iaşi. 

Din cauza haosului, mulţi dintre parlamentari nu au reu¬ 
şit să plece la Iaşi cu acest tren. Unii au preferat să rămână 
pe loc, alţii au fost surprinşi de evenimente; nu puţini au fost 
cei care au încercat să ajungă în Moldova pe cont propriu. 
Nici cel mai mare duşman nu poate face mai mult rău decât 
o călătorie cu trenul în condiţiile actuale, constată deputatul 
r rrancu-Iaşi. în aceste timpuri ale refugiului spre Moldova, 
„o călătorie este o mare bravură, şi teama trebuie să fie 
extraordinară ca să te determine să pleciV Mii de vagoane 
aduse din Oltenia şi Muntenia sunt îngrămădite pe liniile 
din Moldova şi dau traficul feroviar peste cap. Nu este vorba 
doar de blocarea traficului de persoane, ci şi de funcţionarea 
vitalelor linii de aprovizionare cu armament şi muniţii din 
Franţa, via Rusia. Pentru decongestionarea traficului va fi 
nevoie ca tot ce nu funcţiona să fie aruncat de pe şine, iar 
restul vagoanelor şi locomotivelor să fie parcate pe nişte 
linii rudimentare, construite în pripă. încetul cu încetul, 
circulaţia s-a restabilit; trenurile mergeau cu chiu, cu vai, 

/V 

dar ajungeau la destinaţie. 2 In decembrie 1916, situaţia era 

J ) Grigore Trancu-Iaşi, op. cit ., pp. 5-6. 2 ) Constantin Argetoianu, 

op. cit., pp. 70-71. 

însă sumbră: „Nu mai sunt trenurile de persoane obişnuite, 
nici accelerate, nici mixte; sunt numai trenurile curier ale 
armatei în fiecare zi şi care nu iau decât ordinele de servicii 
care se transmit armatei, nimic altceva." Cu aceste trenuri 
vor călători senatorii şi deputaţii convocaţi pentru o nouă 
sesiune parlamentară. Grigore Procopiu este traumatizat 
de condiţiile călătoriei spre Iaşi. 

Nici călătoria pe drumurile din Moldova nu este mai lip¬ 
sită de peripeţii. Şocat de ceea ce a văzut după ce a străbătut 
zona în timpul retragerii, un senator va constata că a fost 
o adevărată crimă ca cei lipsiţi de mijloace să fie îndemnaţi 
„să plece pe drumul morţii sigure" 1 . Şoselele desfundate de 
ploi sunt insuficiente pentru trupele care se retrag şi pentru 
refugiaţii care fug din calea duşmanului. Sunt aceleaşi 
drumuri pe care circulă şi trupele ruseşti, tot mai numeroase, 
care se îndreaptă spre linia frontului românesc. 2 

Nimic n-a fost mai impresionant în tot războiul acesta, 
în care s-au văzut atâtea nenorociri şi dureri, ca exodul refu¬ 
giaţilor. Constatarea îi aparţine soţiei deputatului de Bârlad 
Th. Emandi, implicată în ajutorarea celor care şi-au căutat 
salvarea în teritoriul aflat sub administraţie românească. 
Din rândurile sale reies proporţiile unei adevărate catastrofe 
umanitare: „Se strivea lumea prin gări ca să apuce trenurile, 
ce veneau atât de ticsite, că mureau adesea acolo copii înă¬ 
duşiţi şi trebuiau să le arunce cadavrele pe fereastră. [...J 
Vedeai adesea şi copii morţi de frig şi de foame, părăsiţi pe 
câmpiile îngheţate de mamele lor, care în goana nebună nu 
avuse nici timpul să-i îngroape şi să le însemne mormântul 
cu o cruce la căpătâi. [...1 Mulţi copii şi tineri mai ales, eva¬ 
cuaţi în grabă să nu fie prinşi de duşman, veneau pe jos 

! ) Dezbaterile Senatului , Sesiunea ordinară 1916-1917, nr. 5/18 
ian. 1917, şedinţa din 13 dec. 1916, pp. 51-54. 2 ) George Georgescu, 

Fapte , împrejurări şi amintiri , Cartea Românească, Bucureşti, 1933, 
P- 3 1 - 

tocmai din fundul Olteniei şi Munteniei, cu hainele zdren¬ 
ţuite, cu ghetele bucăţi în picioare, abia târându-se prin 
ploaie şi noroi. De multe ori, ajungând în oraş, cădeau pe 
străzi istoviţi, cu ochii stinşi, cu mintea pierdută şi-şi dădeau 
sufletul înainte de a li se putea da vreun ajutor/ 41 Argetoianu 
descrie drumurile străjuite de oseminte şi conchide morbid: 
„A fost un relativ noroc că retragerea s-a săvârşit la începutul 
iernii, căci de s-ar fi întâmplat să fie în toiul verii am fi avut 
desigur de îndurat şi ciuma la celelalte nenorociri cu care 
ne-a copleşit Dumnezeu/ 42 


ÎN REFUGIU, LA IAŞI 


în aceste condiţii se deschide la Iaşi sesiunea ordinară 

A 

a parlamentului. In pofida supraaglomerării, oraşul are 
avantajul de a fi la adăpost de orice primejdie, departe de linia 
frontului si în afara razei de acţiune a avioanelor inamice. 

5 * 

în plus, este situat în apropierea graniţei cu Rusia, ceea ce 
înlesnea evacuarea în această ţară cu statut de aliat în even¬ 
tualitatea în care inamicul străpungea linia frontului. Auto¬ 
rităţile au făcut eforturi deosebite pentru a convinge cât mai 
mulţi parlamentari să fie prezenţi la deschiderea sesiunii. 
Se face apel la patriotismul acestora, nu puţini fiind cei că¬ 
rora li s-a comunicat că „nici un motiv n-ar putea explica lip¬ 
sa dumneavoastră, care ar fi considerată ca o dezertare de 
la datorie 44 . 3 Se face risipă de mijloace (inclusiv financiare) 
pentru a „prepara 44 deschiderea corpurilor legiuitoare. Scopul 
este îmblânzirea parlamentarilor (atât ai majorităţii, cât şi 
ai opoziţiei), astfel încât să nu existe dezbateri virulente la 

Elena Th. Emandi, Din anii de durere: Pagini trăite, Tipogra¬ 
fia C.D. Lupaşcu, Bârlad, 1919, pp. 78-81. 2 ) Constantin Argetoianu, 
op. cit., p. 72. 3 ) Grigore Trancu-Iaşi, op. cit., p. 18. 

începutul sesiunii ordinare. 1 Priorităţile liberalilor sunt 
strângerea rândurilor şi începerea negocierilor cu opoziţia, 
în vederea dezarmării ei şi a unei colaborări cu guvernul. 
Ion I.C. Brătianu îşi doreşte ca parlamentul să arate ţării 
şi străinătăţii că România este hotărâtă, indiferent de greu¬ 
tăţi, să lupte până la capăt, alături de aliaţii săi. Se ajunge 
la un acord cu conservator-democraţii lui Take Ionescu, 
pentru a intra la guvernare. Noul cabinet trebuia constituit 
imediat după deschiderea camerelor, în condiţiile în care 
Brătianu ţinea să se prezinte în faţa parlamentului cu gu¬ 
vernul care a declarat războiul. 2 

Pe 9 decembrie 1916, la amiază, într-o zi frumoasă de 
iarnă, regele Ferdinand dă citire mesajului de deschidere a 
noii sesiuni, parlamentare. Strânşi în sala Teatrului Naţional 
din Iaşi, deputaţii şi senatorii nu poartă frac, aşa cum se obiş¬ 
nuia, ci sunt îmbrăcaţi cu ceea ce au putut lua în refugiu. 3 
Până acum, declară suveranul, războiul ne-a impus jertfe 
mari şi dureroase, pe care le vom îndura însă cu bărbăţie, 
hotărâţi să luptăm alături de aliaţi, cu energie şi până la 
capăt. Ferdinand face apel la armonie, astfel încât parla¬ 
mentul, prin activitatea sa, să dea lumii întregi „priveliştea 
solidarităţii unui popor conştient de însemnătatea vremu¬ 
rilor pe care le trăieşte si de menirea lui istorică". O atentie 
specială este dată ţăranilor, cei care duceau greul războiului: 
„Să spunem ţăranului că luptând pentru unitatea naţională 
el luptă totodată pentru dezrobirea lui politică şi economică. 
Vitejia lui îi dă drepturi şi mai mari asupra pământului pe 
care îl apără şi ne impune mai mult ca oricând datoria ca 
la sfârşitul războiului să înfăptuim reformele agrare şi elec¬ 
torale, pe temeiul cărora această adunare constituţională a 
fost aleasă." 4 Trei zile mai târziu, este adusă la cunoştinţa 

D Pascal Toncescu, op. cit., pp. 6-7. 2 ) I.G. Duca, op. cit., pp. 89-92. 

3 ) Pascal Toncescu, op. cit., p. 10. 4 ) Serviciul Arhive Naţionale Istorice 

Centrale (SANIC), fond parlament, dosar 1804, f. 1-4. 

Himerelor componenţa noului cabinet Ion I.C. Brătianu- 
Take Ionescu. Ulterior, şeful conservator-democraţilor îşi 
va justifica decizia de a împărţi răspunderile guvernării în 
acele vremuri de restrişte: doar aşa au putut fi evitate dis- 
cutii aprinse în parlament. „întâia convocare a camerelor 
după declaraţia de război nu trebuia să fie tulburată cu 
discuţii retrospective asupra răspunderilor dinainte ori din 
timpul războiului. In interesul naţiunii se vrea un singur 
lucru: ca toti, fără nici o deosebire, să afirme încă o dată si 
ca naţiunea a voit războiul, si că este hotărâtă să-l ducă 

1 7 y 

până la sfârşit, oricare ar fi jertfele, oricare ar fi suferinţele 
ce ar avea să îndure." 1 

Doar o săptămână au lucrat în plen deputaţii şi senatorii, 
liind adoptate, fără prea multe dezbateri, câteva proiecte 
de legi impuse de starea de război în care se găsea ţara. 
Singurul lucru demn de remarcat din această scurtă sesiune 
parlamentară este discursul rostit de Nicolae Iorga, cel care 
a reuşit „să întrupeze gândul şi simţirea unui întreg neam 
ci unt lovit de soartă' 4 . 2 Este un moment întipărit în memoria 
tuturor celor care au fost de faţă la şedinţa Adunării Depu¬ 
taţilor din 14 decembrie 1916. Zile întregi nu s-a vorbit la Iaşi 
decât despre acest discurs. Ce le-a spus Iorga deputaţilor? 
Le-a adus aminte că, în trecutul ţării, nu puţini au fost cei care 
au avut de suferit: „Dacă suntem ceva, nu suntem prin biru¬ 
inţa strămoşilor noştri, ci suntem ceva numai prin suferinţa 
lor." De aceea, dacă ne vom păstra credinţa, aşa cum şi-au 
păstrat-o şi înaintaşii noştri — le spune Iorga colegilor săi -, 
„vom vedea şi noi la rândul nostru dispărând negura stăpâ¬ 
nirii străine şi vom putea zice ca Petru Rareş, fiul lui Ştefan, 
că «vom fi iarăşi ce-am fost, si mai mult decât atâta»" 3 . La 

9 ' y 


D Dezbaterile Senatului , Sesiunea ordinară 1916-1917, nr. 29/27 
aug. 1917, şedinţa din 21 iun. 1917, p. 288. 2 ) I.G. Duca, op. cit., p. 102. 

'*) Dezbaterile Adunării Deputaţilor , Sesiunea ordinară 1916-1917, 
nr. 6/11 ian. 1917, şedinţa din 14 dec. 1916, p. 39. 

sugestia autorităţilor, cuvintele rostite de deputatul naţio- 
nalist-democrat vor fi afişate în toate localităţile şi distribui¬ 
te soldaţilor. Adevărat imn de încurajare şi victorie, discursul 
lui Iorga va reuşi să aprindă flacăra care lâncezea în sufle¬ 
tele celor împovăraţi de mizeria morală a refugiului. Cuvinte 
cum nu se poate mai bine-venite, într-o atmosferă depriman¬ 
tă, descrisă cu francheţe de către prinţesa Nadeja Ştirbey: 
„Aici, la noi, am impresia unei demoralizări totale, care cu¬ 
prinde oamenii pornind de la nivelurile înalte, mi se pare 
că nimeni nu are nici o idee, nici o iniţiativă, că ordinele nu 
sunt executate, că totul merge aşa cum merge, adică deloc, 
s-ar spune că lumea este atinsă de paralizie generală, în plus, 
continuă furturile, şi dezordinea continuă, nimeni nu are în¬ 
credere în nimeni, toată lumea sabotează pe toată lumea, 
este agonia unei ţări care nu mai poate rezista." 1 

Momentul este extrem de delicat: în joc era însăşi soarta 
statalităţii româneşti. Pe lângă faptul că două treimi din 
teritoriul Vechiului Regat se aflau sub controlul Puterilor 
Centrale, în Moldova prezenţa tot mai masivă a aliatului 
rus provoacă noi dureri de cap unui guvern copleşit de griji. 
Realitate consemnată în jurnalul unui refugiat: oare ce rău 
ne-ar mai putea dori duşmanii, din moment ce Dobrogea este 
ocupată de bulgari, Muntenia şi Oltenia - de germani, iar 
Moldova, de ruşi? 2 Ministru al cultelor, I.G. Duca o spune 
limpede: „Văzându-ne bătuţi, ruşii ne tratau de sus.“ După 
ce numărul trupelor ruse a crescut rapid şi „de fapt ocupa¬ 
seră cea mai mare parte a frontului, ei formulau fel de fel 
de pretenţii, care puneau în joc însăşi suveranitatea noastră 
naţională". 3 Nu este vorba doar despre subordonarea arma¬ 
tei române fată de comandamentul rus, ci si de evacuarea 

J ) Nadeja Ştirbey, Jurnal de prinţesă (1 gi 6 ~igig), ed. Oana Ma- 
rinache, Editura Istoria Artei, Bucureşti, 2014, pp. 34-35. 2 ) Ştefan 

A 

Popescu-Filiutză, „însemnări din război", în Magazin istoric, nr. 4 
(601), apr. 2017, p. 84. 3 ) I.G. Duca, op. cit., pp. 104-105. 


I 

peste Prut, măcar vremelnică, a trupelor şi autorităţilor ro¬ 
mane. Ruşii cer să aibă în spatele lor un câmp de manevră 
mai mare. Comandamentul rus invocă impactul pe care îl 
poate avea moralul scăzut al soldaţilor români asupra tru¬ 
pelor imperiale trimise în Moldova. Exista şi haosul feroviar, 
care zădărnicea nu doar aprovizionarea şi deplasarea rapidă 
a trupelor de pe frontul românesc, ci şi o retragere precipi¬ 
tată, în condiţiile în care acesta ar fi fost străpuns. 

Sunt aduse în discuţie şi costurile pentru reorganizarea 
ju matei române, teoretic mai mici pe teritoriul rus. Partea 
română îi suspectează pe ruşi de gânduri ascunse, printre 
altele şi de dorinţa de a pune mâna pe marile cantităţi de 
armament francez expediate României via Rusia. 1 Nu este 
vorba doar de o divergenţă ruso~română. In această ecuaţie 
intră şi Misiunea Militară Franceză, sub comanda genera¬ 
lului Henri Berthelot, sosită pentru a transforma rămăşiţele 
armatei române într-o forţă redutabilă. Pe lângă avanta¬ 
jele oferite de o evacuare a trupelor române spre răsărit - 
susţine ministrul plenipotenţiar rus la Iaşi —, era important 
„ca şi noi să luăm parte la reorganizarea armatei şi la recon¬ 
strucţia căilor ferate, şi ca meritul pentru acestea să nu fie 
atribuit numai Franţei". 2 La Petrograd, o comisie interde¬ 
partamentală, pusă sub conducerea unui senator rus, este 
însărcinată cu stabilirea măsurilor de evacuare a teritoriu¬ 
lui român neocupat. Ruşii deschid chiar şi o linie de credit 
pentru nevoile refugiaţilor români, alocând trei milioane de 
ruble. 3 Pentru Brătianu, familia regală şi Berthelot era inad¬ 
misibilă ideea ca România să devină un stat fără teritoriu, 


*) Contele de Saint-Aulaire, însemnările unui diplomat de altădată 
in România , îgify-igzo, ed. Mihai Dim. Sturdza, Humanitas, Bucureşti, 
iaoi6, p. 113. 2 ) A.A. Mosolov, Misiunea mea în România , ed. Marin 

C. Stănescu, Editura Silex, Bucureşti, 1997, pp. 81-85. 3 ) Arhiva 

diplomatică a Ministerului Afacerilor Externe (AMAE), Fond 71/1914, 
Ea, voi. 88, f. 111. 

în condiţiile în care politica rusă le inspira prea puţină 
încredere. 1 Pentru cei de la Iaşi, nu era deloc îmbietoare 
perspectiva unei păci care să-i găsească nu doar fără ţară 
şi armată, ci şi cu regele şi guvernul la cheremul ruşilor. 2 
Chestiunea va fi tranşată la sfârşitul lui ianuarie 1917, într-o 
conferinţă interaliată ţinută la Petrograd, ocazie cu care se 
va renunţa la ideea evacuării armatei române pentru reorga¬ 
nizare dincolo de Prut. 


EVACUAREA ÎN RUSIA 

Frontul se stabilizase, iar o iarnă grea împiedica orice 
ofensivă. Intre timp, s-au convenit măsuri concrete pentru 
evacuarea unei părţi a populaţiei civile. Mulţi dintre cei avuţi 
erau încurajaţi să plece, dacă nu în Occident, măcar în Rusia. 
Alţii, pentru a nu încurca lucrurile într-un Iaşi suprapopulat, 
au fost poftiţi să se refugieze în sudul Rusiei. încă de la 
jumătatea lui decembrie 1916, autorităţile imperiale au 
permis „liberul şi imediatul acces al refugiaţilor români pe 
teritoriul Basarabiei fără nici o formalitate 44 . S-a convenit 
evacuarea peste Prut a 30 000 de răniţi şi a 20 000 de cer- 
cetaşi români. In pofida eforturilor depuse, autorităţile im¬ 
periale au fost iritate de lipsa de entuziasm a celor care 
doreau să se refugieze în Rusia. Era invocat nu doar numă¬ 
rul redus al răniţilor şi cercetaşilor evacuaţi, ci şi exemplul 
primelor garnituri de trenuri puse la dispoziţia refugiaţilor 

A 

români, ocupate doar pe un sfert din capacitate. In apărarea 
sa, cabinetul român va invoca existenta unor dificultăţi, ne- 
numărate şi neprevăzute, accentuate de o iarnă extrem de 

x ) Generalul Henri Berthelot, Memorii şi corespondenţă: igi 6 ~-igig, 
ed. Glenn E. Torrey, Editura Militară, Bucureşti, aoia, p. 134. 2 ) Con¬ 

stantin Argetoianu, op. cit., p. 105. 

geroasă. La începutul lunii ianuarie, s-a decis trimiterea 
unei comisii (inclusiv de parlamentari) la Herson, pentru a 
studia la faţa locului măsurile care trebuiau luate pentru o 
eventuală instalare a guvernului român în acest oraş din 

A. 

sudul Rusiei. împreună cu această comisie, în trenul special 
care a plecat din Iaşi la jumătatea lui ianuarie 1917 spre 
Odessa se aflau mai mulţi parlamentari, împreună cu fami¬ 
liile lor. De aici urmau a fi transportaţi cu vaporul până la 
Herson. 1 Lucrările parlamentului erau suspendate de facto, 
iar premierul Brătianu a decis că se putea dispensa, în acele 
vremuri tulburi, de prezenţa la Iaşi a unor deputaţi şi sena¬ 
tori. în Rusia fusese deja trimis un prim transport, mult 
mai valoros, conţinând tezaurul Băncii Naţionale, precum 
şi bijuteriile reginei Maria. 2 

Puţini dintre cei care vor ajunge, în luna ianuarie, la 
Odessa îşi vor continua drumul spre Herson, oraş despre 
care aveau mult prea puţine informaţii. Majoritatea au pre¬ 
ferat să rămână în acest port important de la Marea Neagră, 
pentru că era un oraş cu aspect occidental, cu bulevarde largi, 
cu multe parcuri şi cu numeroase hoteluri şi restaurante. 

A 

In plus, Odessa are avantajul de a fi legată de Iaşi printr-o 
cale ferată directă, pe care circulau „trenuri zilnice rapide 
şi confortabile*. Aici vor fi evacuate şi unele spitale româ¬ 
neşti, astfel încât, pe durata lui 1917, în Odessa se va forma 
o importantă colonie de români, atraşi şi de traiul încă 
ieftin. 3 Tot aici îşi desfăşoară activitatea diferite comisii de 
aprovizionare a statului român. Se cumpărau de toate, ceea 
ce a dat naştere multor abuzuri din partea celor puşi pe 

l ) AMAE, Fond 71/1914, Ea, voi. 88, fF. 84,123,128,130, 137-138, 
1 55 -1 57- a ) Mihail Gr. Romaşcanu, Tezaurul român de la Moscova , 
Cartea Românească, Bucureşti, 1934, pp. 12-13. Pentru o expunere 
detaliată a problemei tezaurului, vezi şi Marian Voicu, Tezaurul Româ¬ 
niei de la Moscova: Inventarul unei istorii d,e o suta de ani , Humanitas, 
Bucureşti, 2016. 3 ) George Georgescu, op. cit., pp. 32-33. 

căpătuială (inclusiv unii parlamentari vor fi acuzaţi de un 
astfel de comportament) 1 . Timp de mai bine de un an, scrie 
senatorul Argetoianu, Odessa a fost nu doar o destinaţie 
finală pentru mulţi refugiaţi români, ci şi locul unde s-a făcut 
la fel de multă politică ca la Iaşi. Cu excepţia a două scurte 
sesiuni parlamentare, toată mişcarea parlamentară a anului 
1917 s-a desfăşurat în acest oraş-port, unde se găseau aproa¬ 
pe toţi cei aflaţi la dispoziţia guvernului de la Iaşi. 2 

Expedierea multor parlamentari peste Prut nu i-a scutit 

A- 

pe guvernanţi de bătăi de cap. In lipsa activităţii parlamen¬ 
tare, unii deputaţi şi senatori (inclusiv din majoritatea par¬ 
lamentară) au început să critice cabinetul Brătianu, şi cu rost, 
şi fără rost. Alţii s-au făcut ecoul resentimentelor din rândul 
populaţiei. Extrem de activ este liberalul disident Grigore 
Trancu-Iaşi, care e de părere că, în loc să aştepte ca lumea 
să-i ia cu pietre pe deputaţii nevinovaţi, mai bine se pune 
în fruntea lumii, aruncând cu pietre în cei vinovaţi. 3 Nu puţini 
sunt cei care se plâng că nu sunt ţinuţi la curent cu mersul 
lucrurilor şi al guvernării. A fost nevoie de mai multe întru¬ 
niri cu parlamentarii liberali pentru a ţine în frâu această 
nemulţumire. Chiar premierul Ion I.C. Brătianu a discutat 
cu parlamentarii rămaşi la Iaşi, pentru a-i linişti şi a le dez¬ 
vălui detalii despre vizita pe care o făcuse la Petrograd. 
Părea că lucrurile vor fi ţinute sub control. 4 Numai că, la scurt 
timp, cade ca un trăsnet vestea abdicării ţarului Nicolae II 
şi a instaurării unui regim republican la Petrograd. Monar¬ 
hia a murit, iar odată cu ea s-au prăbuşit toate instituţiile 
care o susţineau. Numele noilor conducători sunt o necunos¬ 
cută pentru opinia publică, inclusiv pentru Brătianu. Lucru¬ 
rile vor degenera rapid, pe măsură ce în fostul imperiu puterea 


D Interpelare a deputatului Ion Burbea, făcută în şedinţa Adu¬ 
nării Deputaţilor din 21 iunie 1918; SANIC, fond parlament, dosar 
1822, nepaginat. 2 ) Constantin Argetoianu, op. cit., pp. 103-106,115. 
2 ) Grigore Trancu-Iaşi, op. cit., p. 24. 4 ) I.G. Duca. op. cit ., pp. 133-134. 

se va fărâmiţai La Iaşi, Brătianu încearcă să înţeleagă din 
rapoartele zilnice pe care i le trimite Constantin Diamandi, 
ministru plenipotenţiar la Petrograd, care este impactul 
revoluţiei ruse asupra frontului românesc. 2 Cert este că eve¬ 
nimentele se desfăşurau într-un ritm tot mai precipitat şi 
greu de anticipat. Pentru monarhie şi pentru România se 
anunţau zile grele. 

In această atmosferă, la 8 martie 1917, sunt reluate la 
Iaşi lucrările sesiunii parlamentare. Este un prilej pentru 
a aduce în discuţie legalitatea suspendării şedinţelor în plen 
timp de trei luni. Această decizie a fost percepută drept o 
îngrădire a prerogativei parlamentarilor de a controla acti¬ 
vitatea guvernului. 3 Este invocat acest drept constituţional 
al parlamentului, necesar în acele împrejurări mai mult ca 
oricând. „Cine nu ştie starea în care ne aflăm, incuria, nere¬ 
gula, abuzul, care domneşte peste tot?“ 4 Şi acest episod al 
sesiunii parlamentare va fi extrem de scurt, de doar o săptă¬ 
mână. Raţiunea convocării era strict politică, în condiţiile 
în care nu era nici un proiect însemnat de votat. Se dorea însă 
ca, în contextul evenimentelor din Rusia, să fie reluate con¬ 
tactele dintre parlament şi guvern, ca o nouă dovadă a hotă¬ 
rârii României de a duce războiul cu orice preţ până la capăt. 
Dezbaterea unor proiecte cruciale, precum reforma agrară 
şi cea electorală, va fi amânată cu câteva săptămâni, prin pre¬ 
lungirea sesiunii parlamentare extraordinare. 

Două evenimente importante se vor derula pe parcursul 
acestui intermezzo parlamentar. Mai întâi, o nouă vizită a 
premierului Brătianu la Petrograd, pentru a discuta cu noile 


’) Pentru detalii, vezi Orlando Figes, Rusia revoluţionară (îHgi- 
iggij, Corint, Bucureşti, 2014, pp. 101-126. 2 ) Vezi AMAE, Fond 
71/1914, Ea, partea a Il-a, voi. 33. 3 ) Dezbaterile Adunării Deputaţilor , 

Sesiunea extraordinară 1916-1917, nr. 11/25 mart. 1917, şedinţa din 
11 mart. 1917, p. 61. 4 ) Dezbaterile Senatului , sesiunea 1916-1917, 

nr. 9/13 apr. 1917, şedinţa din 8 mart 1917, p. na. 

autorităţi ruse despre soarta frontului românesc şi a ofen¬ 
sivei planificate pentru vara lui 1917. Pentru succesul acestui 
demers diplomatic, şeful guvernului consideră bine-venită 
adoptarea proiectelor pentru care au fost organizate ultimele 
alegeri parlamentare. Având în vedere atmosfera revoluţio¬ 
nară din Rusia, o astfel de dezbatere parlamentară nu ar fi 
putut decât să înlesnească relaţiile României cu aliatul său. 
In plus, în condiţiile date se aştepta o rezistenţă mai slabă 
din partea conservatorilor. Decizia introducerii votului uni¬ 
versal şi a exproprierii proprietăţilor latifundiare a fost 
făcută public în ajunul plecării lui Brătianu la Petrograd, 
contribuind mai mult decât orice la ridicarea moralului celor 
de pe front. 1 Al doilea eveniment, cu consecinţe vizibile câteva 
luni mai târziu, l-a reprezentat mitingul pe care soldaţii 
ruşi l-au ţinut la Iaşi, de Ziua Muncii. Prin oraş se perindau 
numeroase unităţi ruseşti, molipsite de virusul revoluţiei, care 
au început să se agite şi să încerce să se amestece în politica 
românească. 

Pentru a nu inflama lucrurile, într-o perioadă în care pre¬ 
mierul călătorea prin Rusia, familia regală a fost sfătuită 
să stea departe de oraş. Singurul incident înregistrat în ca¬ 
pitala refugiului, apărată de prea puţine trupe române, a 
fost eliberarea liderului socialist Cristian Racovski. Figură 
reprezentativă a mişcării socialiste româneşti de la începu¬ 
tul secolului XX, acest etnic bulgar îşi depusese candidatura 
la alegerile parlamentare din 191a, din partea Partidului 
Social-Democrat. In momentul intrării României în război, 
Racovski a fost reţinut de autorităţi, fiind plasat ulterior în 
arest la domiciliu. 2 Tratamentul la care a fost supus de către 
autorităţile române n-a făcut decât să-l îndârjească. Sub 
protecţia soldaţilor ruşi, socialistul român va trece Prutul, 

1 ) I.G. Duca, op. cit., pp. 134-135,163,170. 2 ) Pentru detalii, vezi 

Stelian Tănase, Racovski: Dosar secret, Polirom, Iaşi, 2008. 

pentru a îmbrăţişa ulterior cauza bolşevismului. Ministru 
în cabinetul Brătianu, Gheorghe Gh. Mârzescu anticipează 
consecinţele eliberării lui Racovski: un adversar ferm al 
liderului liberal, socialistul român putea submina autori¬ 
tatea cabinetului de la Iaşi în faţa guvernului revoluţionar 
de la Petrograd. In plus, reprezenta o sursă de agitaţii îndrep¬ 
tate împotriva statului român. 1 Ajuns la Odessa, Racovski 
devine un erou pentru presa locală, dă interviuri şi ţine 
conferinţe. Rapoartele consulului Greceanu sunt îngrijo¬ 
rătoare: liderul socialist îi prezintă pe români ca pe nişte 
aliaţi neloiali şi trădători. In plus, în toate ieşirile sale „anar¬ 
histul atinge mereu chestiunea evreiască din România, şti¬ 
ind bine că la Odessa are un teren prielnic pentru această 
temă, fiind aproape o treime a populaţiei compusă din evrei, 
foarte influenţi aici şi dispunând de toată presa“. 2 


MODIFICAREA CONSTITUŢIEI 

Câteva zile mai târziu, un tren special părăsea Odessa 
în direcţia Iaşi. Parlamentarii erau convocaţi într-o sesiune 

1 ) » 

extraordinară prelungită, pentru a vota în favoarea modi¬ 
ficării Constituţiei. Conservatorul Argetoianu, adversar al 
acestor reforme, îsi arată nemulţumirea fată de demersul 
autorităţilor de la Iaşi: „In colţul de ţară în care strânşi cu 
uşa nu mai reprezentam nici majoritatea poporului, nici 
voinţa lui liber exprimată, într-o situaţie de precaritate în 
care nu mai ştiam nici în numele cui, nici pentru cine legi¬ 
ferăm - cu un parlament descompletat, cu un guvern zilnic 
ameninţat în existenta lui de mişcările revoluţionare, fără 


*) Gheorghe Gh. Mârzescu, Fapte şi impresii zilnice (igiy-igi 8 ), 
ed. Ioan Lăcustă, Curtea Veche, Bucureşti, 2004, p. 48. 2 ) AMAE, 

Fond 71/1914, E2, voi. 172, f. 9. 

nici o posibilitate de documentare, iată-ne chemaţi să hotă¬ 
râm asupra organizării politice şi economice a României de 
mâine, când existenţa ţării de ieri şi în tot cazul graniţele ei 
erau încă în joc! wl Atmosfera era încinsă atât în rândul con¬ 
servatorilor, cât şi a disidenţilor liberali: „Cuvântul de ordine 
al tuturor: sau purificarea atmosferei din guvern, sau răstur¬ 
narea lui.“ 2 Se anticipa o sesiune parlamentară agitată. 

Presiunea era uriaşă, iar aşteptările imense, după ce 
regele Ferdinand le promisese soldaţilor de pe front pământ 
şi drept de vot. In acest ceas unic al istoriei neamului româ¬ 
nesc, cum declară premierul Ion I.C. Brătianu în faţa deputa¬ 
ţilor convocaţi, la 6 mai 1917, la Iaşi, în sesiune extraordinară 
prelungită, Jertfele consimţite cu atâta eroism şi curăţenie 
sufletească de către ţărănimea noastră ne impune să nu 
aşteptăm până la ceasul în care va fi posibilă rezolvarea 
completă şi amănunţită a problemelor care ne sunt puse şi 
să votăm încă de acum aceste două principii fundamentale, 
ca să rămână câştigate pentru poporul nostru, orice s-ar în¬ 
tâmpla de aici înainte. I...J Atât sufragiul universal, cât şi 
principiul exproprierii sunt cerute nu numai de spiritul 
vremurilor în care trăim, dar şi de necesităţile pe care ni le 
impune întinderea suveranităţii noastre dincolo de Carpaţi“ 3 . 
Dezbaterile au fost aprinse, remarcându-se conservatorii şi 
liberalii disidenţi (care au format un Partid al Muncii), prin 
vehemenţa opiniilor susţinute în plen. în urma unui schimb 
de replici, se va ajunge chiar la un duel între ministrul de 
război, Vintilă Brătianu, şi un deputat al opoziţiei. 4 Există 
voci care se ridică împotriva ritmului, intens şi condensat, 
în care sunt nevoiţi să lucreze parlamentarii. Nu este posibil 
să asistăm la două şedinţe pe zi, declară naţionalist-demo- 


*) Constantin Argetoianu, op. cit., p. 163. 2 ) Pascal Toncescu, 

op. cit., p. 24. 3 ) Dezbaterile Adunării Deputaţilor , Sesiunea extraor¬ 

dinară prelungită 1916-1917, nr. 13/27 mai 3917, şedinţa din 6 mai 
1917, p. 70. 4 ) Grigore Traneu-Iaşi, op. cit., p. 42. 

cratul A.C. Cuza. „Nu avem mijloace de comunicaţie, locuind, 
unii din noi, la distanţă de 40 de minute, ca să ne ducem şi 
să venim de două ori ne trebuie 160 de minute; şi pe lângă 
aceasta am fi siliţi încă să umblăm noaptea pe străzile ne- 
luminate. Nu dispunem de automobile, sunt rechiziţionate, 
nu dispunem de trăsuri, prin urmare ca să circulăm în ase¬ 
menea condiţiuni pentru ca să ne facem datoria ar fi imposi¬ 
bil, dacă nu voim să istovim puterile noastre. Ca să ne putem 
îndeplini mandatul nostru noaptea, trebuie să circulăm cu 
bilete de voie semnate de prefectul de poliţie Aici nu 
este vorba nici de majoritate, nici de minoritate, este vorba 
de demnitatea parlamentului, şi în numele acestei dem¬ 
nităţi protestez cu toată energia. 

La Senat, Argetoianu depune mari eforturi pentru a boi¬ 
cota lucrările în plen, prin necompletarea celor două treimi 
cerute de Constituţie pentru votarea articolelor de modi¬ 
ficare a legii fundamentale. în numele unei părţi a opoziţiei, 
Argetoianu anunţă că mulţi senatori conservatori nu se 
împotrivesc celor două mari reforme, pe care, în principiu, 
le susţin, dar că nu-şi doresc ca adoptarea reformelor să ca¬ 
pete „caracterul unei diversiuni politice, menită a acoperi inca¬ 
pacitatea şi necinstea celor vinovaţi de dezastrul ţării şi a-i 
scăpa astfel de răspundere^. Prin urmare, aceştia anunţă 
că „nu putem discuta reformele propuse cu un guvern a cărui 
firmă reprezintă o politică internă care a dat azi faliment 
şi că nu primim cu nici un preţ ca temeliile României viitoare 
să fie aşezate tot de aceia care n-au fost în stare să guverneze 
România de ieri a . 2 

Discuţiile s-au dus cu mare intensitate nu doar în plen, 
ci şi în culisele parlamentului. Mărul discordiei îl reprezintă 


l ) Dezbaterile Adunării Deputaţilor , Sesiunea extraordinară pre¬ 
lungită 1916-1917, nr. 34/1 aug. 1917, şedinţa din 31 mai 1917» pp. 391- 
39a. 2 ) Dezbaterile Senatului , nr. 13/30 iun. 1917, şedinţa din 30 mai 

1917, p. 147. 

modificarea a trei articole din Constituţie. Pentru armo¬ 
nizarea punctelor de vedere, în cele două camere se înfiin¬ 
ţează câte o comisie parlamentară. Din cea formată la Senat 
face parte şi Grigore Procopiu. 1 Parlamentarilor li se comu¬ 
nică că votul lor se va rezuma doar la o enunţare de principii 
şi la stabilirea unor puncte principiale. Ceea ce se urmăreşte 
este „sporirea proprietăţii a peste un milion de săteni* şi 
„chemarea la votul obştesc a aproape două milioane de cetă¬ 
ţeni*. 2 Până la urmă, reformele au fost votate, fără surprize, 
chiar şi de cei afectaţi în mod direct, care au pus interesele 
statului mai presus de interesele lor personale. Deputatul 
şi ministrul I.G. Duca explică importanţa acestui vot „pentru*, 
inclusiv din partea opoziţiei: „Nu cred să existe în istorie 
multe exemple de un aşa simţ al datoriei la o clasă întreagă, 
şi va rămâne pururea o cinste nepieritoare pentru clasele 
diriguitoare ale României Mici, pentru acea aşa-zisă şi atât 
de hulită oligarhie, care a ştiut la un moment hotărâtor al 
dezvoltării noastre sociale si naţionale să consimtă de bună- 

j * 

voie la sacrificiile necesare, pentru a da ţării întregite pacea 
socială şi pentru a-i asigura puternice temelii de dezvoltare 
viitoare.* 3 Nu suntem o generaţie eroică, declară în plenul 
Adunării Deputaţilor conservator-democratul Take Ionescu, 
dar aşa a vrut soarta, ca pe umerii noştri să cadă sarcina 
cea mai grea din toată istoria neamului nostru. „Generaţia 
noastră a făcut o primă faptă mare: a declarat războiul. 
Astăzi face a doua faptă mare, când, pe cale legală, îndepli¬ 
neşte cea mai largă, cea mai îndrăzneaţă şi, nădăjduiesc, 
cea mai fecundă dintre revoluţiile pe care le cunosc în istoria 
revoluţiilor legale. Răsplata noastră, d-lor? Răsplata indivi¬ 
duală? Nici una. Istoria va uita numele fiecăruia dintre noi. 
Dar istoria nu va uita că pe un colţ de pământ, strânşi de 

! ) I.G. Duca, op. cit., p. 188. 2 ) Dezbaterile Senatului , nr. 16/6 aug. 
1917, şedinţa din 15 iun. 1917, p. 176. 3 ) I.G. Duca, op. cit., pp. 195-196. 

nevoie, amărâţi de chinuri, am avut nu numai bărbăţia de 
a crede în victorie şi de a spune vom peri, dar nu vom dezar¬ 
ma, dar am avut şi bărbăţia să ne decapităm singuri pentru 
generaţiile viitoare/* 1 Prin votul celor două camere legiui¬ 
toare s-a obţinut transformarea împroprietăririi ţăranilor 
şi a votului universal în principii constituţionale. Detaliile 
concrete ale aplicării acestor prevederi urmau a fi stabilite, 
după război, prin legi organice. 


DEBANDADA RUSĂ 

ŞI PREGĂTIREA OFENSIVEI ROMÂNEŞTI 

Până atunci, toate speranţele şi îndoielile se îndreptau 
spre ceea ce avea să se întâmple pe câmpul de luptă. Ambele 
tabere făceau pregătiri intense, contra cronometru, pentru 
declanşarea unei ofensive viguroase. Primele semne erau 
încurajatoare. Trupele române care au defilat, în primăvara 
lui 1917, prin faţa regelui şi a autorităţilor au impresionat 
prin ţinuta lor. Nu ne venea să credem, scrie I.G. Duca, că 
aceasta nu mai este armata „zdrenţăroasă, istovită şi dis- 
trusă“ de la sfârşitul anului 1916. „Nu ne puteam închipuia 
că o armată atât de încercată s-a putut reface aşa repede 
ca din poveşti/* 2 Un alt moment, care stârneşte cel puţin la 
fel de mult entuziasm şi emoţie, este depunerea jurământu¬ 
lui, în Piaţa Unirii din Iaşi, de către voluntarii transilvăneni 
şi bucovineni, foşti soldaţi austro-ungari căzuţi în prizonierat 
la ruşi. Regina Maria îşi notează în jurnal impresiile acestei 
zile de joi, 8 iunie 1917: „Dimineaţă emoţionantă. Am asistat 


l ) Dezbaterile Adunării Deputaţilor , Sesiunea extraordinară pre¬ 
lungită 1916-1917. nr. 58/13 apr. 1918, şedinţa din 10 iun. 1917, p. 627. 

2 ) I.G. Duca, op. cit.y pp. 179,183. 

Ia parada şi depunerea jurământului pentru soldaţii transil¬ 
văneni care au fost prizonieri în Rusia (luaţi de la austrieci) şi 
cărora li s-a dat libertatea de a veni să lupte pentru noi. A fost 
o ceremonie frumoasă şi mişcătoare, care ne-a tăcut inimile să 
bată mai tare şi ne-a umplut ochii de lacrimi. Arătau impre¬ 
sionant cu toţii — înalţi, bine îmbrăcaţi, plini de entuziasm." 1 
Martor la această ceremonie, Take Ionescu îi scrie viitoarei sale 
soţii, aflată la Odessa: „Ce eroi sunt aceşti oameni, care fiind 
prizonieri ai ruşilor scăpaseră de orice obligaţii de război şi 
puteau aştepta liniştit sfârşitul carr.agîului, şi totuşi ei au cerut 
insistent să vină şi să lupte aici sub drapelul nostru pentru 
patria comună! Gândeşte-te că dacă aceşti oameni vor fi făcuţi 
prizonieri vor fi spânzuraţi, nu împuşcaţi. Gândeştc-te că 
familiile lor acolo vor fi persecutate sau chiar masacrate. Ce 
mare luciu e patriotismul! Şi ei au o conduită superioară patrio¬ 
tismului nostru. Eu simt că aceşti oameni merg să dea acolo un 
sânge nou." 2 Senzaţie face discursul unuia dintre aceşti voluntari, 
Victor Deleu: „Eram datori să venim noi la voi, azi, când voi 
trăiţi, pentru noi, zile atât de negre. Venim cu toată încrederea 
fiindcă suntem siguri că vom birui! Noi, ardelenii, am rămas de 
multe ori numai cu credinţa în Dumnezeu. Azi o mână dumne¬ 
zeiască ne arată ce trebuie să facem. Noi am pornit din ţară 
străină, dar am pornit cu un singur gând: să mergem acasă. De 
aceia drumul nostru nu este decât unul singur: înainte! Şi 
mergând înainte vom birui! Vom birui pentru că nu sunt aşa 
de înalţi Carpaţii cât ne sunt inimile de înălţate! Azi am devenit 
cetăţenii României, dar cetăţenii unei Romanii Mari!" 3 

Revanşa pe câmpul de luptă reprezenta însă o ecuaţie 
cu mai multe necunoscute. Pentru aceasta, nu era îndeajuns 

l ) Maria, regina României, Jurnal de război, voi. II, 1917-1918, 
ed. Lucian Boia, Humanitas, Bucureşti, 2015, p. 43. 2 ) BAR, Secţia 
manuscrise. Fond Victor Deleu, V, Voluntarii români transilvăneni 
bucovineni , f. 594. 3 ) îbidem , f. 621. 

spiritul combativ al unei armate reorganizate din temelii. 
Multe depindeau de situaţia de pe frontul rus, în prelungirea 
căruia venea şi cel românesc. Este un front naţional pe care 
românii se află în inferioritate. La sfârşitul perioadei de 
reorganizare, efectivele forţelor armate române însumau 
700 000 de oameni, dintre care 460 000 fac parte din armata 
de operaţii. 1 Trupele ruseşti din Moldova erau de două ori 
mai numeroase. La 1 martie 1917, pe frontul românesc se 
aflau peste 1,5 milioane de militari ruşi (inclusiv personalul 
auxiliar). 2 Este explicabilă, în aceste condiţii, temerea auto- 
rităţilor române: vor fi dispusi soldaţii ruşi să lupte până la 
capăt? Pacifismul, tot mai prezent în rândul trupelor ruse, 
este consecinţa celebrului Ordin nr. 1, document votat în pri- 
mele zile ale Revoluţiei din februarie 1917. înfiinţarea unor 
comitete ale soldaţilor, învestite cu aceeaşi autoritate ca a 
ofiţerilor, a dus la dispariţia oricărei discipline în rândul arma¬ 
tei ruse. S-a ajuns până într-acolo încât soldaţii să supună 
la vot dacă să execute sau nu ordinele ofiţerilor. 3 In menta¬ 
litatea soldatului-ţăran rus de pe front prinde rădăcini ideea 
de a pune capăt războiului cât mai repede, pentru a se în¬ 
toarce acasă şi a împărţi pământul de la moşieri. Pe frontul 
românesc, în preajma reluării operaţiunilor militare, soldaţii 
ruşi sunt preocupaţi mai mult de agitata viaţă politică din 

Rusia decât de sansele de reuşită ale unei ofensive. Cu o ast- 

♦ * 

fel de armată, constata un înalt ofiţer român, nu se putea 
dobândi absolut nimic. 4 Dovadă este eşecul ofensivei lansate 

f 


1 ) Comisia Română de Istorie Militară, România in anii Primu¬ 
lui Război Mondial , voi. II. Editura Militară, Bucureşti, 1987, p. 108. 

2 ) E.N. Istrati, Demokraticeskoie dvijenie za mir na rumînskom fronte 
v iţ)ijgodu, Izdatelstvo Ştiinţa, Chişinâu, 1973, p. 5. 3 ) Orlando 

Figes, Revoluţia rusă: 1891-1924: Tragedia unui popor , Polirom, Iaşi, 
2016, pp. 316, 355. 4 ) Generalul G.A. Dabija, Armata română în 

războiul mondial (1918-1918), voi. IV, Bucureşti, 1936, p. 59. 




4 6 STUDIU INTRODUCTIV 

pe frontul din Galiţia, în iunie 1917, ultima mare operaţi¬ 
une de amploare lansată de armata rusă în timpul Primu¬ 
lui Război Mondial. Un eşec cu atât mai dureros cu cât 

* 

această ofensivă urmărea tocmai revigorarea moralului de 
pe front, arătând lumii că Rusia încă poate să lupte. 1 Con¬ 
secinţele politice sunt imediate: o lovitură de stat eşuată 
şi un nou prim-ministru în fruntea guvernului provizoriu 
de la Petrograd. 

în iunie-iulie 1917, criza politică se manifesta nu doar 
la Petrograd, ci şi la Iaşi. La câteva zile după adoptarea 
modificărilor constituţionale, conservator-democraţii denun¬ 
ţă colaborarea cu liberalii. Timp de trei săptămâni, activita¬ 
tea guvernului de la Iaşi este paralizată, „sub ochii inamicului, 
sub ameninţarea revoluţiei ruse, în plin război“. 2 S-ar putea 
scrie o comedie admirabilă despre acest subiect, notează 
deputatul Pascal Toncescu, „dacă această criză de guvern 
nu s-ar fi petrecut în ajunul ofensivei noastre şi a bătăliilor 
de la Mărăşeşti“. 3 în timp ce se caută o nouă formulă guver¬ 
namentală, la manifestaţiile ţinute de ostaşii ruşi prin târ¬ 
gurile Moldovei se scandează nu doar în favoarea păcii, ci 
chiar şi împotriva regelui Ferdinand. „înfierbântaţi de revo¬ 
luţia lor, ruşii au lăsat grijile frontului contra germanilor 
şi austro-ungarilor şi vor să facă revoluţie şi aici.“ 4 In aceste 
condiţii, criza politică se va tranşa, în cele din urmă, prin 
cedarea lui Take Ionescu în faţa intransigentului Ion I.C. 
Brătianu. Prin urmare, cu preţul unor schimbări ministe¬ 
riale, colaborarea dintre liberali şi conservator-democraţi 
va merge mai departe. Noua structură guvernamentală nu 


1 ) Sean McMeekin, The Russian Reuolution: A New History , Profile 
Books, London, 2017, p. 161. 2 ) Constantin Argetoianu, op. cit., p. 219. 

s ) Pascal Toncescu, op. cit., p. 40. 4 ) G.T. Kirileanu, Martor la isto¬ 

ria României (1872-1960): Jurnal şi epistolar , voi. II, ed. Constantin 
Bostan, Rao, Bucureşti, 2013, pp. 297-298. 

a mai avut prilejul de a se înfăţişă în faţa parlamentului, 
lucrările acestuia fiind amânate sine die din cauza numă¬ 
rului insuficient al deputaţilor şi senatorilor rămaşi la Iaşi. 
Oricum, n-ar fi avut vreo mare importanţă, după cum con¬ 
stată deputatul Theodor Emandi: „Caracteristica parlamen¬ 
tului din 1914-1918, cu drept cuvânt considerat ca cel mai 
de jos din parlamentele române, era că toţi parlamentarii, 
fără mici excepţiuni, criticau acţiunea guvernului în afară 
de parlament, promiteau să-şi facă datoria şi să-şi exercite 
cu toată severitatea controlul lor constituţional, dar odată 
prezenţi la şedinţele corpurilor legiuitoare sfârşeau prin a 
vota tot ce li prezenta." 1 


SCENARIUL EVACUĂRII GENERALE IN RUSIA 

Sfârşitul crizei politice de la Iaşi este grăbit de evenimen¬ 
tele care se petreceau pe frontul din Galiţia. Retragerea 
precipitată a ruşilor şi recucerirea Bucovinei de către trupele 
austro-ungare pun armata română în faţa primejdiei de a 
fi prinsă între două fronturi. La noi - notează Eugeniu Arthur 
Buhman, funcţionar al Curţii Regale - situaţia este consi¬ 
derată a fi disperată: „Nu mai văd decât figuri îngrijorate." 2 

Guvernul de la Iaşi dezbate iarăşi scenariul din decembrie 

» * 

1916: evacuarea peste Prut. După retragerea dezorganizată 
de la sfârşitul anului anterior, de data aceasta se doreşte o 
pregătire din timp a evacuărilor, în eventualitatea că nemţii 
vor rupe frontul. Nu există decât un singur punct de cale 

M Th. Emandi, Ce-am suferit la Odesa: 24 decembrie 1917-11 martie 
1918 , Biblioteca Naţională a României, Colecţii Speciale, Arhiva 
Istorică, Fond Saint Georges, P XVIII/6, f. 19. 2 ) Eugeniu Arthur 

Buhman, Patru decenii în serviciul Casei Regale a României: Memorii , 
1898-1940 , ed. Cristian Scăriat, Sigma, Bucureşti, 2006, p. 191. 

ferată pe unde s-ar fi putut face evacuarea, ceea ce îngreuna 
foarte mult lucrurile. Autorităţile ruse vor să cunoască, şi cât 
se poate de repede, proporţiile acestei evacuări. Se cer a fi 
completate formulare care să conţină informaţii detaliate nu 
doar despre numărul persoanelor şi al mijloacelor de tran¬ 
sport (cai, trăsuri, camioane, automobile), ci şi al liniilor de 
producţie care trebuie evacuate peste Prut. 1 

Necesitatea unei evacuări militare făcea imposibilă eva¬ 
cuarea populaţiei civile şi a tuturor funcţionarilor. Cabinetul 
Brătianu discută despre măsurile care ar putea uşura situa¬ 
ţia celor care riscau să ajungă sub ocupaţia inamicului. Se vor¬ 
beşte despre plata în avans a salariilor şi pensiilor, precum 
şi despre împărţirea recoltelor. Prima grijă o reprezintă 
evacuarea din timp a instituţiilor ce puteau simboliza fiinţa 
statului român. In această categorie intră parlamentul, 
ministerele şi băncile, instituţii care puteau reveni la Iaşi 
atunci când situaţia de pe front o va permite. în cazul unei 
retrageri precipitate, notează ministrul domeniilor, Gheor- 
ghe Gh. Mârzescu, este mai uşor să evacuezi 14 miniştri şi 
un rege decât „400 de inşi, cât formează azi deputaţii şi sena¬ 
torii cu familiile lor“. 2 Era de evitat ca parlamentarii să 
ajungă sub ocupaţia duşmanului, pentru a nu le da acestora 
posibilitatea legiferării noii situaţii, printr-un eventual vot 
obţinut „sub siluire". 3 Unii parlamentari vor cere cu extremă 
insistenţă guvernului convocarea tuturor deputaţilor şi 
senatorilor din Iaşi pentru a discuta „oportunitatea plecării, 
modalitatea ei şi pentru a ni se da seamă de măsurile luate 
în interesul populaţiei care rămâne". 4 A trebuit să exercităm 
o adevărată presiune asupra parlamentarilor, recunoaşte 
ministrul l.G. Duca, pentru a-i convinge să plece la Herson. 5 


l ) AMAE, Fond 71/1914, Ea, voi. 83, ff. 95-96. 2 ) Gheorghe Gh. 

Mârzescu, op. cit pp. 65-66. 3 ) Th. Emandi, op. cit., f. a. 4 ) Grigore 

Trancu-laşi, op. cit., p. 45 5 ) l.G. Duca, op. cit ., p. aio. 

In acest scop, mai scrie Buhman, „ni se făcuseră şi paşapoar¬ 
tele cu fotografii, vizate de autorităţile ruse". 1 

Toată lumea aştepta ordinul de plecare. La Herson se 
solicita prezenţa, la începutul lunii august, a unor repre¬ 
zentanţi ai ministerelor şi instituţiilor guvernamentale care 
urmau a fi evacuate aici, pentru a soluţiona, împreună cu 
autorităţile ruse, chestiunea spaţiilor necesare funcţionării 
acestora. 2 Trebuia aflat dacă puteau fi găsite locuinţe sufi¬ 
ciente şi confortabile în acest oraş, pentru evacuarea auto- 

A 

ritâtilor si a familiilor funcţionarilor. In cazul acestor clădiri 

y y » 

urma a fi aplicat, conform convenţiei încheiate cu partea rusă, 
principiul exteritorialităţii, respectiv al asumării suverani¬ 
tăţii româneşti. 4 

Situaţia la faţa locului nu este deloc încurajatoare, chiar 
dacă celor aflaţi în trecere Hersonul le aminteşte, ca aşezare, 
de Iaşi, „cu casele lui albe şi nenumărate turnuri de bisericii 
Fără să fie un oraş cu pretenţii, scrie soţia deputatului Th. 
Emandi, „e destul de frumuşel şi mai ales de o curăţenie ce 
ar face geloase multe din centrele noastre mari". 5 Această 
impresie nu este împărtăşită de toţi românii care ajung aici. 
Reprezentantul Ministerului Afacerilor Străine, consulul 
Victor Mărgăritescu, se plânge de scumpetea traiului la 
Herson, care în nici un caz nu este mai ieftin decât la Odessa 
sau Iaşi. Câteva sute de funcţionari români aflaţi într-un 
sat de lângă Herson formau o adevărată „armată de 
cerşetori", după ce-şi cheltuiseră salariile plătite la plecarea 
din ţară. Concluzia consulului român: cine nu are bam nu are 
ce căuta în Rusia! Mai e apoi şi atmosfera ostilă din partea 
localnicilor, mulţi dintre ei evrei, faţă de românii sosiţi în 
acest oraş: „O parte foarte grea a vieţii noastre aici este 


J ) Eugeniu Arthur Buhman, op. cit., p. 196. 2 ) AMAE, Fond 

71/1914, Ea, voi. 83, f. 139. 3 ) George Georgescu, op. cit., pp. 42-43. 

4 ) Gheorghe Gh. Mârzescu, op. cit., p. 119. 5 ) Elena Th. Emandi, 

op. cit., p. 117. 

duşmănia populaţiei faţă de români - cel puţin eu {...] merg 
pe stradă cu ochii în jos, nemaiîndrăznind să privesc în faţă 
pe trecători de teamă să nu văd surâsul şi privirea batjoco¬ 
ritoare cu care se uită la noi. Vina este cred şi a guvernului 
nostru, care a fost informat de toate acestea si nu a luat 
măsuri să ne creeze o atmosferă mai puţin ostilă/' Avertis¬ 
mentul pe care Mărgăritescu îl transmite unui coleg din minis¬ 
ter este tranşant: „Te rog, spune celor care vor să audă şi să 
înţeleagă că este foarte posibil ca într-o zi să ne măcelărească 
ruşii pe toţi/' 1 

O situaţie asemănătoare este semnalată si de consulul 

y ? 

general al României la Odessa, Sebastian Grecianu. Acesta 
menţionează numeroase articole apărute în presa rusă 
despre „pretinsele persecuţii" ale evreilor din România, 
publicate de evrei ruşi, care „au ajuns o adevărată putere 
aici". 2 Rapoartele celor doi consuli pe această temă surprind 
o chestiune extrem de sensibilă în acea perioadă. Antisemi¬ 
tismul unora dintre oamenii politici români este alimen¬ 
tat de apetenţa unora dintre evreii români pentru ideile 
socialiste. După trădarea colonelului Alexandru D. Sturdza 3 , 
fiul fostului prim-ministru liberal Dimitrie A. Sturdza, mulţi 
văd trădători pretutindeni. Orice evreu era bănuit, scrie 
Constantin Argetoianu, iar, dacă acesta era şi socialist, atunci 
bănuiala se transforma în certitudine: „Sub pretext de spio¬ 
naj, de trădare sau de bolşevism, o sumă de oameni au fost 
într-adevăr împuşcaţi în prima jumătate a anului 1917 cu 
o samavolnicie şi cu o lipsă de forme legale înspăimântă¬ 
toare/' 4 Incidente precum asasinarea militantului socialist 
Max Wesler, în mai 1917, sub pretextul încercării de fugă 

*) AMAE, Fond 71/1914, Ea, voi. 83, ff. 157-160. 2 ) AMAE, Fond 
71/1914, Ea, voi. 17a, f. 13. 3 ) Pentru detalii, vezi Petru Otu, Maria 
Georgescu, Radiografia unei trădări: Cazul colonelului Alexandru D. 
Sturdza, Editura Militară, Bucureşti, aon. 4 ) Constantin Argetoianu, 
op. cit ., p. 249. 

de sub escortă, nu au făcut decât să alimenteze în presa rusă 
imaginea antisemitismului autorităţilor române. Această 
situaţie i-a provocat cabinetului de la Iaşi multe neplăceri. 
Din acest considerent, Ion I.C. Brătianu le va reproşa ulte¬ 
rior liderilor comunităţii evreieşti că nu au stăruit mai mult 

* i 

pe lângă coreligionarii lor pentru a nu se asocia ideologic 

cu rusii bolşevici. 1 
> * 


PRIBEGIA IN RUSIA 

In după-amiaza zilei de 3 august 1917, cu o întârziere de 
câteva ore, un tren special cu parlamentari şi familiile lor 
părăseşte gara din Iaşi cu direcţia Odessa. Este haos, în con¬ 
diţiile în care nu se respectă locurile repartizate. Este o sce¬ 
nă plină de tristeţe, constată unul dintre membrii cabinetului, 
revoltat că mulţi parlamentari s-au comportat aproape ca 
nişte „brute". 2 Odată cu trecerea Prutului, sentimentele sunt 
apăsătoare. „Fie ca această despărţire să fie de cât mai scurtă 
durată", îşi notează în jurnal deputatul Trancu-Iaşi. Este con¬ 
semnată şi oprirea, timp de mai multe ore, în gara din Pâr¬ 
liţi, un nume cum nu se poate mai potrivit „cu starea noastră 
sufletească" 3 . Această povară este împărtăşită şi de colegul 
său de călătorie Theodor Emandi: „Mi se părea că trec în 
altă viaţă, putinţa reîntoarcerei era aşa de puţin probabilă 
pe atunci, durata războiului aşa de lungă, vieţile noastre aşa 
de puţin sigure, ocupaţia duşmană aşa de sigură şi după 
dânsa ruina completă, încât apărea ca o siguranţă completă 
o schimbare totală a vieţii de până acum." 4 


*) Wilhelm Filderman, Memorii & jurnale, voi. I: igoo-ig4o , ediţie 
îngrijită de Jean Ancei, Hasefer, Editura Institutului pentru Studie¬ 
rea Holocaustului din România „Elie WieseF, Bucureşti, 2016, p. 187. 
2 ) Gheorghe Gb. Mârzescu, op. cit., p. 76. 3 ) Grigore Trancu-Iaşi, 

op. cit., pp. 48-49. 4 ) Th. Emandi, op. cit., f. 7. 

Unii dintre aceşti parlamentari, sub pretextul că la 
Odessa nu găsesc tot confortul dorit, iar Hersonul este prea 
departe şi nesigur, îşi vor continua călătoria prin Rusia, spre 
ţări din Occident. Decizia lor este motivată si de incertitu- 

■ t 

dinea care domneşte în societate, în pofida rezistenţei aprige 
din vara lui 1917, pe care soldaţii români au arătat-o la 
Mărăşti, Mărăşeşti şi Oituz. „Alături de steagurile noastre 
tricolore sfâşiate de gloanţe, dar acoperite de glorie, fâlfâiau 
tot mai sfidătoare steagurile roşii ale unei revoluţii epocale, 
care nu înţelegea să se încurce în mersul ei triumfător cu 
războaie pe care nu le declarase, cu tratate pe care nu le 
iscălise, cu alianţe care nu o interesau şi cu idealuri pe care 
nu le împărtăşea/ 41 

Cei care vor simţi cel mai bine pe pielea lor această rea¬ 
litate sunt miile de români refugiaţi în oraşele ruseşti de la 
Marea Neagră. Cea mai mare colonie era la Odessa, oraş 
unde funcţiona un liceu român şi unde apar regulat câteva 
publicaţii româneşti. In acest port erau evacuate nu doar 
„toate vasele noastre de pasageri 44 , ci şi multe alte „vase 
comerciale, remorchere, şlepuri cu personalul lor 44 . Inclusiv 
Şantierul naval de la Galaţi, împreună cu câteva sute de mun¬ 
citori, fusese mutat la Odessa. 2 Ajuns aici în septembrie 
1917, poetul Mihail Cruceanu observă că oraşul era plin de 
români: „Am întâlnit mulţi refugiaţi români, unii fugiţi, alţii 
plecaţi din ţară, negustori, afacerişti, intelectuali, rătăcind 
fără rost, goniţi de mizeriile războiului şi care, în mare parte, 
se întâlneau la cele două cafenele însemnate din centrul ora¬ 
şului. 443 Printre cei care circulau în uniforme româneşti pe 
străzile din acest oraş-port se aflau şi numeroşi dezertori. 4 


*) I.G. Duca, op. cit., pp. 2 12, 220. 2 ) George Georgescu, op. cit., 

pp. 38—39. 3 ) SANIC, fond Institutul de Studii Istorice şi Social- 

Politice, Amintiri şi memorii privind mişcarea muncitorească revo¬ 
luţionară şi democratică din România , dosar 140, f. 3. 4 ) George 

Georgescu, op. cit., p. 40. 

Pentru mulţi dintre ei, Odessa este un fel de El Dorado, 
unde „toţi care erau în conflict cu armata şi nu le plăcea 
războiul se îndreptau cu mijloace mai mult sau mai puţin 
permise 4 ". 1 La Odessa ia fiinţă nu doar un club al parla¬ 
mentarilor români - mulţi dintre ei frustraţi de faptul că 
nu erau „întrebuinţaţi absolut în nici o muncă, când noi 
fusesem dm cei ce au cerut războiul 4 " 2 , ci şi un Comitet de 
Acţiune Social-Democrat Român, tot mai vizibil prin acţiu¬ 
nile sale. Se impune înfiinţarea unei gazete oficiale, finan¬ 
ţată de guvernul de la Iaşi, prin care să fie publicate multe 
dezminţiri în limba română si rusă, ca o măsură de a contra- 

i 7 

balansa „tot felul de calomnii şi minciuni odioase 44 lansate 
în presa din Odessa împotriva autorităţilor române. 3 Depu¬ 
tatul Pascal Toncescu constată prezenţa unor „sindicalişti 
internaţionali - aceştia români — care ţin isonul internaţio¬ 
naliştilor ruşi 44 şi care insultă „fiinţa însăşi a statului nos¬ 
tru 44 . 4 Intrat în contact cu unii dintre aceştia, Trancu-Iaşi 
primeşte asigurări că „lumea de aici este împotriva oligarhiei 
româneşti, nu împotriva ţării 44 . 5 

In această atmosferă, lumea aşteaptă convocarea noii 
sesiuni a parlamentului. Parlamentarii aflaţi la Odessa 
\ otează mai multe decizii, care „sub forma de rugăminte se 
transmit regelui, guvernului şi preşedinţilor corpurilor legiui¬ 
toare pentru a nu se împiedica funcţionarea normală a 
parlamentului la data fixată de Constituţie 44 , respectiv 15 no¬ 
iembrie. 6 O astfel de moţiune îi este remisă lui Take Ionescu, 
viceprim-ministru, care era la sfârşitul lunii septembrie la 
Odessa, unde se afla viitoarea sa soţie. Tonul parlamentarilor 


l ) SANIC, fond Institutul de Studii Istorice şi Social-Politice, 
Amintiri şi memorii privind mişcarea muncitorească revoluţionară 
şi democratică din România , dosar 127, f. 94. 2 ) Th. Emandi, op. cit.. 

f. 14. 3 ) George Georgeseu, op. cit. f pp. 41-42. 4 ) Pascal Toncescu, 

op. cit., p. 57. B ) Grigore Trancu-Iaşi, op. cit., p. 53. 6 ) Pascal Ton¬ 

cescu, op. cit., p. 63. 

este tranşant: „Membrii parlamentului nu au înţeles pără¬ 
sind laşul să se răspândească răzleţi în lumea întreagă spre 
a-şi asigura numai viaţa şi un trai mai bun, ci au urmat în 
hotărârea lor sfatul autorităţilor competente pentru a garan¬ 
ta prin evacuarea camerei şi Senatului funcţionarea şi mai 
departe, în orice eventualitate, a vieţii noastre constituţio¬ 
nale/ 4 Prin urmare, aceştia protestau împotriva sfaturilor 
şi a incitării „la plecarea peste mări prin înlesnirea mijloa¬ 
celor de călătorie si de trai", existând bănuiala că această 
acţiune pare a fi pusă la cale de guvern „în scop de a împie¬ 
dica deschiderea sesiunii legale a parlamentului din toamna 
aceasta". 1 De altfel, pentru bugetul unei ţări istovite de 
război, costurile întreţinerii parlamentarilor refugiaţi nu 
sunt deloc modice. 

De la parlamentarii aflaţi în Rusia curg telegrame după 
telegrame. Locul de întrunire al parlamentarilor, îi transmit 
aceştia preşedintelui Adunării Deputaţilor, este „în mijlocul 
celor pe care îi reprezintă, lângă rege şi guvern". Deputaţii 
şi senatorii aflaţi la Odessa şi Herson sunt fermi: parla¬ 
mentul trebuie convocat la data prevăzută de Constituţie, 
15 noiembrie, „spre a îndeplini, de va vroi Dumnezeu, pe sfân¬ 
tul pământ al colţului de ţară ce ne păstrează falnica şi 
viteaza noastră oştire, cea mai sfântă dintre îndatoririle 
reprezentanţilor unei naţiuni, solidaritatea în suferinţă, 
spre binele celor care ne-au hărăzit încrederea lor, oricare 
ar fi sacrificiile ce ni s-ar impune". 2 Este, înainte de toate, 
o chestiune de amor propriu şi de apărare a prerogativelor 
unei instituţii. Parlamentarii ajunşi la Iaşi fac, la rândul lor, 
demersuri pentru deschiderea sesiunii parlamentare la 
termenul constituţional. Situaţia în ţară este grea, îi declară 

r ) Constantin Argetoianu, op. cit., pp. 253-1354. 2 ) SANIC, fond 

parlament, dosar îSogbis, voi. I, f. 53. 

deputatul Grigore Trancu-Iaşi regelui Ferdinand, iar par¬ 
lamentarii trebuie să ştie „care este realitatea lucrului*. 1 

Din considerente de politică externă, deschiderea sesiunii 
ordinare este prorogată până la 15 decembrie 1917. Această 
decizie putea alimenta bănuiala că „în politica externă ar 
fi dezacord între parlament şi guvern*. In acelaşi timp, Bră- 
tianu este învinuit că îşi doreşte o guvernare „fără control 
şi a bunului plac*. 2 Fierberea în rândul parlamentarilor e 
generală, mulţi fiind convinşi „că prorogarea până la 15 
decembrie era primul pas pentru o prorogare ulterioară şi 
definitivă pe baza descompletării Adunărilor* 3 . Parte dintre 
deputaţii şi senatorii aflaţi la Iaşi au fost chemaţi de către 
guvernanţi la o serie de consfătuiri pentru a discuta situa¬ 
ţia politică a ţării. Situaţia era fără precedent, în joc fiind 
însăşi statalitatea românească, fapt care cerea „zguduitoare 
hotărâri*. 4 

Sesiunea ordinară va fi deschisă pe 15 decembrie, în sala 
Teatrului Naţional din Iaşi, printr-un mesaj al regelui în care 
se vorbeşte despre jertfele dureroase „ce ne mai aşteaptă 
până să ajungem la realizarea aspiraţiunilor noastre legi¬ 
time*. 5 Este un mesaj rămas fără un răspuns din partea 
deputaţilor şi senatorilor, întrucât şedinţele celor două 
camere nu s-au mai putut ţine până în martie 1918, din cau¬ 
za numărului insuficient de parlamentari. Pentru a ajunge 
la Iaşi, cei aflaţi la Odessa si Herson cer intervenţia autori- 
tăţilor române pe lângă cele ruse pentru a putea călători în 
siguranţă, într-o perioadă extrem de agitată. Aceştia anunţă, 
la sfârşitul lui decembrie 1917, că vor da guvernului tot 

D Grigore Trancu-Iaşi, op. cit., p. 70. 2 ) Pascal Toncescu, op. cit., 

pp. 67* 72. 3 ) Constantin Argetoianu, op. cit., pp. 266-267. 4 ) I.G. 

Duca, Amintiri politice , voi. III, Jon Dumitru Verlag, Munchen, 1981, 
p. 28. 5 ) Dezbaterile Senatului , Sesiunea ordinară 1917-1918, nr. 1/ 

12 mai 1918, şedinţa din 15 dec. 1917, p. 1. 

sprijinul pentru „înzestrarea ţării cu aşezemintele recla¬ 
mate de solemnitatea momentului prin care trece scumpa 
noastră Românie". 1 Este un demers fără urmări, deoarece, 
aşa cum constată senatorul Constantin Argetoianu, „parla¬ 
mentul războiului îşi încheiase inutila sa existenţă". 2 


LOVITURA BOLŞEVICILOR 

Soarta parlamentului este pecetluită în momentul în 
care bolşevicii preiau puterea la Petrograd printr-o lovitură 
de stat şi propun Puterilor Centrale încheierea imediată a 
unui armistiţiu, în vederea negocierii unei păci separate. 
Aceasta schimbă cu totul situaţia în care se găsea România. 
Atunci când am intrat în război, declară regele Ferdinand, 
„ştiam că va fi greu, prevedeam chiar că se poate să fim 
învinşi, numai nu mi-a putut trece prin minte un act de tră¬ 
dare, fără precedent în istorie, şi că va trebui să ne gândim 
ca să ieşim cu onoare, fără a sinucide ţara". 3 

Cât timp din partea ruşilor au venit doar manifeste şi 
proclamaţii, „ne-am mai ţinut cum ne-am ţinut". 4 După ce 
bolşevicii obţin, la sfârşitul lunii noiembrie, un armistiţiu 
separat, de o lună, pe frontul de est, guvernul de la Iaşi tre¬ 
buie să gestioneze o situaţie extrem de ingrată. România 
va fi silită, într-un final, să accepte o pace separată, scrie gene¬ 
ralul Berthelot, şeful Misiunii Militare Franceze, deoarece 
„forţele ei sunt insuficiente pentru a rezista singure împo¬ 
triva diviziilor germane şi austriece care se află pe frontul 
estic. Pe de altă parte, România depinde de Rusia de sud în 
privinţa aprovizionării, şi prima grijă a ruşilor va fi să sto- 


l ) SANIC, fond parlament, dosar iSogbis, voi. 1 , ff. 58—61. 2 ) Con¬ 
stantin Argetoianu, op. cit p. 275. 3 ) Gheorghe Gh. Mârzescu, op. cit ., 

p. 148- 4 ) Constantin Argetoianu, op. cit., p. 276. 

peze trimiterea de alimente" 1 . Mai cunoaşte cineva vreo ţară 
care să se fi găsit cândva în situaţia noastră de azi? se în¬ 
treba atunci şeful Biroului Operaţii de pe lângă Marele 
Cartier General. Lt.-colonelul Ion Antonescu îşi duce raţio¬ 
namentul mai departe: nimeni nu a mai trăit, măcar o clipă, 
„grijile, durerile, decepţiile şi umilinţele pe care poporul 
român le trăieşte din ziua intrării sale în război şi mai cu 
seamă din ziua revoluţiei ruseşti". 2 Nu germanii reprezintă 
pericolul cel mai mare, ci trupele ruseşti, care riscă să devină 
cel mai de temut inamic, deşi, oficial, au încă statut de aliaţi. 
O şedinţă a cabinetului, la care participă şi suveranul, adoptă 
o hotărâre concisă: „Armata rusă a propus armistiţiu vrăj¬ 
maşului. Armata română făcând parte dm acelaşi front, am 
hotărât să participăm la această propunere." 3 

Situaţia scapă de sub control imediat după semnarea 
armistiţiului de la Focşani (26 noiembrie), care are pentru 
autorităţile de la Iaşi numai un caracter militar, nu şi politic. 
Altfel spus, nici vorbă de capitulare. Trupele ruseşti, bolşe- 
vizate, întră intr-un rapid proces de descompunere, nerecu- 
noscând nici o autoritate şi jefuind totul în timpul retragerii. 
Refugiat la Iaşi, fostului ministru plenipotenţiar Mosolov 
îi este dat să vadă „o patrulă românească în faţa casei coman¬ 
dantului trupelor rusesti, semn evident al completei lor demo¬ 
ralizări. Or acest trist tablou prevestea evenimente cu mult 
mai grave, care aveau să urmeze". 4 De fapt, „ne aflam în faţa 
unei adevărate revoluţii bolşevice pe teritoriul nostru", îşi 
aduce aminte ministrul I.G. Duca despre acele zile ale lui 
decembrie 1917- „Dacă noi nu reacţionam, ne ameninţau 


1 ) Generalul Henri Berthelot, op. cit., pp. 264-265. 2 ) Valeriu 

Florin Dobrinescu, Horia Dumitrescu, Ion Antonescu şi războiul de 
reîntregire a neamului , Editura Vrantop, Focşani, 1997, pp. 161-162. 

3 ) Vasile Popa. Ion Cerăceanu, Vasilica Manea, Misiunea generalului 
Coandă la Kiev i pj ov» ,s '. Editura Militară, Bucureşti, 2012, p. 75. 

4 ) A.A. Mosolov, op. cit ., p. 151. 

cele mai mari primejdii, căci din ceas în ceas situaţia deve¬ 
nea mai gravă." 1 Folosirea armatei române împotriva ruşilor 
bolşevizaţi risca să provoace distrugerea a ceea ce mai rămă¬ 
sese din România. 2 Pe de altă parte, existau şi presiunile 
aliaţilor, din partea Franţei mai ales, pentru prelungirea 
oricărei forme de rezistenţă în Răsărit, pentru a împiedica 
concentrarea de trupe germane pe frontul apusean. 3 Intr-o 
şedinţă de guvern, Ion I.C. Brătianu le prezintă colegilor 
săi singurele opţiuni la îndemână: sau intrăm în luptă cu 
bolşevicii, pentru a asigura liniştea în ţară, sau „lăsăm ca 
valul bolşevic să ne acopere, să rupem cu Aliaţii şi să întin¬ 
dem mâna Germaniei". 4 

Presiunea este maximă: un grup de bolşevici încerca, în 
acele momente, să-l aresteze pe comandantul trupelor ruse 
de pe frontul românesc. Brătianu cere o soluţie rapidă, deoa¬ 
rece în câteva ore exista riscul ca bolşevicii „să fie stăpâni 
pe Iaşi, pe rege şi pe guvern". 5 Miniştrii nu mai ezită. Cu 
toate că un conflict cu bolşevicii risca să ducă la pierderea 
tezaurului aflat la Moscova, la represalii împotriva români¬ 
lor de la Odessa şi Herson, precum şi la întreruperea apro¬ 
vizionărilor din Rusia, este adoptată această soluţie, „pentru 
că ea scăpa forma de guvernământ a ţării, Dinastia şi onoa¬ 
rea obligaţiunilor noastre faţă de Aliaţi şi speranţa slabă, 
dar în definitiv speranţa, unei menţineri a frontului nostru, 
a frontului rus din ţară, ceea ce împiedică retragerea devas¬ 
tatoare a trupelor ruse în debandadă" 6 . In consecinţă, guver¬ 
nul român decide să ia măsuri energice împotriva actelor 
de dezordine şi jaf, considerând că acestea sunt comise nu 
de „către ruşi, ci de bandiţi, împotriva cărora se va folosi 


l ) I.G. Duca, op. cit., p. 30. 2 ) Contele de Saint-Aulaire, op. cit., 

p. 207. 3 ) General Radu D. Rosetti, Mărturisiri (igi4~igig), ed. Maria 

Georgescu, Modelism, Bucureşti, 1997, p. 227. 4 ) Gheorghe Gh. Mâr- 

zescu, op. cit., p. 173. 5 ) I.G. Duca, op. cit., p. 36. 6 ) Gheorghe Gh. 

Mârzescu, op. cit., p. 173. 

forţa armată si care vor fi imediat aduşi în fata Curţii Mar- 

• » > y * 

ţiale, pentru a fi judecaţi şi condamnaţi în 24 de ore". 1 Prin 
urmare, trupele române au trecut la dezarmarea celor care 
părăseau frontul, fiind înregistrate şi ciocniri cu ruşii. In 
acest fel, se pune capăt devastărilor care au îngrozit socie¬ 
tatea românească. Se aştepta reacţia guvernului bolşevic 
de la Petrograd; aceasta va sosi cu rapiditate. 


CONFLICT DESCHIS CU BOLŞEVICII 

Guvernul de la Iaşi primeşte un ultimatum prin care 
este avertizat că regimul instaurat la Petrograd nu tolerează 
nici un fel de represiune îndreptată nu doar împotriva ruşi¬ 
lor, ci şi a socialiştilor români. Se merge până intr-acolo 
încât, în ultima zi a anului, personalul Legaţiei române de 
la Petrograd este reţinut şi încarcerat, ceea ce declanşează 
un uriaş scandal diplomatic. Se solicită atât eliberarea sol¬ 
daţilor ruşi arestaţi de către autorităţile române, cât şi 
pedepsirea celor vinovaţi de aceste „arestări ilegale". Guver¬ 
nul român este somat să dea un răspuns în 24 de ore, lipsa 
acestuia fiind considerată „un act de ostilitate", care va 
genera măsuri militare. Drept urmare, diplomaţii români 
vor fi expulzaţi din Rusia. Relaţiile diplomatice dintre cele 
două guverne sunt întrerupte, iar tezaurul trimis la Moscova 
este sechestrat, fiind declarat „intangibil pentru oligarhia 
română". In scenă intră liderul socialiştilor români, dr. Cris¬ 
tian Racovski, care solicită sprijinul regimului bolşevic pen¬ 
tru „dezrobirea" proletariatului din România. La rândul său, 
cabinetul de la Iaşi îşi anunţă aliaţii că îi este imposibil să 
evite un conflict deschis cu bolşevicii, care urmăresc „să instau¬ 
reze revoluţia la noi" şi să distrugă „toată rezistenţa armatei 


*) Generalul Henri Berthelot, op. cit., p. 284. 

române împotriva germanilor". 1 Mâna dreapta a lui Racov- 
ski, avocatul Mihail Gheorghiu-Bujor. le cere autorităţilor 


bolşevice, în numele socialiştilor români refugiaţi la Odessa, 
să-şi extindă influenţa „binefăcătoare" şi asupra României; 
„Numai dvs., dragi tovarăşi, care înţelegeţi nevoile noastre, 
aveţi posibilitatea de a ne ajuta." Bujor invocă rolul pe care 
îl poate juca prezenţa soldaţilor ruşi pe frontul românesc: 
„Pregătind conştiinţele soldaţilor ruşi, aceştia pot fi trans¬ 
formaţi în participanţi puternici la acţiunea noastră. In 
România revoluţia este necesară nu numai pentru elibera¬ 


rea nefericitului popor român, ci şi pentru distrugerea forţei 
oligarhiei, care este ruşinea Europei şi inamicul revoluţiei 
ruse." 2 


Dezordinea se extinde şi în Basarabia, zonă care servea 
ca bază de aprovizionare pentru trupele de pe frontul româ¬ 
nesc. In scurt timp, teritoriul de la răsărit de Prut devine o 
zonă nesigură, expusă bandelor de soldaţi înarmaţi. Mai 
mulţi ofiţeri şi deputaţi care călătoreau dinspre Odessa spre 
Iaşi cad victime unor astfel de atacuri, fiind deposedaţi de 
bunurile lor. la naştere ideea trimiterii unor trupe române 
în Basarabia pentru siguranţa legăturii ferate care leagă 
Odessa de laşi, vitală pentru aprovizionarea armatei şi a 
populaţiei. In plus, trebuia evitată jefuirea depozitelor cu pro¬ 
vizii pentru trupele românei In luarea unei astfel de decizii, 
Brătianu trebuie să ţină cont şi de ceea ce se întâmpla lângă 
graniţele ţării. La Chişinău, în a doua jumătate a lui 1917, 

luase naştere o mişcare în favoarea unei autonomii în cadrul 

? * 

Rusiei. Este ales un Sfat al Ţării, cu rol de parlament. 4 La 


D AMAE, fond 7i/URSS, voi. 133, ff. 169, 266-267, «71—274. 
2 ) Fiorian Tănăsescu (coord.), Ideologie şi structuri comuniste in Româ¬ 
nia: 191y-igi8, Institutul Naţional pentru Studiul Naţionalismului, 
Bucureşti, 1995, p. 296. 3 ) Valeriu Florin Dobrinescu, Horia Dumi- 

trescu, op. cit., p. 176. Despre istoricul şi rolul acestei instituţii, 
vezi Iurie Colesnic, Sfatul Ţării, Editura Museum, Chişinău, 1998. 

începutul lumi decembrie, acesta proclamă Basarabia drept 
republică democratică, în cadrul Republicii Federative Demo¬ 
cratice Ruse. Decizia de a nu recunoaşte autoritatea celor 
care au preluat puterea la Petrograd, printr-o lovitură de 
stat, generează un conflict cu structurile bolşevice, care înce¬ 
puseră să fie tot mai prezente în Basarabia. In lipsa unei 
armate naţionale, Sfatul Ţării cere intervenţia trupelor 
române. Acesta este motivul legal invocat de autorităţile de 
la Iaşi în momentul în care decid să trimită trupe peste Prut, 
într-o zonă care, legal, este la acea dată parte din teritoriul 
rusesc. Motivată de necesităţi militare, intervenţia armatei 
în Basarabia este şi consecinţa speranţelor renăscute de 
unire a acestei provincii cu România. In plus, prezenţa mili¬ 
tară românească în Basarabia putea căpăta un rol important 
în timpul apropiatelor negocieri de pace. 1 După ciocniri cu 
bolşevicii, trupele române îşi extind prezenţa pe teritoriul 
Republicii Democratice Moldoveneşti, care, la 24 ianuarie 
1918, îşi proclamă independenţa. Două luni mai târziu, pe 
27 martie, Sfatul Ţării votează, cu o largă majoritate, actul 
unirii Basarabiei cu România. 2 

Kievul joacă un rol la fel de important în politica guver¬ 
nului român din primele zile ale lui 1918. O Ucraină inde¬ 
pendentă apăruse în vara trecută. Guvernul acesteia va 
intra, în scurt timp, într-o dispută directă cu regimul bolşevic 
de la Petrograd. Este proclamată şi o Republică Populară 
Ucraineană a Sovietelor, care dă pretextul trupelor bolşevice 
de a avansa spre Kiev. Lipsit de o armată, singura soluţie 
a regimului constituţional ucrainean o reprezintă cererea 
de ajutor adresată Puterilor Centrale. In schimbul grânelor 
oferite de Ucraina, vitale pentru economia unor ţări istovite 

! ) Glenn E. Torrey, România în Primul Război Mondial, Meteor 
Publishing, Bucureşti, 2014, p. 291. 2 ) Vezi Ion Calafeteanu, Viorica 

Moisiuc, Unirea Basarabiei şi a Bucovinei cu România: igiy-igi8. 
Documente, Editura Hyperion, Chişinău, 1995. 

de anii de război, Germania şi Austro-Ungaria oferă sprijin 
militar. Ucraina devine nu doar un stat-marionetă în mâinile 
acestora, ci şi un instrument de a-i forţa pe bolşevici să încheie 
o pace cât mai rapidă. Aproape o jumătate de milion de sol¬ 
daţi germani şi austro-ungari vor rămâne pe teritoriul Ucrai¬ 
nei, până la sfârşitul anului 1918. 1 


BOLŞEVICUL RACOVSKI ŞI COLONELUL BOYLE! 

DOI AVENTURIERI IN ANTITEZĂ 

Tăvălugul acestor schimbări îi va surprinde şi pe românii 
aflaţi la Odessa şi Herson. Se dau lupte crunte între naţio¬ 
naliştii ucraineni şi bolşevici. La începutul lui ianuarie 1918, 
la Odessa soseşte, de la Petrograd, Cristian Racovski, în noua 
sa calitate de „comisar-organizator al afacerilor ruso-române 
în Rusia de Sud“. Rolul său este de a organiza lupta împo¬ 
triva „contrarevoluţiei româneşti". Cei de la Petrograd ar fi 
preferat rezolvarea diferendului cu România pe cale paşnică, 
motiv pentru care au apelat la serviciile lui Racovski. 2 Pe 
străzile din Odessa încep să fie văzute, în fiecare seară, pa¬ 
trule mixte, ruso-române, care fac percheziţii în tot oraşul, 
inclusiv în cele două hoteluri unde locuiau parlamentarii 
români. 3 Un oficial român surprinde, în raportul său, impac¬ 
tul sosirii lui Racovski la Odessa: „Sub cuvântul că duce 
război oligarhiei române, organizează în trupe revoluţionare 

*) Serhii Plokliy, The Gates of Europe: AHistory ofJJkraine , Penguin 
Books, London, 2016, pp. 207-211. 2 ) Pentru detalii, vezi Georgi 

Cerniavskii, Mihail Stancev, Maria Tortika (Lobanova), Jiznennii put 
Hristiana Rakovskogo. Evropeism i bolşevizăm: neokoncennaia duel, 
Ţentropoligraf, Moskva, 2014. s ) SANIC, fond Institutul de Studii 
Istorice şi Social-Politice, Amintiri şi memorii privind mişcarea mun¬ 
citorească revoluţionară şi democratică din România , dosar 140, ff. 8—9. 

pe toţi dezertorii evrei şi români aflaţi în Rusia; sechestrează 
toată flota noastră ce se găseşte în portul Odessa; acapa¬ 
rează toate aprovizionările depozitate în acest port; L...J 
arestează după plan pe concetăţenii săi după ce-i jefuieşte, 
cauzând astfel statului român pagube de vreo câteva sute 
de milioane." 1 Este format un batalion revoluţionar român, 
trimis să lupte împotriva trupelor române aflate în Basa¬ 
rabia. Ciocnirile sunt violente, cu numeroase pierderi. 2 

Instalat în clădirea Consulatului general al României, 
al cărui personal fusese expulzat, Racovski demarează, prin 
intermediul reprezentanţei diplomatice a Italiei, negocieri 

cu autorităţile de la Iaşi. Se urmăreşte eliberarea revolutio- 

* » » * 

narilor ruşi arestaţi de către autorităţile române, în schim¬ 
bul parlamentarilor şi al altor oficialităţi reţinute la Odessa. 
Aflat în zonă, colonelul canadian Joseph W. Boyle - a cărui 
simplă prezenţă inspiră încredere — preia rolul de negociator 
între statul român şi Cristian Racovski. 3 Boyle călătoreşte 
între Odessa şi Iaşi şi obţine semnarea unui acord între noul 
premier român, Alexandru Averescu, şi liderii bolşevici de 
la Odessa, document care permite schimbul de prizonieri 
între cele două părţi. Este un acord rămas fără alte urmări 
juridice, în condiţiile în care intrarea trupelor germane şi 
austro-ungare în Odessa a însemnat dispariţia organizaţiilor 
bolşevice semnatare. în timp ce Racovski şi alţi revoluţionari 
români îşi caută scăparea în interiorul Rusiei, Boyle ajunge 
în ţară, împreună cu preţioasa sa încărcătură. Este întâm¬ 
pinat ca un erou, stârnind admiraţia tuturor, implicit a 
reginei Maria: ,,E un om minunat, un adevărat erou, de când 


1 ) AMAE, fond 71/URSS, voi. 133, f. 355. 2 ) SANIC, fond Institutul 
de Studii Istorice şi Social-Politice, Amintiri şi memorii privind 
mişcarea muncitorească revoluţionară şi democratică din România, 
dosar 127, ff. 61-62. 3 ) Ethel Greening Pantazzi, România în lumini 

şi umbre (igog-igig), ed. Constantin Ardeleanu, Humanitas, Bucureşti, 
2015, p. 237. 

a început războiul n-am întâlnit o persoană pe care să o res¬ 
pect atât de mult şi în ale cărei mâini m-aş încredinţa mai 
liniştită. A dat dovadă de un curaj formidabil, devotamentul 
lui faţă de cauza bieţilor noştri români maltrataţi la Odessa 
a fost lăudabil, nu am cuvinte să-mi exprim admiraţia pentru 
el şi cu atât mai puţin recunoştinţa." 1 La fel de generos în 
aprecieri este şi senatorul Procopiu, martor al unor scene în 
care sângele rece de care a dat dovadă Boyle a putut face 
diferenţa dintre viaţă şi moarte. 


EPILOG LA IAŞI, BUCUREŞTI ŞI ODESSA 

Este evident că săptămânile petrecute la Odessa şi Herson, 
sub teroarea bolşevicilor şi a incertitudinii viitorului, au 
lăsat urme adânci asupra celor nevoiţi să rătăcească printr-o 
Rusie cuprinsă de anarhie. Memoriile lui Grigore Procopiu 
aduc lumină asupra acestui episod prea puţin cunoscut din 
timpul refugiului şi vorbesc despre spaima prin care au 
trecut parlamentarii ajunşi în sudul Rusiei, ca şi despre 
strădaniile lor de a asigura funcţionarea statului român în 
acele vremuri negre. Reveniţi în ţară, acestora le va fi dat 
să asiste la încheierea unei păci dureroase cu Puterile Cen¬ 
trale. Noi alegeri (boicotate de liberali şi conservator-demo- 
craţi) sunt organizate în luna mai, iar noul parlament este 
convocat la Iaşi, în sesiune extraordinară. Misiunea sa este 
de a ratifica tratatul de pace semnat la Bucureşti, la 24 apri¬ 
lie 1918, de către conservatorul Alexandru Marghiloman, 
cel însărcinat cu formarea unui cabinet de sacrificiu. Men¬ 
ţinerea statalităţii româneşti este garantată cu preţul unor 
amputări teritoriale şi al cedării unor resurse vitale. Starea 
de neutralitate, se arată în Mesajul Tronului, va permite 

*) Maria, regina României, op. cit., p. 484. 

„ca, cu hotărâre şi cu o muncă încordată, supunându-ne la 
neînlăturabilele jertfe financiare, să încercăm a vindeca 
grelele dureri şi răni ale prezentului 44 . 1 Inevitabil, se caută 
vinovaţi. Nu este de mirare că, în aceste condiţii, noii par¬ 
lamentari şi-au irosit o mare parte din energie condamnând 
politica guvernului care a aruncat ţara în război. Se discută 
despre darea în judecată a cabinetului Brătianu, fiind consti¬ 
tuită, în acest sens, o comisie parlamentară de anchetă. 

Timpul nu a mai avut însă răbdare cu cei din ultimul 
parlament al Vechiului Regat. La sfârşitul lui octombrie 
1918, atunci când Puterile Centrale pierd războiul, regele 
Ferdinand cere demisia cabinetului Marghiloman. Jertfa a 
intrigilor politice şi diplomatice, liderul conservator ţine să 
le precizeze colegilor săi din Senat un adevăr incontestabil: 
„Am păstrat ţării o dinastie, o armată şi i-am dat Basa¬ 
rabia. t<2 Un nou cabinet este numit, iar parlamentul este 
dizolvat, în vederea organizării unor noi alegeri. Până aici, 
nimic neobişnuit. Este publicat însă şi un decret regal prin 
care se declară „inexistente şi lipsite de orice putere legală 44 
toate şedinţele acestui parlament, care a funcţionat timp de 

A 

mai puţin de şase luni. In sprijinul acestei decizii se invocă 
faptul că alegerile din mai 1918 s-au făcut „sub ocupaţiune 
vrăjmaşă pentru aproape două treimi din teritoriul Rega¬ 
tului, şi, prin urmare, voinţa liberă a alegătorilor din acea 
parte a ţării a fost supusă controlului puterii ocupante şi 
obstacolelor puse de dânsa libertăţii alegătorilor 44 . 3 Până la 
organizarea unor noi alegeri, ţara urma a fi guvernată prin 
decrete-legi. Opoziţia a văzut în invalidarea „parlamentului 
Marghiloman 44 o manevră a liberalilor de a îngropa subiectul 

*) SANIC, fond parlament, dosar 1813, f. 24. 2 ) Alexandru 

Marghiloman, Note politice , voi. IV, Editura Institutului de Arte Grafice 
Eminescu, Bucureşti, 1927, p. 121. 3 ) Monitorul Oficial, nr. 183, 6(19) 

nov. 1918, pp. 3201-3202. 

responsabilităţii pentru modul deficitar în care ţara a intrat 
în război. 

La sfârşitul anului 1918, soarta îi surâde din nou Româ¬ 
niei. Suferinţele şi jertfele sale urmau a fi recunoscute la 
conferinţa de pace care trebuia să decidă noile graniţe din 
Europa. O nouă încercare îl aşteaptă pe Ion I.C. Brătianu, 

A 

revenit la putere. In cazul său, roadele victoriei se lasă aş¬ 
teptate. Nemulţumit de modul în care România este tratată 
de către aliaţii săi, preferă să părăsească lucrările Confe¬ 
rinţei de Pace şi să-şi dea demisia. Nici acasă nu găseşte 
recunoştinţa pe care o aştepta: liberalii pierd primele alegeri 
organizate, în noiembrie 1919, pentru parlamentul României 
Mari. Sunt şi primele alegeri organizate pe baza votului 
universal. Scorul obţinut de Grigore Procopiu este un bun 
exemplu pentru a înţelege transformările survenite în doar 
cinci ani în societatea românească: astfel, dacă la alegerile 
din mai 1914 Procopiu a avut nevoie de doar 209 voturi pentru 
a fi ales senator la colegiul său 1 , în noiembrie 1919 obţine 
un nou mandat de senator PNL prin votul a 8 813 alegători. 2 

în toată această perioadă, Odessa rămâne prezentă în 
conştiinţa societăţii româneşti. Cei refugiaţi în sudul Rusiei 
au aşteptat redeschiderea graniţelor, pentru a reveni în ţară. 
Ultima prezenţă românească la Odessa este lichidată în 
decembrie 1919, când trupele franceze (care au luat locul 
celor germane şi austro-ungare la sfârşitul anului 1918) au 
predat oraşul sovietelor locale. Dintre miile de români veniţi 
aici în perioada 1917-1919, nu au mai rămas în acest port 
rusesc decât cei care „poate aveau interes să rămână". 3 Mulţi 
dintre cei care au îmbrăţişat cauza bolşevismului vor sfârsi 
în închisorile sovietice, în timpul terorii instaurate de Stalin. 
Este si cazul lui Cristian Racovski si al altor socialişti români, 

SANIC, fond Senat, dosar 11611, f. 109. 2 ) Monitorul Oficial , 

nr. 165, 11 nov. 1919, f. 9304. 3 ) AMAE, Fond 71/1914, Ea, voi. 172, 

f- 159- 

care au încercat, acum un secol, să scrie, la Odessa, o pagină - 
astăzi prea puţin cunoscută - a istoriei României. 

A 

Ii va fi dat lui Grigore Procopiu să spere că jertfele şi 
constrângerile îndurate în perioada Marelui Război vor 
putea fi temelia unei societăţi mai luminoase şi prospere. 
Va fi însă contrazis de viaţa politică agitată care a marcat 
primul deceniu interbelic. Pentru asanarea moravurilor 
politice, era nevoie de legi bine făcute. Cel puţin aceasta 
pare a fi motivaţia care l-a făcut pe Grigore Procopiu să 
renunţe la cariera politică, pentru a deveni membru al proas¬ 
pătului Consiliu Legislativ. Pentru fostul senator, provocările 
uniformizării legislaţiei româneşti erau cu mult mai ten¬ 
tante decât disputele politice. Dintr-o viaţă de om, trecută 
prin sita timpului, ne-au rămas doar amintirile acestui par¬ 
lamentar despre perioada agitată a refugiului. Prea puţin, 
dar suficient pentru a înţelege sacrificiul unei generaţii care 
a crezut în proiectul unei Românii Mari. 






NOTĂ ASUPRA EDIŢIEI 


Prezentul volum de amintiri al senatorului Grigore Procopiu, 
apărut în ediţie princeps imediat după război, face parte din seria de 
recuperări istorice prin care Editura Humanitas marchează împlinirea 
unui secol de la evenimentele deopotrivă devastatoare şi fondatoare 
din anii 1914-1919. Printre manuscrisele inedite aduse până acum 
în atenţia publicului se numără cele trei volume din Jurnalul de 
război al reginei Maria (apărute în 2014-2015), o selecţie substanţială 
din traducerea inedită a Jurnalului de război ţinut de căpitanul 
Marcel Fontaine ca membru al Misiunii Militare Franceze în România 
(2016), precum şi un volum cu totul singular, Viaţa şi aventurile unui 
cioban român în Bulgaria în vremuri de război (igo8-igi8), al lui 
Nicolae S. Şucu (2017). Dintre recuperări, Editura Humanitas le-a 
propus cititorilor Memoriile de război ale lui G. Topîrceanu (2014), 
două volume de selecţii din Jurnalul din vremea ocupaţiei , de Vasile 
Th. Cancicov (2015-2016), precum şi însemnările unui diplomat de 
altădată: în România, igi6-ig‘20 ale Contelui de Saint-Aulaire (2016). 

Senatorul Grigore Procopiu descrie în memoriile sale episodul 
mai puţin cunoscut al refugiului demnitarilor români din Bucureşti 
la Iaşi, apoi la Odessa şi Herson. Ceea ce în jurnalul de război al regi¬ 
nei Maria e redat ca o peripeţie aproape mitică, într-un fel de puzzle 
incomplet, îşi găseşte în cartea lui Procopiu piesele lipsă prin măr¬ 
turia nemijlocită a unuia dintre membrii parlamentului pribeag. 

în editarea acestui volum, am păstrat subtitlurile din text aşa cum 
au fost ele formulate de autor; am păstrat de asemenea scrisoarea 
lui C.G. Dissescu, cu care se deschidea şi ediţia princeps a acestei cărţi. 
Am actualizat grafia şi punctuaţia în acord cu normele în vigoare; am 
păstrat ca atare formele lexicale care marchează o pronunţie specifică 

sau o opţiune a autorului justificată de etimologie (arhaismele, regio¬ 
nalismele, împrumuturile lexicale neologice la data scrierii), precum 
şi formele gramaticale. Greşelile de tipar evidente au fost corectate 
tacit; au fost păstrate însă neeoncordanţele sintactice ale autorului. 
Scrierea cu iniţiale majuscule a unor termeni urmează şi ea normele 
actuale, mai puţin acolo unde marchează o opţiune asumată de autor. 
Numele româneşti sau străine de persoane şi locuri au fost preluate 
şi ele în grafia, fie şi inconsecventă, a autorului, dar în notele edito¬ 
rului ele apar în forma consacrată în lucrările de specialitate. însem¬ 
nările autorului poartă datele din calendarul iulian (pe stil vechi), 
aflat atunci în vigoare (de exemplu, ziua de 23 noiembrie pe stil vechi 
este 6 decembrie după calendarul gregorian). 

Iconografia şi legendele au fost adăugate în redacţia prezentei 
ediţii şi urmăresc ilustrarea locurilor, evenimentelor şi personajelor 
pe care le-a cunoscut nemijlocit Grigore Procopiu. 

Mulţumirile editurii şi ale îngrijitorului ediţiei pentru ajutorul 
acordat în documentarea iconografică a acestui volum se îndreaptă 
în mod special către personalul Serviciului Judeţean Vâlcea al Arhi¬ 
velor Naţionale. 



PARLAMENTUL ÎN PRIBEGIE 

(1916-1918) 

Amintiri, note şi impresii 

Cu o scrisoare de C.G. Dissescu, 
profesor universitar 










Abia trecut de 40 de ani , Grigore Procopiu devine parlamentar Foto¬ 
grafia ilustrează fişa. sa. biografică, apărută. în lucrarea lui George D. 
Nicolescu Parlamentul român publicată la Bucureşti în 1903. Din acest 
volum aflăm că. a. făcut studiile liceale şi universitare în ţară , că. este 
licenţiat în drept şi că. a. fost magistrat şi primar al oraşului Râmnicu 
Vaicea. 



Iubite amice, 


Am citit cu interes mişcător paginile amintirilor din pri¬ 
begie. Te felicit călduros pentru hotărârea ce ai putut lua, de 
a da publicităţii evenimente însemnate, necunoscute încă, din 
istoria răzbelului pentru România mare şi a pribegiei noastre. 
Am şi eu carnetul pribegiei mele, cu multe însemnări 1 . Nu 
m-am putut încă hotărî a le publica, nefiind în măsură de a 
face verificări de preciziune a izvoarelor informative. Ne lipsesc 
încă, nu ştiu pentru cât timp, documentele privitoare la epoca 
de neutralitate expectantă şi de preparare a războiului. 

O primă chestie căreia viitorul îi va da un răspuns hotărâ¬ 
tor este alegerea momentului pentru intrarea noastră în acţiune. 

Ne reaminteşti de o convorbire ce ai avut cu primul-mi- 
nistru, în toamna anului 1916, după dezastrul de la Turtu- 
caia. I-ai spus atunci sub imperiul îngrozirii ce ne co prinse se: 
„poate că ar fi fost mai bine să mai aşteptăm “. 

Eu, din contră, cred acum, ca şi atunci, că ar fi fost mai bine 
să intrăm în acţiune încă din iama anului 1914, cum am cerut 
în ziua de 13 decembrie 1914 2 , în Senat, şi mai târziu. E greu 


x ) Nu am putut documenta existenţa unor asemenea însemnări. 
Cel mai probabil, carnetul cu pricina a fost pierdut după decesul au¬ 
torului. 2 ) In şedinţa Senatului din 13 decembrie 1914, conserva- 
tor-democratul Dissescu a avut o intervenţie parlamentară pe tema 
politicii externe a guvernului liberal, profitând de prezenţa în sală a 
prim-ministrului Ion I.C. Brătianu. 

a spune ce s-ar fi întâmplat dacă cutare eveniment s-ar fi 
întâmplat. Istorie critică contimporană, cu preciziune şi sigu¬ 
ranţă, nu puteam face. Cert este că, ce s-a făcut, bine s-a făcut. 
Faptele şi rezultatele sunt cele mai sigure elemente de jude¬ 
cată, de stabilirea meritului si demeritului. 

Zisei „dezastrul de la Turtueaia“, te-ai întrebat cari sunt 
cauzele lui? S-a spus multe. S-a acuzat guvernul din 1916 
că şi-ar fi făcut iluziuni asupra atitudinii Bulgariei. Acuzaţie 
nedreaptă, inspirată de patima politicii militante. Principala 
cauză a fost trădarea rusească, care ne-a surprins şi peste 
Dunăre, şi în Transilvania, unde armatele noastre au intrat 
cu un admirabil spirit de eroism şi tactică militară. Succesul 
însă a fost atunci de scurtă durată, pentru că ruşii n-au venit 
la întâlnirea fixată în anume zi si loc. Cu ce durere mi-aduc 
aminte de regimentele numeroase ruseşti, cari soseau în 
Moldova de sus, cu scopul numai de a simula că sunt gata 
la luptă. Luptele le de de au însă prin satele noastre, pentru 
predăciuni. 

Un alt fapt istoric, rămas până acum necercetat în dis¬ 
cuţiile parlamentare, este evacuarea parlamentului. Ştiu şi 
eu că acest fapt ne-a fost impus ca o necesitate de stat. Ple¬ 
carea parlamentului, după mine, trebuia să aibă loc şi ca 
măsură preventivă, pentru a împiedica posibilitatea unei 
politici tranzacţionale cu inamicul năvălitor. Nu acuz de 
lipsă de patriotism pe cei ce nu împărtăşeau sentimentele 
noastre. Cert este însă că ei n-aveau „credinţa^ noastră în 
chipul cum se vor desfăşura evoluţiile, peripeţiile răzbelului; 
n-aveau încrederea noastră în puterile de rezistenţă, în 
energiile românilor. Aceasta fiind starea sufletească a mul¬ 
tora din oamenii politici cari rămâneau în teritoriul ocupat, 
erau posibile concesiuni de stat şi descuragiarea celor ră¬ 
maşi. Cu alte cuvinte, trebuia înlăturat defetismul. 

> ' 

Personal, sub nici un cuvânt, noi, întemeietorii acţiunii 
naţionale şi promotorii răzbelului, nu puteam rămâne în 

teritoriul ocupat. Ne expuneam fără nici un folos la inter¬ 
nări, la expatrieri forţate şi la condamnări penale. 

Mă întreb la ce bun era să stau cu nemţii? Ce bine nu 
găseam în sălile bibliotecilor din Stockholm, Copenhaga şi 
Paris 1 ! 

Cititorul notelor tale din pribegie va găsi două fapte poli¬ 
tice, unul de guvernament şi altul de ordine legislativă con¬ 
stituţională. Amândouă aceste fapte au dat loc la agitaţii de 
politică militantă. 

Guvernul refugiat la Iaşi, guvern omogen, a fost înlocuit 

A 

cu un guvern de colaborare. Pentru ce motive? „In culisele 
parlamentului şi chiar în discuţiile parlamentare se şopteau 
cuvintele de şantaj politic, pentru intrarea în guvern a doi 
tachişti“, zici D-ta. Motive de secret profesional al politicii 
de partid mă împiedică de a raporta acum, aci, ce s-a discu- 

A 

tat la convenirea politică de la casa Greceanu. In concluzie, 
pot afirma că comitetul partidului condus de fostul ministru 
de externe (Take Ionescu) din guvernul altui şef, al altui par¬ 
tid, pe motive de ordin naţional, politic şi personal , au decis 
colaborarea. 

Vorbind de revizuirea constituţională din 1917 de la Iaşi, 
dezaprobi metoda introducerii în constituţie a unor dispo- 
zitiuni cari ar fi trebuit să fie lăsate în sfera de activitate a 
legiuitorului ordinar. Aceasta este şi părerea mea, căci, cum 
foarte bine spui, nu trebuie ca, prin legiuirile constituţionale, 
să stânjinim deplina libertate de acţiune legislativă a ge¬ 
neraţiilor viitoare. 

Redactarea textului asa revizuit a dat naştere la atâtea 
controverse în aplicare. 

A 

Iţi mulţumesc de a fi reamintit faptul că eu, pentru a îm¬ 
piedica greva senatorială ce se încerca, cu privire la calculul 

x ) Aceste trei capitale au fost destinaţia multor intelectuali şi 
oameni politici români care au preferat să se refugieze în timpul Ma¬ 
relui Război. 

quorumului cerut la votare, în scop de a împiedica revizuirea 
Constituţiei (exproprierea şi votul universal), am propus so¬ 
luţia d-a nu se socoti, în calculul celor două treimi, senatorii 
rămaşi în teritoriul ocupat. 

Dă-mi voie însă să-ţi spun că eşti în eroare când vezi o 
deosebire de motivare între noi; eroarea se datorează fap¬ 
tului că, probabil, n-ai citit memoriul ce am dat senatorilor 
în această chestiune. 

Sunt sigur, iubite amice şi coleg, că opinia publică îţi va 
fi recunoscătoare că ai ridicat vălul ce acoperea însemnate 
evenimente trăite, între viaţă şi moarte, în pribegia din Mol¬ 
dova si Rusia. 

Cu prietenească strângere de mână 

C.G. Dissescu 1 
1922 martie 


Prima şi ultima pagină din scrisoarea olografă a lui Constantin 
G. Dissescu către Grigore Procopiu . 


x ) Constantin G. Dissescu (1854—1932), avocat, om politic şi profe¬ 
sor de drept constituţional şi administrativ, a fost ministru în mai multe 
guvernări conservatoare. în 1908, îl urmează pe Take Ionescu în nou- 
înfiinţatul Partid Conservator Democrat. După dispariţia acestuia va 
trece la liberali, fiind raportor al Constituţiei României din 1923. 

CUVÂNT ÎNAINTE 


Puţini cunosc împrejurările reale cari au provocat refu¬ 
gierea parlamentarilor români de la Iaşi în Rusia, la Herson 
si la Odessa. 

Tocmai pentru că puţini le cunosc, mulţi sunt acei cari 
s-au pronunţat cu o nedreaptă judecată asupra acestui eve¬ 
niment, înfăţişându-1 ca o fugă, ca o goană după confort şi 
siguranţa lor personală. 

A 

Intre cei ce au nedreptăţit astfel pe parlamentarii români 
refugiaţi, sunt foarte mulţi, cei mai mulţi chiar, de bună-cre- 
dinţă, cari n-au putut judeca decât după aparenţe şi după 
amplificările bârfitoare date acestor aparenţe de către cei de 
rea-credinţă, cu scop de a-i induce în eroare, pentru a lovi în 
adversari. 

Pentru aceşti mulţi de bună-credintă, amintirile, notele 
şi impresiile de faţă vor servi ca document informativ; ele 
vor schimba, probabil, părerile lor asupra acestui important 
eveniment politic, care constituie evacuarea , nu refugiul par¬ 
lamentarilor români în Rusia. 

Autenticitatea informaţiunilor ce dau cu privire la împre¬ 
jurările în care s-a produs această evacuare este garantată 
prin faptul că izvoarele lor sunt personal şi direct obţinute, 
iar nu mijlocit. 

Mai doresc o lămurire: 

Când am fost făcut prizonier de bolşevici în Odessa, mi s-a 
confiscat toate hârtiile, între cari se găseau şi aceste note, 

amintiri şi impresii, ţinute zilnic de la refugiul din R. Vâlcea, 
la Bucureşti, Iaşi, Odessa, Herson 1 . Erau toate impresiile şi 
observaţiunile privitoare la invazia germană, refugiul la Iaşi, 
viaţa parlamentară, Revoluţia Rusă; preţioase pentru mine 
şi poate interesante pentru public. 

Am făcut eforturi de memorie si cred că am reuşit să 

j * 

reconstitui şi această parte furată de bolşevici, dacă nu tocmai 
ca formă, în mare parte însă identică ca fond, în orice caz 
absolut, riguros identică ca adevăr istoric. 

Această reconstituire priveşte numai prima parte a lucră¬ 
rii; iar partea a doua este însăşi originala şi săptămânala 
adnotaţie a agitatelor şi emoţionantelor impresii, produse 
de zilele trăite în Odessa, în cursul incontinuelor perchizi- 
tiuni si arestări. 

y y 

Aceste perchiziţiuni şi arestări se succedau fără între¬ 
rupere, având o mare forţă de zguduire nervoasă, în acele 
grele clipe ale existenţei mele, de cari azi îmi amintesc 
ca de un vis sinistru, din ce în ce mai depărtat de amintirile 
mele. 

Probabil că adnotarea lor se va resimţi de starea mea 
psichologică d-atunci, mai mult în privinţa formei în care 
sunt redate. 

Asigur însă pe cititorii mei că, dacă în aceste note nu vor 
găsi emoţiunile pe cari le poate da numai valoarea literară 
într-o lucrare de felul acesta, vor găsi însă o expunere exactă 
a faptelor observate de un martor ocular, participând el în¬ 
suşi la desfăşurarea vieţii parlamentare române, în legătură 
cu evenimentele revoluţionare ruse, cum şi interesante 
observaţii de fapte a evenimentelor din Rusia de la ianuarie 
1917 până la martie 1918, timpul pribegiei parlamentarilor 
români. 


0 Herson (grafiat şi Cherson sau Kerson), oraş-port la Marea 
Neagră, la vărsarea fluviului Nipru, la aproximativ aoo de kilometri 
de Odessa. 

Această singură consideraţie o invoc ca o circumstanţă 
uşurătoare faţă de publicul cititor, pentru că am îndrăznit 
să mai înmulţesc şi eu numărul destul de mare deja al dife¬ 
ritelor lucrări de felul acesta. 

Grigore Procopiu 
Nicoreşti, 15 iulie 1918 




SPRE CALVARUL PRIBEGIEI 


ÎN URMA DEZASTRULUI DE LA TURTUCAIA 

în urma dezastrului de la Turtucaia 1 , fusesem în Bucureşti, 
unde trebuia să mă îngrijesc de soarta fiului meu, aflat într-un 
sanatoriu, victimă a exploziei de la pulberăria Dudeşti 2 . 

Cu această ocazie, am avut o întrevedere cu primul-mi- 
nistru 3 . L-am găsit, cum era firesc, foarte abătut, nicidecum 
descurajat. Sub impresia deprimantă a acelui penibil eveni¬ 
ment, eu, care în Senat susţinusem politica sa de prudentă 

*) Desfăşurată între 20 şi 24 august, bătălia de la Turtucaia 
reprezintă cea mai mare înfrângere suferită de armata română în 
timpul Marelui Război. Survenită la câteva zile după intrarea ţării în 
luptă, această înfrângere a avut un efect dezastruos asupra moralului 
populaţiei. Din cei 39 000 de militari aflaţi în zona acestui oraş de pe 
malul drept al Dunării, doar câteva mii au reuşit să se salveze. La 
Turtucaia, cu preţul a peste 9 000 de morţi, răniţi şi dispăruţi, trupele 
bulgaro-germane au reuşit să ia prizonieri 27 830 de militari şi 450 
de ofiţeri români. 2 ) In ajunul intrării României în război, la 27 iunie 
1916 a avut loc o explozie, soldată cu 157 de morţi, la pulberăria din 
Dudeşti. Unul dintre fiii lui Grigore Procopiu, chimist, a suferit arsuri 
grave. Pentru victimele exploziei s-au strâns, prin subscripţie publică, 
900 000 de lei, care însă n-au mai ajuns la cei afectaţi (SANIC, fond 
Parlament, dosar 1822, f. 261). 3 ) Ion I.C. (Ionel) Brătianu (1864-1927), 

şeful Partidului Naţional Liberal, a fost de şapte ori prim-ministru al 
României, începând din 1908. Este cel care a negociat intrarea ţării 
în război, după menţinerea neutralităţii timp de doi ani. A dominat 
scena politică a României între 1914 şi 1927. 

aşteptare a unui moment prielnic pentru intrarea în acţiune, 
i-am spus în acea întrevedere: „Poate că ar fi fost mai bine să 
mai aşteptăm". Mi-a replicat imediat: „Va veni un timp, când 
te vei convinge şi d-ta şi se vor convinge toţi că nu puteam să 
mai aşteptăm, că eram dator chiar să nu mai aştept şi tre¬ 
buia să intru în război cu orice risc; că aş fi făcut o crimă îm¬ 
potriva ţării, dacă aş fi luat asupra mea răspunderea d-a nu 
intra în acţiune, în momentul când am intrat". 

Era atâta sinceritate şi convingere, amestecată cu o nobilă 
amărăciune în figura interlocutorului meu, îndurerat de 
dezastru, dar nu descurajat, amărât de nedreptatea şi de rea- 
ua-credinţă a acelor ce-1 atacau şi-l bârfeau, dar nu înveni¬ 
nat şi înrăit de ură, ci îmbunat de un sentiment de iertare 
despreţuitoare, încât, chiar dacă n-aş fi cunoscut, cum cunoş¬ 
team, firea lui cinstită, adânca şi neîndoioasa lui iubire de 
ţară, tot aş fi fost silit de această privire de martir îndurerat, 
dar sigur de dreptatea luptei ce a întreprins, iertător pentru 
duşmanii lui, să recunosc că este imposibil ca el să nu spună 
adevărul. 

Evenimentele războiului continuau, cu repeziciune, desfă¬ 
şurarea lor dureroasă pentru noi. Deja teama aeroplanelor 
nemţeşti începuse să alunge lumea din Bucureşti, spre Mol¬ 
dova şi mai cu seamă la Iaşi. începuse să se răspândească 
zvonuri că însuşi guvernul intenţionează să se mute la Iaşi, 
temându-se de iminenţa unui pericol de invazie. Deşi oficial 
dezminţite aceste zvonuri, dar unele fapte văzute, ca mutări 
de archive sau alte dispoziţiuni oficiale, faceau să se dea dez¬ 
minţirilor oficiale o puternică contradezminţire de fapt. Am 
căutat să aflu de la amicul meu I.G. Duca, ministrul cultelor 1 , 

L ) Ion Gheorghe Duca (1879-1933), om politic liberal, ministru al 
cultelor şi instrucţiunii publice între 1914 şi 1918, principalul res¬ 
ponsabil cu cenzura în perioada războiului. în 1933 a deţinut, pentru 
două luni, funcţia de prim-ministru, fiind asasinat de legionari, pe 
peronul gării din Sinaia. 

cum sta realitatea şi mai cu seamă să aflu ce gândeşte să 
facă cu parlamentul, într-o eventuală evacuare a guvernului 
în Moldova. 

Pe lângă preocuparea de interes general, era şi un interes 
personal pentru mine, să fiu din vreme informat; deoarece, 
fiind lipsit de mijloace, nu mă credeam în măsură să pot su¬ 
porta sarcinile extrem de oneroase financiarmente ale unei 
pribegii voluntare. 

Duca îmi comunică că ideea la care s-a oprit guvernul 
este să nu ia cu el parlamentul la evacuarea în Moldova, ci 
să ia numai biurourile parlamentare. 

Parlamentarii trebuiau, după părerea guvernului, să 
rămână în judeţele lor respective, pentru a ridica moralul 
populaţiei, în timpul invaziei, şi a-i face să poată suporta 
mai uşor amărăciunile ei. Cei ce nu vor voi să rămână vor fi 
liberi să plece în Moldova, însă pe propriul lor compt. 

Am atras atenţia amicului meu că o asemenea concepţie 
despre rolul parlamentarilor nu poate răspunde nici intere¬ 
sului ţării, nici nu e conformă cu dispoziţiunile constituţionale. 

In adevăr, evacuarea guvernului la Iaşi avea nevoie de 
ratificarea parlamentului, fără de care rămânea o simplă 
fugă. Că în caz de nevoia unei evacuări în afară de hotarele 
ţării, ficţiunea de stat român beligerant, continuând a exista 
în afară de teritoriul său, nu putea fi realizată decât de doi 
factori: regele şi parlamentul. Guvernul nu e decât un organ 
de execuţie, care poate fi oricând înlocuit. Am citat exemplul 
belgienilor şi al sârbilor. 

Am mai spus că ţara are nevoie ca glasuri autorizate să-i 
redea, de la tribuna parlamentară, încrederea în legitimita¬ 
tea acţiunii războinice şi speranţa triumfului final. Amicul 
meu, recunoscând temeinicia argumentelor mele, exprima 
totuşi teama că Consiliul de Miniştri va persista în prima sa 
hotărâre, mai cu seamă că ea a fost şi a primului-ministru. 

RAMNICU VALCEA 

Am plecat dar din Bucureşti la Rm. Vâlcea, cu credinţa că, 
in caz de invazie, voi rămâne la Rm. Vâlcea. Intre timp, gu¬ 
vernul însă revenise asupra părerii lui; revenirea n-a fost 
comunicată în provincie decât după plecarea mea din Râmnic, 
care a coincidat cu plecarea însuşi a prefectului, fapt pentru 
care prefectul a şi fost destituit. Aşa că eu n-am putut lua 
cunoştinţă la timp de schimbarea hotărârii guvernului şi, 
nemaivăzând pe nici unul din miniştri, credeam că aceeaşi 
hotărâre subsistă şi mă pregăteam să rămân sub ocupaţie. 

Din ce în ce presiunea armatelor duşmane, în munţi, deve¬ 
nea mai puternică şi mai ameninţătoare. Tot felul de zvonuri 
alarmante circulau. îngrijorarea, teama înlocuise entuzias¬ 
mul cu care populaţia primise înaintarea oştirii noastre în 
Ardeal. 

Pe cât puteam, mă sileam să redau concetăţenilor mei ceea 
ce începusem să pierd şi eu: încrederea în rezistenţa vitează 
a trupelor noastre, care părea că trebuie să fie formidabilă 
la adăpostul straşnicelor întăriri naturale, pe care le alcătu¬ 
iau trecătorile Carpaţilor din Vâlcea, ca şi din celelalte judeţe. 

Primeam cu o satisfacţie amestecată cu amărăciune de¬ 
claraţia ce-mi făceau unii dintre amicii mei din oraş, pe cari 
căutam să-i îmbărbătez, că pleacă totdeauna, după o între¬ 
vedere cu mine, mai liniştiţi si mai îmbărbătaţi. Nu ştiau 
aceşti prieteni că optimismul, încrederea, cu cari cercam să 
le ridic moralul lor zdruncinat, începuse să se zdruncine şi 
în sufletul meu şi că eu însumi nu mai credeam în putinţa 
unei rezistenţe contra invaziei care devenise iminentă. 

Pe la 2-3 noiembrie, primarul oraşului îmi comunică la 
locuinţa prefectului, unde mă găseam, că are informaţii de 
la cuartirul diviziei, instalat deja la Rm. Vâlcea, că s-ar putea 
ca oraşul să fie evacuat, pentru a se opune rezistenţă armată 
inamicului, la înaintarea lui pentru ocuparea oraşului. 

Era dar probabilă plecarea forţată, în ultimul moment, 
prin evacuare, cu toate ororile ei. Era prudent să nu aştept 
acest ultim moment. Am trimis dar cu un tren sanitar pe fii¬ 
cele mele la Bucureşti, iar eu am rămas pentru a verifica 
încă o dată exactitatea informaţiunilor primarului, pentru 
ca, în caz afirmativ, să trec şi eu la Bucureşti. Am întâlnit pe 
colonelul Olteanu 1 de la Statul-Major al diviziei 2 , care mi-a 
confirmat ca posibilă şi chiar probabilă evacuarea, ceea ce 
m-a determinat să plec imediat. Nu mai era însă nici un tren 
spre Bucureşti. Am fost nevoit dar să plec cu trăsura cu cai. 
Crezând că mă voi refugia cu trenul, expediasem din vreme 
la via ce am în apropierea gării Drăgăşani tot ce aveam mai 
bun, îmbrăcăminte, lingerie, argintărie, bijuterie etc., pentru 
a-mi fi aduse la gară ca să le iau cu mine. La plecare însă, din 
partea cuartirului diviziei, primesc înştiinţarea că nu pot 
trece spre Drăgăşani, deoarece înaintarea armatei germane 
s-a făcut prin mai multe puncte şi nemţii vor fi în Drăgăşani 
înaintea mea, si risc astfel să cad în mâinile lor. 

Am luat dar drumul peste Dealul Negru spre Piteşti, lă¬ 
sând şi acele lucruri pradă nemţilor, împreună cu restul 
avutului meu. 

în cursul drumului spre Piteşti, destul de greu pe timp 
de iarnă, prin zăpadă, peste dealuri rău şoseluite, auzeam 
bubuitul tunurilor, cari, la o distanţă de vreo 20 kilometri 
depărtare, trăsneau necontenit, pe malul stâng al Oltului, 
în duelul de artilerie dintre armata duşmană şi viteaza 
noastră trupă de apărare, se putea distinge cu înlesnire atât 

! ) Viitorul general Marcel Olteanu (1872-1943) s-a remarcat în 
timpul luptelor de la Oituz, fiind numit comandant al Corpului Volun¬ 
tarilor Români, alcătuit din trei regimente de români transilvăneni şi 
bucovineni. în perioada august-noiembrie 1919 a fost guvernatorul 
militar al Budapestei, în timpul ocupaţiei româneşti. 2 ) Este vorba 
despre Divizia a 2-a de infanterie, în componenţa căreia intra Regi¬ 
mentul Vâlcea nr. 2, care avea garnizoana în Râmnicu Vâlcea. 

bubuitul propriu-zis al tunurilor, cât şi trăsnetul caracte¬ 
ristic al proiectilelor cari explodau. 

A 

In apropierea satului Deduleşti-Vărzari am întâlnit, ur¬ 
când dealul cu voioşie, o divizie românească menită să întă¬ 
rească trupele noastre în luptele de pe malul stâng al Oltului. 

Cu toată oboseala unui marş continuu, soldaţii, subofi- 
ţerii şi ofiţerii acestei divizii erau voioşi şi plini de vitejească 
încredere în succesul lor. „Oriunde a fost divizia noastră, 
spunea unul dintre aceşti tineri viteji, şi a dat ajutor, a tri¬ 
umfat. Vom triumfa şi acum.“ Cu o mândrie plină de amără¬ 
ciune, ascultam cuvintele entuziaste şi optimiste ale tânărului 
viteaz, care nu se îndoia că, cu ajutorul lor vitejesc, invazia 
duşmană va fi oprită. In curând, acei eroi trebuiau să guste 
amărăciunea d-a şi da seama că, pentru a se opune maşinis- 
mului şi abilităţii tehnice a armatelor duşmane, nu sunt în¬ 
destulătoare numai vitejia şi căldura patriotismului. 


LA BUCUREŞTI 

După un popas la Piteşti şi altul la Găeşti, am ajuns 
complet obosiţi la Bucureşti. La Hotelul Regal, unde am 
descins, am întâlnit pe d -1 N. Iorga 1 , care m-a oprit la d-sa în 
cameră pentru a-mi cere nuvele despre mersul invaziei. Cu 
această ocazie am vorbit şi cu d-sa asupra chestiunii convo¬ 
cării parlamentului şi a eventualei lui evacuări. La început, 
distinsul nostru istoric părea că împărtăşeşte aceleaşi vederi 
cu guvernul, facându-mi chiar obiecţiunea că în aceste mo¬ 
mente nu este nevoie de vorbărie parlamentară. 


*) Nicolae Iorga (1871-1940), istoric şi om politic, fondator al Par¬ 
tidului Naţionalist-Democrat (1910), director al publicaţiei Neamul 
românesc. în perioada războiului, a fost principalul responsabil cu ridi¬ 
carea moralului populaţiei, discursurile şi articolele sale fiind dis¬ 
tribuite soldaţilor din tranşee. 

* 7 

Am făcut ilustrului nostru istoric aceleaşi obiecţiuni pe 
care le-am relatat mai-nainte, şi în cele din urmă a convenit 
şi d-sa asupra utilităţii indiscutabile a acţiunii parlamentare 
pentru legitimarea acţiunii războinice, cum şi pentru posi¬ 
bilitatea continuării ficţiunii de stat peste hotar, în cazul 
eventualităţii unei invazii totale. Deşi, după cum am spus, 
guvernul revenise asupra părerii d-a nu lua parlamentul 
cu el, eu însă nu ştiam nimic de această revenire. 

Mă instalasem deci, pentru a aştepta eventualitatea inva¬ 
ziei, în Bucureşti, la fiica unui conjudeţean, soţia ingineru¬ 
lui Stroescu, împreună cu tatăl numitei doamne şi familia 
lui, anume Gr. Pleşoianu, cu care călătorisem împreună de 
la Râmnic până la Bucureşti, cu trăsurile. 

Aş fi rămas poate în Bucureşti, conform primelor indica- 
ţiuni, dacă o întâmplare neaşteptată nu m-ar fi făcut să-mi 
schimb părerea. 

Unul din copiii mei, venit de pe front în permisie de 5 zile, 
ca convalescent, stăruia să plecăm în Moldova, ca să nu fiu 
despărţit de copii, de gineri-meu şi de fiica mea, pe toată 
durata războiului. El insista să mă instalez la fiica mea în 
comuna Nicoreşti, jud. Tecuci, unde ginerile meu era medic 
de spital, mai cu osebire, zicea fiul meu, că, gineri-meu fiind 
mobilizat, soţia lui, fiica mea, e singură cu copiii. Stăm la în¬ 
doială şi nu ştiam ce să fac. Amicul meu Pleşoianu susţinea 
că e mai prudent să rămân. 

în această stare de ezitare, întâlnesc pe amicul meu Pu- 
ricescu, coleg din baroul de Vâlcea, fruntaş marghilomanist. 
El îmi spune că d -1 Marghiloman 1 intenţionează o consfă¬ 
tuire cu cei ce rămân spre a aviza la măsuri de uşurare a 
populaţiei în timpul invaziei. După ce am explicat că, cu 

l ) Alexandru Marghiloman (1854-1924), om politic, preşedinte al 
Partidului Conservator în perioada războiului, prim-ministru (mar- 
nov. 1918). în timpul mandatului său a fost semnată înjositoarea Pace 
de la Bucureşti şi s-a realizat unirea cu Basarabia. Intre 1914 şi 1925 
a fost preşedinte al Crucii Roşii Române. 

toată lipsa de caracter politic a unei asemenea consfătuiri, 
nu m-aş putea duce la club unde urma să fie ţinută, el îmi 
da ideea să merg acasă la d -1 Marghiloman, cu care erau în 
foarte corecte raporturi personale. I-am urmat sfatul. 

Am fost primit cu multă bunăvoinţă de d -1 Marghiloman, 
dar d-sa, deşi lămurisem scopul venirii mele, nu-mi vorbeşte 
nimic din ceea ce-mi spusese d -1 Puricescu, ci abătut, cu lacri¬ 
mile în ochi aproape, începe prin încriminări pentru intrarea, 
pripită, după d-sa, în război. Spuse că a prezis de mult că 
războiul alături de ruşi însemna Moldova ţară de etape ru¬ 
seşti. Vorbeşte de orori rusesti în Moldova. Mi-arată comuni- 

9 1 9 

căţele militare nemţeşti cari nu se publicau în gazete. I-am 
obiectat că nu e vorba de încriminări şi răspunderi, ci de ce 
ar fi de făcut în faţa invaziei inevitabile? „Ce e de făcut? 44 
replică distinsul om de stat. „Mă întrebi ce e de făcut? Pace 
separată. Iată singurul lucru ce mai putem face; căci nemţii 
vor fi învingători până în cele din urmă şi cu pacea separată 
vom scăpa şi ţara de ruşi. 44 

Am rămas înmărmurit. Am făcut câteva obiecţii distin- 

9 

sului meu interlocutor, dar mi-am dat seama că ele nu vor fi 
în stare să schimbe convingerea sa sinceră şi adâncă şi mi-am 
luat concediu de la dânsul. 

Revenind acasă, am comunicat nevestii că m-am hotărât 
să plec imediat în Moldova. I-am explicat rostul acestei 
hotărâri după ce i-am relatat întrevederea de la d -1 Marghi¬ 
loman, căruia i-am spus că eu nu sunt de părerea d-sale şi 
că, odată intraţi în acţiune, nu mai putem face, fără a ne 
dezonora, pace separată. Ş-apoi cine ne poate garanta rezul¬ 
tatul final al războiului? De ce să ne ridicăm si ultima sansă 
de salvare. 

Că erau în fine atât de multe argumente contra unei 
asemenea soluţii, încât, după părerea mea, ea nu merita nici 
onoarea unei discuţii şi mă mir că un om de stat de talia 
d-lui Marghiloman s-a putut opri la ea. El totuşi se oprise 

la această idee şi mă întrebam dacă, rămânând în teritoriul 
ocupat, n-aş suferi neplăceri dacă, convocându-se parlamen¬ 
tul ce-1 credeam abandonat, i s-ar pune chestia şi eu aş fi con¬ 
tra. Desigur, aceste neplăceri nu gândeam să le sufăr de la 
d -1 Marghiloman, dar putea d-lui să oprească pe nemţi d-a 
mi le aduce? Nu riscam oare să fiu internat şi poate şi depor¬ 
tat? Eu am crezut că da, si de aceea am hotărât să mă refu- 
giez în Moldova, la Nicoreşti, unde fiica mea mă aştepta cu 
nerăbdare, bărbatul ei fiind mobilizat. 


IN DRUM SPRE MOLDOVA 

După ce am terminat formalităţile la Prefectura poliţiei 
şi comenduire pentru a putea pleca, îmi rămânea să pot găsi 
locuri în tren, pentru mine şi familia mea, ceea ce era foarte 
greu. 

Abia la 22 noiembrie 1 , în ajunul ocupării Bucureştilor, 
reuşesc să am un compartiment în ultimul tren care mai 
pleca din gara Bucureşti, spre Moldova, cu refugiaţi. 

In dimineaţa zilei de 22 vin să mă ia de-acasă cele două 
trăsuri cu cari venisem din Râmnic. înainte de a pleca însă, 
un agent de poliţie mă întreabă: „Unde vreţi să vă duceţi 
cu trăsurile?" îi răspund: „La gară, pentru a pleca în Mol¬ 
dova." „Nu se poate, îmi răspunde agentul, nu puteţi părăsi 
Bucureştii, căci germanii au intrat în oraş. Am la mine, con¬ 
tinuă inteligentul gardist, pentru a le distribui populaţiei, 

manifestele oficiale cari anunţă acest lucru." Cerând să văd 

* 

pretinsul anunţ oficial al invaziei, constat că el nu era decât 


*) Toate însemnările lui Grigore Procopiu sunt consemnate în 
stil vechi (după calendarul iulian, în vigoare până la 1 aprilie 1919). 
Datele în stil nou se calculează prin adăugarea a 13 zile; astfel, 22 
noiembrie după vechiul calendar este 5 decembrie după noul calendar, 
cel gregorian. 

ordonanţa generalului Mustaţă 1 prin care anunţa mutarea 
guvernului la Iaşi şi numirea sa de guvernator al oraşului. 
Am plecat înainte la gara, mai cu osebire că fiul meu îmi 
spusese că, în orice caz, el va pleca, chiar dacă ar fi silit să-şi 
facă drumul cu arma în mână. 

Ajunşi la gară, numai graţie energiei fiului meu am putut 
obţine un compartiment în ultimul tren care pleca din gară, 
destinat ofiţerilor si familiilor lor. 

A trebuit să insiste până la ameninţarea cu arma, ca să 
reuşească el, ofiţer, să găsească locuri, într-un tren destinat 
pentru ofiţeri şi familiile lor. 

După peste 48 de ore de chin, ajungem în fine la Bârlad, 
la orele 12 noaptea. Din lipsă de gazde sau hoteluri, suntem 
siliţi să trecem o noapte în biuroul poliţaiului. A doua zi am 
avut o confortabilă ospitalitate, la d-na Vidra, mama avoca¬ 
tului Epure din Vâlcea, amic al meu, şi la d -1 Teodor Ioan, 
amic personal şi politic din Bârlad, un distins membru al 
baroului bârlădean şi un eminent fruntaş politic din Bârlad. 
Cu cele două trăsuri ce am găsit în Bârlad, am plecat spre 
Nicoreşti, unde am făcut o mare şi plăcută surpriză fiicei 
mele, care nici nu ne mai aştepta. 


J ) La 20 noiembrie 1916, ministrul de interne l-a numit prefect al 
poliţiei Capitalei pe generalul Alexandru Mustaţă (1854-1927), inspec- 
tor general al Jandarmeriei Rurale. In cele câteva zile ale mandatului 
său, acesta a reuşit să-şi piardă popularitatea pe care şi-o câştigase 
în timpul celui de-al Doilea Război Balcanic, fiind catalogat drept ger¬ 
manofil. Este autorul unei ordonanţe prin care îi avertiza pe locuitorii 
Capitalei că „oricine, bărbat sau femeie, tânăr sau bătrân, care se vor 
deda la acte ce ar aduce o insultă armatelor Imperiale, precum: împuş¬ 
cături cu vreo armă de foc ascunsă, aruncarea de orice fel de lucruri, 
cum şi ameninţarea cu vorbe, ori cu gesturi, vor fi imediat pedepsite cu 
împuşcarea" (Vasile Th. Cancicov, Jurnal din vremea ocupaţiei , voi. I, 
Humanitas, Bucureşti, 2015). L a intrarea germanilor în Bucureşti, în 
23 noiembrie 1916, generalul Mustaţă a fost înlocuit din funcţie cu 
Alexandru Tzigara-Samurcaş. V. şi Sabina Cantacuzino, Din viaţa fa¬ 
miliei l.C. Brătianu igi4~igig, Humanitas, Bucureşti, 2014. 

Permisul de circulaţie emis pe numele senatorului Grigore Procopiu 
în sept. 1916. 

în haosul retragerii în Moldova , în iarna anului 1916, mulţi cădeau 
sleiţi de puteri pe marginea drumului. 

Hotărâsem că Nicoreşti va fi punctul terminus al pribe¬ 
giei mele, încredinţat fiind că guvernul şi-a menţinut hotă¬ 
rârea în privinţa parlamentului, care credeam că nu va mai 
fi convocat; întrucât parlamentarii refugiaţi la Iaşi, credeam, 

I erau] veniţi ca şi mine din propria lor iniţiativă. 

Aflu însă din ziare şi din zvon public că parlamentarii 
au fost avizaţi că guvernul revenise, ceea ce nu mi s-a putut 
comunica din culpa prefectului, care părăsise postul înainte 
d-a primi ordin. Ziarele apărute mai în urmă fixau chiar data 
convocării parlamentului, la 20 decembrie, mi se pare 1 . Cu 
câteva zile înainte de deschidere, primesc, chiar din partea 
primului-ministru, o telegramă, prin care mă invită la consfă¬ 
tuirea majorităţilor, antemergătoare deschiderii. Răspund 
primului-ministru, printr-o telegramă cifrată, prin care-1 rog 
că, dacă consfătuirea nu iese din cadrul obicinuit al consfă¬ 
tuirilor anterioare, să mă dispenseze d-a veni: întrucât, fiind 
refugiat, din proprie iniţiativă, datoresc tot sprijinul meu fa¬ 
miliei şi nu-mi pot împuţina resursele mele restrânse, cu 
cheltuieli pentru obicinuitele consfătuiri politice; adăugam 
însă că, dacă prezenţa mea ar fi absolut necesară, în interes 
general, voi face sacrificiul să viu. Printr-o telegramă urgentă, 
cu precădere, primul-ministru îmi răspunde astfel: „Pre¬ 
zenţa d-tale absolut necesară." Nu mai puteam ezita; am 
plecat la Iaşi cu primul tren. Consfătuirea totuşi nu mi s-a 
părut în nimic deosebită de cele anterioare şi nu mi-am 
putut explica afirmaţiunea primului-ministru că prezenţa 
mea era absolut necesară, decât doar prin temerea acestuia 
că s-ar descomplecta senatul; căci, deducându-se cei rămaşi 
în teritoriul ocupat, numărul senatorilor era aproape la limita 
celor 2 treimi cerute pentru a putea lucra ca constituantă 
de revizuire. Odată sosit în Iaşi, am rămas până la deschi¬ 
derea parlamentului. 


*) Sesiunea parlamentară a fost deschisă la 9 dec. 1916 , în Sala 
Teatrului Naţional din Iaşi. 




IN MOLDOVA 


ATMOSFERĂ PARLAMENTARĂ LA IAŞI 

A. 

In starea de depresiune morală provocată de înfrângerea 
suferită, atmosfera parlamentară era foarte încărcată şi tot 
deodată imprecisă, nebuloasă. Războinicii, nerăbdătorii de 
odinioară, cari se temeau să nu pierdem momentul oportun 
pentru intrarea în acţiune, şopteau acum argumente de deso¬ 
lidarizare de la acţiunea războinică a guvernului. Unii tachişti 
afirmau că şeful, Take Ionescu 1 , va face un mare discurs 
(toate discursurile şefului fiind mari), care va fi în acelaşi 
timp un foarte sever rechizitor al acţiunii guvernului, atât 
externă, cât şi internă. Chiar cu privire la intrarea în război, 
spuneau acei tachişti, şeful va face rezerve privitoare la ale¬ 
gerea momentului, cum şi la starea pregătirii noastre mili¬ 
tare. Printre liberali, erau mulţi cari taxau aceste zvonuri 
ca tendenţioase, menite să forţeze mâna guvernului liberal, 
pentru alcătuirea mult doritului guvern naţional. N-au lipsit 
nici calificativele de şantaj parlamentar, aruncate de tempe- 

l ) Take Ionescu (1852-1922), om politic, avocat şi publicist; pre¬ 
şedinte fondator al Partidului Conservator Democrat. în perioada 
neutralităţii, a fost un influent artizan al intrării ţării în război, alături 
de Antanta. După dezastrul militar din 1916, intră în guvernul de uni¬ 
une naţională condus de Ion I.C. Brătianu. Din păcate, în timpul 
Conferinţei de pace de la Paris (1919), cei doi lideri politici nu reuşesc 
să treacă peste propriile orgolii şi să-şi reia colaborarea. 

ramentele mai aprinse ale unora dintre liberali, la auzul aces¬ 
tor ameninţări tachiste. Evenimentele ulterioare par a fi în¬ 
dreptăţit, în oarecare măsură, aceste manifestaţii ostile ideii 
de colaborare cu tachiştii. 

Pe deasupra acestor dedesubturi, acestor acţiuni de culise 
parlamentare, se punea pentru parlamentarii preocupaţi 
exclusiv de interesul cel mare, de interesul general, de apă¬ 
rare a ţării în acele grele momente, o problemă de conştiinţă, 
de datorie patriotică, în afară de orice consideraţiune de 
partid: ce atitudine erau datori să aibă aceşti parlamentari, 
în faţa învinuirilor ce se aduceau, că guvernul a intrat în acţi¬ 
une, în mod nechibzuit, nepregătit; că marele dezastru al 
invaziei s-ar fi putut evita fără această intrare în acţiune, 
socotită ca o gravă eroare comisă de guvern. 

Se zicea, chiar de aceia cari mai înainte cereau nerăbdă¬ 
tori şi turbulenţi războiul, că guvernul era dator să reziste 
curentului războinic, să aştepte momentul prielnic pentru 
a lua o hotărâre. 

Se invoca şi argumentul că înseşi indicaţiunile majorită¬ 
ţilor parlamentare în ultima sesiune din Bucureşti au fost 
în acest sens, întrucât aceste majorităţi s-au pronunţat cate¬ 
goric, la finele sesiunii 1915-1916 pentru politica de aştep¬ 
tare prudentă urmată până atunci de guvern. 

Se învinovăţea guvernul că, fără ca nimic nou să se fi 
produs, fără să consulte parlamentul, care susţinuse pru¬ 
denta aşteptare, a declarat războiul, care s-a desfăşurat aşa 

de dureros si dura încă mai ameninţător si mai dureros. 

• « • 

Ce trebuia să facă majoritatea, care era datoria ei în faţa 
acestei probleme, care era şi datoria mea ca senator şi ca 
român? 

Nu consideraţiuni mici de disciplină sau solidaritate de 
partid puteau servi ca directive a acţiunii mele parlamentare, 
a acţiunii parlamentare a tuturor acelor ce trebuiau să gân¬ 
dească si să simtă numai ca români, numai româneşte. 

5 7 » 

Erau numai două căi: sau să se ceară guvernului soco¬ 
teala să justifice intrarea în război, alegerea momentului şi 

să dovedească că desfăşurarea dureroasă a evenimentelor se 

* 

datoreşte exclusiv fatalităţii, fără nici o vină din partea lui, 
sau parlamentul să ratifice pur şi simplu ca necesară in¬ 
trarea în acţiune, ca o datorie în afară de discutiune, fără nici 
o altă verificare a împrejurărilor sau modalităţilor în care s-a 
produs. 

Fără îndoială, orice membru al senatului sau camerii ar 
fi avut dreptul să ceară guvernului să facă dovadă că şi-a 
îndeplinit toată datoria şi că desfăşurarea dezastruoasă a 
evenimentelor războinice nu e imputabilă, în nici o măsură 
cât de mică, vinei sale. Dar, dacă aceasta era un drept pentru 
orice parlamentar, era şi datoria lui s-o facă? Era oportun 
s-o facă în cursul operaţiunilor războinice? Avea ţara interes 
ca o asemenea discutiune să se deschidă, sau interesul tării 
era ca ea să fie amânată? 

Două ipoteze sunt de făcut asupra rezultatului unei ase¬ 
menea discuţiuni. Sau ea stabileşte culpa guvernului, facân- 
du-1 responsabil de dezastru, stabilind poate neîndreptăţirea 
acţiunii sale războinice, sau guvernul dovedeşte că şi-a făcut 
întreagă datoria şi desfăşurarea nenorocită a războiului nu-i 
este imputabilă, ci se datoreşte fatalităţii, mai presus de 
putinţa omenească d-a o înlătura. 

r\ 

In această din urmă ipoteză, tragerea guvernului la răs¬ 
pundere ar fi inutilă şi nedreaptă. Dacă ea ar fi pornit de la 
un guvernamental, ar apare suspectată, ca o înscenare me¬ 
nită d-a da guvernului prilejul unei reclame pentru obţi¬ 
nerea unui facil succes parlamentar. 

In a doua ipoteză însă, s-ar putea considera în interesul 
ţării să se stabilească, în timpul duratei războiului, nelegi¬ 
timi tatea declarării lui? 

Când ţara e ocupată de duşman, când apărarea ei con¬ 
tra cotropitorilor era o sfântă datorie, independent de orice 

greşeli s-ar fi comis prin declararea lui, se putea spune în 
parlament că războiul nu era legitim, că era rău declarat şi 
că nu trebuie ratificat? 

A stabili vina guvernului din pricina declarării războiului 
ar fi însemnat să dăm duşmanului, în cursul ostilităţilor, o 
armă puternică pentru a contesta legitimitatea războiului 
şi a încerca să pună la cale, cu ajutorul duşmanilor filoger- 
mani dinăuntru, slăbirea puterii de rezistenţă a ţării dinapo- 
ia frontului, zdruncinând credinţa poporului în legitimitatea 
acţiunii noastre războinice. 

Sancţiunea căderii unui guvern, pedepsirea chiar a unor 
ipotetice greşeli poate compensa imensele neajunsuri ale unei 
asemenea soluţiuni? 

Era oare în acele momente mai important a se şti dacă 
s-au făcut greşeli şi dacă trebuiesc reprimate, sau era impor¬ 
tant de a se face totul pentru a se conjura întinderea de¬ 
zastrului şi de a se repara neajunsurile lui, fie ele datorite 
fatalităţii exclusiv, sau şi greşelilor comise? 

Numai rezistenţa îndârjită, până la capăt, fără şovăire, 
ne mai putea asigura salvarea, contribuind cu sacrificiile 
noastre la succesul final al aliaţilor. Soluţia ce-mi dicta con- 
ştiinţa mea de patriot şi parlamentar român era catego¬ 
rică: atâta timp cât duşmanul se află pe pământul ţării, cât 
lupta de apărare împotriva lui continuă, sfântă şi neînduple¬ 
cată, nimeni nu trebuie să facă nimic din ceea ce ar putea 
să slăbească puterea de rezistenţă internă sau militară a 
ţării, împotriva duşmanului. Odată luată această hotărâre, 
m-am silit să transmit colegilor mei senatori părerile mele 
şi motivarea lor în sensul de mai sus, în discursul ce am 
ţinut cu ocazia dezbaterilor la adresa de răspuns la mesagiul 
tronului. 

Mai erau, pe lângă motivele de mai sus, şi altele cari-mi 
impunea această linie de conduită, ca membru al parlamen¬ 
tului şi, în special, al majorităţii parlamentare. Nu numai 

membrii majorităţii liberale, dar chiar un însemnat număr 
dintre membrii minorităţii parlamentare recunoşteau că 
singurul guvern posibil, în acele timpuri de război şi de ocu¬ 
paţie duşmană, era guvernul I.C. Brătianu. 

Neputând dar să avem alt guvern care l-ar fi putut 
înlocui, ar fi fost oare un câştig pentru ţară ca el să fie 
descreditat faţă de aliaţi, de al căror sprijin material şi moral 
aveam atâta nevoie? 

Activitatea parlamentară de la decembrie până la ianua¬ 
rie a fost foarte redusă. Intensivitatea acţiunii de culise era, 
în mare măsură, o cauză a acestei inactivităţi parlamentare. 

Partizanii d-lui Take lonescu continuau să ameninţe cu 

* 

plecarea d-lui Take lonescu, în Franţa sau Anglia, după ce va 
fi pronunţat marele discurs rechizitor, care sta ca o sabie a 
lui Damocles, suspendată asupra capului guvernului Brătianu. 

Mulţi dintre liberali nu-şi mai ascundeau nemulţumirea 
contra d-lui Take lonescu care, după cum ziceau ei, după ce 
îndemnase zgomotos la grăbirea acţiunii războinice, acum 
voieşte să se desolidarizeze, să critice şi să fugă, dacă nu i 
se satisfac pretenţiunile, cari nu erau tocmai reduse, într-o 
formaţie de colaborare eventuală. 

7 

Părerea a foarte mulţi membri din majoritatea liberală 
era ca guvernul Brătianu să nu cedeze, să nu se intimideze 
de aceste ameninţări, pentru cari, după cum am mai spus, 
nu au găsit aspru nici calificativul de şantaj politic. 

In ce mă priveşte, nu pot să afirm dacă zvonurile de ple¬ 
care, ameninţările de desolidarizare şi de discurs rechizitor, 
atât de sever calificate, aveau un substrat real, dacă erau 
inspirate, sau numai tolerate ca mijloc de presiune asupra 
guvernului liberal. Un fapt e cert: ele porneau din rândurile 
amicilor d-lui Take lonescu, cu sau fără ştirea şi fără apro¬ 
barea d-sale, dar si fără o formală desmintire. 

1 > ■> 

GUVERN DE COLABORARE 

Intr-o bună zi, majorităţile parlamentare sunt surprinse 
cu noutatea că, în urma unei înţelegeri cu d -1 Take Ionescu, 
s-a hotărât remanierea cabinetului Brătianu: intrau într-un 
guvern de colaborare d-nii Take Ionescu, Mişu Cantacuzino 1 , 
D. Greceanu 2 şi Dr. Istrati 3 ; cei trei din urmă la Justiţie, 
Industrie şi Lucrări Publice, iar d -1 Take Ionescu, ministru 
fără portofoliu. 

Din guvernul d-lui Brătianu se [evidenţiau] 4 d-nii: V. Mor- 
ţun 5 , care se alege preşedinte al camerei, în locul d-lui Fere- 
chide 6 , devenit şi d-sa ministru fără portofoliu, Al. Radovici 7 


D Mihail (Mişu) G. Cantacuzino (1867-1928), om politic conserva¬ 
tor, ministru al justiţiei (1910-1913, dec. 1916 — feb. igi8). 2 ) Dimitrie 
A. Greceanu (1860-1920), om politic conservator, primar al Iaşiului 
(1911-1912), ministru al lucrărilor publice (dec. 1916 - ian. 1918). Şi-a 
pierdut viaţa în urma unui atentat cu bombă comis în clădirea 
Senatului, la 8 dec. 1920. 3 ) Constantin I. Istrati (1850-1918), medic, 
chimist, preşedinte al Academiei Române (1913-1916). A fost ministru 
în guvernările conservatoare de la începutul secolului trecut. In 
perioada războiului, a deţinut portofoliul industriei şi comerţului (dec. 
1916 - iul. 1917). 4 ) In sensul că îşi pierdeau portofoliile. 5 ) Vasile 
Morţun (1860-1919), publicist şi om politic. Intră în politică atras de 
ideile socialiste. Ulterior, trece la liberali. Ministru al lucrărilor publice 
(1907-1910) şi al internelor (1914-1916). In perioada refugiului de la 
Iaşi a fost preşedinte al Camerei Deputaţilor. 6 ) Mihail Pherekyde 
(1842-1926), influent om politic liberal. A fost ministru în cabinetele 
liberale conduse de Ion. C. Brătianu, Dumitru C. Brătianu, Dimitrie 
A. Sturdza şi Ion I.C. Brătianu. A deţinut patru mandate de preşedinte 
al Adunării Deputaţilor (ultima dată, în perioada neutralităţii), spre 
sfârşitul vieţii fiind ales şi preşedinte al Senatului. In timpul guver¬ 
nării liberale din 1919 a gestionat administrarea ţării, în absenţa pre¬ 
mierului Ionel Brătianu, prezent la Conferinţa de pace de la Paris. 
7 ) Alexandru G. Radovici (1860-1918), avocat şi om politic. înainte de 
a trece la liberali, a făcut parte din conducerea Partidului Social 

a. 

Democrat al Muncitorilor din România. In perioada neutralităţii a 

şi d-rul Angelescu 1 ; mai intra dintre liberali V. Brătianu 2 
la Război şi Emil Costinescu 3 , fără portofoliu. 

Majoritatea primeşte ştirea cu o vădită răceală, s-ar 
putea spune chiar cu o nemulţumire foarte puţin stăpânită. 

Nu lipseau nici glumele ironice ca să sublinieze starea 
de spirit, puţin binevoitoare colaborării. Reţin dintre aceste 
glume următoarea butadă a unui nemulţumit: „Dacă ţara 
s-a micşorat prin invazia cotropitoare a duşmanilor, avem 
cel puţin o compensaţie: s-a mărit guvernul, sporindu-se 
numărul membrilor cari-1 compun.“ 

Primul-ministru, printr-un discurs la cameră, cearcă să 
risipească această atmosferă greoaie creată de înfăptuirea 
colaborării, cam pe neaşteptate şi care lăsase majorităţii im¬ 
presia că ar fi datorită intimidărilor tachiste, despre care am 
vorbit deja. 

El explică majorităţii că colaborarea era o necesitate, pe 
care o recunoscuse deja înaintea invaziei. Afirmă că a cercat 
s-o facă de-atunci, completă, chiar cu d -1 Marghiloman, pe care 
l-a solicitat în acest scop şi care a refuzat propunerea. 


deţinut portofoliul Industriei şi Comerţului; In timpul refugiului a fost 
numit director al Băncii Naţionale, transferate la Iaşi. l ) Dr. Con- 
stantin Angelescu (1869-1948), profesor universitar şi om politic 
liberal. In timpul Marelui Război a fost ministru al lucrărilor publice 
(1914—1916), fiind numit apoi cel dintâi ministru plenipotenţiar român 
în Statele Unite (1917—1918). în perioada interbelică a deţinut 
portofoliul instrucţiunii publice în toate cabinetele naţional-liberale. 
2 ) Vintilă Brătianu (1867-1930), inginer, bancher, şef de gazetă şi om 
politic liberal. Primar al Capitalei (1907—1910) şi ministru de război 
(1916-1917). în perioada interbelică a deţinut portofoliul finanţelor în 
toate cabinetele Ion I.C. Brătianu. Vintilă îi va succeda fratelui său 
mai mare, atât la conducerea guvernului (1927-1928), cât şi a Partidului 
Naţional Liberal. 3 ) Emil Costinescu (1844—1921), finanţist şi om 
politic liberal. Este unul dintre fondatorii şi directorii Băncii Naţionale 
a României. A deţinut portofoliul finanţelor în mai multe cabinete 
liberale (1902-1904, 1907-1910, 1914-1916). în timpul refugiului din 
Moldova a fost numit ministru fără portofoliu (dec. 1916 - iul. 1917). 

Că s-a adresat şi atunci, ca şi acum, şi d-lui Iorga, care de 
asemenea a refuzat. La acest discurs al primului-ministru 
răspunde d-nul N. Iorga. 

Intr-o cuvântare frumoasă, sinceră şi caldă, eminentul om 
politic şi mare profesor da o formulare precisă sentimentelor 
de nemulţumire latentă care stăpânea sufletul celor mai 
mulţi dintre membrii majorităţii, cari totuşi nu şi le puteau 
manifesta, din consideraţiuni de oportunism şi disciplină 
de partid. 

D-l Iorga afirmă, în aplauzele majorităţii, că remanierea 
şi guvernul de colaborare sunt rezultatul agitaţiunilor turbu¬ 
lente din culisele parlamentare a grupului tachist. D-sa relevă 
faptul că tachiştii, atâta timp cât nu aveau încă speranţe 
că dezastrul înfrângerii ar putea fi conjurat şi reparat, în¬ 
cepuseră să decline solidarizarea cu acţiunea războinică a 
guvernului. 

„Acum, continuă oratorul, când încep să întrevază succe¬ 
sul, când noi speranţe de refacere încep să lumineze întu¬ 
nericul lăsat în sufletul ţării de negura înfrângerii, ei caută 
să împartă bucuria şi meritul succesului cu acel pe care l-au 
lăsat să îndure, numai el, toate durerile, toate suferinţele, 
toate amărăciunile înfrângerii. u 

Deşi senator, asistam într-o bancă la această şedinţă a 
camerii; luat de vârtejul comunicativ al aplauzelor furtu¬ 
noase, cu cari camera a primit cuvintele ilustrului istoric, 
nu m-am putut opri d-a nu aplauda eu însumi, cu toată lipsa 
calităţii de deputat. M-am asociat de asemenea la felicitările 
ce s-au adus oratorului după terminarea discursului său. 
Toţi, afară de cei ce nu erau liberi pe aprecierile lor, găseau 
că discursul d-lui Iorga punea la punct caracterizarea reală 
a acestui eveniment politic. 

Primul-ministru părea şi era poate realmente contrariat 
de aceste manifestaţiuni de aprobare a spuselor d-lui Iorga, 
cari însemnau manifestaţiuni de ostilitate la adresa rema¬ 
nierii şi colaborării; dar niminea nu poate afirma că el nu 

şi le explica şi nu le găsea, cel puţin în oarecare măsură, o 
îndreptăţire. 

In seara zilei când s-a pronunţat acest discurs al d-lui 
Iorga, am prânzit cu d -1 Vintilă Brătianu la amicul meu, mi¬ 
nistrul cultelor, care sta la Palatul Mitropolitan. 

D -1 Brătianu, vorbind de discursul d-lui Iorga, emite păre¬ 
rea că, deşi explicabilă atitudinea majorităţii faţă de acest 
discurs, totuşi, din punctul de vedere al tactului politic, ea 
lasă de dorit. 

Dacă primind cu indiferenţă acest discurs, i-am răspuns 
eu, majoritatea ar fi dovedit mai mult tact politic, în schimb 
însă ar fi făcut dovada de mai puţină căldură şi sensibilitate; 
ori este foarte greu de dovedit dacă ar fi câştigat sau ar fi pier¬ 
dut în acest schimb. Eu, asociindu-mă la aplauze şi felicitări, 
am găsit că sensibilitatea şi căldura valorau, în această îm¬ 
prejurare, mai mult decât tactul politic. 

Era în interesul adevărului, al înţelegerii exacte a eveni¬ 
mentelor politice, ca o voce autorizată, imparţială şi în ace¬ 
laşi timp neîncătuşată de cătuşa tiranică a disciplinei de 
partid să limpezească, pentru urmaşi, înţelesul adevărat al 
colaborării de la 1917, aşa cum era, aşa cum îl simţeau cei 
mai mulţi din majoritate, care totuşi nu puteau decât să-l 
şoptească, iar nu să-l spună fără înconjur şi fără ezitare de 
la înălţimea tribunei parlamentare. 


ZVONURI DE EVACUARE 

Abia se terminase cu evenimentul colaborării si, în tim- 
pul vacanţei parlamentare, încep să circule zvonuri de eva¬ 
cuare a parlamentului român în Rusia. 

Aceste zvonuri produc, cum era firesc, o emoţie în cercul 
parlamentarilor aflători în Iaşi, cari erau cei mai numeroşi. 
Zvonurile persistând, şi cum ele porneau din izvoare cari 

trebuiau să fie bine informate, parlamentarii aflători în Iaşi 
hotărâse o întrunire care-şi are loc în sala şedinţelor senatu¬ 
lui de la Universitate. 

Se încep discuţiunile cari devin foarte animate. O parte 
din parlamentari, mai cu osebire moldoveni din partea ne¬ 
ocupată a Moldovei, cari erau la ei acasă, erau de părere a 
nu se admite, cu nici un preţ, ideea evacuării. Toţi însă sus¬ 
ţineau că trebuiesc cerute lămuriri pentru a se putea şti până 
la ce punct zvonurile sunt reale şi dacă evacuarea s-ar im¬ 
pune să se ceară guvernului ca ea să se efectueze în condiţii 
compatibile cu demnitatea ţării, nefiind vorba de evacuarea 
unor individualităţi particulare, ci de evacuarea reprezen¬ 
tanţilor poporului român, cari, împreună cu suveranul, erau 
singurii în drept a duce ficţiunea de stat beligerant peste ho¬ 
tarele tării. 

* 

A triumfat aceasta din urmă părere şi s-a votat o moţiune 
în acest sens, şi s-a ales din sânul parlamentarilor întruniţi, 
senatori şi deputaţi, o comisiune, din care am avut onoarea 
a face parte, pentru a cere guvernului lămuriri şi a-i înmâna 
moţiunea cu dezideratele parlamentului, în caz când zvo¬ 
nurile de evacuare s-ar confirma. 

Intre alte puncte ale moţiunii, se insista pentru obţinerea 
dreptului de exteritorialitate, în caz de evacuare. 

Imediat după alegerea ei, această comisiune parlamen¬ 
tară solicită de la primul-ministru o audienţă grabnică, care-i 
şi este acordată chiar în seara cererii. 


LA PRIMUL-MINISTRU 

A 

In seara de audienţă, la primul-ministru acasă, îi înmâ¬ 
năm moţiunea semnată de un foarte însemnat număr de 
membri ai ambelor corpuri legiuitoare. Terminând lectura 
acestei moţiuni, primul-ministru ne răspunde: „Nu pot 

accepta să discut cu dv. pe bazele celor consemnate în această 
moţiune. 

Nu pot accepta ca, în formă de ultimatum, să mi se ceară 
să iau măsuri compatibile cu demnitatea ţării, în caz de eva¬ 
cuarea parlamentului, ca şi cum eu aş avea nevoie de un 
asemenea ultimatum, ca şi cum n-aş fi tot atât de preocupat 
de demnitatea ţării, ca şi dv. A primi o asemenea moţiune 
ar însemna să accept a sta încă în capul guvernului, fără să 
mai am încrederea majorităţii, când ea crede necesar să-mi 
impună preocupări, pe cari eu cred că le am fără impunere, 
pe cari sunt dator să le am ca orice bun român. 

O asemenea atitudine nu-mi îngăduie nici demnitatea 
mea personală, nici, mai cu seamă, demnitatea şi prestigiul 
meu ca şef al Partidului Naţional Liberal*. Apoi, adresân- 
du-se către membrii liberali din comisiune, şi în special către 
mine, adaugă: „Nu mă mir de membrii din opoziţie că au crezut 
necesară o asemenea moţiune si s-au însărcinat să mi-o în- 
mâneze, dar mâ mir de dv. membrii majorităţii, şi în special 
de d-ta, d-le Procopiu. Când oare am refuzat eu majorităţii 
drepte şi legitime cereri? Ce vă îndreptăţea să nu-mi vorbiţi 
direct si fără această formă de moţiune ultimatum?* 

i * 

Am răspuns primului-ministru că n-a existat nici în min¬ 
tea comisiunii, nici în aceea a semnatarilor moţiunii să dea 
un asemenea înţeles prezentării ei. Era mai mult o dorinţă 
a majorităţii ca primul-ministru să ia personal în mână 
chestia evacuării, să n-o lase pe mâna unui ministru de resort. 
Aceasta în urma experienţei defavorabile făcute cu ocazia 
rezolvării problemei transportării cu calea ferată a parla¬ 
mentarilor din provincie la Iaşi, când s-au format aşa-zise 
trenuri parlamentare speciale, alcătuite din vagoane de ani¬ 
male. Pentru a evita repetarea unor astfel de neajunsuri, dău¬ 
nătoare prestigiului parlamentarilor, s-a recurs la această 
formulare a dezideratelor parlamentare. 

Dacă totuşi, chiar în urma acestor explicaţii, moţiunea ar 
constitui o piedică pentru a putea discuta chestiunea cu pri- 
mul-ministru, comisiunea ia răspunderea s-o considere ca 
neavenită şi să asculte explicaţiunile şi hotărârile primului-mi- 
nistru în chestiunea evacuării eventuale a parlamentului. 

înlăturată astfel piedica formală, primul-ministru se de¬ 
clară gata a ne da lămuririle cerute şi începe expunerea sa 
astfel: 

„Nu vă spun ceva nou afirmându-vă că, în împrejurările 
actuale, ţara noastră nu mai este, nu mai poate fi absolut 
liberă pe acţiunea ei internă sau externă. 

Pentru ca să putem duce la bun sfârşit lupta uriaşă ce 
am întreprins, noi suntem şi trebuie să fim azi în funcţiune, 
ca să mă exprim în termeni matematici, de aliaţii noştri. Dacă 
ei ne cer măsuri cari le par indispensabile pentru reuşita 
luptei ce ducem în comun, noi chiar dacă nu le-am crede indis¬ 
pensabile, suntem datori să le executăm. 

Rusia ne-a pus în vedere, nouă şi aliaţilor, că nu crede 
exclusă eventualitatea ruperii frontului de la Şiret şi, prin 
urmare, posibilitatea unei invazii germane în Moldova. Că 
într-o asemenea eventualitate, probabilă, după părerea Ru¬ 
siei, acestei puteri nu i-ar fi posibil, în ultimul moment, să 
facă faţă nevoii de evacuare şi a guvernului, şi a parlamen¬ 
tului, cu familiile parlamentarilor, din cauza insuficienţii 
căilor ferate ruse. 

Ca consecinţă, Rusia cere, prin aliaţi şi împreună cu ei, gu¬ 
vernului român evacuarea parlamentarilor români într-unul 
din oraşele rusesti Rostov, Harcov sau Herson.“ 

Cu caracter extrem confidenţial, primul-ministru ne comu¬ 
nică că el are impresia că guvernul rus ar lăsa să se înţe¬ 
leagă, faţă cu Antanta, că, „dacă guvernul român ar refuza 
această evacuare, ar face-o intenţionat ca să înlesnească, 
prin căderea parlamentului în mâinile germanilor, o pace 

separată". (Publicarea documentelor oficiale de la Petrograd 
ridică caracterul confidenţial al acestor comunicări. ) 1 

„Eu, continuă primul-ministru, nu cred în eventualitatea 
ruperii frontului de la Şiret, dar evenimentele trecute ne obligă 
să contăm chiar şi cu cele mai puţin probabile eventualităţi. 

O mare parte din dv. sunteţi deja refugiaţi, dar, mai cu 
osebire, e în interesul ţării ca să nu dăm, nici în aparenţă, 
îndreptăţire insinuărilor răuvoitoare la care refuzul nostru 
ar da naştere. 

Dacă, după cum sunt eu convins, ruperea frontului de 
la Şiret nu va avea loc, vă veţi putea întoarce pentru şedin¬ 
ţele parlamentului şi nu veţi avea prea mari neajunsuri de 
pe urma unei forţate viligiaturi în Rusia. Ş-apoi, plecând, 
descongestionaţi laşul, uşurând, într-o cât de mică măsură, 
traiul celor rămaşi. 

Faceţi dar, d-lor, zice primul-ministru, un serviciu ţării, nu 
mie, nici guvernului, dacă satisfaceţi, cât mai curând, aceas¬ 
tă cerere de evacuare. 

Se vor lua toate măsurile necesare pentru ca evacuarea 
să se facă în condiţii compatibile cu demnitatea ţării. 

Comisiuni mixte vor regula condiţiile evacuării cu guver¬ 
nul rus şi rezultatul activităţii lor vă va fi comunicat imediat. 
Se va obţine şi exteritorialitatea, pe cât ea este posibilă într-o 
ţară cu regim autocratic. 

O comisiune specială va lucra cu ministrul Rusiei, contele 
Musulov 2 , sau cu delegaţii săi, pentru fixarea punctelor de 
detaliu cu privire la efectuarea evacuării. 


1 ) Imediat după preluarea puterii, regimul bolşevic a dat pu¬ 
blicităţii o serie de acorduri şi tratate secrete încheiate de fostele 
guverne imperiale, în preajma şi în timpul Primului Război Mondial. 

2 ) Aleksandr A. Mosolov (1854-1939), general şi diplomat rus. Fost 
Şef al Casei Militare Imperiale, este numit, în toamna lui 1916, mi¬ 
nistru plenipotenţiar în România. Rămâne în această funcţie mai 
puţin de un an, experienţă pe care o va relata în cartea Misiunea mea 
în România (ediţie îngrijită de Marin C. Stănescu, Editura Silex, 
Bucureşti, 1997). 

Imediat ce aceste lucrări se vor termina, parlamentarii 
vor fi puşi la curent de modul cum se va face evacuarea. 
Comunicaţi dar colegilor dv. că e o datorie către ţară ca să 
accepte măsura evacuării şi că, făcând dificultăţi, nu le fac 
guvernului, ci înseşi ţării, păstrând caracterul confidenţial 
al motivării". 

Am comunicat parlamentarilor întruniţi din nou în sala 
senatului rezultatul audienţii noastre, spunându-le însă 
numai că primul-ministru ne-a făcut convingerea că evacua¬ 
rea se impune ca o datorie în interesul ţării, fără a le putea 
comunica întreaga motivare a acestei absolute necesităţi. 
Această imposibilitate d-a completa motivarea evacuării cu 
motivele confidenţiale a făcut pe unii dintre parlamentarii 
moldoveni să persiste în ideea d-a nu se accepta evacuarea. 

Tratativele continuau între reprezentanţii guvernului şi 
parlamentului şi între reprezentanţii guvernului rus. Rezulta¬ 
tul a fost că s-a admis oraşul Herson, din gubernia cu acelaşi 
nume, ca loc destinat oficial pentru refugiul parlamentarilor 
români. Se comunică parlamentarilor acest rezultat. Li se 
face cunoscut că guvernul rus rse] va îngriji pentru rechiziţio¬ 
narea locuinţelor destinate parlamentarilor şi familiilor lor, 
cum şi ca aprovizionarea lor să fie asigurată şi complectă. 
Li se aduce la cunoştinţă că, cu începere de la o anumită zi 
din ianuarie 1917, trenuri periodice, cu plecări prealabil anun¬ 
ţate, cu locuri limitate şi exclusiv destinate parlamentarilor 
şi familiilor lor, vor pleca din Iaşi spre Odessa, de unde va¬ 
poare anume puse în serviciul acestei evacuări vor transporta 
la Herson pe parlamentari şi familiile lor aduse de aceste 
trenuri. 

PLECAREA IN RUSIA 

La 22 ianuarie 1917, cu cel de-al doilea, îmi pare, din 
aceste trenuri, am plecat în Rusia. Era, de altfel, un tren 
foarte confortabil, luxos chiar, având un mare vagon cu 
paturi. 

Plecasem sub impresia deprimantă ce, în mod firesc, 
trebuia să mi-o facă comunicarea ce primisem chiar de la 
consulatul rus din Iaşi, că nu îmi este permis, decât cu anu¬ 
mite şi anevoioase formalităţi, să iau cu mine manuscrise 
în Rusia. Cu un fel de involuntară strângere de inimă, cu 
un fel de jenă sufletească, primesc anunţul că am ajuns la 
graniţă şi că intrăm pe teritoriul moscovit. 

Era în sufletul meu, de cetăţean liber al unui stat cu 
regim democratic, aproape o teamă explicabilă, dar nejustifi¬ 
cată. Nu era numai îngândurarea pribegiei, dar şi o anume 
stare de spirit nedefinită, une espece de malaise. Ceva ase¬ 
mănător cu senzaţia morbidă pe care psichiatrii o numesc 
fobie şi pe care aş risca la rândul meu s-o numesc rusio-fobie. 
Nu era însă, propriu-zis, o fobie, ci mai mult repulsiune. O 
senzaţie analogă cu aceea ce da unor persoane mai sensi¬ 
bile atingerea de pielea rece şi alunecoasă a unei reptile 
aquatice. 

Ne aflam în acel vagon mai mulţi deputaţi şi senatori; mai 
erau şi câteva persoane, neparlamentari, între cari cunoscutul 

Aula Universităţii Alexandru 
loan Cuza“ din Iaşi , unde 
s-au ţinut majoritatea şedinţelor 
Senatului în perioada refugiului. 

Bon de masă pe numele lui 
Grigore Procopiu emis 
de Hotel de France din Odessa 
în 16 februarie 1917. 






















































Ode s sa în anul îgij: vedere asupra străzii Puşkinskaia (sus). Mic 
spectacol de stradă al unui chinez cu două maimuţe (jos). In Odessa, 
Harkov , Herson etcvor apărea din ce în ce mai mulţi soldaţi voluntari 
chinezi , „foarte disciplinaţi şi foarte credincioşicum spune mai încolo 
chiar Procopiu, dintre care CEKA avea să-şi selecteze curând experţi 
torţionari şi călăi. 

ziarist Rubin 1 , Enescu 2 , directorul băncilor populare, cu alţi 

doi funcţionari din administraţia băncilor. 

» > 

/V 

Intre parlamentarii aflători în acest tren, se găsea şi 
fostul ministru, doctorul Angelescu, care ieşise din minister 
cu ocazia colaborării. Fostul ministru, sacrificat pe altarul 
colaborării, nu-şi putea stăpâni nemulţumirea sa. 

In faţa tuturor companionilor de drum, parlamentari şi 
neparlamentari, el face, fără menajament, un aspru rechi¬ 
zitor guvernului în genere şi, în special, contra unuia din 
foştii săi colegi, rămas în minister. El aducea acestui fost 
coleg acuzaţii cari nu erau întrecute, în gravitatea lor, nici 
de cele ce formulase contra aceluiaşi ministru cei mai înver- 

1 

sunaţi adversari politici din opoziţie. 

La acest rechizitor al distinsului medic şi fruntaş politic, 
am făcut obiecţiunea că, dacă avea asemenea păreri despre 
colegul său de până ieri, pentru ce n-a reacţionat, pe când 
era încă în guvern, în faţa atacurilor adversarilor. 

„Am făcut rău, răspunde fosta excelenţă, aceasta însă nu 
ne obligă să continuăm a face rău.“ 

I-am replicat că faţă cu atitudinea de până ieri, în prea 
violent contrast cu cea de azi, pentru necunoscătorii nedume¬ 
riţi, această din urmă atitudine apare ca luată ab irato , din 
cauza sacrificării sale pe altarul colaborării. Nu-mi mai amin¬ 
tesc răspunsul său la această obiecţiune. 

între altele, d-rul Angelescu mai spunea că guvernul a 
comis o greşeală admiţând oraşul Herson ca loc oficial pentru 
refugiul parlamentarilor. El susţinea chiar ca parlamentarii 

l ) Alexandru Rubin (1856-1921), ziarist, redactor-şef al publica¬ 
ţiei L’Independance roumaine . 2 ) Fotin Enescu (1878-1918), director 

al Băncilor Populare (instituţii de creditare a agriculturii); în perioada 
războiului a condus Direcţia Generală a Aprovizionării Militare şi 
Civile. In 1918, ministru de finanţe în guvernul Averescu, apoi minis¬ 
tru al agriculturii şi domeniilor în guvernele Coandă şi Brătianu. Cade 
victimă tifosului exantematic. 

să nu se ducă la Herson, căci acest pseudo-oraş nu era decât 
un sat mare. El îndemna pe toţi să-l imiteze şi să rămână 
la Odessa. Mulţi dintre parlamentari au imitat pe d-rul An- 
gelescu şi au rămas la Odessa, spre marea nemulţumire a 
guvernului rus, care făcuse mari pregătiri pentru primirea 
parlamentarilor la Herson, destinând şi un mare vapor pen¬ 
tru serviciul special al transportării lor. 

Şi în timpul drumului, şi la Odessa, unde m-am oprit pro¬ 
vizoriu, am remarcat o abundenţă de resurse, la care nu 
s-ar fi aşteptat cineva, într-o ţară care intrase de peste 3 ani 
într-un mare şi crâncen război; parcă nici nu se cunoştea că 
e război, afară de o oarecare scumpire relativă a traiului. Era 
o evidenţiere a imenselor resurse ale marelui imperiu rus. 


LA ODESSA 

La gara Odessa, am fost primiţi de reprezentanţii români, 
cari constituiau comisiunea însărcinată cu recepţia şi încar- 
tiruirea parlamentarilor evacuaţi, asistaţi de un colonel rus 
ataşat pe lângă această comisiune. El se numea Aşicof, un 
ofiţer în rezervă, magistrat în viaţa civilă, cult, manierat şi 
vorbind corect limba franceză. 

Noii sosiţi au fost instalaţi într-un cuartir provizoriu, 
improvizat dintr-un sanatoriu de hidroterapie. Cum pensiu¬ 
nea de 14 ruble pe zi, de persoană, de la acel cuartir impro¬ 
vizat, era superioară modestelor mele resurse bugetare, am 
căutat şi abia am găsit o altă găzduire, la un hotel din strada 
principală numită Deribasovskaia, una din cele mai frumoa¬ 
se strade din Odessa. Cel mai însemnat şi mai activ port pe 
Marea Neagră, Odessa, este unul din cele mai frumoase oraşe 
ale Rusiei şi dintre cele mai mari. Ea număra aproape 1 mi¬ 
lion de locuitori în anul 1917. 

Ruşii numeau cu o vădită mândrie acest port Parisul 
rusesc. Aspectul exterior monumental al construcţiunilor, 
lărgimea bulevardelor, animaţia vieţii justificau până la 
oarecari punct această pretenţioasă comparaţie rusească; 
mai cu seamă dacă ţinem socoteală şi de faptul că acest 
mare şi frumos oraş era şi port maritim; ceea ce făcea posi¬ 
bilă o compensaţie între unele lipsuri sau avantaje a celor 
două termene de comparaţie. 

Din punctul de vedere însă al vieţii sufleteşti, al felului 
d-a fi al populaţiei oraşului, comparaţia era mai mult decât 
pretenţioasă, era imposibilă. Compusă, în imensa ei majo¬ 
ritate, din oameni de afaceri, cosmopolită, cu o foarte mare 
predominanţă a elementului evreu şi grec, populaţia oraşu¬ 
lui n-avea nimic comun cu acel laborator fin, producător de 
mişcare şi viaţă superioară, care radiază asupra lumii întregi, 
care se numeşte populaţia şi viaţa pariziană. Nivelul scă¬ 
zut al culturii şi civilizaţiunii burgheziei din Odessa, ca şi 
al biurocraţiei şi nobleţei din acel oraş erau o piedică aproape 
imposibil de înlăturat, pentru a transforma Odessa într-un 
oraş occidental, în adevăratul înţeles al cuvântului. Impre¬ 
sia ce mi-a făcut Odessa, din acest punct de privire, al ne¬ 
potrivirii aspectului său extern de occidentalism şi coprinsul 
calitativ al populaţiei sale, ar putea fi asemănate aceleia ce 
ai resimţi când un palat somptuos, artistic construit şi ame¬ 
najat de un proprietar nobil, cu gusturi rafinate şi artistice, 
îl găseşti în stăpânirea unui parvenit, îmbogăţit prin spe¬ 
culă, rămas tot necioplit şi grosolan. De fapt chiar, lucrurile 
stau cam aşa; căci frumuseţea exterioară, aspectul său occi¬ 
dental se datoresc activităţii unor francezi, De Ribas, Riche- 
lieux şi Langeron. Trei din cele mai frumoase strade din 
Odessa poartă numele acestor refugiaţi francezi, cari au reuşit 
să occidentalizeze, în înapoiata Rusie, admirabilul port al 
Mării Negre. 

SEMNE PREVESTITOARE 

Când am părăsit provizoriii azil de la sanatoriul transfor¬ 
mat în cuartir, am avut prilejul să relevez un fapt de nici o 
însemnătate în aparenţă, dar care mie mi-a făcut o impresie 
mai deosebită şi m-a determinat să nu-1 consider neglijabil, 
aşa cum mi-ar fi indicat aparenţele. Evenimentele ulterioare 
mi-au dat dreptate; dar să nu anticipez şi să continui: trebuie 
să menţionez că oficialitatea rusă, după reiteratele afirma- 
ţiuni ale colonelului Aşicof, nu era deloc mulţumită că par¬ 
lamentarii români s-au oprit în majoritatea la Odessa, în 
loc d-a se duce la Herson, după cum se stabilise oficial, între 
cele două guverne; şi în care scop se şi amenajase mijloace 
de transport cu vaporul şi se rechiziţionase locuinţe în acel 
oraş, destinat refugiului oficial al parlamentarilor români. 
Colonelul ne spunea chiar, cu o oarecare nuanţă de confiden¬ 
ţială şi amicală indiscreţie, că nu este exclusă posibilitatea 
rechiziţionării oţelurilor din Odessa, pentru armatele ruse 
şi că deci parlamentarii rămaşi aci ar risca să rămână fără 
locuinţe, dacă nu se duc din vreme la Herson. El spunea tutu¬ 
ror că trenuri speciale şi, după dezgheţ, vapoare confortabile 
stau la dispoziţia parlamentarilor români pentru Herson. 
Hotărâsem totuşi să aştept deschiderea navigaţiei după 
dezgheţ, când întâmplarea de care am anticipat mai sus sur- 
venind, m-a făcut să-mi schimb hotărârea. întorcându-mă, 
chiar în primele zile ale instalaţiei mele la hotel, din oraş 
cu o birjă, am constatat că conducătorul ei ştie româneşte. 
Era un sârb refugiat din Bucureşti. O asemenea descoperire, 
pentru un refugiat, într-o ţară a cărei limbă n-o cunoaşte, e 
totdauna bine-venită şi mulţumitoare, oricât de modestă ar 
fi condiţiunea celui întâlnit. Această condiţiune modestă nu 
împiedică ca întâlnirea să fie prilejul unor convorbiri mai 
lungi şi mai amănunţite decât acelea ce le-ar fi pricinuit sim¬ 
plele raporturi stabilite prin serviciul de birjar, făcut întâm¬ 
plător. Din această comunicaţie mai extinsă cu sârbul birjar, 

aflu că poliţia din Odessa a arestat pe mai mulţi tineri din 
oraş, surprinşi pe când lipeau afişe revoluţionare. Intre- 
bându-1 mai departe asupra acestui fapt relatat de el, îmi 
spune că în toate părţile, în cercurile de jos ale populaţiei, 
din care şi el făcea parte, se vorbeşte cu persistenţă de revo¬ 
luţie. Fără îndoială, în altă tară nu de la asemenea izvoare 
de informaţie s-ar putea cineva documenta asupra posibi¬ 
lităţii unor eventuale întâmplări de o mare gravitate politică. 
Dar în Rusia ţaristă, mai cu seamă în timp de război, să se 
vorbească în cercurile largi muncitoreşti de revoluţie ca de 
o eventualitate foarte probabilă e un fenomen extraordinar, 
care nu poate fi trecut cu vederea, asupra căruia trebuie să 
te opreşti pentru a -1 explica. Nu erau decât două explicaţii 
posibile: sau agenţi provocatori ai poliţiei secrete ţariste 
voiau să dea noi prilejuri de represiuni sângeroase, prin aţâ- 
ţări la mişcări populare factice, sau cu adevărat ideea revo¬ 
luţiei şi-a făcut drumul până în cele mai adânci straturi 
populare şi izbucnirea ei este iminentă. 

Ori într-un caz, ori într-altul, am crezut că este mai pru¬ 
dent ca evenimentele ce s-ar produce să mă găsească la 
Herson, unde, prin aranjamentul diplomatic dintre guver¬ 
nele româno-ruse, aveam o altă situaţie decât la Odessa. 

Am comunicat şi altor amici din Odessa această părere 
şi motivele pe cari o întemeiam, dar numai unul singur, de¬ 
putatul de Teleorman, Alexandrescu, s-a hotărât să mă înso¬ 
ţească la Herson. 

* 

La începutul lui februarie 1917, eram din nou pe drum, 
ducându-mi mai departe toiagul pribegiei, prin gubernia 
Hersonului, către capitala acestei gubernii, aşezată pe malu¬ 
rile Niprului, în apropiere de gura acestui fluviu. Pe un 
drum cam de ocol, am mers două zile prin stepele ruseşti, 
într-un tren destul de confortabil, în vagoane cu paturi. La 
orele opt de dimineaţă, priveliştea monotonă a stepelor imen¬ 
se acoperite cu zăpadă capătă un sfârşit prin sosirea în gara 
Hersonului. 

LA HERSON 

Deşi când plecasem din Odessa era încă ger şi multă ză¬ 
padă, ca şi pe cea mai mare parte a regiunii străbătute, totuşi 
la Herson observăm că zăpada era aproape topită. Aspectul 
oraşului Herson, privit din gară, părea că îndreptăţeşte afir¬ 
maţia fostului ministru d-rul Angelescu, că Hersonul este 
un sat mare, dar nu un oraş. 

Mărită de noroiul şi bălţile rezultate din topirea zăpezii, 
murdăria da oraşului un aspect de orientală neîngrijire. 

Această privelişte-mi părea şi mai dezolantă prin aceea 
că-mi amintea, cu o profundă senzaţie de tristeţă şi de dor 
de ţară, prin contrast, aspectul incomparabil de pitoresc al 
frumosului oraş Râmnicu Vâlcea, văzut tot din tren, la in¬ 
trarea în gara Râmnicu Vâlcea. 

După vreo oră de aşteptare în gară, soseşte reprezentan¬ 
tul guvernului român din Herson, d-nul Jenică Atanasiu 1 , 
senator, însoţit de poliţaiul oraşului Herson, cari aveau însăr¬ 
cinarea încartiruirei parlamentarilor români în Herson. 

Am fost provizoriu instalaţi într-un hotel, până ce vom 
vizita cuartiruirile destinate românilor, pentru a ne alege, 
din ele, pe cel care ne-ar conveni mai bine, dacă cel destinat 
pentru noi nu ni s-ar fi părut convenabil. Chiar a doua zi 
m-am instalat în cuartirul ce-mi fusese destinat. Aveam un 
apartament destul de confortabil pentru un refugiat ca mine, 
puţin pretenţios. Era situat într-o mare casă, cea mai mare 
din Herson, numită Dom Scarlat. Dom, probabil de la lati¬ 
nescul DomuSy înseamnează casă; adică casa Scarlat, după 
numele proprietarului. De altfel, toate casele mai mărişoare 
din oraşele din Rusia sunt individualizate în acest chip. 

M Ion C. Atanasiu (1868-?), prefect de Galaţi şi de Tulcea, ulte¬ 
rior senator PNL de Tulcea. După război, a trecut la partidul fondat 
de Alexandru Averescu. 

Carte poştală militară (faţă-verso), tipică pentru perioada războiului , 
fără dată şi loc, trimisă senatorului Procopiu de către fiul său Horia. 
Pe ştampilă se citeşte „Serviciul Telegrafic Poştal Român din Herson , 
data 13.u.gi'f* - exemplu de extrateritorialitate (existenţa unor instituţii 
ale statului român pe teritoriul Rusiei). 

„Bine sănătoşi cu to(ii.“ Telegramă expediată din Iaşi pe adresa 
din Herson a senatorului Procopiu, datată 13 mai îgiy. 

Această mare clădire, lipsită de stil, avea patru faţade, 
pe patru strade, şi vreo cincizeci de apartamente. Aparta¬ 
mentele erau confortabile, având instalaţie de apă, lumină 
electrică, baie şi tot la canal. In interior, aspectul oraşului 
era mai acceptabil, semănând cu marile noastre oraşe de 
provincie. Nu lipseau chiar unele clădiri frumoase, cum era 
de exemplu Dom Socolof ’ casă reţinută pentru familia regală, 
teatru, cu aspect ceva mai monumental decât cel din Bucu¬ 
reşti. Hotelul Europa, rechiziţionat pentru eventuala insta¬ 
lare a ministerelor române, care putea suporta comparaţia 
cu hotelurile confortabile din Occident, neavând însă, ca stil 
arhitectoral, nici o valoare. Era, prin urmare, ceva cam exa¬ 
gerată aprecierea d-rului Angelescu. Hersonul nu prezintă 
tocmai aspectul unui sat mare, ci, cum am spus, acela al ma¬ 
rilor noastre oraşe de provincie, ca Iaşi, Craiova sau Brăila. 

Ca viaţă internă însă Hersonul era pur şi simplu deplo¬ 
rabil. 90 la sută din populaţia acestui oraş era constituită 
de elementul evreo-rus, care acaparase întreaga viaţă comer¬ 
cială şi întreaga activitate a acestui important port de la gura 
Niprului, prin care se scurgeau toate produsele celei mai 
bogate şi mai fertile regiuni din Ukraina, valea Niprului. 

Abundenţa bogăţiilor în această localitate era aşa de mare, 
încât era cu neputinţă să se cunoască nu numai că supor¬ 
tase trei ani de război, dar nici chiar că sunt în curs de război. 
Dacă începuse o oarecare urcare a preţurilor, ea era datorită 
mai mult speculei, ce evreimea locală o făcea exclusiv faţă 
de românii, pe cari nu-i simpatiza deloc; din cauză că, de 
către răuvoitorii noştri, se răspândise printre ei credinţa că 
românii persecută sălbatic pe coreligionarii lor din România. 
Am văzut eu însumi, la un cinematograf, aceste calomnii, răs¬ 
pândite intenţionat, pe socoteala noastră, pentru evreimea 
din Herson şi din alte părţi ale Rusiei. Erau filme improvizate, 
probabil cu scene imaginare, în care se exibau evrei torturaţi, 
ca în timpul Inchiziţiei, băgaţi în cazane de smoală fierbinte, 

şi se explica în scris, pe pânză, că acele filme reprezintau su¬ 
ferinţe reale, după natură, ale evreilor din România. E uşor 
de înţeles, după aceste infame exibiţiuni calomnioase, de ce 
sentimente era animată populaţia evreiască faţă de români. 
Cu multă răbdare şi cu mare greutate, am reuşit să modi¬ 
ficăm aceste păreri şi aceste sentimente, cari ne puteau aduce 
grave neplăceri, pe timpul forţatei noastre pribegii la Herson. 

Burghezia evreo-rusă a Hersonului era aproape toată 
filo-germană şi nu-şi da nici chiar osteneala să-şi ascundă 
aceste sentimente filogermane, nici dorinţa ce avea ca germa¬ 
nii să învingă. Aveau, în privinţa ruşilor, simţământul de su¬ 
perioritate al rasei lor şi-i considerau cu antipatie şi dispreţ. 

Lipsa de jenă în manifestarea acestor sentimente se 
explică prin faptul imensei proporţii a elementului evreu 
faţă de cel rusesc, care reprezintă abia 10%. 

Această proporţie numerică superioară a evreilor, în ţinu¬ 
tul Hersonului, se datora faptului că gubernia Hersonului 
făcea parte din foarte puţinele regiuni din imensul Imperiu 
Rus în cari evreii se puteau aşeza, fără nici o altă formă de 
autorizaţie specială. 

Dintre parlamentarii români veniţi chiar de la început 
în Herson erau, după cât îmi amintesc, vreo 14, dintre cari 
notez: Jean Atanasiu din Galaţi, Boceanu de la Mehedinţi, 
ambii senatori, şi deputaţii Bucur Spirescu din Ploieşti, Pas¬ 
cal din Giurgiu, Zamfir Filoti din Galaţi, Ionescu Chintus şi 
Becescu Silvan, ambii din Ploieşti, si Ion Roman din Con- 
stanta, Barbu Păltineanu din Bucureşti. 

Cu toate că viaţa, din punctul de vedere material, era 
bună, datorită abundenţei de care am vorbit, deşi căutam 
să ne omorâm urâtul pribegiei, prin mai strânse relaţiuni 
între noi, totuşi, judecând după mine, ne simţeam cu totul 
deprimaţi sufleteşte. 

Aproape abandonaţi pe malurile Niprului, fără ştiri din 
ţară sau de aiurea, fără alte jurnale decât cele ruseşti, pe 

care nu le puteam citi, în mijlocul unei populaţiuni streină 
de noi ca limbă si moravuri, animată de sentimente ostile 
nouă, nostalgia începuse să ne coprindă cu mare intensi¬ 
tate. Până la reluarea legăturilor cu ţara, până la instituirea 
diferitelor organe ale guvernului român, poştă, telegraf, 
comisiuni, a trecut un timp destul de lung. Aş fi suportat 
cu mult mai mare greutate suferinţele acestei depresiuni 
nostalgice dacă nu găseam în Herson o bibliotecă publică, 
destul de mărişoară, care împrumuta cărţi de citit la domi¬ 
ciliu în schimbul unui abonament lunar şi a unei garanţii 
depuse. E drept că, din inspecţia cataloagelor acestei biblio¬ 
teci, m-am încredinţat, pe de o parte, că nu are prea bogată 
colecţie de lucrări noi; iar în ce priveşte cele vechi, se vedea, 
prin lipsurile constatate, influenţa unui riguros sistem de 
cenzură tarist. 

j 

M-am abonat şi eu şi familia mea, compusă din soţie şi 
cele două fete. 

Am găsit în acea bibliotecă, între lucrările vechi, intere¬ 
sante lucrări filozofice, istorice, memorii politice; în afară de 
romane şi alte lucrări literare, utilizate de familia mea. 

Am putut astfel, împărţindu-mi timpul, în lectură, scris 
şi distracţii, să micşorez efectele acestei deprimante sufe¬ 
rinţe, care se cheamă nostalgie. 

Doi dintre evreii locali, un inginer Fux şi un oarecare 
baron scăpătat Tetrajeţky, francez după mamă (familia 
Vadon), ne faceau cu bunăvoinţă amabilă traduceri din gaze¬ 
tele ruseşti zilnice, ce apăreau în Herson sau veneau d-aiu- 
rea, şi prin ei, pe cari-i întâlneam zilnic la o cofetărie din 
centrul oraşului, ne puteam pune în curent cu mişcarea vieţii 
publice ruse. Evenimentele ce se desfăşurau cu repeziciune 
deveneau din ce în ce mai interesante şi învederau, prin re¬ 
peziciunea cu care se produceau şi modul neobişnuit în care 
se desfăşurau, că ne aflam într-o situaţie imens deosebită 
de cea normală, în care se găsea mai înainte imperiul ţarist. 

Plutea ceva în aer, suflul revoluţionar începuse să pătrundă 
intens, în cele mai adânci straturi sociale, şi n-aştepta decât 
momentul prielnic, care era foarte apropiat, pentru ca să iz¬ 
bucnească. 


REVOLUŢIA 

Nici o lună deplină nu trecuse de la sosirea noastră la 
Herson şi, pe la finele lui februarie, viaţa monotonă, ştearsă, 
ce duceau românii în Herson este brusc şi violent zguduită 
de cea mai formidabilă explozie socială, care a făcut să se pră¬ 
buşească cel mai vast, dar şi cel mai putred imperiu din 
Europa modernă, Imperiul Rusesc. 

Ca fulgerul, într-o dimineaţă, se răspândeşte vestea că 
marele Imperiu Rus e în plină revoluţie, că ţarul, puternicul 
autocrat al tuturor ruşilor până în ajun, era detronat. Că toţi 
deţinuţii politici, victimele tiraniei ţariste şi, odată cu ei, şi 
deţinuţii pentru infracţiuni de drept comun au fost eliberaţi 
din închisori. 

Se dedeau numele membrilor noului guvern revoluţionar, 
printre care, pe lângă diferite nume cunoscute din membrii 
Dumei, se aflau şi două nume din cele mai considerate printre 
căpeteniile revoluţionarilor ruşi, Miliucov 1 şi Kerensky 2 . Se 
spunea că în locul ţarului detronat, prin abdicare, mai mult 
sau mai puţin forţată, ar fi fost ales ţar constituţional marele 

1 ) Pavel Miliukov (1859-1943), istoric şi om politic liberal rus; 
ministru de externe în guvernul provizoriu (mar.-mai 1917), s-a opus 
ieşirii Rusiei din Primul Război Mondial. 2 ) Aleksandr Fiodorovici 
Kerenski (1881-1970), unul dintre liderii ruşi implicaţi în revoluţia 
din februarie 1917. După ce a deţinut, pe rând, portofoliul justiţiei şi 
pe cel al războiului, ajunge, în iul. 1917, în fruntea guvernului provi¬ 
zoriu, fiind considerat un erou providenţial, care a unit o ţară divizată. 
Va fi înlăturat curând de la putere de bolşevici şi îşi va petrece restul 
vieţii în exil. 

I )uce Mihail Alexandrovici 1 . Această ştire este însă infirmată 
prin ştirea că ideea monarhică a fost abandonată şi că Rusia 
ţarismului absolut, acest anacronism ce dăinuia în Europa 
orientală, va adopta, printr-un salt peste etapa monarhiei 
constituţionale, forma de guvernământ republicană. 

Ni se dau, de traducătorii noştri, detalii asupra diferitelor 
personalităţi politice, cari aveau rolurile cele mai de căpe¬ 
tenie în imensa şi grava dramă politică şi socială, ce începuse 
să se desfăşoare în vastul imperiu moscovit. Aflam de la ei 
că Kerensky este unul din cei mai mari oratori ai Rusiei. Cu 
ajutorul lor, cari ne traduc zilnic jurnalele, asistam la urcarea 
vertiginoasă a popularităţii lui Kerensky, fostă victimă a tira¬ 
niei ţariste; popularitate care atinge o culme pe care nici un 
alt om politic n-a ajuns-o vreodată. S-au făcut, în epoca culmi¬ 
nantă a acestei popularităţi, averi însemnate din întreprin¬ 
derea vânzării bustului sau portretului acestui om politic. 

Cu o uimitoare repeziciune, ca într-un fantastic film de 
cinematograf, se desfăşurau toate aceste evenimente în 
interiorul fostului mare imperiu ţarist. Noi asistam, ca toţi 
locuitorii acestui vast imperiu, la numeroase şi entuziaste 
manifestaţiuni de simpatie pentru revoluţie, care nu se mai 
terminau. Procesiuni monstre, alcătuite din toate categoriile 
de cetăţeni, defilau pe stradă, purtând plancarde roşii sau 
multicolore, cu inscripţiuni ce proslăveau revoluţia şi anun¬ 
ţau prăbuşirea absolutismului ţarist. 

La început, într-un timp destul de lung faţă de vertiginoa¬ 
sa iuţeală cu care se succedau evenimentele, liniştea părea 
că domneşte aproape pretutindeni, spre marea mirare a 
celor mai mulţi şi cu entuziasta admiraţie a unora pentru 
blândeţea şi înţelepciunea poporului rus. 

l ) Mihail Aleksandrovici Romanov, Mare Duce al Rusiei (1878- 
1918), fratele mai mic al ţarului Nicolae II. A declinat oferta de a fi ţar, 
după abdicarea fratelui său. A fost întemniţat şi asasinat de bolşevici, 
în iun. 1918. 

Aproape nu se produseseră vărsări de sânge, inevitabile 
într-o mare zguduire socială ca cea la care asistam. In afară 
de primele ciocniri între trupele de gardă ale ţarismului, 
cari au sfârşit prin pactizarea soldaţilor cu revoluţionarii, 
nici lupte sângeroase, nici alte sălbăticii ale războiului civil 
nu şi-au făcut încă sinistra lor apariţie, în nici unul din ma¬ 
rile centre de populaţie din Rusia, ca Odessa, Moscova sau 
Petrograd. 

Părea că Rusia va realiza minunea unei colosale prăbu¬ 
şiri a autocraţiei seculare fără violenţe sângeroase, cari înso¬ 
ţesc de obicei asemenea uriaşe cataclisme sociale. 

Părea că Rusia va scăpa fără nici unul din neajunsurile 
inerente perioadelor de tranziţie, între dărâmarea unei stări 
de ordine anterioare şi înlocuirea ei cu o stare de ordine nouă 
şi mai superioară, până ce aceasta din urmă să ajungă la 
consolidarea ei definitivă. 

Era foarte greu de admis ca tocmai în Rusia, a cărei civili¬ 
zaţie era mai înapoiată chiar decât era civilizaţia Franţei 
la 1789, să se poată realiza, per saltum , trecerea de la auto¬ 
cratismul ţarist la o guvernare republicană, aşezată pe cele 
mai largi baze democratice; fără să treacă prin haosul anar- 
chiei, care se interpune fatal între cele două extreme, ca un 
viţiu inerent al perioadelor de tranziţie. 

Erau totuşi fenomene cari păreau că îndreptăţesc aseme¬ 
nea speranţe, de un prea exagerat optimism. Raţiunea trece, 
însă examenul mai aprofundat al evenimentelor nu numai 
că impunea primirea cu rezerve a unor asemenea speranţe, 
dar legitima teamă că, mai curând sau mai târziu, aceste 
speranţe vor fi spulberate şi că minunea unei revoluţiuni pa- 
cinice, într-un imens imperiu înapoiat ca Rusia, nu se putea 
realiza. 

Semnalez, între altele, un fapt curios petrecut sub ochii 
noştri, la Herson, şi repetat şi în alte părţi, care alimenta opti¬ 
mismul de care am vorbit mai sus. 

Delicuenţii de drept comun, liberaţi prin deschiderea 
temniţelor, după cum am spus deja, nu numai că s-au abţi¬ 
nut la orice infracţiuni noi, dar au organizat, dintre dânşii, 
o poliţie preventivă, pentru a împiedica ca infracţiuni comise 
de alţii să le fie pe nedrept imputate lor. 

Toate măsurile luate sub ţarism pentru asigurarea ordi- 
nei, până şi măsura prohibiţiuni vânzării băuturilor spir¬ 
toase, se respectase cu scrupulozitate, în uimirea generală, 
provocând chiar admiraţia entuziastă a celor uşor impresio¬ 
nabili, cari explicau aceste fenomene prin blândeţea nativă 
a poporului rus, uşor guvernabil. 

Alţii însă, printre cari eram şi eu, socoteau că toată această 
desfăşurare liniştită, civilizată, a evenimentelor revolutio- 
nare, la care asistam ca la un fantastic film cinematografic, 
nu e datorită pretinsei blândeţi native a poporului rus şi nici 
nu poate să fie durabilă. Noi atribuiam cu totul altor cauze 
aceste fenomene şi explicam acest început de linişte şi de 
ordine a revoluţiei rusesti ca o stare de inerţie, de automa- 
tism inconştient al unui popor deprins cu presiunea seculară 
a unei organizaţiuni autocratice-poliţistă şi trezit deodată 
dintr-o stare de quasi-sclavie politică şi economică, la o 
completă libertate. Nedezmeticit, incapabil să înţeleagă încă 
realitatea concretă a libertăţii câştigate şi nici să-şi fixeze, 
în linii precise, modul cum s-ar putea folosi de ea. In puterea 
inerţiei, această masă, deşi rămasă liberă, se menţinea totuşi 
în limitele respectului ordinii cu care o deprinsese o severă 
şi seculară organizaţie poliţistă. Rămânea însă un îngrijitor 
punct de întrebare: cât va dura acest slab suport al ordinii 
şi ce se va întâmpla după dispariţia lui, după dezmeticirea 
maselor populare? 

Părea că guvernarea republicană, care trecuse în mâinile 
lui Kerensky, se consolidează. Se spera că imensa popularitate 
a acestui Mirabeau rus va da până în cele din urmă o îndrep¬ 
tăţire optimiştilor, realizând minunea unei revoluţiuni ruse 
civilizate, pacinică, fără lupte civile şi fără haosul anarchiei. 

Se puneau în acest conducător nou al destinelor fostului 
Imperiu Rus mari speranţe. Chiar aliaţii vedeau în el pe omul 
care ar putea reda puterea de rezistenţă războinică, aproape 
stinsă, a frontului rusesc. 

Dar Lenin 1 şi Trotsky 2 , reprezentanţii acţiunii revoluţio¬ 
nare antirăzboinice şi antiburgheze, continuau şi intensivau 
agitaţiile lor, urmărind un program bine definit, denunţat 
deja încă de la 1915, în Elveţia, de un fost membru al primei 
Dume ruseşti, Alexiuscky 3 , într-o lucrare publicată, în limba 
franceză, sub titlul La Russie et la guerre. Alexiuscky pre¬ 
zenta opiniunii publice ruse şi aliaţilor pe Lenin şi Trotsky, 
încă de la 1915, ca duşmani periculoşi ai intereselor Rusiei, 
cari caută să facă jocul intereselor germane în Rusia. 

Kerensky reuşeşte să prindă pe aceşti periculoşi agitatori. 
Deşi avea cunoştinţă de scopul agitaţiunilor lor, n-a înţeles 
totuşi că, în anumite şi anormale împrejurări, nu se poate ca 
un om de stat, răspunzător de liniştea unei mari ţări, să se 
oprească în loc pe consideraţiunea filozofică a nelegimităţii 
pedepsei cu moartea. Că chiar în statele cari au adoptat în 
legislaţiunea lor acest principiu totuşi el este abandonat, în 


9 Vladimir Ilici Ulianov (Lenin) (1870—1924), revoluţionar şi om 
politic rus, conducător al mişcării bolşevice, considerat una dintre cele 
mai influente personalităţi ale secolului XX. Subvenţionat de ger¬ 
mani, va reuşi să înlăture regimul instaurat după prăbuşirea ţaris¬ 
mului şi să încheie o pace separată cu Puterile Centrale. Ca prim şef 
de guvern al Rusiei sovietice (1917-1924), a pus în practică teoriile 
ideologiei care-i poartă numele, leninism. 2 ) Lev Troţki (1879-1940), 
lider al revoluţiei bolşevice, comisar al poporului pentru afaceri 
externe (1917-1918). Cariera sa apune după moartea lui Lenin, fiind 
nevoit să părăsească Uniunea Sovietică. Adept al unei revoluţii glo¬ 
bale, Troţki sfârşeşte asasinat la ordinele lui Stalin. 3 ) Grigori Alekse- 
ievici Aleksinski (1879—1967), om politic rus, social-democrat şi bolşevic. 
Iniţial un susţinător al lui Lenin, s-a dezis mai apoi de el şi a emigrat 
definitiv în Franţa. A publicat o serie de cărţi care făceau radiografia 
situaţiei politice din Rusia pe înţelesul occidentalilor. 

I imp de război, când siguranţa statului e în joc şi când, prin 
r espectarea vieţii criminalilor cari o ameninţă, se periclitea¬ 
ză milioane de alte vieţi. 

* 

Totuşi Kerensky s-a oprit în loc pe aceste motive de dul¬ 
cegării principiale şi n-a avut energia să trimită pe agitatorii 
I ienin şi Trotsky înaintea unei curţi marţiale, spre a le aplica 
pedeapsa capitală. El dă astfel putinţa acestor agitatori să 
scape şi să continue mai departe agitaţiunile lor antirăzboi¬ 
nice şi antiburgheze, cari aveau mai pe urmă să provoace 
şi căderea lui Kerensky şi prăbuşirea Rusiei în haosul grozav 
al anarchiei maximaliste, îmbogăţind terminologia politică 
mondială cu un cuvânt de o celebritate sinistră, bolşevismul. 

Nu ne dezmeticisem bine de impresiile adânci resimţite 
în faţa desfăşurării fantastice a acestor viziuni cinematogra¬ 
fice, când uimitoare, când grozave, totdeauna uriaşe, cari tre¬ 
ceau vertiginos pe dinaintea ochilor noştri, amestecând în 
sufletele noastre uimirea cu îngrijorarea; când, în a doua ju¬ 
mătate a lui aprilie 1 , primim vestea că parlamentul nostru se 
deschide la Iaşi, pentru a relua activitatea sa, întreruptă de 
evenimente, şi a rezolva chestiunea revizuirii constituţionale. 

Era un interes urgent ca parlamentul să aducă la înde¬ 
plinire fâgăduiala acestor reforme promise poporului român, 
acestui admirabil popor, care a răspuns cu atâta elan entu¬ 
ziast la chemare, cat*e nu şi-a precupeţit jertfele, suportând 
cu un stoicism şi o putere de rezistenţă uimitoare toate lipsu¬ 
rile, toate privaţiunile unui război nenorocit şi care, totuşi, 
îşi manifesta impacienţa d-a-şi lua revanşa, fiind gata la noi 
jertfe şi la noi minuni de rezistenţă şi de vitejie. 

Era o datorie urgentă, pentru că parlamentul fusese ales 
pe programul acestor reforme şi pentru că însuşi suvera¬ 
nul a crezut necesar să intervină cu augusta garanţie a 


h Iniţial, lucrările reluate ale sesiunii ordinare a celor două camere 
trebuiau să se desfăşoare între 8 mar. şi 15 apr. 1917. Sesiunea va fi 
prelungită succesiv, până la începutul lunii iulie. 

cuvântului său regal, că aceste reforme se vor înfăptui cât 
mai neîntârziat posibil, întărind şi cu nobila pildă a cedării 
benevole şi imediate a Domeniilor coroanei şi a porţiunii ex- 
propriabile din proprietăţile sale particulare, cuvântul dat. 
Se fixase pentru sosirea parlamentarilor români la Iaşi data 
de 1 mai cel mai târziu. Până la această dată, se aştepta şi 
întoarcerea d-lui I.I.C. Brătianu dintr-o vizită diplomatică 
la Petrograd 1 , pe timpul guvernului Kerensky, care probabil 
avea ca obiect regularea raporturilor ruso-române în urma 
nouei stări de lucruri, creată de revoluţie, în Rusia. 

Parlamentarii din Herson, îndată ce au primit vestea con¬ 
vocării parlamentului, au cerut printr-o telegramă adresată 
ministrului rus competent să li se pună la dispoziţie locuri 
într-un vagon special şi direct pentru Iaşi. Cererea le-a fost 
admisă urgent şi chiar mai favorabil decât o formulaseră, pu- 
nându-li-se la dispoziţie nu locuri într-un vagon, ci un întreg 
vagon special pentru Iaşi, indiferent de numărul locurilor 
ocupate, deşi obligaţiunea d-a plăti transportul era limitată 
la numărul locurilor ocupate. 


SPRE IAŞI 

In ziua de 26 aprilie 1917, părăseam gara Hersonului, 
pornind din nou, prin stepele monotone ale guberniei ruseşti 
cu acelaşi nume, de astă dată însă pentru a ne reîntoarce 
în ţară. Primisem instrucţiuni de la guvernul român ca să 
lăsăm familiile în Rusia, aşa că senzaţiunile de fireasca 
mulţumire a reîntoarcerii în ţară ne erau micşorate prin tot 
atât de fireasca îngrijorare de soarta familiilor noastre, 
lăsate în mijlocul Rusiei revoluţionare. 

l ) în febr. şi în apr. 1917, prim-ministrul a călătorit în Rusia pentru 
a discuta despre situaţia frontului românesc. 

a 

In acest amestec de sentimente contradictorii, am stră¬ 
bătut, tot pe un drum lung, ocolit, timp de patru zile, întin¬ 
sele şi monotonele stepe. Am observat în tot drumul nostru 
acelaşi fenomen de ordine şi de linişte, care ne minuna pe toţi 
şi de care unii se entuziasmau, plutind în norii unui opti¬ 
mism entuziast pentru evoluţiunea fericită a evenimentelor 
revoluţionare în Rusia. 

Civili, ofiţeri sau soldaţi ruşi, cari căutau locuri în vagoa¬ 
ne pe la diferitele gări, când veneau pe la vagonul în care ne 
găseam noi, românii, se supuneau, fără nici un murmur de 
împotrivire, la simpla injoncţiune a provodnicului (conducă¬ 
torului) vagonului de dormit: Ni moşna, Ruminsky deputaţi 
(nu e voie, deputaţi români), deşi în vagon erau încă locuri 
neocupate. 

Mi-aduc aminte cuvintele de entuziastă admiraţie a sena¬ 
torului de Galaţi, Jenică Atanasiu, pentru acest spirit de 
ordine, această disciplină a poporului rus. 

„Ar putea zice cineva, Procopiule, spunea colegul meu de 
Senat, că ne aflăm într-o ţară în plină revoluţie? Nu te întreb 
care ofiţer, dar care soldat, la noi, ar asculta, s-ar supune fără 
murmur la cuvântul unui simplu provodnic?“ 

Mulţi din noi răspundeam la aceste entuziaste observaţii 
ale amicului şi colegului Atanasiu: „Aşteaptă să vedem sfâr¬ 
şitul. Ar fi prea măreţ, ar fi o minune să fie aşa cum presupui 
d-ta. Nici superioritatea intelectuală, nici starea de civili¬ 
zaţie a poporului rus nu ne dă dreptul la un optimism exa- 

/■s 

gerat.“ Sfârşitul ne-a dat complectă dreptate. încetul cu 
încetul, puterea de inerţie, care menţinuse poporul rus în 
seculara sa obişnuinţă de supunere faţă de presiunea unei 
întocmiri politice poliţiste, se micşorează, până ce dispare 
cu totul şi lasă liber locul deşteptării instinctelor anarchice 
ale unei plebe neinteligente şi inculte. 

Treptat şi continuu, acte de dezordine, de brigandaj, de 
anarchie încep să apară ca semne indicatoare că această 
plebe incultă şi neinteligentă a început să-şi dea seama că 

a dispărut orice înfrânare silită a pornirilor sale anarchice, 
odată cu dispariţia jugului poliţist al ţarismului. Din ce în ce 
mai mult, nesiguranţa vieţii şi averii călătorilor, sau chiar a 
locuitorilor stabili, devine tot mai mare în Rusia revoluţionară. 


LA IAŞI 

După patru zile de drum, grupul parlamentarilor români 
din Herson îşi facea intrarea în gara Iaşi, unde sunt primiţi 
de prefectul de poliţie Corbescu 1 şi de secretarul Ministerului 
de Interne, Dumitriu 2 , ambii însărcinaţi cu dirijarea încuar- 
tiruirii parlamentarilor sosiţi din Rusia. 

Am fost încuartiruit la Uzina Electrică a Tramvaielor, 
împreună cu un coleg de la Slatina, senatorul Beleti. Aceste 
case erau puse sub un sechestru forţat, pentru că aparţineau 
unei companii germane 3 . 

Ajuns la Iaşi, prima grije mi-a fost a mă pune la curent 
cu situaţiunea politică internă şi externă a ţării, despre care, 
din cauza izolării în care trăisem, în pribegie, nu mai puteam 
avea nici o cunoştinţă. Aveam, mai cu seamă, nerăbdarea să 
aflu în ce fel guvernul de colaborare liberalo-tachist a putut 
cădea de acord în ce priveşte realizarea celor două mari re¬ 
forme constituţionale: sufragiul universal şi exproprierea. 

Sunt repede pus în cunoştinţă de anteproiectul guver¬ 
nului de colaborare, care avea să fie supus corpurilor legiui¬ 
toare, ca normă directivă, pentru alcătuirea definitivă a 


l ) Gheorghe Matei Corbescu (1876-1923), publicist şi om politic; 
prefect al Capitalei (1914-1916, 1919-1920) şi primar general (1922). 

2 ) Este vorba de C.I. Dimitriu, care a deţinut această funcţie şi în 
ministeriatul lui Vasile Morţun. 3 ) Imediat după mobilizare, cabinetul 
Brătianu a interzis orice formă de comerţ cu cetăţenii si firmele care 

* * j 

aparţineau statelor cu care România era în război. Statul român a pus 
bunurile acestora sub sechestru. 




în laşi, soldaţii ruşi pro-revoluţionari organizează manifestaţii. 

proiectelor acestor două reforme. Printre cei ce m-au pus la 
curent cu situaţia politică internă era şi d -1 deputat de Olt, 
Nunucă Protopopescu 1 . Cu aceeaşi ocazie, d -1 Protopopescu 
mi-a mai adus la cunoştinţă şi faptul întemeierii unui nou 

/V 

partid, numit Partidul Muncii. întemeietorii acestui nou par- 
lid aveau în frunte pe d -1 G. Diamandi 2 , deputat, care era 
secondat de d -1 Trancu-Iaşi 3 din Galaţi, dr. Lupu din Fălciu, 
distinsul profesor dr. I. Cantacuzino 4 , d -1 T. loanid de la Me¬ 
hedinţi, Junian, deputat de la Gorj, şi încă alţi câţiva. 

Interlocutorul meu se silea să mă convingă că noul partid 
este întemeiat pe baza ideilor celor mai democratice şi mai 
înaintate. El va combate, spunea simpaticul meu interlocutor, 
guvernul de colaborare şi vechile partide, pe care acest guvern 
le reprezintă şi cari, după părerea sa, constituie oligarhia, fostă 
timp îndelungat stăpână pe viaţa politică şi economică a ţării, 
stânjenind avânturile ei spre progres. Era refrenul obişnuit 

l ) Mare proprietar în Oltenia, director de ziar şi deputat liberal. 

2 ) George Diamandi (1867-1917), publicist şi om politic, fratele diplo¬ 
matului Constantin Diamandi. A intrat în politică atras de ideile 

socialiste. După ce a făcut parte din conducerea Partidului Social 
Democrat al Muncitorilor din România, trece, împreună cu alţi colegi, 
la liberali. Director general al Teatrului Naţional din Bucureşti (1914- 
1916). In 1917, s-a numărat printre fondatorii efemerului Partid al 

Muncii, nemulţumit de forma marilor reforme (agrară şi electorală), 
proiecte iniţiate de guvernul Brătianu. 3 ) Grigore Trancu-Iaşi (1878- 
1940), om politic, avocat, economist şi scriitor. Ales deputat liberal, în 
1914, se va distanţa de politica guvernului Brătianu. In timpul refu¬ 
giului de la Iaşi se numără printre fondatorii Partidului Muncii, care 
milita pentru vot universal şi împroprietărirea ţăranilor. In perioada 
interbelică e primul deţinător al nou înfiinţatului portofoliu al muncii 
şi ocrotirii sociale (1920-19521). 4 ) Ion Cantacuzino (1863-1934), medic 
şi profesor universitar, fondator al şcolii româneşti de microbiologic. 
Descoperirile sale au avut o mare importanţă în tratamentul holerei 
şi a tifosului exantematie, molime care au lovit armata română în 1913 
şi 1917. In timpul refugiului de la Iaşi a fost numit, cu gradul de medic 
colonel, director general al Sănătăţii Publice Civile şi Militare. 

şi gol al învinuirilor, al criticii sterile, întovărăşită de vagi şi 
banale afirmaţii de hotărâri de îndreptare, fără nici o indicaţie 
în ce chip şi cu ce mijloace cred că s-ar putea realiza aceste 
hotărâri, aceste deziderate pentru mai bine. 

In cursul convorbirii mele cu d -1 Protopopescu, îi decla¬ 
rasem că proiectul guvernului de colaborare nu era, pentru 
mine, suficient [de] mulţumitor. Formulam, între altele, o 
critică principală a proiectului, reproşându-i că încalcă asu¬ 
pra drepturilor legiuitorului ordinar viitor, introducând în 
constituţie dispoziţiuni cari nu-şi pot avea locul decât într-o 
lege ordinară. Aşa este, de pildă, cu determinarea limitativă 
a cazurilor de utilitate publică, cum şi alte dispoziţiuni, cari 
nu-şi pot avea locul decât într-o lege de expropriere, Consti¬ 
tuţia, fiind o formulare generală a principiilor de cari trebuie 
să se călăuzească legiuitorul viitor şi toţi factorii deţinători 
ai suveranităţii naţionale. Camerele constituante, în genere, 
n-au dreptul să ştirbească libertatea legislativă a generaţii¬ 
lor viitoare. Noi, generaţia actuală, mai cu seamă, nu suntem 
o generaţie aşa de mare, spuneam eu, încât să avem preten¬ 
ţia să limităm dreptul de legiferare a legiuitorilor viitori, în 
chestiunile rezervate competinţei lor, de adevăratele principii 
constituţionale modeme. Nu avem acest drept, continuam cu 
o uşoară ironie, nici chiar printr-un compromis între partide 
compromise; de aceea, voi căuta să obţin reintrarea în calea 
normală a principiilor de legiferare constituţională. 

Văzând însă din coprinsul convorbirii noastre că nu îm¬ 
părtăşeam părerile sale asupra legitimităţii creării noului 
partid al muncii, interlocutorul meu, relevând jocul de vorbe 
ce făcusem, „1 compromis între partide compromise *, îmi spune 
că va utiliza această ieşire ironică a mea contra proiectului 
guvernului de colaborare, în lupta ce va duce, la Cameră, 
contra acestui guvern. I-am ripostat că nu găsesc nici un 
motiv să mă împotrivesc la hotărârea d-a se folosi de o decla¬ 
raţie a mea, pe care o menţin, întrucât eu nu înţeleg să fiu 
atât de sectar, încât să pretind că partidul din care fac parte 

n-a avut niciodată greşeli, în tot timpul activităţii sale poli¬ 
tice. Alte ţări, mult mai înaintate ca ţara noastră, tot nu 
pot pretinde că au partide la adăpost de orice critică. 

La noi, mai cu seamă, toate partidele au trebuit să se 
resimtă de viţiul alcătuirii corpului electoral, fiind silite să 
Iacă concesiuni exigenţelor colegiilor restrânse şi, prin aceas¬ 
ta, în mod fatal, toate sunt mai mult sau mai puţin com¬ 
promise, nu însă toate în egală măsură, şi, după oricine vrea 
să judece imparţial viaţa noastră politică, Partidul Liberal, 
prin comparaţie, este cu mult superior celorlalte partide din 
acest punct de privire. 

Dar lăsând la o parte vechile partide, viu la noul dv. partid, 
numit Partidul Muncii, în favoarea căruia crezi că eşti auto¬ 
rizat să utilizezi ironia mea inocentă. Oare gruparea dv. merită 
măcar să fie considerată ca un partid în formaţiune? Răs¬ 
pund nu, fără cea mai mică ezitare. Partidele sunt, trebuiesc 
să fie produsul nevoilor politico-economice ale unei ţări. 

Nu oricine se poate improviza, decretându-se întemeietor 
de partid. 

Se cere pentru aceasta îndeplinirea unor anumite condi- 
ţiuni, fără de care pretinsul partid în formaţiune rămâne un 
simplu grup de persoane. 

Aceste conditiuni, esenţiale oricărei formaţiuni serioase 
de partid, se pot rezuma astfel: 

1) întemeietorii noului partid să fie legaţi între dânşii 
prin idei comune, asupra unor directive politico-economice, 
pe cari le consideră mai adaptate la noile tendinţe spre pro¬ 
gres a corpului social; 

2) Ca ei înşişi să justifice pretenţia d-a se considera apos¬ 
tolii propovăduitori ai acestor idei şi directive şi prin meritele 
lor, prin trecutul lor, să constituie o garanţie pentru masele 
chemate la viaţa politică a noului partid, că înfăptuirea noi¬ 
lor idei va putea fi efectuată, fiind dată priceperea, probita¬ 
tea şi energia politică a acestor întemeietori. 

Or, cu foarte puţine excepţiuni, majoritatea membrilor 
Partidului Muncii nu au nimic comun cu munca, pe care au 
luat-o ca simbolizând ideea călăuză. Acest partid e alcătuit 
din produsul cel mai puţin recomandabil al vechilor alcătuiri 
politice. 

Prin majoritatea membrilor care -1 compun, el reprezintă 
economiceşte consumul fără muncă: moştenirea , iar politi¬ 
ceşte el e alcătuit din ciracii politici ai câtorva mari electori 
de provincie; datorând situaţia lor influenţei politice a aces¬ 
tor electori şi sprijinul electoral al zestrei guvernamentale. 

Vezi dar, continuai eu, că mi-ai face un serviciu citând 
spusele mele cu privire la partidele politice, cari mi-ar da pri¬ 
lejul să spun în Senat aceste aprecieri ale mele asupra nouei 
grupări politice, pe care o voi caracteriza ca o excrescenţă 
parazitară în viaţa politică a ţării, dar în nici un caz ca un 
partid politic. 

Hotărâsem, în adevăr, ca la discuţia proiectului guvernu¬ 
lui privitor la reforma constituţională să propun şi să susţin 
modificările, în sensul convorbirilor cu d -1 N. Protopopescu, 
relatate mai sus. 

Aflu însă, mai în urmă, că guvernul de colaborare face din 
votarea fără modificare a proiectului său o condiţiune sine 
qua non a continuării colaborării şi că se va pune, la nevoie, 
chestia de încredere, cu ocazia votării, aşa că orice modificare 
ar putea aduce desfacerea colaborării şi prin aceea, zădăr¬ 
nicirea întregii reforme. 

Eram dar pus în alternativa sau să primesc reforma aşa 
cum era, cu lipsurile şi cu avantajele ei, sau să o zădărnicesc 
în total, pe motivul că nu este îndestulătoare. Mi-am amintit 
zicătoarea franceză le mieux est Vennemi du bien 1 si mi-am 

y 

zis că e preferabil să obţin ceva, aşa cum îl dă proiectul guver¬ 
nului, decât nimic. Am hotărât dar să cer a obţine de la 


*) „Mai binele este duşmanul binelui" (în limba franceză). 

guvern modificări ce credeam utile, dar în orice caz să votez 
proiectul chiar nemodificat. 


REFORMA CONSTITUŢIONALA IN PARLAMENT 

y 

In fine, sesiunea parlamentară începe şi guvernul depune 
pe biuroul corpurilor legiuitoare proiectul său de reformă 

constituţională. 

> 

Se hotăreşte, de acord cu guvernul, ca ambele corpuri 
legiuitoare să aleagă din sânul lor câte o delegaţiune, cari, 
intrunite, să discute proiectul şi să-i dea, pe baza punctelor 
formulate de guvern, o formă definitivă. 

Era exclusă, prin urmare, putinţa d-a modifica proiectul 
guvernului de colaborare, în părţile lui esenţiale, fără riscul 
d-a zădărnici reformele. 

In adevăr, conservatorii erau decişi, în caz când majori¬ 
tatea ar încerca modificări contra voinţei guvernului, să des¬ 
facă colaborarea şi să descompleteze Senatul, prin abţinerea 
d-a participa la lucrările lui. Această abţinere ar fi redus nu¬ 
mărul senatorilor aleşi, pe cari Constituţia-i cere, pentru a se 
putea, valabil, intra în lucrare, pentru revizuirea Constituţiei. 

Am cercat totuşi, în sânul comisiunii mixte, printr-un 
apel insistent către guvernul de colaborare, să obţin rein¬ 
trarea în calea normală a principiilor de legiferare constitu¬ 
ţională, admise în toate constitutiunile moderne. Am cerut 
guvernului de colaborare şi comisiununii parlamentare să 
abandoneze sistemul, special nouă, românilor, d-a introduce 
în Constituţiune, pentru a le da caracter constituţional, dis- 
poziţiuni aparţinând competinţei de legiferare a legiuitorului 
ordinar. Am relevat inconvenientul de a se îngrădi astfel 
libertatea de acţiune a legiuitorilor viitori şi de a transforma 
în dispoziţiuni constituţionale legi imperfecte şi anevoios 
modificabile. 

Am precizat anume dispoziţiunile pentru cari voiam să 
obţin modificarea, în sensul sus arătat. în special, am insistat 
a nu se mai enumera, limitativ, cazurile de utilitate publică 
şi a nu se mai introduce în Constituţie dispoziţiuni cari tre¬ 
buiau să figureze numai în legea de expropriere sau în legea 
de împroprietărire a muncitorilor agricoli, a ţăranilor. 

Am declarat însă că, chiar dacă nu se admit modificările 
propuse de mine, voi vota proiectul, mai bine decât să zădăr¬ 
nicesc înfăptuirea reformei, nevoind să pierd din vedere dic¬ 
tonul francez le mieux est Vennemi du bien. în acest din urmă 
caz însă, voi vota proiectul fără a-1 susţine în discuţiunea 
publică. 

Erau, în Senat, câţiva senatori cari formau un grup de 
adversari irevocabili ai reformelor. Ei aparţineau politiceşte 
Partidului Conservator şi erau conduşi de senatorii Argeto- 
ianu 1 şi lonaş Grădişteanu 2 . Acest grup a atras, în sfera sa 
de acţiune, şi pe câţiva liberali, cari nu primeau proiectul gu¬ 
vernului, sub pretext că nu este îndestulător. 

Cu toţii au hotărât să împiedice votarea proiectului, pe 
calea negativă a descompletării Senatului. Iată în ce mod 
credeau partizanii ideii de zădărnicire a votării proiectului 
să-şi ajungă scopul: erau în Iaşi, în total, vreo 812 de senatori. 

D Constantin Argetoianu (1871-1955), diplomat, om politic şi 
memorialist. După ce a renunţat la cariera diplomatică, s-a înscris în 
Partidul Conservator. Cofondator, în 1918, al Ligii Poporului, condusă 
de generalul Alexandru Averescu. Este cel care a purtat, în numele 
cabinetului Averescu, negocierile de pace de la Buftea. în perioada 
interbelică capătă imaginea unui făcător şi desfăcător de partide 
politice, deţinând importante portofolii ministeriale. în 1939 a fost, 
pentru o lună, preşedinte al Consiliului de Miniştri. A murit în închi¬ 
soarea comunistă de la Sighet. 2 ) Ion (lonaş) Grădişteanu (1861- 
1932), om politic conservator; ministru al lucrărilor publice (1900-1901, 
1904-1907). S-a remarcat prin apărarea drepturilor românilor din 
Austro-Ungaria şi prin susţinerea cauzei intrării României în război, 
de partea Antantei. 

I )aeă la calcularea celor două treimi necesare pentru a putea 
lucra în revizuire se ţineau în seamă si senatorii rămaşi în 

* 5 ? 

teritoriul ocupat, în puterea duşmanului, atunci era suficientă 
abţinerea a cinci-şase senatori, pentru ca să descompleteze 
Senatul şi să-l împiedice de a lucra în revizuire, din lipsa 
celor două treimi constituţionale. 

în faţa acestor ameninţări, d -1 Dissescu, unul din sena¬ 
torii tachişti, partizan al reformelor şi colaborării, emite ideea 
ca senatorii absenţi, rămaşi în teritoriul ocupat, să fie con¬ 
sideraţi demisionaţi şi deci să nu fie comptaţi în calcularea 
majorităţii necesare. 

Distinsul profesor se întemeia, în susţinerea părerii sale, 
pe dispoziţiunea regulamentului care prevede prezumtiunea 
demisionării, după un număr de absenţe continue. S-a obiec¬ 
tat însă, şi pe drept cuvânt, că absenţa celor rămaşi este invo¬ 
luntară şi, pe de altă parte, nici nu li se pot face somaţiunile 
cerute de regulament, în cazuri normale, pentru a se putea 
prezenta la şedinţă, evitând astfel aplicarea prezumţiuni 
regulamentare de demisie. 

Cazul nu este prevăzut nici de regulament, nici de Con¬ 
stituţie. De altfel, chiar unele dispoziţiuni constituţionale 
sau regulamentare n-au putut fi aplicate din cauză de forţă 
majoră a invaziei. 

Aşa nu s-a putut completa vacanţele provocate prin de¬ 
cese, nici alcătuirea secţiilor cu cei absenţi etc. 

Deşi motivarea soluţiuni propuse de eminentul profesor 
universitar, senatorul Dissescu, nu era întemeiată, după mine, 
soluţia însă în sine, d-a nu se compta, în calculul majorităţii, 
senatorii rămaşi în teritoriul ocupat, era absolut constitu¬ 
ţională; pe alte motive însă decât cele date de eminentul om 
de stat şi profesor Dissescu. 

în adevăr, nu se putea aplica, cred, prezumţia demisiunii 
bazate pe absenţă, deoarece era evident că absenţa nu era 
voluntară şi nu putea fi prezumată voluntară. 

Era însă o chestie constituţională mai largă care se punea 
în faţa faptului invaziunii duşmane şi a ocupaţiunii unei 
întinse părţi din teritoriul ţării, şi anume: 

Care este, din punct de vedere constituţional, situaţiunea 
juridică a cetăţenilor rămaşi în teritoriul ocupat şi sub pu¬ 
terea duşmanului, pe tot timpul duratei ocupaţiunii duş¬ 
mane? Pierd ei drepturile politice, prin aceea că sunt nevoiţi 
a da o ascultare silită legilor impuse de ocupanţi, pe temeiul 
drepturilor învingătorilor? 

Răspunsul la această întrebare ce se punea nu poate fi 
decât că cetăţenii rămaşi sub ocupaţie duşmană, cu toată as¬ 
cultarea ce sunt siliţi să dea legilor impuse de ocupanţi, nu 
pierd drepturile lor politice. Ei pierd însă, prin forţa majoră 
a ocupaţiei, exerciţiul drepturilor lor politice, pe toată durata 
ocupaţiunii duşmane. 

Aşa ei nu pot completa, prin alegeri, vacanţele provo¬ 
cate prin decesul sau demisia reprezentanţilor lor. Dacă sunt 
funcţionari, nu pot exercita funcţiunile lor, decât cu permi¬ 
siunea duşmanilor şi în limitele impuse de ei. Această pier¬ 
dere vremelnică a exerciţiului drepturilor politice durează 
însă numai cât durează ocupaţiunea. 

Aplicând aceste principii senatorilor rămaşi sub ocupaţie, 
se impune soluţia ca ei să nu fie socotiţi în majoritate, căci, 
pierzând vremelnic exerciţiul drepturilor politice, pierd în 
acelaşi timp şi pe aceeaşi durată calitatea de membri ai 
parlamentului, pe care n-o pot avea decât cei ce au nu numai 
drepturile politice, dar şi liberul exerciţiu al acestor drepturi. 
Aşa fiind, senatorii rămaşi în teritoriul ocupat, pierzând pe 
toată durata ocupaţiei calitatea de senatori, nu pot fi socotiţi 
la calcularea numărului cerut de Constituţie, pentru cele 
două treimi necesare lucrărilor de revizuire. 

Soluţia contrară ar duce la rezultatul absurd că s-ar păs¬ 
tra parlamentarilor rămaşi în puterea duşmanilor calitatea 
lor parlamentară, numai cu efectul unic d-a putea paraliza 

lucrările majorităţii parlamentare rămasă liberă. Un ase¬ 
menea rezultat contrariu interesului ţării ar fi şi absurd, şi 
contrariu intenţiunii celor rămaşi sub ocupaţie, cari în nici 
un caz nu pot fi presupuşi că au voit, prin rămânerea lor, să 
vatăme interesele ţării. Parlamentul, având plenitudinea 
dreptului de interpretare a Constituţiei, era în drept să dea 
această soluţie, fată cu tăcerea textului. 

Am comunicat ministrului de finanţe, Victor Antonescu 1 , 
modul meu de a privi chestiunea constituţională de mai sus. 
VA şi-a luat însărcinarea de a o supune fracţiunii liberale a 
guvernului de colaborare şi mi-a comunicat că această frac¬ 
ţiune a admis părerea mea şi că, dintre miniştrii conserva¬ 
tori, d -1 Take Ionescu o admite de asemenea, nu însă d-nii 
Greceanu si M. Cantacuzino. 

„Guvernul liberal şi cu Take Ionescu, îmi spunea minis¬ 
trul Antonescu, este hotărât, dacă adversarii reformelor nu 
renunţă la descompletare, să treacă peste ei, admiţând modul 
de interpretare constituţională, propusă de d-ta. Pregăteş- 
te-te dar să pui şi să susţii chestiunea în Senat, pe care gu¬ 
vernul si-o va însusi.“ 

5 ’ 

Grupul abstenţioniştilor, în urma stăruinţei d-lui Take 
Ionescu, care le-a comunicat hotărârea de a se trece peste 
dificultatea ce voiau să creeze, prin abţinerea lor, în modul 
arătat mai sus, cedează şi completează, cu prezenţa lor, ma¬ 
joritatea senatului, făcând inutilă punerea chestiunii con¬ 
stituţionale de mai sus. 

l ) Victor Antonescu (1871-1947), om politic liberal şi diplomat. 
Director al Băncii Naţionale a României (1907-1913). In perioada 
Primului Război Mondial a deţinut portofoliul justiţiei (1914-1916) şi 

a 

pe cel al finanţelor (1916-1917). In vara lui 1917 este trimis ministru 
plenipotenţiar la Paris. După ce revine din diplomaţie, reintră în viaţa 
politică, ocupând mai multe portofolii guvernamentale în cabinetele 
naţional-liberale din anii '30. 

Se afirma că, în schimbul acestei renunţări la abţinere, 
grupul parlamentar Argetoianu-Grădişteanu ar fi obţinut 
asigurarea că se vor modifica condiţiunile colaborării, după 
votarea reformelor, sau că această colaborare va înceta, dacă 
schimbările cerute nu vor fi admise de cei în drept. 

Aşa s-a terminat bizara grevă parlamentară din senat 
şi s-au putut începe lucrările maturului corp, în chestiunea 
revizuirii Constituţiei. 

Au avut loc, în ambele corpuri legiuitoare, discuţiuni largi, 
cu privire la ambele reforme, dar mai cu seamă cu privire 
la expropriere. Viţiul iniţial al proiectului, care introdusese 
în constituţie dispoziţiuni cari şi-ar fi avut locul numai în 
legea de expropriere, a făcut ca şi discuţia să alunece pe tere¬ 
nul amănuntelor legislative, cari n-aveau nimic comun cu o 
discuţie asupra principiilor constituţionale, cum ar fi trebuit 
să fie discuţia la o reformă constituţională, iar nu legislativă. 

Din cauza acestei discuţiuni analitice a chestiunilor sule- 
vate de proiectul guvernului, care nu rezolva exclusiv ches¬ 
tiuni de principii, ci cuprindea şi dispoziţiuni de amănunte, 
ca fixarea quantumului terenurilor expropriate şi normele 
de repartizare a acestui quantum, pe diferitele proprietăţi. 
Aveai impresia că asişti la discuţia unei legi de expropriere 
sau de împroprietărire, iar nu la o discuţie constituţională. 
Aceeaşi cauză a făcut că, la discuţiune, au participat mai cu 
osebire oratori debutanţi, recrutaţi dintre proprietarii cari 
aveau observaţiuni practice de făcut, sau dintre tineri par¬ 
lamentari, cari ţineau să debuteze. 

Mai nici unul dintre oratorii cunoscuţi din Cameră sau 
Senat, afară de membrii guvernului şi unii din membrii opo¬ 
ziţiei, n-a luat cuvântul. 

Probabil că cei mai mulţi erau în aceeaşi situaţie cu mine, 
siliţi să accepte proiectul ca un minimum posibil, fără însă 
să-i poată da alt sprijin, decât votul lor. 

La Cameră, raportorul proiectului, Danielopolu 1 , juris¬ 
consult si orator distins, deşi a dat măsura talentului şi 
cunoştinţelor sale printr-un remarcabil discurs, totuşi ingra¬ 
titudinea materiei de tratat l-a silit să se scoboare, din sfera 
discuţiunilor principale, la examenul chestiunilor de amă¬ 
nunt, pe cari fatalmente proiectul le aducea în discuţiune. 

La Senat, s-a produs însă un debut, care a ieşit din nota 
comună a discuţiunii şi a pus pe debutant la un nivel cu mult 
superior celorlalţi debutanţi. Era debutul senatorului de 
Vâlcea, D. Drăghicescu 2 , care a dovedit însuşiri alese, de ora¬ 
tor parlamentar, cucerindu-şi astfel un loc de seamă în 
tribuna parlamentară română. 

Acest succes parlamentar a fost şi o specială satisfacţie 
pentru mine, care contribuisem la intrarea în Senat a tână¬ 
rului senator, cunoscut, de altfel, prin lucrările sale în dome¬ 
niul sociologiei. 

Este demn de remarcat şi de reţinut că mai toţi marii pro¬ 
prietari latifundiari, afară de d-nii Nestor Cincu la Cameră, 
Pariano, Argetoianu şi Ionaş Grădişteanu, la Senat, au votat 
şi exproprierea, şi reforma electorală. Citez mai cu seamă 
pe arhilatifundiarii Mihail Cantacuzino, Dinu Mihail, Can- 
tacuzino Paşcanu, cari au avut o atitudine care le face onoare. 
A pus multă inimă în susţinerea proiectului şi marele pro¬ 
prietar conservator democrat Pavel Brătăşanu, senator de 
Romanati. 

Nici unul din marii proprietari liberali, spre cinstea lor 
şi a partidului, n-a votat contra proiectului. 

Rezultat al unui compromis între partide, reforma consti¬ 
tuţională mai datorează acestui viţiu iniţial şi neputinţa de 

U George G. Danielopolu (1874-1919), doctor în drept la Univer¬ 
sitatea din Paris, deputat liberal. 2 ) Dumitru Drăghicescu (1875- 
1945), sociolog, om politic şi diplomat. In 1918 a publicat, la Paris, mai 
multe lucrări de popularizare a cauzei naţionale a românilor. Autor 
al cunoscutei lucrări Din psihologia poporului român (1907). 

a se preciza, în Constituţie, ceva asupra modului de alcătuire 
a corpului electoral, pentru Senat, nici asupra compunerii 
Senatului. Nefiind unitate de vederi în guvernul de colabo¬ 
rare, s-a lăsat chestia pe seama legiuitorului viitor. 

D-l Brătianu, pus în alternativa d-a alege sau ruperea 
colaborării şi înfăptuirea reformelor de Partidul Liberal 
singur, sau să primească această soluţiune imprecisă, un nou 
compromis nefiind posibil, a preferat cea din urmă soluţie. 
Pare că evenimentele nu prea i-au dat dreptate. 

Intre timp, colaborarea părea că începe să întâmpine noi 
dificultăţi. Pentru a înlesni tratativele, din sânul guvernu¬ 
lui de colaborare s-a solicitat descompletarea şedinţelor 
Senatului, pentru a se obţine amânarea lor, până la termi¬ 
narea tratativelor. Pe când aceste frământări interne încăr- 
cau atmosfera politică şi în special pe cea parlamentară, în 
Rusia evenimentele se precipitau cu o deconcertantă repe¬ 
ziciune; aducând, în desfăşurarea lor, surprize continue 
pentru lumea care privea cu nerăbdare, nedumerire şi, mai 
cu seamă, cu îngrijorare la ceea ce se petrecea la vecinii 
noştri de peste Prut. 

Kerensky, în ciuda afirmaţiilor sale reiterate, că e ferm 
hotărât d-a duce războiul până la capăt, lua măsuri cari nu 
puteau duce decât la dezorganizarea armatei şi, prin conse¬ 
cinţă, la paralizarea acţiunii războinice. 

Nu pot spune alt despre acest om politic, decât că, dacă, 
după cum este foarte probabil, n-a fost de rea-credinţă, s-a 
dovedit însă, ca om politic, cu mult mai prejos decât situaţiu- 
nea la care-1 înălţase vertiginoasa sa popularitate. 

Ordinul său, care suprima salutul militar şi crea puterea 
tiranică a sovietelor militare, a fost punctul de plecare al dez¬ 
organizării armatei ruse. 

A făcut sforţări personale uriaşe, cheltuind, cu toată sănă¬ 
tatea lui zdruncinată, o mare energie; mergând să stimuleze 
avântul războinic al soldaţilor, pe front, cu discursuri, izbu¬ 
tind chiar pe alocuri, graţie marelui şi caldului său talent 

oratoric; dar totul era zadarnic. Dezastrul de la Tarnopol 1 
1 a făcut dovadă că nu se pot ţine doi pepeni intr-o mână: 
imarchia, indisciplina în armată, de o parte, şi puterea de 
rezistentă a unei asemenea armate, de alta. 

Până în acest moment, popularitatea lui Kerensky ajun- 
sese în punctul său culminant. In curând însă, această 
popularitate urma să se prăbuşească, cu o mai repede şi mai 
fantastică repeziciune decât se ridicase. 

îmi amintesc o discuţiune ce am avut, în acea epocă, de 
vertiginoasă ascensiune a popularităţii lui Kerensky, care 
atinsese culmea, cu tânărul senator de Vâlcea, D. Drăghi- 
cescu, care, în ziarul francez Llndepertdance roumaine care 
apărea în Iaşi şi pe care îl conducea, scrisese un articol înti¬ 
tulat „Kerensky“. 

Acest articol plin de elogii şi admiraţie pentru Kerensky 
îl caracteriza ca pe un om fenomenal, numindu-1 la parole 
action. 

Spuneam amicului meu Drăghicescu, discutând conţinu¬ 
tul acestui articol, că eu nu împărtăşesc admiraţia sa, fără 
rezerve, pentru Kerensky. Că, pentru mine, era în atitudinea 
lui Kerensky o oarecare doză, dacă nu de incoherenţă, în 
conducerea Rusiei, dar în orice caz de echilibristică dema¬ 
gogică, de politician care nu putea fi la înălţimea marii şi 
imens de grelei sarcini ce-şi asumase. Nu se poate să vrei 
continuarea războiului şi să iei măsuri cari vor dezorganiza 
armata şi să laşi să scape Lenin şi Trotsky, cei mai pericu¬ 
loşi agitatori contra războiului şi ordinii. Atitudinea aceasta 
echilibristică, între hotărârea războinică, faţă de aliaţi, şi 
de dulcegărie demagogică, faţă de soldaţi şi de agitatorii 

*) în iul. 1917 a fost lansată ultima ofensivă a trupelor ruseşti din 
timpul Primului Război Mondial. In pofida succesului iniţial, aceasta 
s-a încheiat cu un eşec, ruşii fiind obligaţi să abandoneze Galiţia şi 
Bucovina. Căderea oraşului Tarnopol (la nord de Cernăuţi) a dus la 
stoparea ofensivei româno-ruse de la Mărăşti. 








148 GRIGORE PROCOPIU 

antirăzboinici, face dovadă că Kerensky este mai mult un 
avocat politician, cu talent, dar fără însuşirile cerute unui 
conducător de popoare, în timpuri extrem de grele, de revo¬ 
luţie şi de război. 

El nu va fi în stare să redea Rusiei forţa de rezistentă răz- 

* * 

boinică şi tare-mi este teamă, adăugam eu, că, mai curând 
decât credeam, el va cădea victima acestor greşeli ale sale 
şi cu el se va prăbuşi poate, în braţele anarchiei, întreaga 
Rusie. Evenimentele au justificat, mai curând decât aş fi 
crezut, temerile mele. 

Dar să revenim la evenimentele interne, la politica par¬ 
lamentară, şi în special la lupta dintre opoziţie şi guvernul 
de colaborare, fracţia liberală, mai cu seamă. 

De demult, înainte de votarea reformelor, d-1 I. Grădiş- 
teanu, unul din conducătorii grupului conservator ostil gu¬ 
vernului de colaborare şi reformelor, anunţase o interpelare, 
care se amânase până după votarea reformelor. 

Descompletarea Senatului, după votare, de care am vorbit 
deja, mai lungise încă amânarea interpelării. 

Interpelarea, după spusa celor iniţiaţi, avea caracterul 
unui rechizitor aspru contra activităţii politice externe şi 
interne a şefului guvernului, I.I.C. Brătianu, şi urmărea, ca 
scop, provocarea ruperii colaborării sau repunerea în chestie 
a şefiei Partidului Conservator, contra d-lui Take Ionescu. 

Unul din conducătorii grupului, d-1 Argetoianu, atinsese 
deja această chestie, a şefiei, într-o cuvântare în Senat, spu¬ 
nând, fără să fie întrerupt şi fără protestări, textual: „Am 
fost silit să ridic de jos steagul Partidului Conservator, căzut 
de la moartea lui N. Filipescu 1 , şeful necontestat şi regretat 
al partidului 4 *. 


*) Nicolae Filipescu (1862-1916), publicist şi om politic conserva¬ 
tor, primar al Capitalei (1893-1895), ministru de război (1910-1912). 
Se remarcă prin energia cu care susţine, în timpul neutralităţii, 
intrarea României în război, pentru eliberarea Transilvaniei. 

In dorinţa generală d-a se limpezi situaţia, interpelarea 
se fixează la ordinea zilei, cu hotărârea d-a se intra, în dis¬ 
cuţia ei, imediat. 

La liberali, interpelarea era considerată ca un bun prilej 
pentru a se constata dacă obstrucţionismul grupului Argeto- 
ianu-Grădişteanu avea legături oculte cu nuanţa conser¬ 
vatoare M. Cantacuzino, din guvernul de colaborare, sau 
era absolut independentă de orice legătură cu conservatorii 
din guvern. Nu către această din urmă ipoteză înclina pă¬ 
rerea celor mai mulţi dintre liberali. Cât priveşte valoarea 
parlamentară, oratorică, a interpelatorului, ea nu era de 
natură să neliniştească, prea mult, majoritatea sau pe şeful 
guvernului. 

La ziua fixată pentru dezvoltarea interpelării sale atât 
de trâmbiţată, oratorul, cu un ton declamatoriu si într-o 
formă de banalitate obicinuită de altfel în mai toate cuvân¬ 
tările sale, reeditează întreaga polemică din presa opoziţiei 
şi în special propriile sale articole din Epoca , vizând, mai 
cu seamă, în atacurile sale, pe d-11. Brătianu, şeful guver¬ 
nului. In răspunsul său şeful guvernului obţine un succes 
uşor şi complet, reducând la justa lor nevaloare argumentele 
şi acuzaţiile interpelatorului. De altfel, acest rezultat ar fi 
putut fi obţinut de primul-ministru, chiar în faţa unui audi¬ 
tor mai puţin binevoitor decât majorităţile sale parlamen¬ 
tare, dacă acel auditor ar fi fost imparţial. 

Senatorul Şuculescu propune o moţiune de încredere 
numai în şeful guvernului personal. Această propunere, 
pornită exclusiv din iniţiativa propunătorului, fără o prea¬ 
labilă înţelegere cu guvernul, n-a putut fi votată de toţi 
membrii majorităţii, deoarece parte dintr-înşii plecaseră 
înainte de terminarea discuţiei, întrucât nimeni nu-i pre¬ 
venise că se va propune o asemenea moţiune. 

Şeful fracţiunii conservatoare din guvern, d-1 Take Ionescu, 
ia cuvântul cu privire la votul de încredere, cerut prin 

moţiune, declarând că, întrucât e vorba de încredere în şeful 
guvernului, I.I.C. Brătianu personal, d-sa se abţine şi roagă 
pe amicii săi politici să facă acelaşi lucru. Toţi conservatorii, 
inclusiv interpelatorul, se abţin. 

Liberalii prezenţi votează moţiunea, în unanimitate. 

A doua zi după această şedinţă, şeful guvernului, I.I.C. 
Brătianu, primeşte din partea d-lui Take Ionescu o scrisoare, 
prin care îi face cunoscut, în numele său şi al colegilor săi 
conservatori din guvern, şi în numele tuturor conservatorilor 
parlamentari, că Tel] consideră, prin votarea reformelor, 
misiunea guvernului de colaborare terminată şi că colabora¬ 
rea, în condiţiile actuale, încetează chiar din momentul 
primirii acelei scrisori, rămânând ca regele să avizeze. 

In faţa situaţiei de fapt, creată prin acea încunoştinţare, 
s-a pus chestiunea dacă era necesar ca şi şeful guvernului 
să demisioneze, sau să considere că plecarea miniştrilor 
conservatori din guvern putea fi rezolvată printr-o remaniere 
ministerială, completându-se locurile vacante; deoarece, 
spuneau partizanii acestei din urmă soluţii, numai demisia 
primului-ministru trage după ea demisia cabinetului; demi¬ 
sia unuia sau mai multor miniştri, oricât de importanţi ar 
fi, nu poate, din punct de vedere constituţional, să atragă nece¬ 
sarmente demisia întregului cabinet. 

Aceste discuţiuni se făceau însă numai în cercurile par¬ 
lamentare, în afară de guvern; căci şeful guvernului era 
deja fixat asupra soluţiunii ce credea că trebuie să dea crizei. 

A doua zi chiar, după primirea scrisorii de la d-1 Take 
Ionescu, el prezintă regelui demisia întregului cabinet. Re¬ 
gele primeşte demisia guvernului, cu obicinuita formulă, că 
rămâne să avizeze. 

După câtva timp, rezultatul acestei regale avizări este 
că M. Sa însărcinează tot pe d-1 I.I.C. Brătianu cu formarea 
cabinetului. 

Fără a impune o restricţie sau condiţie d-lui Brătianu, 
M. Sa exprimă dezideratul ca d-1 Brătianu să facă tot posi¬ 
bilul să obţină o nouă colaborare cu opoziţia conservatoare, 
in guvern. 

Strict observator al dispoziţiunilor constituţionale, suve¬ 
ranul a ţinut să precizeze caracterul acestui deziderat; 
declarând formal sfetnicului său, însărcinat cu formarea 
cabinetului, că dacă nu va reuşi să înjghebeze o nouă cola¬ 
borare, el va accepta orice guvern care va avea sprijinul 
majorităţii parlamentare. 

Se încep, între şeful Partidului Liberal, însărcinat cu for¬ 
marea guvernului, şi între şefii opoziţiei conservatoare, tra¬ 
tativele pentru a se ajunge la realizarea dezideratului regal: 
nou guvern de colaborare. Nerăbdarea, nervozitatea era 
intensă, în parlament şi afară din parlament, în lumea poli¬ 
tică şi chiar în cea care, în timpul normal, nu prea se inte¬ 
resează de politică. 

Tot felul de versiuni, mai mult sau mai puţin controlate, 
circulau prin oraş. Aci se lansa ştirea că tratativele s-au 
sfârşit cu bine pentru colaborare, dându-se şi lista miniş¬ 
trilor, în noul guvern de colaborare; aci se afirma ca sigură 
ruptura definitivă a tratativelor şi se da chiar lista noilor 
miniştri din guvernul, pur liberal, alcătuit în urma acestei 
rupturi. Aceste ştiri de ruptură şi de reluare a tratativelor 
alternau continuu, constituind, pentru presa cotidiană, izvor 
nesecat de ştiri de senzaţie, cu cari se alimentau setea de 
noutăţi şi dorinţa de a afla, cu un moment mai curând, solu¬ 
ţia crizei, a marelui public. N-a fost criză ministerială, a 
cărei rezolvare să fie mai cu nerăbdare aşteptată, poate 
tocmai pentru că n-a fost criză ministerială, cu o mai lungă 

durată si cu un rezultat mai meschin. 

% 

în cercurile mai bine informate se spunea că conservatorii 
pun condiţii cari păreau inacceptabile pentru conducătorii 
politicii liberale. 

Aşa se spunea, că conservatorii cereau ca ambele partide 
să participe în guvernul de colaborare, în condiţiuni de 
egalitate. 

Ei cereau, pentru şeful Partidului Conservator, sau prezi¬ 
denţia partidului, sau Ministerul de Externe. în faţa acestor 
pretenţiuni, se întărea şi mai mult convingerea, în cercurile 
liberale, că agitaţiunile anterioare ale grupului Argetoianu- 
Grădişteanu n-au fost decât înscenări puse la cale de coni¬ 
venţă cu membrii fostului guvern de colaborare, pentru a 
ajunge la o modificare a condiţiunilor colaborării mai avan¬ 
tajoase pentru conservatori. 

Calificări aspre se repetau şi mai des, şi mai violent, de 
cei cu temperament mai viu din Partidul Liberal. 

Văzând cum agitaţiunea contra unui nou guvern de 
colaborare creşte în sânul majorităţilor parlamentare, cum 
acest curent ostil colaborării căpăta tot mai mult teren 
printre membrii majorităţii, şeful Partidului Liberal, I.I.C. 
Brătianu, le convoacă la o consfătuire, la sala şedinţelor 
camerei, de la Teatrul National din Iaşi 1 . 

La întrunire, şeful liberalilor expune situaţiunea, care 
confirma versiunea privitoare la pretenţiunile de egalitate 
ale conservatorilor. Comunică că dezideratul regal nu-i 
ştirbeşte absolut cu nimic libertatea de acţiune în rezolvarea 
crizei; dar că el însuşi este convins de necesitatea d-a încerca 
să facă concesiunile posibile şi compatibile cu demnitatea 
şi drepturile partidului şi cu situaţiunea politică şi parla¬ 
mentară respectivă, a ambelor partide. Asigură majoritatea 
că, în nici un caz, nu va putea ceda nici externele, nici pre¬ 
zidenţia guvernului. 

Aceasta, nu din consideraţiuni meschine de precădere, 
ci din faptul că nu înţelege ca unul să aibă răspunderea, şi 

J ) în clădirea Teatrului Naţional de la Iaşi se deschiseseră, la 
începutul lui decembrie 1916, lucrările sesiunii ordinare a Parlamen¬ 
tului român. 




Membri ai comitetului revoluţionar municipal din Herson în 1917 ; Pe 
pancartă se poate citi: „Să trăiască Republica Democrată. Sovietul 
Muncitorilor şi Soldaţilor. Deputaţi din Herson. 


Clădirea Teatrului Naţional din Iaşi , unde s-au ţinut parte din şedinţele 
Parlamentului (carte poştală din 1916-1918). 

altul acţiunea. Or, răspunderea n-o poate avea decât cel ce 
are reala putere de acţiune, adică cel ce are majoritatea par¬ 
lamentară. 

în cuvântările rostite în numele majorităţilor, la cari am 
participat şi eu, şeful Partidului Liberal a primit asigurări 
de sprijinul devotat al majorităţilor. Din aceste declaraţiuni, 
se degaja, mai cu seamă, ideea că majorităţile ar fi mai mul¬ 
ţumite cu un guvern pur liberal decât cu o colaborare care 
ar scădea cât de puţin din prestigiul majorităţilor, împuţi¬ 
nând avantajele politice create partidului, prin proporţia 
reprezentanţei sale parlamentare. 

Brătianu asigură majoritatea că nu va primi nici o con¬ 
diţie de natură a micşora prestigiul partidului, că nu va 
ceda în chestia externelor şi şefiei guvernului, pentru moti¬ 
vele deja enunţate, şi că, dacă nu va putea obţine, în aceste 
condiţiuni, un guvern de colaborare, va face un guvern pur 
liberal. Cere încrederea majorităţilor, obţinând declaraţiuni 
de încredere necondiţionată, cu sau fără colaborare. Criza 
însă continuă şi după această consfătuire. Ştirile de senza¬ 
ţie îşi continuau cursul. Ministeriabilii, reali sau închipuiţi, 
lansau ei înşişi zvonul intrării lor în minister, mulţi din ei 
convinşi de imposibilitatea realizării unor asemenea dorinţe, 
dar satisfăcuţi că pot vedea şi ei, şi publicul cel mare numele 
lor figurând într-o ipotetică combinaţie ministerială şi că 
pot trece drept ministeriabili. 

Mulţi sperau că asemenea zvonuri ar putea avea puterea 
sugestivă a unor indicaţiuni venite din partea opiniei publice. 

In fine, mult aşteptata soluţie a crizei este anunţată şi 
publicată în Monitorul Oficial. A fost o decepţie, o adevărată 
deprimare în cercurile nu numai ale ministeriabililor, mai 
mult sau mai puţin autentici, de la liberali, cari aşteptau cu 


Permisele de liberă circulaţie emise pe numele senatorului Grigore 
Procopiu în vara anului 1917. 

nerăbdătoare speranţe încetarea colaborării, dar chiar a tutu¬ 
ror celorlalte cercuri politice. 

Triumfase ideea colaborării cu adevărat; dar felul cum 
triumfase, după 20 de zile de criză laborioasă, nu putea fi 
mulţumitor pentru nimeni. In afară de preocupările mici şi 
subiective ale ministeriabililor, cu atât mai nerăbdători cu 
cât mai puţin autentici, soluţia nu putea fi mulţumitoare 
pentru acei oameni politici cari-şi dau seama de grelele clipe 
prin care trecea ţara şi care nu puteau să se împace cu ideea 
că, în asemenea grele şi mari momente, s-a putut prelungi, 
în mod anormal, o criză de guvern, din consideraţiuni care 
învederau preocupări cu totul meschine, la una din fracţiu¬ 
nile guvernului de colaborare ce se înjghebase. 

Să se lungească 20 zile o criză, pentru a se putea înfăptui 
crearea unei viceprezidenţii a consiliului pentru d-1 Take 
Ionescu şi pentru a se înlocui miniştrii tachişti Greceanu şi 
Istrate, cu Titulescu 1 şi Delavrancea 2 , şi a se numi un gene¬ 
ral 3 , la Război, în locul altui ministru de război, era ceva 
care trebuia să impresioneze penibil opinia publică serioasă, 


*) Nicolae Titulescu (1882-1941), om politic şi diplomat. Şi-a început 
cariera politică în rândurile Partidului Conservator Democrat. Minis¬ 
tru de finanţe în cabinetul de uniune naţională, condus de Ion I.C. 
Brătianu (iul. 1917 - ian. 1918). A făcut parte din delegaţia României 
la Conferinţa de Pace de la Paris (1919-1920). în perioada interbelică 
a deţinut de mai multe ori portofoliul Externelor. Preşedinte al Adu¬ 
nării Generale a Ligii Naţiunilor (1930-1931), organizaţie interna¬ 
ţională cu sediul la Geneva. 2 ) Barbu Ştefanescu Delavrancea (1858- 
1918), scriitor, avocat, academician şi om politic. îşi începe cariera 
politică la liberali, trecând apoi în tabăra conservatorilor. în perioada 
neutralităţii s-a remarcat prin energia cu care a îmbrăţişat cauza 
intrării României în război, de partea Antantei. Ministru al industriilor 
şi comerţului în cabinetul Ion I.C. Brătianu-Take Ionescu (iul. 1917 - 
ian. 1918). 3 ) Generalul Constantin Iancovescu (1862-1945) a fost 

numit (iul. 1917), ministru de război, în locul Iui Vintilă Brătianu. 

pentru că prea se degaja, din aceste anodine, dar semnifica¬ 
tive schimbări, că consideraţiuni subiective de persoane, de 
precăderi şi de ambiţii întârziaseră rezolvarea crizei. 

Până şi grupul Argetoi anu—Grădişteanu nu era mulţumit 
cu soluţia crizei, şi d -1 Argetoianu nu făcea un secret din 
aprecierile sale puţin măgulitoare pentru d -1 Take Ionescu. 
Se persifla guvernul de colaborare, în aceste cercuri conser¬ 
vatoare, si nu arareori se aruncau acuzaţii de felonie faţă 
de partid, la adresa şefului şi membrilor fracţiunii conserva¬ 
toare din guvernul de colaborare. 

Prins eu însumi, întru câtva, în cercul decepţiei generale, 
provocată de chipul cum s-a rezolvat criza, am hotărât să mă 
reîntorc la Herson, în Rusia, unde-mi lăsasem soţia şi fetele. 
Pe la 15 sau 16 iulie 1917, iau din nou trenul spre Odessa, 
părăsind laşul şi ţara. 


ÎN RUSIA DIN NOU 

M-am oprit, în drumul spre Herson, câteva zile la Odessa. 
Era încă în perioada guvernării lui Kerensky. Totuşi sur- 
venise, în starea lucrurilor de mai înainte, o schimbare des¬ 
tul de însemnată. 

începuse să se resimtă efectele unei inflaţii monetare, 
datorită emisiunii necontrolate a rublelor Kerensky 1 . Zilnic 
traiul se scumpeşte. Publicul arată o defienţă pentru noua 
monedă Kerensky şi încep să se diferenţieze, ca valoare, cele 
două categorii de ruble, Kerensky şi Romanof 2 . 

1 ) Din cauza devalorizării rapide a rublei, guvernul provizoriu rus 
a recurs la o nouă emisie monetară, noile bancnote putând fi uşor 
falsificate. 2 ) Este vorba de rubla emisă în timpul domniei ţarului 
Nicolae II, care avea acoperire în aur. 

Această diferenţiere se datora, în primul rând, lipsei de 
control a noilor emisiuni, şi pe deasupra şi faptului că noua 
monedă era mai uşor falsificabilă, şi chiar începe să fie fal¬ 
sificată într-o măsură simţitoare. 

> 

Actele de banditism, deşi izolate, se înmulţesc considera¬ 
bil, devenind pentru observatorii mai pesimişti, ca şi pentru 
cei timoraţi, simptomatice. Cu aceste impresii deprimante 
pentru starea mea sufletească, mă îmbarc pe un vapor de pasa¬ 
geri şi, părăsind Odessa, îmi iau drumul, pe mare, spre Herson. 

întâmplarea face ca, pe vapor, să am ca vecină de masă 
pe o bătrână princesă rusă din Herson, care, vorbind perfect 
limba franceză, se oferă, cu bunăvoinţă amabilă, să-mi facă 
pe interpreta faţă de personalul vaporului sau de ceilalţi 
pasageri, la masă sau în orice alte ocazii, în timpul călătoriei. 
Aflu de la ea ceea ce în parte cunoşteam deja, starea de deban- 

✓V 

dadă a armatei ruseşti. îmi comunică că a fost în România, 
mamă nenorocită, ca să determine pe fiul său, ofiţer rus, să 
revină de la hotărârea ce-si luase de a se înscrie în asa-nu- 

5 1 

mitul batalion al morţii, compus din ofiţeri ruşi patrioţi, cari 
dezaprobau şi deplângeau starea de indisciplină, de destră¬ 
bălare şi de nepatriotism a armatei ruseşti. 

Mai erau pe vapor şi câţiva ofiţeri ruşi cari, plini de ad¬ 
miraţie, aduceau elogii armatei române şi declarau că le 
este ruşine că poartă uniforma rusă, care a fost dezonorată 
de purtarea armatei ruse, în marea ei majoritate. Cu o floare 
însă nu se face primăvară, şi dezorganizarea armatei ruse 
continua drumul mai departe. Mai se găseau încă şi dintre 
cei cari mai puneau speranţe în energia şi autoritatea gene¬ 
ralului Tscherbatschef (Ceorbaceof) 1 , comandantul trupelor 
ruse din Moldova. 


1 ) Dmitri Grigorievici Şcerbacev (1857-1932), general rus, coman¬ 
dantul trupelor ruse de pe frontul românesc (1917-1918). După război, 
retras în Franţa, va beneficia de o pensie din partea statului român 
(n. ed.). 

Călătoria pe mare s-a efectuat fără nici o întâmplare 
demnă de remarcat şi, după câteva ore, intram în gura Nipru- 
lui, oprindu-ne în faţa unuia din numeroasele debarcadere 
ale însemnatului port comercial; eram din nou la Herson. 

Ajuns aci, constat că, deşi aceleaşi schimbări datorite infla¬ 
ţiei monetare se produseseră, însă într-o mai mică măsură; 
iar, în ce priveşte ordinea, situaţia nu începuse să devină 
asa de alarmantă, ca la Odessa. 

Cât timp fusesem la Iaşi, se răspândise, în acel oraş, prin¬ 
tre românii cari aveau familia în Herson, zvonuri că evreii 
începuse să aibă o atitudine nu numai ostilă, dar chiar îngri¬ 
jitor ameninţătoare, faţă de români. Am avut mulţumirea 
să constat că zvonurile erau absolut fanteziste, datorite răs- 
pânditorilor, maniaci de ştiri alarmante. Nu numai că nu 
crescuse ostilitatea evreilor faţă de români, dar din contră, 
această ostilitate diminuase considerabil, şi că, în cercurile 
burghezimii mai înstărite evreieşti, ea dispăruse complet, 
făcând loc unor raporturi normale şi uneori chiar simpatice. 

Erau chiar unii din evrei cari spuneau că fuseseră induşi 
în eroare de răuvoitori în privinţa românilor, dar că s-au 
convins de contrariu şi că au pentru români sentimente de 
simpatie. 

Puţin timp după reîntoarcerea mea în Herson sosesc aci 
noi transporturi de parlamentari români. De astă dată, ei 
sunt însoţiţi si de înalţi funcţionari, în frunte cu un însem- 
nat număr de membri ai înaltei Curţi de Casaţie şi Justiţie, 
printre care primul preşedinte Bagdat 1 şi preşedintele Ma- 
nolescu-Râmniceanu 2 . 

Mai sosesc, în scurte intervale, un număr de funcţionari 
care sunt încuartiruiţi la Alesky, un sat mare, port pe Nipru, 

A 

*) Gheorghe Bagdat, preşedinte al Înaltei Curţi de Casaţie şi 
Justiţie între 1909 şi 1911. 2 ) Corneliu Manolescu-Râmniceanu i-a 

succedat lui Gh. Bagdat în fruntea înaltei Curţi de Casaţie şi Justiţie. 

în faţa Hersonului. N-am putut bine înţelege utilitatea eva¬ 
cuării acestor mici funcţionari în Herson. 

De astă dată părea că se începe o evacuare în toată regula 
a oficialităţii din Moldova. Cer noilor sosiţi explicaţiuni şi 
lămuriri. Aflu de la dânşii de începerea ofensivei, ce ştiam 
că se pregătea la Şiret, şi cu sufletul plin de bucurie şi de mân¬ 
drie, ascult descrierea actelor de vitejie fără seamăn săvârşite 
de soldaţii noştri pe fronturile de la Mărăsesti, Mărăsti, 
Oituz. Ascult relatându-se aprecierile elogioase ale aliaţilor 
şi chiar ale duşmanilor privitoare la soldaţii şi ofiţerii noştri, 
la armata română. Onoarea noastră militară era complet sal¬ 
vată şi umilinţa înfrângerii era răzbunată. 

îndată după sosirea şi aranjarea noilor sosiţi, în Herson 
se înfiinţează o comisiune mixtă ruso-română sub preşedin¬ 
ţia d-lui C. Codaşi 1 , vicepreşedinte al Senatului. 

Atribuţia acestei comisiuni era stabilirea unei legături 
oficiale de raporturi între autorităţile ruseşti şi române din 
Herson, cari de astă dată sunt puse în adevărate şi complete 
condiţiuni de exteritorialitate diplomatică 2 . 

Dispun de poşta şi telegraful lor, în legătură directă cu 
laşul şi cu restul ţării neocupate şi, prin aceasta, cu restul 
lumii. încep să ne sosească, deşi cu oarecare întârziere, ziare 
şi reviste din ţară si din Odessa, ziare franceze din Iaşi, 
Petrograd sau Odessa. Eram, de rândul acesta, mult mai puţin 
izolaţi şi de ţară, şi de restul lumii şi, prin urmare, mai în 
cunoştinţă cu mersul evenimentelor mondiale sau româneşti. 

Se faceau pregătiri pentru primirea eventuală a guver¬ 
nului şi a familiei regale, căreia i se amenajează frumoasa 
casă Socolof, de care am vorbit deja. Toate acestea, ca măsuri 
de prudenţă, neputându-se şti, din cauza defecţiunii ruseşti, 

*) Constantin G. Cociaş, avocat şi om politic, fost primar de Brăila. 
2 ) Principiu care se referă la inviolabilitatea sediului unei repre¬ 
zentanţe diplomatice, deoarece reprezintă o parte din teritoriul statului 
căruia îi aparţine misiunea diplomatică. 

cu toată vitejia minunată a trupelor noastre, care va fi re¬ 
zultatul luptei uriaşe, extrem de inegale, ce se da, cu furie, 
pe malurile Şiretului, între noi şi germani; căci ruşii nu numai 
că nu contau, dar adesea constituiau un pericol, prin actele 
de conivenţă cu duşmanii, care se repetau foarte des. 

Ca un trăsnet, primisem vestea efectului dezastruos pro¬ 
dus de ruşinosul eveniment care a pătat pentru totdeauna 
onoarea armatei ruse, în acest război, de aceea ce s-a numit 
dezastrul de la Tarnopol. Această veste aruncă un val de 
întuneric în sufletele noastre, întunecând bucuria, mândria, 
cu care vestea vitejiei desfăşurate pe câmpul de luptă le lu¬ 
minase atât de scurtă vreme, încât n-apucase să risipească 
nostalgia grămădită în aceste suflete de pribegi. 

Românii au fost astfel siliţi ca, împreună cu extrem de 
puţinele trupe ruse necontaminate de virusul bolşevismului 
şi al indisciplinei, să se restrângă la o rezistenţă defensivă, 
şi aceasta extrem de îngreunată, prin aceea că luptau şi cu 
atacurile îndârjite ale germanilor, furioşi de înfrângerile 
suferite, şi cu piedicile ce trupele contaminate ruse le pu¬ 
neau, nu numai prin trădarea lor pasivă, ci şi prin conivenţa 
criminală şi trădătoare cu germanii, care a silit adesea tru¬ 
pele noastre să nimicească pe aceşti duşmani din spate, spre 
a-şi asigura putinţa de luptă contra duşmanilor din faţă. 
De la aliaţi orice speranţă de ajutor era exclusă: ei înşişi 
având insuficiente forţe pentru a lupta cu succes contra 
cerbiciei duşmanului comun: germanii. Singura noastră 
resursă de salvare era dar rezistenţa pur defensivă; de ofen¬ 
sivă nemaiputând fi vorba, în aceste teribile împrejurări. 

Pe când se desfăşurau aceste evenimente pe front, în 
Moldova, în Rusia îşi facea drum continuu propaganda comu¬ 
nistă şi antirăzboinică a lui Lenin şi Trotsky şi mina conti¬ 
nuu popularitatea şi puterea lui Kerensky, care mai cu seamă 
în Rusia Mare începea să scoboare pe panta declinului, cu 
aceeaşi vertiginoasă repeziciune cu care urcase către culmile 

formidabile, dar şi efemere, ale popularităţii. Intr-o bună zi 
se răspândeşte cu iuţeala fulgerului vestea că maximalişti 
leninişti au pus mâna pe putere la Petrograd şi la Moscova, 
şi că Kerensky abia a reuşit să scape prin fugă din mâinile 
rivalilor săi, care probabil n-ar fi fost tot aşa de blânzi cum 
a fost el cu dânşii, când i-a avut sub mână. In Ukraina însă, 
de care ţinea Hersonul, ca si Odessa, nu se recunoaşte noua 
stare de lucruri. Toată Ukraina-şi proclamă independenţa 
si Hersonul, ca si Odessa hotărăsc a da ascultare autorităţii 
supreme revoluţionare minimaliste, numită Rada din Kiew 1 . 

Lenin, şeful maximaliştilor, numiţi în ruseşte bolşeviky , 
având în programul său pacea cu orice preţ, da, prin prapur- 
cicul Crilenco, devenit ministru de război, ordin de retragere 
a tuturor trupelor de pe toate fronturile şi, prin urmare, şi 
de pe frontul românesc. 

Ceorbaceof, comandantul trupelor ruse rămase fidele de 
pe frontul român, declară că nu recunoaşte ca autoritate 
decât pe Rada din Kiew şi refuză să dea ascultare ordinelor 
bolşevicului Lenin şi praporcicului Crilenco 2 , bombardat 
ministrul său de război. 

Antanta îşi îndreptează privirile spre Ukraina, punând 
speranţe mari de reconstituire a frontului rus, prin organi¬ 
zarea unei armate ukrainene. Se spunea că s-au făcut mari 
sacrificii băneşti, vorbindu-se chiar de două miliarde de franci, 
pe care Antanta le-ar fi pus la dispoziţia Ukrainei, pentru 
reorganizarea armatei sale, destinată a reconstitui frontul 
ruso-român. 

Pe noi însă, cari stăm în Ukraina, cari vedeam lucrurile 
d-aproape, aceste speranţe ne lăsau sceptici. Nouă nu ne 


*) Rada Centrală a fost recunoscută, în vara lui 1917, de către gu¬ 
vernul provizoriu rus drept guvernul regional al Ucrainei. 2 ) Nikolai 
Vasilievici Krîlenko (1885-1938), unul dintre liderii loviturii militare 
din 25 octombrie 1917. La sfârşitul aceluiaşi an preia controlul asupra 
Statului-Major General al armatei ruse, în calitate de comisar bolşevic 
pentru război. A căzut victimă terorii staliniste din 1938. 

mai era îngăduit, fără a fi naivi, să mai credem în reuşita 
unei asemenea încercări, de reconstituire a unui front rusesc, 
(ie chiar cu armată ukraineană; deoarece nici această armată 
nu scăpase neatinsă de otrava indisciplinei şi chiar a bolşe¬ 
vismului, şi nu mai îndeplinea nici una din condiţiunile 
cerute, pentru ca o armată să conteze ca o forţă de rezistenţă 
într-un război ca cel care însângera Europa de aproape patru 
ani. Morţii nu mai pot reînvia decât în legende, şi armata 
rusă, ca forţă de acţiune si de rezistentă războinică, era un 
cadavru, din care nu mai ieşeau decât miasmele otrăvitoare 
ale anarchiei, sub forma începătoare a brigandajului şi tero¬ 
rismului bolşevic. 

» 

De la Odessa vin din ce în ce ştiri alarmante, cari confir¬ 
mau scepticismul celor ce nu credeau în putinţa reconstituirii 
unui front ukrainean disciplinat şi puternic. Acte repetate 
de banditism şi de jafuri săvârşite uneori şi asupra români¬ 
lor, citez, pro memoria, cazul deputatului de Dolj, d-1 Neamţu, 
fac tot mai mult evident că cangrena anarchiei bolşevice se 
întinde tot mai mult în Ukraina. Ultima speranţă, reconsti¬ 
tuirea frontului ukrainean, începe să se spulbere chiar din 
sufletul celor mai optimişti, cari se entuziasmau pentru o 
asemenea încercare, cum era, între români, cazul senatoru¬ 
lui Atanasiu, care hotărâse, spunea el, să prezinte la întoarce¬ 
rea sa în tară un memoriu informativ în această chestiune. 

> 

Mi-aduc aminte că i-am obiectat că un general ukrainean, pe 
care-1 întâlneam regulat la o partidă de bridge cu d-1 Cociaşi 
şi care făcea parte din comisiunea ruso-română, mi-a afir¬ 
mat că este o utopie ideea reconstituirii frontului ukrainean, 
deoarece si armata ukraineană este contaminată de bolse- 
vism şi indisciplină. Soldaţii ukraineni, ca şi ceilalţi soldaţi 
ruşi, vor răspunde [la] mobilizare, zicea generalul, pentru 
a-şi primi armele şi echipamentul, dar pentru a se duce cu 
ele acasă, nu pe front. 

Jean Atanasiu zicea însă că generalul, fiind în retragere, 
nu cunoaşte situaţia actuală a armatei ukrainene, care, deşi 

a admis unele principii bolşevice, ca alegerea şefilor, dar a limi¬ 
tat-o numai până la gradul de căpitan, fixând ca condiţie de 
eligibilitate studii în şcoalele militare. Evenimentele însă conti¬ 
nuau să confirme tot mai mult spusele bătrânului general 
ukrainean şi sfârşesc prin a convinge chiar pe amicul I. Ata- 
nasiu că reconstituirea unei armate ukrainene, ca forţă război¬ 
nică serioasă, nu mai poate fi considerată ca o posibilitate reală. 


IN APROPIEREA SESIUNII ORDINARE 
A PARLAMENTULUI 

Se apropia şi ziua de 15 noiembrie, începutul sesiunii 
ordinare a parlamentului, când, conform Constituţiei, parla¬ 
mentul se putea întruni, de drept, din proprie iniţiativă, fără 
o prealabilă convocare din partea puterii executive. 

Parlamentarii din Herson se arătau decişi de a se folosi 

A 

de această prerogativă constituţională. In consecinţă, se în¬ 
trunesc într-o consfătuire la Hotel Europa, pentru a aviza 
la mijloacele prin care li s-ar putea înlesni exercitarea acestor 
drepturi constituţionale. La această consfătuire, s-a cerut 
d-lui Codaşi să comunice guvernului din Iaşi, prin telegramă 
cifrată, că parlamentarii din Herson înţeleg să-şi exercite 
dreptul lor constituţional d-a se întruni în sesiune ordinară, 
şi că roagă guvernul să ia din vreme măsuri pentru a le 
înlesni intrarea în tară si încartiruirea la Iaşi. Ei au cerut 

» > y 

încă d-lui Cociaşi să adauge la această comunicare că, dacă 
guvernul crede că serioase şi grave consideraţiuni de ordin 
politic sau militar s-ar opune la deschiderea normală a par¬ 
lamentului la 15 noiembrie, să li se comunice, din vreme şi 
categoric, această împiedicare a deschiderii şi durata ei pro¬ 
babilă. Cociaşi asigură pe parlamentari că va transmite 
guvernului dorinţele lor şi le va comunica răspunsul imediat 
ce-1 va primi. 

După puţin timp, Codaşi comunică parlamentarilor că 
răspunsul guvernului român este că motive extrem de seri¬ 
oase se opun la deschiderea normală a parlamentului şi că 
s-a amânat această deschidere până la 15 decembrie 1917. 

înainte de această dată, Cociaşi comunică din nou parla¬ 
mentarilor că, pentru aceleaşi motive grave, cari persistau 
încă, deschiderea a fost iar amânată, la 15 ianuarie 1918. 

Intre timp, Curtea de Casaţie, care, după cum am spus, 
fusese evacuată la Herson, este rechemată la Iaşi. Se dă ca 
motiv al acestei rechemări imposibilitatea unei prea mari 
prelungiri a împiedicării mersului justiţiei, prin descom- 
pletarea înaltei instanţe judecătoreşti. 

Se destinase un vapor român, aflat în apele Niprului, 
Durostor , ca să transporte pe membrii Curţii de Casaţie în 
ţară. Se pune în vedere parlamentarilor că pot pleca şi ei cu 
acest vapor dacă doresc; însă cu condiţia să anunţe din timp, 
pentru a li se rezerva locuri pe vapor. O parte din membrii 
parlamentului s-au şi folosit de această ocazie şi au plecat 
în ţară, odată cu Curtea de Casaţie. Alţii au plecat cu un 
tren sanitar, destinat pentru repatrierea unui spital de răniţi, 
din Herson. 

Pe când se făceau aceste pregătiri de plecare, în Herson 
ştirile alarmante despre evenimente îngrijitoare continuau 
să sosească din Odessa. Se afirma că, în acel oraş, au început 
deja luptele civile între bolşevici şi haidamaci 1 , cum se nu¬ 
meau soldaţii partizani ai Radei ukrainene din Kiew. 

La Herson însă liniştea încă continua să domnească. Ea 
era asigurată şi prin prezenţa unui regiment de cazaci, co¬ 
mandat de colonelul rus, prinţul Moruzi, rudă cu Moruzeştii 
din Moldova. Acest regiment de cazaci, adus după cererea 


9 In sec. alXVIII-lea, haidamacii erau un fel de haiduci care luptau 
pentru eliberarea ţinuturilor ucrainene de sub dominaţia ruşilor. După 
revoluţia din 1917, o parte dintre cei care susţineau cu arma în mână 
independenţa Ucrainei îşi spuneau „haidamaki". 

comisiunei ruso-române şi a burgheziei din Herson pentru 
menţinerea ordinei, era la început foarte devotat colonelului 
si ofiţerilor săi, nefiind atins de infecţia bolşevismului. Mai 
târziu însă, într-un cerc, în care ne găseam eu, Cociaşi şi gene- 
ralul ukrainean de care am mai vorbit deja, colonelul-prinţ 
ne spune că a început să constate apucături de indisciplină 
şi la cazacii săi şi, nevoind să le tolereze, dar neputând să 
le înfrâneze, s-a hotărât să părăsească comanda regimen¬ 
tului şi să plece din Herson. 

Deşi burghezia bogată din Herson hotărâse să plătească 
un spor de două sute mii ruble, leafă lunară acestui regi¬ 
ment, pentru a-i cumpăra devotamentul, totuşi el nu mai 
inspira încredere nici chiar şefului său, colonelul Moruzi, 
pentru care altădată soldaţii, ca şi ofiţerii, aveau un adevărat 
cult, meritat şi explicabil de altfel, întrucât colonelul era un 
occidental în toată puterea cuvântului, care-şi exercită auto¬ 
ritatea comandamentului său, cu o părintească severitate, 
îndulcită de spiritul de justiţie şi de simpatică camaraderie. 

Era un simptom mai mult şi destul de grav că furtuna 
anarchiei se apropia cu repeziciune şi de această regiune. 

Aşteptam şi eu cu nerăbdare să se fixeze termenul când 
vom putea să mergem, în condiţiuni satisfăcătoare, în ţară, 
mai cu seamă că fetele şi soţia mea manifestau şi mai energic 
dorinţa de a reintra în ţară şi d-a nu mai reveni în Rusia. Soţia 
mea insistase chiar să plecăm cu Curtea de Casaţie. Eu nu 
luasem însă nici o deciziune. Aşteptam, în această privinţă, 
indicaţiuni oficiale din ţară, căci nu puteam admite că, dacă 
şederea noastră în Rusia ar deveni periculoasă pentru sigu¬ 
ranţa noastră, guvernul român n-ar lua măsurile urgente şi 
necesare pentru repatrierea noastră; căci fusesem obligatoriu 
evacuaţi şi nu ne găseam în simplă vilegiatură în acest colţ 
depărtat de pe malurile Niprului, care se numea Hersonul. 

A 

In fine, mult aşteptata telegramă de convocare soseşte. 
Preşedintele Cociasi este încunostintat că parlamentul se 
deschide la 15 ianuarie 1918. 

Vedere asupra portului din Odessa în Primul Război Mondial 
Soldaţi şi civili ruşi în faţa gării din Odessa , in 1917 
























Revoluţionari români pro-bolşevici manifestând în Odessa, în ian. 1918. 


La puţină vreme după plecarea parlamentarilor români din Herson , 
în primăvara 1918, oraşul a fost cucerit de trupele Puterilor Centrale . 
în imagine , soldaţi austro-germani în faţa spitalului municipal . 

HERSON - ODESSA 

Toţi parlamentarii din Herson sunt puşi de preşedintele 
Codaşi în cunoştinţă de conţinutul telegramei de convocare 
a parlamentului pentru 15 ianuarie 1918. In această tele¬ 
gramă era un pasagiu relativ la familiile parlamentarilor, 
care s-a părut celor mai mulţi vag şi alarmant. Acest pasagiu 
suna astfel: „Neştiind cum se vor desfăşura evenimentele, 
este neapărat necesar ca parlamentarii să ia cu ei şi familiile 
lor“. Această motivare vagă a măsurii de revocare a evacuării 
a produs o vie nelinişte printre toţi parlamentarii, şi chiar 
o nemulţumire printre unii. Aceştia din urmă doreau să cu¬ 
noască, cu preciziune posibilă în asemenea împrejurări, 
motivele cari au determinat guvernul la revocarea evacuării, 
prin chemarea în ţară a celor evacuaţi, cu familiile lor. Mulţi 
din ei mai erau si în situatiunea că n-aveau la Iaşi sau în 

1 9 * 

Moldova nici un rost pentru ei şi familiile lor, mai cu seamă 
în timp de iarnă; ceea ce-i făcuse să se aprovizioneze pentru 
a petrece iarna în Herson. Aceştia, dacă ar fi ştiut că rămâ¬ 
nerea familiilor lor în Herson n-ar prezenta un pericol, şi-ar 
fi lăsat familiile, până în primăvară, în Rusia. 

Câţiva dintre aceştia din urmă, din iniţiativa senatorului 
I. Atanasiu, deputatului I. Roman şi directorului cancelariei 
Senatului, Murgulescu, propun o consfătuire la Hotel Eu¬ 
ropa, în care să se ceară d-lui Cociaşi ca, mai-nainte de a lua 
dispoziţiuni pentru plecarea parlamentarilor, să întrebe, 
telegrafic şi cifrat, guvernul dacă plecarea familiilor lor este 
o absolută necesitate. 

Mi s-a propus să iau iniţiativa cererii de mai sus; am refu¬ 
zat, căci, deşi o credeam justificată, eu personal n-aveam 
nevoie de lămuriri, fiind şi eu, şi familia, după cum am spus 
deja, doritori ca, îndată ce va fi posibil, să părăsim Rusia, fără 
nici un gând de reîntoarcere; am promis însă că voi sprijini 
cererea lor, care-mi părea îndreptăţită. 

Codaşi la întrunire răspunde că nu poate admite amâ¬ 
narea cerută, pe următoarele motive: 1) Telegrama fiind 
categorică asupra necesităţii ca parlamentarii să-şi ia cu ei 
familiile, guvernul n-ar putea da mai multe lămuriri pe cale 
telegrafică; 2) Plecarea n-ar putea întârzia deoarece vaporul 
Durostor , afectat transportării parlamentarilor la Odessa, 
trebuia să se întoarcă să ia şi pe ceilalţi români aflători în 
Herson şi Alesky şi deci, pentru a nu pierde timpul, trebuia 
să plece cât mai curând, spre a evita sosirea gerului, care, 
prin îngheţ, ar face navigaţiunea pe Nipru imposibilă, chiar 
cu ajutorul unui vas spărgător de gheaţă. 

S-a hotărât, în faţa acestei urgenţe, îmbarcarea pentru 
ziua de 4 ianuarie 1918; dar, prin întârzierea sosirii spărgăto¬ 
rului de gheaţă, ea s-a amânat pentru ziua de 5 ianuarie. 

Cei mai mulţi din noi, mai cu seamă cei de la gazde par¬ 
ticulare, ne-am îmbarcat încă din ajun, din ziua de 4 ianua¬ 
rie, pentru a putea dormi pe vapor, unde dusesem bagajele; 
numai cei din hoteluri au putut rămâne până a doua zi, să 
doarmă la hotel. 

Nefiind suficiente cabine, faţă cu numărul îmbarcaţilor, s-a 
hotărât următoarea normă de repartiţie: Cabinele de cl. I-a se 
dau una pentru două familii, iar familiilor mai numeroase li 
se da o cabină cl. Il-a de fiecare familie. 

Având o familie numeroasă, compusă din 5 persoane, am 
fost în această din urmă categorie, în compania senatorului 
N. Iorgulescu din C.-Lung, directorul cancelariei Senatului, 
Murgulescu, pictorul Angelescu, stenograf, şi alţi funcţio¬ 
nari de la Cameră. S-a stabilit între companionii de drum 
din a doua categorie şi familia mea o astfel de legătură de 
camaraderie, încât n-am avut putinţa să disting dacă cei ce 
au făcut repartiţia au voit să mă avantajeze sau nu; le-am 
rămas însă îndatorat, graţie amabilităţii compagnionilor 
mei de drum. 

PLECAREA DIN HERSON 

în fine, sosi dimineaţa zilei de 5 ianuarie. Aşteptam ridi¬ 
carea ancorei ca să plecăm din port, când, pe la orele 5 a.m., 
suntem chemaţi de preşedintele comisiunii ruso-române, 
senatorul Codaşi, care avea conducerea operaţiunilor de 
repatriere a parlamentarilor. In cabina comandantului va¬ 
sului, rezervată pe seama sa, Codaşi ne face o comunicare 
de o extremă gravitate. Eram convocaţi cei mai în vârstă şi 
cu familii mai numeroase dintre parlamentari, şi anume: 
senatorii Boceanu, Jean Atanasiu şi cu mine; deputaţii 
Bucur Spirescu, Zamfir Filoti, N. Iorgulescu şi Ioan Roman 1 . 

Ni se comunică că în momentul când era să se ridice an¬ 
cora, pentru ca să pornim din port, vaporul nostru, Durostor , 
prin aparatul său de telegrafie fără fir, a interceptat o radio¬ 
gramă în care se vorbea de arestarea la Petrograd a minis¬ 
trului român Diamandi 2 şi a întreg personalului legaţiunii 
române. Această măsură fusese luată din ordinul guvernului 
bolşevic din Petrograd. 

Cociaşi adaugă în completarea comunicării sale că, în 
faţa acestui grav eveniment, n-a mai crezut că poate lua sin¬ 
gur răspunderea de a hotărî dacă trebuie să continuăm 
drumul înainte sau să rămânem în Herson, în aşteptarea 
evenimentelor. Crede că cei mai în măsură de a lua o hotă¬ 
râre în această privinţă sunt cei mai în vârstă şi cu familii 
mai numeroase. 


l ) Ioan N. Roman (1865-1931), avocat, publicist şi om politic liberal; 
primar al oraşului Constanţa (1910). 2 ) Constantin Diamandi (1868- 

1931), diplomat, un apropiat al premierului Ion I.C. Brătianu. Ministru 
plenipotenţiar la Petrograd (1914-1918). A participat activ la nego¬ 
cierile privind semnarea Tratatului de alianţă a României cu statele 
Antantei. Imediat după ruperea relaţiilor diplomatice dintre România 
şi regimul bolşevic, este arestat la Petrograd pentru foarte scurt timp, 
prin încălcarea imunităţii sale diplomatice. 

A triumfat părerea emisă de bătrânul Spirescu şi de mine 
că trebuie să ne continuăm drumul mai departe, spre Odessa. 

Această soluţie o întemeiam pe argumentul că şi Odessa, 
ca Hersonul, sunt în Ukraina; că sau Ukraina aprobă mă¬ 
sura bolşevică din Petrograd şi atunci nu suntem mai în 
siguranţă la Herson ca la Odessa; sau Ukraina dezaprobă 
măsura şi atunci avem în Odessa o situaţiune identică cu 
cea din Herson; şi, în tot cazul, în Odessa ne aflăm mult mai 
aproape de ţară. Pe lângă toate acestea avem şi avantajul 
că putem, în Odessa, mai-nainte de a debarca, să luăm infor¬ 
maţii asupra situaţiunii; şi dacă aceste informaţiuni vor fi 
alarmante, putem trece mai departe la Sulina sau la Chilia. 

Argumentaţia pe care se întemeia hotărârea luată părea 
foarte logică; evenimentele au dovedit însă că situaţiunea 
în Rusia ajunsese astfel că nici un fel de logică nu mai pre¬ 
zida în desfăşurarea acţiunii revoluţionare bolşevice, care 
varia dintr-o zi într-alta şi de la o localitate la alta, într-o 
completă incoherenţă. Totuşi, nimic nu ne îndreptăţeşte să 
spunem că ar fi fost mai rău sau mai bine dacă rămâneam 
în Herson. Dar să nu anticipăm şi să continuăm mai departe. 

Conform hotărârii luate, vaporul Durostor , ducând pe 
bord pe pribegii parlamentari din Herson, ridică ancora şi 
părăsim acest loc de exil, mai mult decât de refugiu; exil vo¬ 
luntar, impus conştiinţei noastre de credinţa că-1 reclama 
interesul superior al mult îndureratei noastre ţări. îl pără¬ 
seam fără nici o umbră de regret, căci nu lăsam în el nimic 
care să reţină o cât de mică parte din inima sau din sufletul 
nostru. Lăsam doar o populaţie streină de limbă şi de mora¬ 
vuri, dar mai cu seamă de sentimente, ostilă nouă şi cu care, 
prin urmare, nu putusem înnoda nici un fel de legătură 
sufletească. 

Nu duceam cu noi nici o amintire plăcută din tot decursul 
anului de exil voluntar, suportat, cu nostalgică resemnare, în 
acest colţ depărtat din Orientul european. Nici chiar natura, 

cu toată frumuseţea ce, în mod obicinuit, o aşază pe ţărmu¬ 
rile unui însemnat curs de apă, nu ne îngăduia, din cauza ge¬ 
rului inospitalier, a vânturilor insuportabile, din cauza unei 
clime otrăvite de miazmele băltoase, să avem nici din acest 
punct de vedere amintiri plăcute. 

Sentimentul ce ne stăpânea în momentul când părăseam 
Hersonul era un sentiment de uşurare, provocat de dispari¬ 
ţia deprimării nostalgice ce ne stăpânise. Ne simţeam învio¬ 
raţi prin renaşterea speranţei că într-un timp scurt ne vom 
regăsi în ţară, în mijlocul alor noştri, reînnoind legături sufle¬ 
teşti întrerupte, reconstituind din nou un trai ce fusese brusc 
şi dureros schimbat prin lunga şi trista pribegie îndurată. 

Nu numai perspectiva lipsei de confort, dar nici chiar aceea 
a unei relative mizerii în traiul material nu micşorau cu nimic 
bucuria ce simţeam la ideea că ne vom revedea iarăşi ţara; 
ea ne ajuta puternic ca să alungăm îngrijorarea ce ar fi 
trebuit să ne provoace nesiguranţa situaţiunii noastre în 
drumul spre Odessa. 


PE MARE, SPRE ODESSA 

Hersonul este aşezat la o mică distanţă amonte de gura 
Niprului. La vărsarea Niprului în mare, există un fel de golf, 
care poartă numele de golful Oceacov, ca şi micul port situat 
în faţa acestui golf. 

Am străbătut fără nici o întâmplare demnă de notat 

a 

distanţa de la Herson la Oceacov. In apropiere de Oceacov 
însă, atât braţul Niprului pe care pluteam, cât şi golful Ocea¬ 
cov erau prinse de gheaţă care, în unele părţi, trecea peste 
15 centimetri grosime. Vaporul, care nu era însoţit de spăr¬ 
gătorul de gheaţă, aşteptat în zadar o zi întreagă, înaintea 
plecării, înainta foarte greu, trebuind să spargă singur gheaţa. 
Era continuu nevoie, după ce vaporul îşi pierdea puterea 

de a înainta din cauza rezistenţei pusă de gheaţă, să fie dat 
înapoi, spre a-şi lua un nou avânt şi să poată astfel înainta 
şi sparge gheaţa. Din cauza acestei piedici, deşi plecaţi de 
dimineaţă, deşi distanţa era destul de mică, totuşi abia spre 
seară am ajuns în portul Oceacov. Navigaţiunea în timpul 
nopţii, spre Odessa, era extrem de periculoasă din cauza mine¬ 
lor flotante, foarte numeroase, răspândite pe Marea Neagră. 
Aceasta se datora faptului că de la izbucnirea revoluţiei, se 
lăsase în completă neîngrijire supravegherea baragiului de 
mine care proteja intrarea în portul Odessa, cum şi pescuirea 
minelor flotante desprinse, cari astfel se înmulţiseră conside¬ 
rabil şi făceau navigaţiunea imposibilă, noaptea, şi pericu¬ 
loasă ziua. 

S-a hotărât dar, din aceste puternice considerente, să pe¬ 
trecem noaptea în portul Oceacov şi să plecăm în dimineaţa 
următoare. Am ancorat însă la larg, din cauză că numeroa¬ 
sele şi dubioasele specimene de lucrători bolşevici din port 
nu ne puteau inspira nici un fel de încredere şi justificau, din 
contră, orice teamă. Am trecut noaptea în linişte. Dimineaţa 
a început ceţoasă; curând însă, ceaţa risipindu-se, face loc, 
înaintea ochilor noştri, unei privelişti pline de farmec, a unei 
splendide zile, plină de lumină şi de o foarte temperată căl¬ 
dură, atât de preţioasă în luna lui ianuarie. Părea că această 
frumoasă dimineaţă a călătoriei noastre ar fi prevestitoare 
de un fericit sfârşit al tristei noastre pribegii. 

Aproape toţi eram pe bord şi admiram spectacolul tot¬ 
deauna frumos şi parcă totdeauna nou al mării într-o dimi¬ 
neaţă plină de lumină. Deodată, un semnal de alarmă rupe 
farmecul ce ne stăpânea probabil pe toţi cari găsisem în fru¬ 
moasa privelişte a mării liniştite şi pline de lumină un bine¬ 
făcător calmant, al zguduitei noastre stări sufleteşti. 

Auzim dându-se ordin de încărcare a celor două tunuri 
ale vasului, cum şi gardei să iasă pe bord cu armele încărcate. 

Se arătă atunci publicului curios şi poate chiar emoţionat 
cauza acestor alarmante măsuri: la o distanţă de vreo 50 sau 

o sută de metri de la vaporul nostru, plutea în apă, ieşind şi 
scufundându-se după ondulaţiunile valurilor, un fel de fund 
de cazan aproape negru. Era o mină flotantă desprinsă din 
baragiul de mine de la Odessa. 

Soldaţii din garda vaporului, ruşi şi români, au tras mai 
multe focuri de puşcă asupra acelei mine. Se auzea zgomotul 
loviturilor de gloanţe pe învelişul metalic al minei, care totuşi 
nu exploda. Cât despre tunul cu care s-a cercat a face mina 
să explodeze, după două-trei lovituri, s-a dovedit de o aşa im¬ 
precizie vădită, încât s-a renunţat a se mai trage cu el. Că¬ 
pitanul vasului explica celor cari-i cereau lămuriri asupra 
faptului că, deşi lovită, mina nu explodase, prin aceea că, 
pentru a exploda, trebuia lovită într-un punct determinat, 
sau prin aceea că sunt mine cari, după ce se desprind, într-un 
anumit timp se descarcă automatic, cu încetul şi fără explo¬ 
zie, şi s-ar fi putut ca acea mină să fie din cele astfel descăr- 

A 

cate. In cursul drumului am mai întâlnit încă două asemenea 
mine cari au fost văzute si evitate. Acestea însă au dovedit 

y 

înţelepciunea măsurii de a ne opri noaptea la Oceacov şi de 
a nu continua drumul. 

După întâmplarea cu minele, am continuat în linişte 
drumul spre Odessa, fără nici o altă întâmplare demnă de 
notat. Aproximativ după o oră de la cele istorisite, intrăm 
în raza însemnatului port din Marea Neagră. 


ÎN PORTUL ODESSEI 

Aci ne aşteptau noi şi neplăcute surprize, cari stricau 
socotelile ce făcusem în consfătuirea care hotărâse continua¬ 
rea drumului de la Herson la Odessa. 

Aflăm că în jurnalele ruse locale sau din alte părţi, în foi 
volante răspândite de agitatorii bolşevici, se colportează ves¬ 
tea că românii au ocupat Basarabia şi sunt în stare de război 

cu Rusia. Zvonurile porneau cu persistenţă din cercurile bol¬ 
şevice din Odessa, unde erau mai numeroase şi mai puter¬ 
nice decât în Herson. 

Cociaşi ţine din nou un consiliu pe vapor, pentru ca, exa- 
minându-se situaţia, să se hotărască ce e de făcut. S-a emis 
părerea ca vaporul să continue drumul la Chilia Veche, pe 
teritoriul românesc. Era de fată la această consfătuire si co- 

’ t 

mandorul Boerescu 1 , care venise din portul Odessa, unde 
se găsea la venirea noastră. El ne pune în cunoştinţă că la 
Chilia ar fi, din punct de vedere alimentar, condiţiuni priel¬ 
nice; nu tot aşa însă sta lucrul din punct de vedere al locuin¬ 
ţelor, cari nu se găsesc decât în condiţiuni absolut mizerabile. 
Ne-a sfătuit ca, mai-nainte d-a lua o hotărâre definitivă, să 
consultăm şi pe comandorul Mărgineanu 2 , care se găseşte 
în Odessa şi care cunoaşte bine situaţia din Chilia. 

Adoptându-se sfatul comandorului Boerescu, s-a trimis 
din partea d-lui Cociaşi o invitaţie comandorului Mărgineanu, 
cu rugăciunea de a veni pe vapor la orele nouă dimineaţa, a 
doua zi după sosirea noastră. 

S-a hotărât, de asemenea, a se telegrafia guvernului ro¬ 
mân la Iaşi. 

♦ 

A doua zi, venind comandorul, i se spune să întâlnească 
pe d -1 Cociaşi în oraş, unde fusese silit să plece. Orice întâlnire 
însă era inutilă; deoarece comandantul vaporului Durostor 
primeşte, din partea autorităţii ruseşti a portului Odessa, 
încunoştinţare că vaporul nostru nu mai are voie să pără¬ 
sească Odessa. Din acel moment, eram deja prizonierii gu¬ 
vernului revoluţionar rus; lăsaţi liberi pe vapor, până la noi 

x ) Cesar Boerescu (1865-?), viitor contraamiral, s-a aflat în tim¬ 
pul războiului la comanda Serviciului Maritim Român. 2 ) In toamna 
anului 1916, după ocuparea Dobrogei de către Puterile Centrale, o 
parte însemnată din flota maritimă a Regatului român, sub coman¬ 
da căpitan-comandorului Gheorghe Mărgineanu, a fost dislocată la 
Sevastopol. 

dispoziţiuni, cari n-aveau să întârzie nici ele, cum de altfel 
era de aşteptat. 

Noi momente de îngrijorare şi de nelinişte pentru bieţii 
parlamentari, cari vedeau din nou spulberate, ca simple vise, 
speranţele lor de a se regăsi în curând în ţară, în mijlocul 
prietenilor şi familiilor lor. Preşedintele Cociaşi căuta să 
ridice moralul celor deprimaţi, asigurându-i că va rămâne în 
mijlocul parlamentarilor, oricum se vor desfăşură evenimen¬ 
tele, şi că va lua toate măsurile ce-i vor sta la îndemână pen¬ 
tru siguranţa acestor parlamentari pe care-şi luase sarcina 
de a-i reprezenta, în Rusia, cum şi de a conduce operaţiunile 
de repatriere a lor. 

Se pare însă că teama a triumfat asupra bunelor sale inten- 
ţiuni; căci, imediat după ce dedese aceste asigurări, însoţit 
de câţiva parlamentari, părăseşte vaporul şi se instalează 
în oraş, la Hotel Passage, unul din cele mai centrale şi mai 
confortabile oteluri din Odessa. Căpitanul vaporului, cum 

si alţii afirmau că sunt serioase indicii că lucrătorii santie- 

> ■> * 

rului Fernic, situat în faţa vaporului nostru şi legat cu vapo¬ 
rul printr-o punte, au intenţia să ne atace. 

Teama de acest eventual atac a fost probabil motivul pre¬ 
cipitatei plecări a bătrânului preşedinte al Comisiunei ruso-ro- 
mâne din Herson, Cociaşi. Cu acţiunea ei paralizantă, ea îi 
schimbase hotărârea ce luase, de a rămâne pe vapor, în mij¬ 
locul colegilor săi parlamentari. Cei ce nu-şi puteau da seama 
de diversitatea stărilor psiehologice, sub acţiunea temerii, 
de la persoană la persoană, manifestau supărarea lor contra 
bătrânului Cociaşi, pe care -1 acuzau de egoism. Erau unii 
cari mergeau până a cere readucerea silită pe vapor a bătrâ¬ 
nului vicepreşedinte. Curând însă, chiar propunătorul aces¬ 
tei măsuri extreme şi inadmisibile este el însuşi coprins de 
aceeaşi acţiune paralizantă a temerii şi părăseşte vaporul, 
pentru a se instala în oraş, deşi calificase mai aspru decât 
toţi plecarea d-lui Cociaşi. Acel ce şi-a ispăşit aşa de repede 

severitatea sa excesivă şi prin urmare nedreaptă era sena¬ 
torul B., dintr-un judeţ de pe marginea Oltului. 

La 5după prânz, în ziua chiar plecării d-lui Cociaşi, căpi¬ 
tanul vaporului îmi spune că este însărcinat de d -1 Cociaşi 
să-mi spună că pericolul unui atac din partea lucrătorilor 
din şantierul Fernic este real şi că sunt probabilităţi că el 
se va produce chiar în acea noapte. Că a doua zi vor fi lupte 
mari civile în oraş, între bolşevici şi haidamacii ukraineni. 
Căpitanul adaugă că d -1 Cociaşi mă sfătuieşte să părăsesc 
vaporul, pentru a mă instala într-un hotel din oraş. Totodată, 
căpitanul îmi dă şi personal sfatul să ascult spusele lui 
Cociaşi, explicându-mi că mai toţi lucrătorii de la şantierul 
Fernic sunt dezertori evreo-români, cari au fugit din armata 
română şi fac pe bolşevicii revoluţionari români din Odessa. 
Că ne putem aştepta la orice ticăloşii din partea lor. Drept 
răspuns, întreb pe căpitanul vasului: „D-ta pleci după vapor? 
Sau ne interzici rămânerea pe vapor?“ „Eu sunt dator să 
rămân pe vas orice s-ar întâmpla şi nu vă silesc pe nimeni 
să părăsiţi vaporul", a fost răspunsul căpitanului. „Atunci 
rămân şi eu cu ceilalţi camarazi rămaşi pe vas şi nu plec în 
oraş, orice s-ar întâmpla, decât împreună cu ei". 

Cei rămaşi pe vapor s-au strâns, împreună cu mine, într-un 
consiliu şi, examinând situaţia, am hotărât să aşteptăm pe 
vapor desfăşurarea evenimentelor. Au participat la acel 
consiliu, între alţii: deputatul Roman, senatorul Elefterie 
Niculescu şi N. Iorgulescu, Murgulescu, directorul cancela¬ 
riei Senatului, Pohrib şi cunoscutul pictor Angelescu, func¬ 
ţionari la cameră. 

in consfătuiri, cum este firesc explicabil, nu putea domni 
nici calmul, nici riguroasa obiectivitate în examinarea alar¬ 
mantei situaţiuni în care ne găseam, care ar fi dus la jude¬ 
carea mai indulgentă şi mai obiectivă a fugii precipitate a 
celorlalţi colegi ai noştri. 

Sentinţa dată ab irato 1 şi prea severă contra celor plecaţi 
de către cei rămaşi, deşi explicabilă, nu era însă dreaptă, căci 
nu se poate cere cuiva o mai mare putere de rezistenţă decât 
are sau, după cum spune zicătoarea: leac de frică nu există. 

Noaptea de 8 spre 9 ianuarie, în care se anunţase atacul 
şi jefuirea din partea dezertorilor de la şantierul Fernic 2 , a 
trecut şi ne-am deşteptat în ziua următoare, teaferi, nevă¬ 
tămaţi şi nesupăraţi de nimeni. 

Este drept că lucrătorii din sus-zisul şantier aveau faţă 
de noi o atitudine provocatoare şi ameninţătoare; ei ne stri¬ 
gau adesea, când apăream pe coperta vasului, cuvinte ce nu 
erau deloc nici binevoitoare, nici cuviincioase. 

La 9 ianuarie s-a ţinut anunţatul meeting revoluţionar 
bolşevic, la care au participat şi lucrătorii din şantierul Fernic 
şi toţi dezertorii evreo-bulgari din armata română, cari-şi 
dădeau pretenţiosul titlu de revoluţionari români. La acest 
meeting lucrurile s-au petrecut cu o relativă linişte. S-au 
închis, ce-i drept, magazinele, n-au lipsit nici împuşcăturile 
cu cari locuitorii Odessei se obişnuiseră; dar noi, cei după 
vapor, am fost lăsaţi în pace. De ironiile insultătoare şi de 

trivialitătile ce ne aruncau continuu cei de la şantierul Fernic 

* ♦ 

nu ne mai impresionam. 

La 10 ianuarie, câţiva de pe vapor îşi propun să meargă 
în oraş, pentru a-şi putea da mai clar seama de starea lucru¬ 
rilor. N-am putut să-i însoţesc, din cauza împotrivirii obsti¬ 
nate a soţiei şi a fetelor mele, cari se temeau să nu fiu expus 
la pericole şi, în acelaşi timp, nu le convenea să rămână sin¬ 
gure pe vapor. După ce s-au întors, cei plecaţi în oraş au asigu¬ 
rat-o că nu e nici un pericol. Aşa a consimţit să ieşim şi noi 
în oraş, cu condiţie să ne însoţească si ea, si fetele. I-am admis 
condiţia si am ieşit în oraş. 

' 7 y 

*) „La mânie“ (în latină). 2 ) Este vorba despre Şantierul naval de 
la Galaţi, evacuat în Rusia la sfârşitul anului 1916 . 

Aci am mers, la Hotel Passage, la preşedintele comisiunei 
Cociaşi, care îmi comunică că a reţinut pentru mine o cameră 
la Hotel Continental, vis-ă-vis de Hotel Passage. El insistă 
şi de rândul acesta să părăsesc vaporul şi să merg la hotelul 

în care mi-a retinut camera. Era de fată si directorul cance- 

> ’ > 

lariei Senatului, Murgulescu. A întrebat pe d -1 Cociaşi dacă 
ni se va impune părăsirea vaporului până la [un] anumit 
termen. Mi-a răspuns că nu; şi că şederea pe vapor ne va fi 
îngăduită oricât timp vom voi. Am răspuns atunci că rămân 
pe vapor cu companionii mei; dar că reţiu camera la hotel, 
pentru cazul când voi fi silit a părăsi vaporul, fiind dată lipsa 
de camere la hoteluri. 

După ce i-am mulţumit de solicitudinea sa pentru mine, 
am plecat de la bătrânul meu coleg de Senat şi de pribegie. 

In oraş părea că domneşte o linişte relativă. Se anunţau 
însă iminente lupte între haidamacii ukraineni, cari stă¬ 
pâneau cea mai mare parte din Odessa, şi între bolşevici. 

După ce am luat cheia odăii reţinute de Cociaşi pentru 
mine, la Hotel Continental, luând-o astfel în primire, m-am 
reîntors pe vapor, unde am continuat a sta cu ceilalţi tova- 

a 

răşi de pribegie, rămaşi aci. In dimineaţa zilei de 14 ianuarie, 
toţi cei de pe vapor ne pomenim cu o invazie de mateloţi şi 
soldaţi ruşi şi de dezertori pretinşi revoluţionari români, 
cari ne supun unei amănunţite percheziţiuni, chiar şi cor¬ 
porală, cerând să le predăm armele ce vom fi având. Le remi- 
tem trei revolvere, al meu, al unui coleg şi al lui Murgulescu; 
ne dau, pentru toate trele, o chitanţă colectivă, pe care o pri¬ 
meşte Murgulescu. 

Au mai fost dezarmaţi cu această ocazie jandarmii români 
şi soldaţii ukraineni, cavaleri ai Sf. Gheorghe, ce ne fusese 
daţi ca gardă rusă, din Herson. Aceştia din urmă erau adver¬ 
sarii hotărâţi ai bolşevismului în Rusia. Această perche- 
ziţionare şi, mai cu seamă, dezarmarea gardei ne-a dat de 
gândit asupra intenţiunilor aşa-zişilor revoluţionari români 

de la şantierul Fernic, pe cari-i socoteam iniţiatorii acestei 
măsuri pe lângă tovarăşii lor ruşi. Am fost siliţi să recunoaş¬ 
tem, cu toţii, la o întrunire nouă, ce am ţinut, că nesiguranţa 
pe vapor e vădită şi am hotărât să ne mutăm cu toţii în oraş. 

Singur, senatorul Linaru şi pictorul Angelescu au decla¬ 
rat că ei rămân, mai departe, pe vapor, pe răspunderea lor. 

Mai târziu însă, au fost siliţi şi ei să părăsească vaporul. 

Am plecat dar cu toţii în oraş. Eu m-am instalat la ca¬ 
mera deja reţinută la Hotel Continental. Neavând la hotel 
decât o singură cameră pentru 4 persoane, printr-un para¬ 
van am făcut două camere. Mai erau la acel hotel senatorii 
Boceanu Beleti şi N. lorgulescu, deputaţii Spirescu şi Roman 
si încă alţi câţiva români. 

t > » 


LUPTELE PE STRADA 

Nu trecuseră decât două zile de la instalarea mea după 
vapor, la Otel Continental, şi suntem informaţi că, la Hotel 
Passage, câţiva din parlamentarii români au început să 
primească vizitele nepoftite şi neplăcute ale pretinşilor revo¬ 
luţionari români, cari, prin ameninţări, căutau să-i jefu¬ 
iască de bani, mai cu seamă pe cei cari-i ştiau mai bogaţi. 
Ţinta către care se îndreptau mai cu osebire atacurile lor 
era Codaşi, vice-preşedintele Senatului, pe care -1 ştiau că 
are la dânsul bani mai mulţi. El însă, foarte precaut, reuşise 
să dejoace încercările lor, evitând orice întâlnire cu ei. Lupta 
civilă continua în oraş, stradă cu stradă, între bolşevici şi 
haidamacii ukraineni. Hotelul Passage căzuse deja în 
mâinile bolşevicilor; iar Hotelul Continental era în zona 
ukraineană, aşezat la limita între cele două zone, în care 
luptele civile împărţise Odessa. Poşta, care se afla încă în 
zona ukraineană, fiind ceva mai departe de hotelul nostru 
Continental, era obiectul de căpetenie către care se îndreptau 

atacurile bolşevice. împuşcăturile, zgomotul de păcănitură 
caracteristică al mitralierelor, continuau în aşa fel, încât 
deveniseră ceva obicinuit şi nu mai impresionau nici chiar 
pe cele mai nervoase dintre femei. 

Din când în când, flota din port trimetea în oraş bombele 
tunurilor de pe vasele ei. Au urmat trei zile de lupte intense, 
date mai cu osebire în cuartirul Puskinskaya, în apropierea 
cunoscutei cafenele Robinat, pe Deribasoskaya şi în piaţa 
unde se află catedrala din Odessa, între Hotel Passage şi 
Hotel Continental, ambele ocupate mai cu osebire de români, 
cum si în diferite alte cuartire. 

Stradă cu stradă, cuceresc bolşevicii de la ukraineni 
diferitele părţi ce mai deţineau în Odessa; până când victoria 
revine deplin în favoarea lor; mai cu seamă că unele bata¬ 
lioane de haidamaci ukraineni au pactizat cu bolşevicii. 

Fapt curios; cu toată intensitatea împuşcăturilor de mitra¬ 
liere, de puşcă, de tunuri, din automobile blindate sau din 
vasele portului, cu toată durata de trei zile a luptelor, timp 
în care cea mai mare parte de populaţie era silită să circule 
chiar pe stradele în care se dau luptele, numărul victimelor 
a fost relativ foarte restrâns; ţinând seama că Odessa avea 
o populaţie de aproape un milion de locuitori. După statis¬ 
tica oficială, pare că acest număr n-ar fi trecut peste cifra 
de 500 morţi. 

Poate ca explicaţia să stea şi în faptul că soldaţii ruşi sunt 
foarte neabili trăgători cu arma, dacă nu cumva neexacti- 
tatea statisticii oficiale o fi egalând neexactitatea tirului 
soldaţilor ruşi. 

* y 

După triumful bolşevic, părea că lucrurile încep să se 
liniştească şi circulaţia pe stradă îşi reia treptat intensitatea 
şi aspectul ei normal. 

Profitând de răgazul ce le da această perioadă de calm, 
parlamentarii sosiţi din Herson caută să se pună în contact 
cu ceilalţi colegi ai lor, aflaţi în Odessa, pentru ca cu toţii 

Pi(i oameni! 
Piti GBla)eni! 


La scurt timp după răscoala ţărănească din îgoy, socialistului Cristian 
Racovski i-a fost retrasă cetăţenia românâ y fiind expulzat din ţară. Cazul 
a provocat un uriaş scandal politic. în alegerile din febr. ign, deşi nu 
era în ţară, candidatura sa a fost depusă, pentru un mandat de deputat . 
A fost un gest politic, care specula o lacună legislativă: capacitatea de 
a candida era judecată nu în momentul depunerii candidaturii , ci al 
validării rezultatelor de către Adunarea Deputaţilor. După ce reprimeşte 
cetăţenia română , candidează, fără succes, în alegerile parlamentare 
din igi2. 












In ian febr. 1918, luptele civile dintre bolşevici şi haidamaci au făcut 
numeroase victime în Odessa . 

în comun, cum si cu alţi români având însărcinări oficiale 
în Odessa, să facă demersurile necesare pentru asigurarea 
repatrierii tuturor. Se hotărâse punerea în raport a româ¬ 
nilor, prin reprezentanţii lor oficiali, cu autorităţile revoluţio¬ 
nare cari stăpâneau Odessa; ca prin orice mijloace, şi chiar 
prin sacrificii băneşti oricât de însemnate, să se obţie con¬ 
cursul acestor autorităţi, pentru a se asigura şi înlesni trans¬ 
portul românilor în ţară. 

Ni se comunică că, în urma unor repetate consfătuiri, s-a 
reuşit a se obţine concursul unor personalităţi importante 
bolşevice, cari, în schimbul unei plăţi de 40 de ruble de cap, 
peste costul biletului de tren, se obligau să ne procure mij¬ 
loacele de transport pe căile ferate şi să ne garanteze şi sigu¬ 
ranţa transportării noastre în ţară. 


ARESTĂRILE ŞI PERCHIZIŢIILE 

Abia începusem să resimţim impresia de înviorare a noilor 
speranţe de a reintra în curând în ţară când, pe neaşteptate, 
ca un trăsnet, alarmante şi noi surprize vin să ni le spulbere, 
cum spulberă deşteptarea bruscă un vis plăcut al unui om 

A 

necăjit. In noaptea de 23 spre 24 ianuarie 1918, pe la orele 
2 după miezul nopţii, pe când dormeam cei mai mulţi din 
noi, visând poate scene duioase de revedere cu cei lăsaţi în 
ţară, cu copiii sau alte rude rămaşi să-şi facă datoria pe front, 
cu atâţia prieteni şi, în sfârşit, cu întreg aspectul, viu sau 
mort, al ţării proprii. Numai cel ce a purtat silit toiagul pribe¬ 
giei în ţară streină-şi poate da seama de farmecul acestor 
visuri, din care în acea noapte au fost deşteptaţi pribegii 
parlamentari români, prin invazia bruscă şi violentă, în 
hotelurile lor, a unor bande de soldaţi şi mateloţi ruşi, cari 
bat cu violenţă la uşile camerilor. Li se deschide, la somaţiu- 
nile lor brutale, făcute într-o limbă necunoscută celor mai 

mulţi, abia inteligibilă pentru unii, dar terorizantă pentru 
toţi. Năvălesc înăuntru cu câte un revolver în fiecare mână, 
sau cu puştile întinse cu baionetele spre noi. Siniştri şi gro¬ 
teşti, ei strigau: ruki-ver (mâinile sus). Cer apoi să le pre¬ 
dăm arme şi documente, după cum traduce chelnerul sau 
chelneriţa hotelului celor ce nu înţelegeau somaţia lor bru¬ 
tală şi răguşită. încep apoi o sălbatică scormonire a tuturor 
bagajelor noastre, în faţa femeilor şi copiilor înmărmuriţi de 
spaimă. Ei căutau arme şi documente. Le predăm, prin Mur- 
gulescu, dovada câ armele ne-au fost ridicate, la perchiziţia 
de pe vaporul Traian. Necunoscând limba română, pentru 
a face o selecţie a hârtiilor găsite la mine, îmi ridică tot, până 
şi contul cheltuielilor zilnice ce ţinea soţia mea. Cu această 
ocazie, mi-au fost ridicate notele ce ţinusem de la începu¬ 
tul pribegiei mele, în care se găseau aprecieri defavorabile 
bolşevismului şi bolşevicilor; ceea ce mă îngrijora oarecum, în 
cazul când ele ar fi fost citite si traduse de asa-zisii revolu- 

ţionari români. 

De altfel, atitudinea năvălitorilor faţă de soţia şi copilele 
mele şi a celorlalţi a fost omenoasă. 

Căutau să-i liniştească, văzându-i plângând şi îngrijoraţi 
de soarta noastră, asigurându-i că nu vom păţi nimic rău şi 
că în curând vom fi eliberaţi. Am fost, imediat după termi¬ 
narea perchiziţiilor, declaraţi arestaţi. Motivul arestării 
noastre era că România s-ar găsi în stare de război cu Rusia 
şi că noi toţi suntem declaraţi ostatici de război. In plân- 
setele femeilor şi copiilor noştri, primim şi executăm ordinul 
să însoţim pe cei ce ne arestase. 

Pe jos, pe la orele 3 noaptea, părăsim, însoţiţi de gardienii 
noştri, Hotelul Continental, şi pe strada Deribasoskaya, 
strada principală din Odessa, apucăm drumul în direcţia 
portului, în necunoştinţă şi de locul unde ne ducem, şi de 
soarta care ne aşteaptă. Era frig şi umed. Colegul nostru, se¬ 
natorul Niculescu, care era astmatic, are din această cauză 

un acces de astmă şi e silit să se oprească. Garda are omenia 
să primească oprirea întregului convoi din tristul său mers, 
în două rânduri, în care accesul de astmă a silit pe colegul 
nostru să se oprească, în neputinţă d-a continua drumul. 

în apropiere de port, în faţa unei mari clădiri, convoiul 
a fost oprit. 

Ne aflam în faţa unei clădiri, cu aspect mai mult de cazar¬ 
mă decât de închisoare. Aci, însoţitorii noştri, cari ne ares¬ 
taseră, primesc răspuns din partea celor în drept că nu pot 
să ne primească, neavând nici un ordin privitor la noi. Era, 
se pare, în biurocraţia revoluţionară aceeaşi lipsă de ordine 
care domneşte în mod obişnuit în biurocraţia ţărilor cu civi- 

lizaţie înapoiată. După o consfătuire între gardienii noştri 
şi cei dinăuntrul clădirii în faţa căreia ne găseam, am primit 
ordin să ne întoarcem înapoi şi am apucat într-o direcţie şi 
pe un drum pe care, din cauza întunericului, n-am putut să-l 
identificăm, mai cu seamă că nu prea eram buni cunoscători 
ai stradelor din Odessa. 

După o oră aproape, pe drum, ne oprim, din nou, în faţa 
unei mari clădiri, de astă dată cu un neîndoios aspect de în¬ 
chisoare. După o nouă consfătuire între gardienii noştri şi 
cei dinăuntru, neospitalierele şi sinistrele porţi ale probabilei 
noastre închisori, ale sombrei clădiri, ce poate era destinată 
să fie mormântul, pentru cine ştie câtă vreme, al libertăţii 
noastre, se deschid să ne primească. 

Suntem introduşi într-o sală mare, rău luminată, frigu¬ 
roasă şi umedă, având drept orice mobilier nişte bănci şi 
scaune de lemn. Găsim aci un mare număr dintre ceilalţi 
colegi ai noştri parlamentari de la hotelurile: Passage, Lon¬ 
dra, Petrograd, De France, Imperial sau altele, şi de pe la 
gazde particulare, cum şi câţiva militari sau persoane ofi¬ 
ciale arestate ca si noi. Ni se lămureşte, din nou, că ordinul 
de arestare priveşte pe toţi românii şi că arestările vor mai 
continua. 

Aşteptăm în acea sală friguroasă, nedumeriţi, deprimaţi 
şi de frig şi, mai cu seamă, de nesiguranţa situaţiunii noastre, 
vreo lămurire venită din partea nebuloasei autorităţi revo¬ 
luţionare din Odessa, care ordonase măsura arestării noas¬ 
tre. Lipsiţi de contact cu ţara, nu puteam deduce precis, din 
ceea ce putusem afla, cauzele arestării noastre. 

Fiecare-şi făcea, din ceea ce ştia, dar mai cu seamă din 
ceea ce nu ştia, idei mai mult sau mai puţin juste asupra 
rostului neaşteptatei noastre situaţiuni, inegal neliniştitoare, 
dar egal de neplăcută pentru toţi. Schimbam între noi cele 
mai variate impresii, de la glumă până la îngrijorarea dis¬ 
perată, după temperamentul fiecăruia; de la bravada fanfa- 
ronă până la resemnarea stoică, sau indiferentismul fatalist, 
când iacă că-şi face apariţia unul din membrii Romcerodului 1 
din Odessa. 

Romcerodul era autoritatea revoluţionară superioară; un 
fel de comitet revoluţionar, cu atribuţiunile unui guvern, cu 
miniştri ai diferitelor departamente, ca şi guvernele burgheze. 

Acest membru al guvernului, aşteptat cu nerăbdare pen¬ 
tru dezlegarea enigmei arestării noastre, ne comunică la toţi 
din sală, în limba franceză, că, dintre arestaţi, numai parla¬ 
mentarii români, deputaţi sau senatori, sunt invitaţi să treacă 
într-o sală alăturată, unde sunt aşteptaţi de plenul comite¬ 
tului revoluţionar din Odessa, numit Romcerodul, şi de pre¬ 
şedintele său, Judovschy 2 . 

l ) Rumcerod (acronimul rusesc pentru Comitetul Executiv Central 
al Sovietelor Frontului Român, Flotei Mării Negre şi regiunii Odessa), 
organism politico-militar creat de soldaţii ruşi în mai 1917, iniţial în 
scopul sprijinirii guvernului provizoriu de la Petrograd. în decembrie 
1917 este aleasă o nouă conducere, care îşi propune instaurarea puterii 
sovietice în regiune. A funcţionat până în mai 1918, în sudul Ucrainei, 
având în subordine administraţiile guberniilor Basarabia, Herson şi 
Taurida. 2 ) Vladimir Grigorievici Iudovski (1880—1949), lider bolşevic, 
preşedinte al Rumcerod. 

Intraţi în sala indicată, ne găsim în faţa completului 
acestui guvern revoluţionar, care ţinea, cel puţin pentru mo¬ 
ment, în mâinile sale viaţa economică şi politică, viaţa socială 
a unuia din cele mai mari, mai frumoase şi mai bogate oraşe 
din Rusia. 

Privim, în faţa noastră, figuri ordinare, unele chiar sinis¬ 
tre. Cea mai mare parte din ei, cu excepţia celui ce ne vorbise 
pentru a ne anunţa chemarea noastră înaintea Romcerodu- 
lui, aveau înfăţişarea sau a unor lucrători inculţi şi vulgari, 
sau aceea a unor burghezi declasaţi cari abundă în oraşele 
mari, sau chiar înfăţişarea sinistră a criminalului, ridicat 
la suprafaţă din fundul drojdiei sociale, turburate de vijelia 
furtunii revoluţionare, aşa cum e ridicat noroiul din fundul 
apelor de puterea vijelioasă a marilor furtuni. 

Aproape toţi erau evrei. In figura acestor pretinşi apostoli 
ai ideilor revoluţionare, nu zăreai nici o licărire din acea 
sinceră iluminare a marilor vizionari, câştigaţi himerelor 
egalitare comuniste, în cari cred cu fanatismul adepţilor unei 
noi religii, şi pentru al cărui triumf sunt în stare de orice 
jertfă. 

înfăţişarea lor era aceea a răzvrătitului contra ordinei 
sociale existente, incult şi brutal şi uneori criminal, care, 
ajuns în fine la o vremelnică stăpânire, este grăbit să profite 
cât mai repede şi mai mult de ea. Aceasta se putea citi pe 
mutrele acestor stăpânitori ai Odessei, scoşi la iveală de 
revoluţia bolşevică. Ei nu erau interesanţi, decât prin con¬ 
trastul dintre ceea ce voiau să pară şi din ceea ce erau în 
realitate. 

Puţinele excepţii amestecate printre aceşti primitivi erau 
şi mai puţin interesante; căci prezenţa lor în mijlocul răz¬ 
vrătiţilor revoluţionari se datora exclusiv laşităţii care-i fa- 
cuse să urle ca lupii, fără să aibă scuza unei convingeri sau 
a unei porniri fanatice, fie chiar criminală. Acestea sunt im¬ 
presiile cari le-am avut la prima întâlnire cu membrii 

Rumcerodului, cari ţineau în mâinile lor soarta frumosului 
şi marelui oraş, supranumit de ruşi Perla Mării Negre. 

Ele au fost încă şi mai mult întărite de faptul că, deşi 
veniţi în faţa lor ca membri ai unui parlament, arestaţi ca 
ostatici de război, cărora li se datora o grabnică şi civilizată 
explicaţie a arestării, totuşi am fost obligaţi să aşteptăm în 
acea sală până ce ei să înceapă şi să sfârşească un fel de 
supeu. Pe când noi aşteptam îngrijoraţi şi cu explicabilă im¬ 
pacienţă lămurirea situaţiei noastre, siniştrii reprezentanţi 
ai anarchiei organizate din Odessa dau liber curs apetitului 
care-i stăpânea mai energic decât grija de afacerile statului, 
lăsându-ne pe noi să aşteptăm până ce această reprezen¬ 
tanţă a anarchiei revoluţionare se va pune în regulă cu 

stomacul. In faţa vulgarităţii procedării lor, nu mai puteam 
şti la ce ne mai putem aştepta de la astfel de reprezentanţi 
ai Rusiei revoluţionare. 

In cele din urmă, se termină şi acest sinistru supeu al 
anarchiei triumfătoare şi preşedintele Romcerodului îşi 
aduce aminte că ne-a chemat şi pe noi, într-o afacere impor¬ 
tantă de stat. Era un evreu, cu un aspect mai mult grotesc 
decât sinistru, având, în sensul lavaterian, o asemănare vagă, 
caricaturată, cu un mistreţ degenerat. 

Numele său indica rasa căreia îi aparţinea: el se numea 
Judovschy. 

El ia cel dintâi cuvântul, în limba rusă. Cuvintele sale 
sunt traduse, vorbă cu vorbă, de cel ce ne vorbise în limba 
franceză, pentru a ne anunţa chemarea noastră înaintea 
Romcerodului. El începe prin a-şi cere scuze că a fost silit 
de împrejurări să ia, faţă de noi, măsuri şi supărătoare, şi 
incompatibile cu calitatea noastră de parlamentari, oaspeţi 
ai Rusiei. Vina nu e a noastră, spune Judovschy, ci a eveni¬ 
mentelor, cari s-au precipitat contra tuturor aşteptărilor şi 
cari fac netăgăduibilă starea de război între România şi Rusia. 
El ne comunică că această stare de război este oficialmente 

recunoscută. întrebat de unul din noi dacă există o declaraţie 

formală de război si care ar fi cauza unei asemenea declaraţii, 

* * " 

el ne răspunde că nu există o declaraţie formală. 

Adaogă însă că starea de război este rezultatul intrării 
românilor în Basarabia, purtarea lor faţă de bolşevicii basa- 
rabeni, ruşi sau români, şi faptul că guvernul român ar fi 
dat concurs generalului rus Ceorbaceof, comandatul trupelor 
ruse din România, considerat ca rebel de guvernul bolşevic 
din Rusia, să aresteze pe bolşevicii din armata rusă, de sub 
comanda lui. Că în fine s-au dezarmat, s-au arestat şi chiar 
s-au executat mai mulţi bolşevici pe teritoriul românesc, şi 
în special la Iaşi, în afară de cei din Basarabia. 

Toate acestea, spune Judovschy, constituie, după părerea 
Romcerodului din Odessa, suficiente elemente pentru a se 
considera starea de război dintre România si Rusia, exis- 
tentă, independent de orice declaraţie formală de război. 

Preşedintele Judovschy, după ce ne dă toate aceste lă¬ 
muriri, ne întreabă dacă noi ne solidarizăm cu actele guver¬ 
nului român de la Iaşi, asa cum ne-au fost relatate. Dacă 
noi aprobăm ca România să se amestece în treburile politice 
interne ale Rusiei şi dacă aprobăm ca România să facă acte 
de agresiune războinică împotriva Rusiei, pentru a obţine 
cucerirea Basarabiei. Sfârşeşte în fine interogatoriul său cu 
întrebarea dacă noi nu credem posibilă rezolvarea diferen¬ 
dului acesta ruso-român printr-un arbitraj. El declară că, 
în caz afirmativ, guvernul revoluţionar din Odessa ar fi dis¬ 
pus să aplaneze totul şi să reducă faptele petrecute la propor¬ 
ţiile unor simple incidente de frontieră, fără consecinţe. 

Sfârşeşte în cele din urmă cu declaraţia că, dacă guvernul 
român persistă în calea pe care a apucat, ei se vor vedea siliţi, 
cu regret, să recurgă la represalii. Că nu va fi vina lor dacă 
aceste represalii vor avea un caracter de neobicinuită asprime 
si dacă nu se vor mai tine în seamă nici un fel de consideraţii 

de umanitate sau ospitalitate, întrecând poate, prin asprimea 

lor, măsurile luate de Ceorbaceof şi de guvernul român contra 
revoluţionarilor bolşevici ruşi din România şi Basarabia. Era, 
cu alte cuvinte, o categorică ameninţare de represalii sânge¬ 
roase ce s-ar exercita eventual împotriva noastră. 

Pentru a răspunde lui Judovschy, ia cel dintâi cuvântul 
d -1 Codaşi... El declară că noi, parlamentarii, nu mai sun¬ 
tem, de câtva timp, în nici o legătură cu guvernul român de 
la Iaşi, cu care de mai mult timp nu mai putem comunica nici 
telegrafic, nici prin poştă. Că, din această pricină, nu putem 
şti nimic nici de actele din urmă ale guvernului român şi, 
mai puţin încă, de intenţiile sale. 

Dacă e vorba însă să se ştie părerea noastră proprie, în 
afară de orice documentare informativă asupra faptelor pe 
care n-am fost în măsură să le putem cunoaşte, atunci vor¬ 
bitorul asigură că România este un stat democratic, guver¬ 
nat de un guvern aparţinând celui mai democratic partid; 
că, prin urmare, nu crede că un stat democratic şi un guvern 

democratic ar vedea cu ochi răi întemeierea unei democraţii 

* 

la graniţele sale. Că nu crede că guvernul român ar putea 
avea intenţia d-a se amesteca în treburile interne ale Rusiei. 
Guvernul român, adaogă vorbitorul, are în aceste momente 
cu totul altele, şi mult mai grave, preocupări decât acelea 
de a se amesteca în politica şi luptele interne ale Rusiei. Un 
asemenea amestec, care desigur nu e nici în intenţia, nici 
în actele guvernului român, n-ar putea găsi aprobarea par¬ 
lamentului, dacă cineva ar încerca să-l propună. D-sa mai 
declară că crede posibilă o aplanare paşnică, prin arbitraj, 
a conflictului româno-rus. Sfârşind, d -1 Cociasi îsi încheie 
cuvântarea strigând cu voce tare „Vive la Revolution Russe“. 
Majoritatea celor de faţă, dintre parlamentarii români, n-au 
gustat deloc această ieşire finală a d-lui Cociasi, de manifes¬ 
taţie simpatică pentru revoluţionarii bolşevici. în intenţia 
d-lui Codaşi însă, ea constituia, desigur, un act de abilitate, 
a cărui lipsă de sinceritate şi poate şi de mândrie era explica¬ 
bilă, dacă nu completamente scuzabilă, faţă de nişte pseudo- 

revoluţionari, în puterea cărora căzusem, mai toţi evrei, şi 
mai mult bandiţi decât revoluţionari. 

Mulţi dintre noi însă nu găseam o astfel de abilitate com¬ 
patibilă cu demnitatea noastră de români, şi mai cu seamă 
de parlamentari români. Ea putea fi interpretată ca rezultat 
al unei stări de terorizare sufletească, care a împiedicat pe 
vorbitor să-şi păstreze calmul necesar, pentru a ţine, în răs¬ 
punsul dat, pe aceşti pseudorevoluţionari, adunătură cosmo¬ 
polită din drojdia populaţiei din Odessa, care avea pretenţia 
să vorbească în numele Rusiei revoluţionare, la adevărata 
distanţă ce îi separă de reprezentanţii unei adevărate demo¬ 
craţii, întemeiată pe ideea de ordine şi armonizare socială. 

După d -1 Cociaşi, a mai luat cuvântul şi d -1 Stavri Bră- 
tianu 1 , senator, care a ţinut să precizeze că intrarea Româ¬ 
niei în Basarabia, după comunicatul oficial al consulatului 
român din Odessa, nu poate fi considerat ca un casus belii ; 
deoarece ea s-a efectuat cu consimţământul şi chiar după 
chemarea Sfatului Ţării 2 , care este autonomă. Că, în afară 
de această chemare, România, care avea însemnate depozite 
de alimente în Basarabia, fie cumpărate, fie din cele date 
în plata împrumuturilor de grâu şi porumb, făcute armatei 
ruseşti din Moldova, era în drept să ia măsuri de pază a aces¬ 
tor depozite, cari erau ameninţate cu distrugerea completă 
de bandele de bolşevici plecate de pe frontul român şi în tre¬ 
cerea spre Rusia. Că această ameninţare era de o excepţio¬ 
nală gravitate pentru ţară, care ar fi îndurat ororile foametei 
dacă ar fi lăsat să se distrugă aceste depozite, cari reprezin- 
tau numai o parte din cele ce împrumutasem armatelor ruse 
de la noi, în natură. 


*) Ion Stavri Brătianu (1856-1937), avocat şi om politic liberal. 
2 ) Constituit la sfârşitul anului 1917, Sfatul Ţării va fi recunoscut 
drept unic reprezentant al puterii în Basarabia. Sub ameninţarea 
trupelor bolşevice, Sfatul Ţării cere intervenţia armatei române. La 
24 ian. 1918, va adopta Declaraţia de independenţă a Republicii Demo- 
ratice Moldoveneşti. 

Declară şi d-sa, ca şi d -1 Codaşi, că nu crede că România 
are interes a se amesteca în treburile interne ale Rusiei si, 
prin urmare, nu crede că guvernul român să fi făcut acte 
cari să învedereze o asemenea intenţie. Dacă se vor fi făcut 
arestări, sau chiar executări, continuă Stavri Brătianu, aces¬ 
tea trebuie să fi fost motivate de infracţiuni sau crime de 
drept comun, pe cari orice ţară civilizată are dreptul să le 
reprime, oricine ar fi şi oricărei ţări ar aparţine infractorii 
sau criminalii. 

Termină spunând că nu crede că România, în aceste mo¬ 
mente grele pentru ea, să aibă interes a provoca un război 
cu Rusia şi crede prin urmare posibilă o aplanare pacinică 
a conflictului. 

Cel din urmă ia cuvântul deputatul Stănculeanu 1 , care, 
peste cele spuse, aduce ca dovadă a democratismului guver¬ 
nanţilor şi parlamentarilor români reforma agrară şi elec¬ 
torală înfăptuită în România, care învederează exactitatea 
afirmaţiunilor antevorbitorilor săi, că România n-ar putea 
vedea cu ochi răi întemeierea unei democraţii pacinice la 
graniţele ei. 

Răspunde, în fine, cel din urmă, în replică, Judovschy, 
preşedintele Romcerodului. El ne declară puşi în libertate 
limitată, în sensul că nu putem părăsi oraşul, fiind consi¬ 
deraţi ca ostatici, până la definitiva aplanare a conflictului. 

Ne invită pentru a doua zi la Romcerod, unde vom primi 
un fel de bilete sauf conduits 2 , care să ne asigure această 
libertate limitată, scutindu-ne de percheziţii şi noi arestări. 
Intre timp, se va trata între ei şi noi modalitatea aplanării 
conflictului. 


) In acel moment, chestor al Camerei Deputaţilor. 2 ) Document 
acordat, în numele unui guvern, unei persoane de naţionalitate străină, 
prin care acesteia i se garantează securitatea şi libertatea de mişcare 
în interiorul graniţelor statului în cauză. 

Părăsind închisoarea unde se petrecuseră cele mai sus 
relatate, am cerut şi obţinut să ni se dea o gardă care să ne 
conducă la otelurile noastre respective, fiind încă întuneric 
si noi nefiind încă îndestul de familiarizaţi cu stradele Odessei, 
pentru a ne putea orienta pe întuneric. înainte de a se lumina 
bine de ziuă, luminăm, de bucurie, sufletul soţiilor şi copiilor 
noştri, cari, neliniştiţi de soarta noastră, nu se mai culca- 
seră după plecarea noastră. Ei ne cer, cu lacrămile încă în 
ochi, lămuriri asupra reîntoarcerii noastre neaşteptate, ca 
si arestarea. 

1 

Le dăm explicaţiunile dorite, cât mai concise, deoarece, zdro¬ 
biţi de emoţie si de nesomn, aveam mare nevoie de odihnă. 

A doua zi, nu prea de dimineaţă, cum era de aşteptat după 
o noapte albă plină de emoţii şi de oboseală, ne-am confor¬ 
mat indicaţiunilor primite de la preşedintele Judovschy şi 
ne-am dus la sediul Romcerodului pentru a ne primi cărţile 
de liberă petrecere de cari am vorbit. Ni s-au dat nişte bilete, 
în care se spunea că nu vom putea fi arestaţi sau perchizi- 
ţionaţi, dar că nu avem voie să părăsim Odessa. Cât plăteam 
însă acele bilete, pentru siguranţa noastră, în curând eveni¬ 
mentele se vor însărcina să dovedească naivitatea celor ce 
s-au încrezut în valoarea lor. 

Cu ocazia acestei vizite s-au făcut pe cale de conversaţii 
particulare, sau chiar oficioase, între diferiţii parlamentari 
şi unii din membrii Romcerodului, miniştri la diferite depar¬ 
tamente, schimburi de vederi asupra conflictului ruso-român 
şi asupra posibilităţii şi modalităţii aplanării lui. 

Din toate aceste diverse conversaţii, rezultă un lucru evi¬ 
dent: că preocuparea de căpetenie a membrilor Romcerodu¬ 
lui nu era ocuparea Basarabiei de români, care părea că nu-i 
interesează aproape deloc şi constituia poate numai un 
pretext, ca obiect de compensaţii în tratative. 

Ceea ce interesa, ceea ce constituia temerea lor de căpe¬ 
tenie era ca românii să nu facă invazie în Ukraina, şi mai 

cu seamă în Odessa, şi să-i facă să piardă situaţiunile câş¬ 
tigate cu atâta trudă, în lupta civilă cu ukrainenii, din care 
au ieşit victorioşi. 

Rezulta, aproape din spusele tuturor, că, dacă li se dau 
suficiente asigurări în această privinţă, ei sunt gata să aran¬ 
jeze ă Vamiable şi spre satisfacţia ambelor părţi acest conflict. 

Chiar ne şi formulează, în mod oficial, un chestionar la 
care trebuia să răspundem, în scris, toţi parlamentarii şi 
pe baza cărui răspuns urma să se înceapă negocierile cu gu¬ 
vernul român. 

Din acest chestionar se desprinde clar că preocuparea lor 
de căpetenie era evitarea amestecului românilor în luptele 
lor interne şi, în special, în Odessa. 

Ne-am întrunit cu toţii într-o sală ce ne-a fost pusă la dis¬ 
poziţie de biuroul interaliat din Odessa. Aci am discutat 
asupra chipului în care trebuia să răspundem la chestiunile 
ce ne punea în scris Romcerodul din Odessa, cu privire la posi¬ 
bilitatea şi modalitatea aplanării conflictului ruso—român. 

Printr-un răspuns, formulat în scris şi semnat de marea 
majoritate a parlamentarilor, s-a precizat şi confirmat cele 
spuse deja verbal, prin cuvântările d-lor Codaşi şi Stavri 
Brătianu. Acest răspuns a fost găsit mulţumitor de membrii 
comitetului revoluţionar din Odessa. 

De comun acord s-a stabilit ca o comisiune mixtă, com¬ 
pusă dintr-unul sau doi parlamentari români, din unul sau 
doi membri ai Romcerodului şi un englez sau american din 
Odessa, desemnaţi de ambele părţi, să plece la Iaşi pentru 
a supune guvernului român aranjamentul propus de Romce- 
rod, aşteptându-se răspunsul guvernului român. 

Propunerile eoprinse în acest aranjament erau: România 
să declare că nu înţelege să se amestece în afacerile de poli¬ 
tică internă ale Rusiei şi în luptele ei civile interne. Că după 
ce va fi asigurat definitiv şi complet depozitele sale de alimente, 

A 

va retrage trupele din Basarabia. In schimb, guvernul revo¬ 
luţionar din Odessa se obligă către guvernul român să-i a si- 

gure orice transporturi de cari ar avea nevoie, să restituie 
României toate depozitele şi bunurile sechestrate, toate 
vasele comerciale sau de război reţinute sau capturate. O 
comisiune ruso-româno-americană să rezolve pe cale amicală 
toate diferendele existente până atunci, stabilind bilanţul 
răspunderilor. Noi găsim acceptabile tratativele, pe baza 
acestor propuneri, sub rezerva modificărilor ce s-ar propune 
de guvernul român, în urma unei discuţiuni contradictorii. 
Romcerodul, satisfăcut de răspunsul nostru, se declară gata 
de a începe demersurile pentru executarea lui. Se aleg, dintre 
parlamentarii români, d-11. Grădişteanu, senator, şi Iunian, 
deputat, cari, împreună cu membrii delegaţi ai Romcero- 
dului şi cu englezul sau americanul ales, vor merge la Iaşi, 
pentru a lua şi a duce răspunsul guvernului român. Mai în 
urmă rămâne, din partea parlamentarilor, numai d-1 Iunian 1 , 
d-11. Grădişteanu renunţând de a-i mai întovărăşi. 

? y > 

Trec câteva zile de aşteptare, comisiunea trimisă la Iaşi 
întârzie întoarcerea. Această întârziere, după cum am aflat, 
se datora faptului că în România avusese loc o schimbare de 
guvern: Brătianu se retrăsese şi regele însărcinase pe gene¬ 
ralul Averescu 2 cu formarea cabinetului; asa că comisiunea 

7 1 

trimisă aducea răspunsul noului guvern român; astfel că 
totul părea aranjat şi terminat spre mulţumirea tuturor. 

Punerea noastră în completă libertate, plecarea în ţară pă¬ 
reau o realitate, a cărei înfăptuire era numai o chestie de zile, 
pentru a se putea aranja detaliile de executare a ei în fapt. 

Dar nu se sfârşise încă calvarul turburatei noastre pri¬ 
begii. Noi şi mult mai neplăcute surprize ne aşteptau. 


*) Grigore Iunian (1882-1939), avocat şi om politic, unul dintre 
fondatorii Partidului Muncii (1917); în perioada interbelică numele 
său va fi legat de Partidul Ţărănesc. 2 ) Alexandru Averescu (1839- 
1938), general, mareşal al României (1930), prim-ministru (1918,1920- 
1921, 1926-1927). S-a evidenţiat în timpul campaniilor din 1913 şi 
1916-1917. Bucurându-se de o mare popularitate, la începutul lui 1918 
decide să intre în politică, fondând Liga Poporului. 

RACOVSKY 1 

La demersurile ce făcusem pe lângă Romcerod să ne facă 
înlesnirile de transport necesare repatrierii noastre, primim 
din partea acestei autorităţi revoluţionare din Odessa răs¬ 
punsul că, deşi ea consideră satisfăcător răspunsul guver¬ 
nului român şi deci conflictul cu Ukraina aplanat, deşi nu 
au nimic de obiectat, în ceea ce-i priveşte, la plecarea noastră 
din Odessa si la reintrarea noastră în tară, însă a survenit 
un eveniment care-i pune în imposibilitate de a ne satisface 
cererile noastre sau de a ne da vreun ajutor. 

Guvernul central din Petrograd, ne comunică membrii 
Romcerodului, consideră conflictul ruso-român ca o chestie 
de politică externă, a cărei rezolvare este în afară de compe¬ 
tenţa Romcerodului, căzând în competenţa resortului afa¬ 
cerilor externe ale întregii republici federative ruse, şi deci 
a guvernului central din Petrograd. Chestia dv. dar, ne spun 
membrii Romcerodului, nu mai este în mâinile noastre si 

*) Cristian Racovski (1873-1941), medic, publicist şi militant 
socialist de origine bulgară. La începutul Primului Război Mondial 
era lider al mişcării social-democrate din România. în septembrie 
1916 este arestat de autorităţile române şi plasat, ulterior, în arest 
la domiciliu. Este eliberat de trupele ruseşti bolşevizate, după mani¬ 
festaţia desfăşurată pe străzile din Iaşi, la 1 mai 1917. Ajuns la Odessa, 
formează un comitet de acţiune social-democrat, care urmărea declan¬ 
şarea unei revoluţii în România. După ce se înscrie în partidul bolşevic, 
cariera sa este spectaculoasă: comisar pentru relaţiile româno-ruse 
în sudul Rusiei, şef al primului guvern sovietic ucrainean, ambasa¬ 
dor al Uniunii Sovietice Ia Londra şi Paris. în calitate de demnitar 
sovietic, a jucat un rol important în gestionarea relaţiilor cu Româ¬ 
nia, fiind cunoscut pentru intransigenţa sa. Imediat după război, 
Racovski a fost judecat în contumacie şi condamnat de către auto¬ 
rităţile române la moarte. După ce cade în dizgraţia lui Stalin, Ra¬ 
covski este condamnat, în 1938, la 20 de ani închisoare. Este executat 
în septembrie 1941. 

noi nu mai avem nici o putere cu privire la ea. împuternicit, 
cu depline puteri, este delegatul guvernului din Petrograd, 
d-rul Racovsky. 

Era aşadar vestitul d-1 Racovsky, scăpat de curând din 
puşcărie, din Moldova, unde fusese arestat pentru uneltirile 
lui criminale împotriva ţării, care intră în scenă. Era acest 
duşman declarat al ţării bulgar de origine, internaţional de 
sentimente, mic la suflet şi lipsit de orice scrupule, însăr¬ 
cinat să conducă în numele Rusiei, contra României, al cărei 
cetăţean încercase să se pretindă, pe cale judecătorească 1 , 
cu ajutorul, cel puţin imprudent, al unui om politic român, 
care crezuse că se poate face armă de partid din toate, chiar 
şi din chestiile în care este în joc siguranţa statului. 

Ne-am dat imediat seama că situaţia noastră a devenit 
foarte critică, că de acum încolo soarta noastră e în mâna 
unui escroc internaţional periculos, mult mai periculos 
pentru noi chiar decât pseudorevoluţionarii ruşi din Romce- 
rod, cari, cel puţin, n-aveau contra noastră speciale motive 
de ură pătimaşă, cum avea acest escroc internaţional, ajuns 
la guvernul unei ţări, de care nu-1 lega nici legăturile de 
neam, nici vreo îndelungată vieţuire într-însa; nici una din 
legăturile cari să îndreptăţească pe un om de cinste să se 
considere cetăţeanul acelei ţări şi să aspire la conducerea 
ei. Ne dam seama la ce ne putem aştepta de la aşa-zisul 
mare colegiu ruso-român, alcătuit la Odessa, de Racovsky 
şi sub prezidenţia lui, compus din ruşi şi din pretinşi revo¬ 
luţionari români, dezertori evreo-români din armată, demnii 
soldaţi ai unui astfel de şef. 

Printr-o curioasă înlănţuire a faptelor, datorită unor ra¬ 
porturi personale, legate în România între Trotsky şi Racovsky, 
pe timpul când acesta din urmă făcea pe agitatorul socialist 


A 

! ) In august 1907, autorităţile de la Bucureşti l-au expulzat pe 
Cristian Racovski, după ce i-au retras cetăţenia română. Aceasta îi 
va fi restituită în 1912, printr-o sentinţă judecătorească. 

revoluţionar român, s-a putut întâmpla ca autoritatea revo¬ 
luţionară bolşevică din Ukraina să se găsească în situaţia 
bizară ca un bulgar, devenit supus român, prin anexarea 
Dobrogei, să se impună cu puteri discreţionare, din partea 
guvernului din Petrograd, ca reprezentant al întregii Rusii 
sovietice; ca el să dea soluţiunea conflictului ruso—român, 
să-şi spună în mod obligator cuvântul hotărâtor şi fără apel 
pentru rezolvarea unui asemenea conflict. 

Cu însăşi circulaţia sângelui său bulgăresc, circula ura 
acestui bulgar internaţionalizat de apetiturile sale, aţâţate 
de perspectivele unei lungi perioade de anarchie, contra româ¬ 
nilor cari nu-1 lăsase să-şi dezvolte în ţara lor aceste apetituri, 
singura formă de modernizare, de occidentalizare accesibilă 
neamului său. Nu ne mai era permis să ne facem iluzii, atâta 
timp cât soarta noastră va sta în mâinile acestui medic de¬ 
clasat, transformat în bandit internaţional, ridicat de valu¬ 
rile anarchiei din fundul drojdiei sociale în care se adâncise 
şi adus la conducerea unei ţări ca Rusia. 

Intr-adevăr, Racovsky face să se dea, în numele Rusiei 
sovietice, de marele colegiu ruso-român pe care-1 prezida, un 
ultimatum României, în care reuşeşte să însereze pe lângă 
conditiunea evacuării imediate a Basarabiei si alte conditi- 

5 I 5 

uni deja puse de Romcerodul din Odessa, o clauză nouă, prin 
care Rusia pretindea României amnistia tuturor dezertorilor 
români aflaţi în Rusia, sub conducerea sa si cari se intitulau 
batalionul revoluţionar român 1 . 

Nu era alt nimic de făcut decât ca, prin amicii noştri ră¬ 
maşi liberi, să deschidem ochii colegilor săi ruşi, din înaltul 
colegiu ruso-român, cari erau în majoritate, că Racovsky neso¬ 
coteşte adevăratele interese ale Rusiei bolşevice, sacrificân- 
du-le urii sale personale şi ale aşa-zişilor revoluţionari români. 

*) Batalion constituit la sfârşitul lui decembrie 1917, la Odessa, 
alcătuit din peste 1 000 de voluntari. 

Că el pune, fără nici un interes pentru Rusia, condiţiunea 
inacceptabilă a amnistiei, ceea ce ar constitui un amestec al 
Rusiei în dreptul de suveranitate al statului român. Că astfel 
el periclitează şi soarta celor 50 000 de prizonieri bolşevici 
aflaţi pe teritoriul român, zădărnicind mai mult în dauna 
Rusiei decât a României aplanarea pacinică a conflictului. 

Guvernul român răspunde la ultimatumul lui Racovsky, 
printr-un contrau!timatum energic. 

în urma acestui răspuns al guvernului român, Racovsky 
ordonă arestarea românilor mai însemnaţi, militari, parla¬ 
mentari, demnitari, funcţionari sau chiar personalităţi parti¬ 
culare marcante, dar mai cu seamă, aceştia din urmă erau 
aleşi printre cei bogaţi. Sunt arestaţi românii din princi¬ 
palele hoteluri ca Passage, Petrograd, Londra etc., şi duşi 
pe un vapor rusesc transformat în închisoare, sub paza mate- 
loţilor ruşi după el. ! 

Arestările continuau neîntrerupt şi se făcea o adevărată 
recrutare de români, chiar pe stradă, de către acoliţii lui Ra¬ 
covsky. Ne aşteptam la fiece moment, cei rămaşi încă liberi 
să fim arestaţi la hotel sau pe stradă, din care cauză ieşeam 
rar pe stradă, noi, bărbaţii, căci femeile nu erau urmărite. 

Percheziţiunile de asemenea se ţineau lanţ şi ziua, şi în tim¬ 
pul nopţii, făcute când de ruşi, când de bandiţii lui Racovsky. 

Pe când Racovsky buzunărea prin bandiţii săi pe români, 
prin percheziţii şi confiscări, Muravierv 1 , comandantul su¬ 
prem al bolşevicilor din Odessa, buzunărea pe bogătaşii 
burghezi din Odessa, impunându-le contribuţii considera¬ 
bile pentru a putea duce lupta contra românilor, după cum 
afirma el, ca motiv al acestei buzunăreli. Ca sancţiuni contra 

*) Mihail Artemievici Muraviev (1880-1918), fost ofiţer ţarist, numit 
la începutul anului 1918 în fruntea trupelor efemerei Republicii 
Sovietice Odessa, cu misiunea de a se împotrivi prezenţei militare ro¬ 
mâneşti în Basarabia. 

celor ce refuzau era arestarea şi ameninţarea de a fi împuş¬ 
caţi, dacă într-un termen dat nu se execută. 

Pe lângă celelalte preocupări, românii trebuiau să aibă 
acum şi pe aceea de a-şi ascunde avutul pentru a-1 sustrage 
de la lăcomia acestor pseudorevoluţionari bandiţi. 

Aproape o lună durează această stare enervantă de ares¬ 
tări şi percheziţii. Bandiţii încep, în cele din urmă, să se de¬ 
maşte, să-şi arate adevăratele lor apucături, deschizând 
adevărate tarabe, în care se tocmea liberarea celor arestaţi 
sau înlăturarea pericolului unei arestări, prin depunerea unor 
sume de bani, ca garanţii, cari uneori erau considerabile, 
alteori mai modeste, după importanţa, mai cu seamă, a celui 
ameninţat de pericolul unei arestări. S-au plătit sume variind 
între 150 000 ruble şi 3 000 de ruble. Totul era după cursul 
cu care cota pe cel vizat spre buzunăreală această stranie 
bursă a banditismului anarchic, din Rusia revoluţionară. 

Agenţi speciali de-ai lui Racovsky căutau victimele, cărora 
trebuia să le facă propunerea acestor târguri. 

Aşa de pildă, unul din aceşti agenţi ai lui Racovsky a 
propus şi d-nei Cincu din Tecuci liberarea soţului său arestat 
contra depunerii unei garanţii de 30 000 de ruble. 

Mi-a spus că d-na Cincu, consultând pe soţul său asupra 
acestei propuneri, acesta a refuzat energic acceptarea ei şi, în 
faţa hezitărilor soţiei sale, i-a declarat formal că, dacă va primi 
fără voia lui să depună suma, el va refuza să părăsească 
închisoarea. 


LA SANATORIU. ARESTAREA MEA 

Pe la 10 sau 11 februarie, o nouă invazie a bolşevicilor 
dezertori evreo-români are loc în hotelul nostru Continental, 
având specificate anumite arestări de făcut, în cari figura şi 
arestarea mea. Eram serios bolnav, în pat, şi graţie inter¬ 
venţiei celorlalţi locatari ai hotelului şi în special unui ofiţer 
rus, cari protestau contra sălbăticiei arestării mele, răzvră- 

titorii convin să amâne arestarea, care urma să aibă loc chiar 
în noaptea aceea, pentru a doua zi, când mi s-a impus obliga¬ 
ţia să mă prezint la consulatul român, unde Racovsky îşi insta¬ 
lase biurourile acoliţilor săi, pretinşi revoluţionari români. 

Soţia şi fetele mele, ajutaţi de Murgulescu, directorul can¬ 
celariei Senatului, caută să ne înduplece prin stăruitoare 
insistenţe să nu mai aştept nici vizita acestor bandiţi, nici 
să nu mă mai duc la consulat şi să intru într-un sanatoriu 
unde Murgulescu fusese mai-nainte, unde se mai găseau 
Cociaşi şi Spirescu, aduşi arestaţi de pe vapor. Acolo, sperau 
ei, că voi fi poate scutit de arestare cu ajutorul personalului 
medical al sanatoriului. La obiecţiunile mele, că nimic nu 
dovedeşte că la senatoriu sunt mai în siguranţă, nevasta mi-a 
obiectat că, în cele din urmă, sunt realmente şi serios bolnav 
şi am nevoie de sanatoriu şi, totodată, sunt dator pentru 
copii să fac tot posibilul pentru a împiedica arestarea mea. 

Motivele mi-au părut întemeiate şi am intrat în sanato¬ 
riul indicat de Murgulescu, care m-a şi condus acolo. Sana¬ 
toriul se numea Evangheliscaya şi era condus de unul din 
cei mai buni medici din Odessa, german de origină, numit 
August. 

Am fost instalat în aceeaşi cameră cu un tânăr ofiţer de 
rezervă român, operat de curând, d -1 Carianopol, mare pro¬ 
prietar din Craiova. 

Pe lângă Cociaşi, Bucur Spirescu, Gigi Petcu, general Crăi- 
niceanu 1 şi Georgescu, fostul prefect de Constanţa, trans¬ 
portaţi de la închisoarea Tiirmo din Odessa, mai erau în 
sanatoriu ca bolnavi şi colonel Bretulescu şi senatorul Stavri 
Brătianu. Mai era arestat aci şi colonelul de intendenţă Po- 
pescu, care se spunea că a dat dovadă de laşitate, denunţând, 
de frica bolşevicilor, în speranţa de a se salva, o însemnată 
sumă de bani ce reuşise să încredinţeze unui consulat strein, 
american sau englez, sumă care aparţinea intendenţei statului 


Grigore Crăiniceanu (1852-1935), general şi membru al Aca¬ 
demiei Române; ministru de război (1909-1910). 

român. Din când în când primeam în sanatoriu vizitele soţiei 
şi fetelor mele, cari îmi aduceau nuvele din oraş. Din aceste 
nuvele rezulta iminenţa intrării în oraş când a nemţilor, când 
a armatei române. 

Se indica, cu preciziuni inventate, locul unde s-ar fi gă¬ 
sind pretinsele trupe de invazie, cari totuşi, deşi apropiate, 
întârziau şi nu mai soseau. 

Populaţia paşnică sau streinii din oraş aşteptau cu nerăb¬ 
dare sosirea fie a nemţilor, fie a românilor, cari pentru dânşii 
erau adevăraţii salvatori, căci viaţa în Odessa sub regimul 
de teroare bolşevică le devenise imposibilă. 

După jaful perchiziţiilor domiciliare şi corporale operat 
asupra refugiaţilor români, Racovsky înscenează şi execută 
o operaţie de jefuire în stil mare. El decretează confiscarea 
depozitelor de bani sau valori de orice natură, fie a diverselor 
comisiuni sau instituţii de stat, ale românilor, fie ale particu¬ 
larilor. Se violează casetele particulare ale românilor, de la 
Creditul Lionez sau alte bănci, ceea ce rentează bandiţilor 
Racovsky şi acoliţilor săi câteva milioane de ruble. Racovsky 
nu se lasă mai prejos în ce priveşte jaful decât emulul său rus 
Muravierv, comandantul trupelor bolşevice din Odessa care 
jefuise în acelaşi mod pe bogătaşii burghezimii ruse din Odessa. 

In numele democraţiei, în numele socialismului si al 
libertăţii, domnea în Odessa, ca şi în celelalte mari centre 
de populaţie ale fostului Imperiu Rus, jaful şi brigandajul, 
făcând pe burghezii paşnici să suspine îngroziţi chiar după 
regimul ţarist pe care-1 ura mai-nainte şi la a cărui prăbuşire 
aplaudase şi contribuise în limitele puterilor lor. N-am decât 
să relatez, fără comentariu, un fapt care zugrăveşte, mai 
elocvent decât orice comentariu, prin brutalitatea existenţei 
sale, starea de brigandaj anarchic, devenit starea de drept 
comun, în acele timpuri de turburare a vieţii sociale prin vic¬ 
toria bolşevismului. Iată faptul: 

Unul din jurnalele bolşevice din Odessa publica urmă¬ 
torul anunţ: „Se încunoştinţează publicul din Odessa că la 

balul dat pe vaporul Sinope, în scop filantropic, de echipagiul 
vasului, se poate veni fără teamă, cu bani sau obiecte de 
valoare, deoarece comitetul vasului a luat înţelegere cu co¬ 
mitetul bandiţilor din oraş să nu atace pe nimeni şi a primit 
asigurări formale că nimeni nu va fi atacat; mai mult încă, 
chiar comitetul bandiţilor va trimite delegaţi cari să ajute 
a se face poliţia pe vas în timpul balului". Balul a avut loc 
şi bandiţii şi-au ţinut cuvântul. Fantezia celui mai inventiv 
povestitor de romane poliţiste neverosimile n-ar fi putut 
imagina ceva mai neverosimil pentru timpurile normale şi 
care totuşi era o brutală realitate în aceste accese de anar- 
chie, în care se zvârcolea fostul Colos de la Nord, care până 
ieri fusese comprimat de compresorul poliţist al autorităţii 
ţariste, care părea atotputernică, dar care în realitate nu 
mai ţinuse masele decât graţie unei obicinuinţe seculare a 
lor cu jugul autocratismului, cari nu puteau încă să-şi dea 
bine seama că jugul dispăruse. 

E uşor de înţeles că, într-o asemenea atmosferă de ban- 

1 5 7 

ditească anarchie, sosirea românilor sau a nemţilor era aştep¬ 
tată ca un eveniment salvator, nu numai de burghezii ruşi 
sau streini, dar chiar de unii dintre bolşevici cari, nefiind ban¬ 
diţi, se dezgustase de banditismul tovarăşilor pe care, deşi 
îl dezaprobau, nu-1 puteau însă înfrâna. 


NOI ARESTĂRI 

Intr-o duminică din prima quenzenă a lui februarie, stăm 
în sala sanatoriului, când mi se comunică invazia în sana¬ 
toriu a bandei lui Racovsky, având ca scop, pe de o parte, 
ridicarea din sanatoriu a arestaţilor Codaşi, Spirescu şi 
alţii, transportaţi ca bolnavi, cum şi operarea de noi arestări. 
Personalul sanatoriului simpatiza cu noi. In special inten¬ 
denta, care prin manierele ei distinse, prin cultura ei aleasă, 

datorită cunoaşterii limbilor franceză şi germană, pe care 
le vorbea perfect de corect, îmi facea impresia că e o burghe¬ 
ză sau nobilă rusă, ascunsă în sanatoriu, la adăpostul acestui 
post neînsemnat ce ocupa. Această binevoitoare amică a refu¬ 
giaţilor români, comunicându-mi invazia bolşevicilor români, 
mă sfătuieşte să intru în camera mea, să stau culcat în pat 
pentru a evita arestarea. 

I-am urmat sfatul şi abia mă aşezasem în pat, când ca¬ 
mera mea este invadată de bandiţii revoluţionari români, 
armaţi cu puşti şi revolvere şi conduşi de un oarecare Cupfer- 
vaser 1 , dezertor evreu din armata română. 

Această căpetenie de bandiţi întreabă pe româneşte de 
Stavri Brătianu. Carianopol răspunde în limba franceză, 
simulând necunoaşterea limbii româneşti. Eu însă îi răs¬ 
pund în româneşte că nici unul din noi nu e Stavri Brătianu. 
Îmi cere atunci să-i spun cine sunt eu. Ii declin numele şi 
calitatea mea de senator. Mă invită să-l urmez, după ce mă 

A 

voi îmbrăca. Ii spun că, starea sănătăţii mele fiind rea, nu-mi 
permite să ies din sanatoriu fără permisiunea formală a medi¬ 
cului sanatoriului, deci nu -1 voi putea însoţi. Din nefericire, 
medicul primar al sanatoriului, care era foarte energic, lipsea 
din sanatoriu. Dacă el n-ar fi fost lipsă, e foarte probabil că 
n-ar fi permis ridicarea mea din sanatoriu şi bandiţii n-ar 
fi îndrăznit să treacă peste voinţa lui, cum n-au îndrăznit 
şi în alte ocaziuni similare. Medicul secundar însă, un fricos, 
la apelul meu răspunse că bandiţii au împuternicire în 
regulă pentru a mă ridica şi că sănătatea mea nu este aşa 
rea, încât să mă împiedice d-a ieşi din sanatoriu. 

A trebuit dar, atât eu, cât şi colonelul Butculescu, alt bol¬ 
nav român din sanatoriu, să însoţim pe căpetenia bandiţilor 
cari invadaseră sanatoriul. 


*) Kupferwasser, socialist român de origine evreiască, a participat 
la mitingul soldaţilor ruşi de la Iaşi, de Ziua Muncii, în 1917. 

Voind a lua cu mine oarecari efecte de îmbrăcăminte şi 
aşternut, mizerabilul conducător al bandiţilor, dezertorul 
evreo-român Cupfervaser, îmi spune că nu e vorba de o 
arestare, ci de un simplu interogator, în urma căruia mi se 
va permite reîntoarcerea la sanatoriu; prin urmare, zicea 
el, nu este nevoie nici de haine, nici de primeneli. 

Tocmai în momentul când mă pregăteam a părăsi sana¬ 
toriul în tovărăşia banditului Cupfervaser, sosesc la sanato¬ 
riu, venind ca de obicei să mă vadă, soţia şi fiicele mele. E 
lesne de înţeles că, la explicaţiunile ce li s-a dat, au rămas 
consternate. Am cercat, pe cât mi-a fost în putinţă, să le liniş¬ 
tesc, spunându-le minciuna ce-mi spusese Cupfervasser, de 
care si dânsele, ca si mine, se îndoiau. Femeia mea insistă 
pe lângă bandiţi să-i permită să mă însoţească, ceea ce i se 
refuză. O sfătuiesc să ia o birjă şi să ne urmeze la distanţă, 
pentru a şti, cel puţin, unde voi fi dus, ceea ce a şi făcut. 
Abia mă urcasem în trăsură, când ticălosul bandit Cupfer¬ 
vaser dă birjarului, în ruseşte, ordinul de plecare, spunând: 
na parahod (la vapor). Am fost atunci complet edificat că 
era o arestare, iar nu un simplu interogator. 

După câtva drum cu trăsura, ajungem în port, unde sunt 
îmbarcat ca arestat pe vaporul Traian. Soţia şi fiicele mele, 
cari mă urmărise la distanţă, deşi n-au putut să mai comu¬ 
nice cu mine, au putut totuşi cunoaşte locul arestării mele. 
în acelaşi timp au mai sosit împreună cu mine şi alţi români, 
între cari-mi amintesc pe d-nii Cociaşi, vicepreşedintele Sena¬ 
tului, Bucur Spirescu şi tânărul deputat Gigi Petcu din 
Brăila; acesta din urmă reuşise să se ascundă în sanatoriu; 
dar bandiţii i-au ameninţat soţia, silindu-1 astfel să se predea. 

Am aflat atunci, chiar pe vapor, că arestarea mea şi a lui 
Butculescu, care ne găseam într-un pavilion al sanatoriului, 
ignoraţi de bolşevici, se datora declaraţiei făcute sub impe¬ 
riul teroarei de d-na Gigi Petcu, care spera că, denunţându-ne 
pe noi, îşi va salva soţul. A fost o explicabilă, dar nedreaptă 

manifestaţie de indignare, atât din partea unora din prizo¬ 
nieri, dar mai eu seamă din partea soţiilor lor, contra nu¬ 
mitei d-ne pentru gestul său tot atât de inutil pe cât de lipsit 
de înălţime morală. Indignarea era nedreaptă căci nu ţinea 
seamă nici de starea de enervare a tinerei femei terorizate, 
nici că ea se găsea, pe lângă aceasta, şi în poziţie interesantă; 
stare fiziologică care, unită cu teama de soarta soţului său, 
o făcea să nu-şi mai dea seama nici de ce zice şi nici, mai cu 
osebire, de ce face. 

In starea sufletească în care se găsea d-na Petcu în acele 
momente, s-ar putea discuta responsabilitatea nu numai mo¬ 
rală, dar legală însăşi, chiar în caz de comitere a unei crime. 

In tot cazul, pentru cei mai riguroşi judecători, responsa¬ 
bilitatea, în asemenea condiţiuni, este considerabil atenuată. 


PE VAPORUL TRAIAN 

Suntem instalaţi pe vaporul Traian , într-o sală altădată 
destinată personalului inferior, de serviciu, neîncăpătoare 
şi murdară. Sosesc curând după instalarea noastră şi alţi 
români, transportaţi din marea închisoare Turma, din Odessa, 
unde fuseseră de mai înainte arestaţi. Citez, dintre noii 
sosiţi, pe d-nii Nestor Cincu, Zamfir Filoti, deputaţi; sena¬ 
tori, Irimia Pană, Boceanu şi Ionaşi Grădişteanu; generalii 
Vivescu 1 şi Dragotescu, comandorii de marină Pantazi 2 şi 

D Generalul Romulus Vivescu (1862-?) era, în acel moment, în 
fruntea Direcţiei Centrale a Muniţiilor. 2 ) La începutul războiului, 
comandorul Vasile Pantazzi (1871-?) era director al Direcţiei II Marină. 
La sfârşitul lui 1916 a fost trimis la Odessa pentru a reorganiza 
Serviciul de Aprovizionare şi Transport al armatei române. Soţia sa, 
Ethel Greening-Pantazzi, va relata şi acest episod, printre altele, în 
cartea ei România în lumini şi umbre: 1909-1919 (Humanitas, Bucu¬ 
reşti, 2015). 

Mihăilescu, deputatul Stănculeanu, colonelul dr. Nicules- 
cu, maiorul aviator Protopopescu, Emil Nicolau gazetar; 
E. Niţescu, funcţionar superior C.F.R., Perieţeanu, comisar 
de poliţie din Bucureşti, căpitanul de artilerie Ionescu şi 
alţi ofiţeri şi civili, cum şi vreo câţiva din jandarmerie, grade 
inferioare. 

Tratamentul prizonierilor pe vapor era neomenos. Prizo¬ 
nierii sunt lăsaţi să doarmă, iarna, pe scândura goală, fără 
învelitoare şi fără aşternut. Nici chiar pe scândura goală nu 
era loc pentru toţi să doarmă întinşi. Mulţi din ei, din cei 
mai tineri, erau nevoiţi să doarmă stând pe banca de lemn, 
cu coatele pe masă şi cu capul rezemat între mâini. 

Bandiţii obligă pe prizonieri la corvezi umilitoare, ca 
măturatul vaporului, curăţitul murdarelor closete comune, 
un fel de jgheaburi, receptor infect al imundiciilor întregului 
personal inferior al vasului. 

Spre cinstea lor, prizonierii tineri au scutit bătrânilor 
suferinţa executării acestor corvezi, pentru ei nu numai umi¬ 
litoare, dar extrem de penibile fiziceşte. 

A fost poate singura ocazie, pentru cei bătrâni, în care 
n-au regretat că pot invoca prerogativele vârstei. 

Se refuza prizonierilor până şi dreptul de a respira, pe 
bord, un aer mai curat; ei erau constrânşi să stea înghesuiţi 
într-o sală strâmtă, în care n-ar fi putut încăpea normal mai 
mult de zece persoane, pe când prizonierii erau peste 80 de 
persoane. Aerul devenea sufocant, insuportabil. Cu greu, şi 
după continue stăruinţe, s-a îngăduit prizonierilor să iasă câte 
o oră pe bord, pe timpul cât se executa curăţirea sălii, care 
servea si de cameră de culcare, si de sală de mese, si de salon. 

Subiectul conversaţiei dintre prizonieri, în primele zile, 
l-a format naraţiunea reciprocă a peripeţiilor arestării, sufe¬ 
rită de fiecare, până la aducerea pe vapor. 

Din aproape toate istorisirile, cari se asemănau, cu va¬ 
riante mai mult sau mai puţin diferenţiate, se desprindea, 

în mod evident, constatarea că, la arestările făcute de ban¬ 
diţii lui Racovsky, nu prezidase nici o normă şi nici o consi¬ 
deraţie mai mult ca aceea a jafului, a intenţiunii de a spolia 
pe cei arestaţi. Cei ce se în voiau să plătească puteau obţine, 
în schimbul plăţii, după un tarif, care uneori era considerabil, 
liberarea lor din arest. 

Eram cei mai mulţi dintre noi îngrijoraţi, mai mult de 
faptul că ne ştiam nu ostatici de război a unui stat inamic, 
dar civilizat şi organizat, ci prinşii unor bandiţi mizerabili, 
fără scrupul şi fără un scop onorabil şi lămurit. 

Ce ne puteam aştepta de la nişte bandiţi cari, pentru a 
ne putea aresta, ne-au înşelat şi pe noi, şi pe autorităţile bol¬ 
şevice rusesti. 

» - 

Faţă de toţi prizonierii, fusese întrebuinţat trucul lui 
Cupfervaser, cu interogatoriul, ceea ce a făcut posibilă ridi¬ 
carea prizonierilor de la închisoarea Turma şi transportarea 
lor pe vaporul Traian. 

Fără acest truc, personalul închisoarei Turma era hotărât 
să se împotrivească cu armele la ridicarea prizonierilor ro¬ 
mâni si n-au cedat decât cererii românilor înşişi cari, încre- 
zători în minciuna interogatoriului, sperau în posibilitatea 
unei liberări imediate. 

S-a făcut prizonierilor, la instalarea lor pe vapor, şi o mi¬ 
nuţioasă perchiziţie corporală, pentru a li se lua, zice-se, 
armele; dar, împreună cu armele, cuţite, bricege etc., căci ar¬ 
mele de foc nu le mai aveau de mult, li s-a luat şi ultimii bani 
ce mai aveau asupra lor acelora ce nu i-au putut ascunde. 

Comandant al escortei de paza prizonierilor români era 
un oarecare Popovici 1 . El făcea parte, ca membru, în aşa-nu- 
mitul comitet al vaporului Traian , care era un vas autonom. 
Autonomia vaporului era încă una din bizareriile organi- 

l ) Vasile Popovici, membru in Comitetul Militar Revoluţionar 
Român, creat în 1917 la Odessa. 

zaţiei bolşevice. Nu li s-a părut îndeajuns autonomia state¬ 
lor, provinciilor sau comunelor, ei creaseră şi vapoare auto¬ 
nome, unităţi minuscule, cari formau stat în stat, având 
libertatea jafului, a terorizării sărmanei populaţiuni paşnice 
şi muncitoare. 

Acest Popovici, membru în comitetul vasului, comandant 
al escortei de pază a prizonierilor, era o brută sălbatică, 
incult, de inteligenţă submediocră, cu apucături criminale 
şi de o vulgară brutalitate cu prizonierii. Cu un cinism incon¬ 
ştient sau în orice caz tâmpit, el fusese condamnat la moarte 
de Curtea Marţială din Galaţi sau Brăila. Chiar din împre¬ 
jurările, alterat istorisite de această brută ignobilă, se putea 
desprinde clară convingerea că el a fost condamnat la moarte 
pe drept, şi pentru o crimă de drept comun. Fără să-şi dea 
seama de autodegradarea morală ce-şi facea faţă de noi, el 
descria cum a fost dus la plutonul de execuţie pentru a fi îm¬ 
puşcat, spre ispăşirea legală a crimelor sale; cum a fost eliberat 
de soldaţii bolşevici ruşi, cari, în număr superior, au surprins 
pe ai noştri şi l-au răpit pe criminal din mâinile lor. 

Această bestie simţea un fel de plăcere să-şi exercite 
atribuţiunile sale de pază, ca un fel de temnicer, călău care 
insulta şi teroriza fără motiv pe prizonierii încredinţaţi lui 
să-i păzească. Totul în el denota pe profesionistul crimei, îm¬ 
pins mai mult de instinctele lui sălbatece decât de împreju¬ 
rările mediului ambiant. 

Mai era ajutat în sarcina lui şi de un oarecare Popa, dezer¬ 
tor, aproape de aceeaşi brutalitate sălbatică ca şi Popovici. 

Erau printre ei însă şi unii cari, foşti oameni cumsecade, 
căzuţi în rătăcire, vedeau greşeala lor, îşi dedeau seama şi 
se temeau de consecinţele acestei greşeli, dar nu mai puteau 
reacţiona şi erau nevoiţi să continue a urla ca lupii. 

în această din urmă categorie se număra chiar preşedin¬ 
tele comitetului vasului Traian , anume Giuşcă. Acest Giuşcă 
dezaproba, de multe ori pe faţă chiar, purtarea sălbatică a 

celor doi mizerabili, Popovici şi Popa. Această atitudine i-a 
atras lui Giuşcă ura lui Popovici şi a lui Popa. Ei au cercat 
să-i cauzeze neplăceri din această cauză şi l-au acuzat nu 
numai de slăbiciune şi toleranţă faţă de prizonieri, dar chiar 
de trădare a cauzei bolşevice. El totuşi nu s-a intimidat si 

’ * y 

a păstrat atitudinea binevoitoare faţă de noi. 


RACOVSKY PE VAPORUL TRAIAN 

Ne găseam de vreo două sau trei zile, în condiţiunile 
descrise mai sus, pe vaporul Traian , în portul Odessei, când 
în noaptea de 12 sau 13 februarie, nu pot preciza (căci pier¬ 
dusem socoteala calendaristică), pe la orele 10 seara, pe când 
cei mai mulţi ne culcasem deja, ne pomenim în camera noas¬ 
tră de torturi, transformată în dormitor, cu doi oaspeţi ne¬ 
aşteptaţi, cari ne scoală pe toţi din somn. Era căpetenia 
detestată şi temută a bandiţilor revoluţionari români din 
Odessa, era d-rul fără clienţi, socialistul revoluţionar de con¬ 
trabandă, bulgarul româno-rus Racovsky, însoţit de un ofiţer 
superior englez, al cănii nume l-am auzit pentru prima data 
atunci, dar care va rămâne veşnic întipărit în memoria tutu¬ 
ror prizonierilor români, colonelul canadian Boyle (subl. aut.) 1 . 

l ) Personaj demn de un roman de aventuri, Joseph Whiteside Boyle 
(1867-1923) a fost unul dintre pionierii exploatării resurselor auri¬ 
fere din regiunea canadiană Klondike. Marele Război reprezintă o 
oportunitate pentru firea sa, mereu în căutare de noi aventuri. După 
ce a format şi înarmat, pe banii săi, o companie de mitraliere trimisă 
pe frontul francez, Boyle primeşte titlul onorific de locotenent-colonel 
în miliţia canadiană. In 1917, este trimis în Rusia pentru a contribui, 
prin experienţa sa, la reorganizarea sistemului feroviar al acestei ţări. 
La începutul anului 1918, ajunge să fie un intermediar între români 
şi bolşevici pentru încheierea unui armistiţiu în privinţa Basarabiei. 
„Canadian din naştere, colonel englez prin forţa împrejurărilor, noi, 

Racovsky comunică tuturor prizonierilor că s-a încheiat 
pace între România şi Rusia şi că o consecinţă a acestei păci 
va urma să fie încetarea captivităţii noastre; deţinerea noas¬ 
tră ca ostateci de război nemaiavând nici o raţiune de a 
continua, vom fi, a doua zi chiar, puşi în libertate. Racovsky 
citeşte, în ascultarea atentă a prizonierilor, tratatul de pace, 
încheiat între Rusia şi România 1 , care purta, pe lângă sem¬ 
nătura reprezentantului guvernului român şi a colonelului 
canadian Boyle, ca mediator între cele două părţi belige¬ 
rante, si semnătura acestui bandit internaţional, care reusise 
să fie însărcinat să reprezinte interesele marelui imperiu 
rus într-un tratat de pace cu România, al cărui supus se pre¬ 
tindea a fi, cu câţiva ani mai înainte. Din tratat rezulta că 
colonelul canadian Boyle este însărcinat, de ambele părţi, 
cu conducerea operaţiunilor de executare a tratatului. 

Terminând lectura tratatului, d-rul Racovsky comunică 
gardei că, deoarece colonelul Butculescu, arestat cu noi pe 
vapor, este bolnav de astmă, îl va lua cu el, chiar în acea 
seară, în Odessa. Am căutat atunci să-i pun în vedere că şi 
eu mă găseam în condiţiuni absolut identice cu colonelul 

românii, n-am ştiut de unde a venit, după cum n-am ştiut unde s-a 
dus când i-a sunat ceasul să plece, câţiva ani mai târziu“ (Constan¬ 
tin Argetoianu, Memorii , III—IV, Editura Machiavelli, Bucureşti, 2008, 
p. 503). Prietenia sa cu regina Maria a României a făcut ca despre 
relaţia lor să se scrie mult. Detalii în câteva dintre lucrările despre 
viaţa sa - Leonard W. Taylor, Regele aurului şi regina Maria: vieţile 
paralele ale lui Joe Boyle din Klondike , Editura Atos, 1996; Gilles 
Duguay, Regina Maria şi Joe Boyle. O prietenie de suflet , Editura Du 
Style, 1999; Sorin Cristescu, Queen Mărie of Romania and Colonel 
Boyle. Confessions, Editura Tritonic, 2016. l ) încheiat la 20 febr. 1918, 
Acordul Averescu-Racovski urmărea eliberarea ruşilor care erau 
„prizonieri în România contra tuturor românilor care sunt în Rusia“. 
A stârnit controverse unul dintre articolele sale, care stipula „evacuarea 
progresivă a Basarabiei de armatele de ocupaţie română“. Nu a fost 
pus în aplicare deoarece, o săptămână mai târziu, Rumcerodul a încetat 
să mai existe. 

Butculeseu, cu care am fost luat din acelaşi sanator, suferind 
de aceeaşi boală, şi că, prin urmare, aş avea dreptul la aceeaşi 
anticipată punere în libertate. Eu nu eram însă ca colone¬ 
lul Butculeseu, în legături de rudenie cu omul politic din 
România, care -1 ajutase să anuleze, prin casaţie, expulzarea 
lui din ţară şi către care-şi plătea acum datoria de recunoştinţă 
a fostului agitator socialist din România. De aceea d-rul 
bandit şi căpetenia de bandiţi, supranumiţi revoluţionari, 
nici măcar nu m-a dezonorat cu un răspuns. La manifesta- 
ţiunile de bucurie a unora din prizonieri, pentru terminarea 
pacinică a conflictului ruso-român, cu un rânjet de fiară, 
insuficient domesticită, banditul dr. Racovsky răspunde: 
„Cu Rusia aţi făcut pace, dar cu noi, revoluţionarii români, 
nu“. Era un fel de ameninţare surdă în vorbele doctorului, 
care suportase cu greu dejucarea planului său d-a impune, 
prin tratatul dintre România şi Rusia, amnistierea dezerto¬ 
rilor, aşa-zişi revoluţionari români, după cum am relatat deja. 
El s-a supus în aparenţă; medita însă în întuneric o lovitură 
laşă, mizerabilă, dar care i se părea sigură, pentru a obţine 
pe altă cale ceea ce-i refuzaseră chiar tovarăşii săi ruşi, prin 
tratatul de pace, zădărnicind executarea lui, în ceea ce pri¬ 
veşte liberarea noastră. 

încă din seara aceea, refuzul de a mă lua împreună cu 
colonelul Butculeseu şi cuvintele spuse după citirea trata¬ 
tului, că n-am terminat şi cu ei, m-a făcut să am temeinice 
bănuieli că el are intenţii ascunse în privinţa prizonierilor 
români şi că sunt probabilităţi mari că încă nu se va sfârşi 
aşa de curând, calvarul nenorociţilor prizonieri ai bandiţilor 
lui Racovsky. Am comunicat unora din colegii mei de cap¬ 
tivitate temerile mele. Spuneam acelor colegi că, până în 
momentul când mă voi vedea, de fapt, liber din mâinile ban¬ 
diţilor, la adăpost de orice nouă perfidie din partea lor, eu 
nu cred încă nici în liberarea, nici în siguranţa noastră. 

Un nou incident vine, a doua zi de dimineaţă, să con¬ 
firme temerea mea. Până în acea dimineaţă, membrii din 

familia prizonierilor aveau dreptul să-i viziteze, la [oj anu¬ 
mită oră. 

De astă dată însă, nici la ora reglementară nu s-a permis 
fiicei şi nepoatei mele, cari veniseră să mă vază, intrarea pe 
vapor şi nici un fel de comunicare directă cu mine. 

Unul din bolşevicii zişi revoluţionari români, din cei bine- 
voitori nouă, în sensul lui Giuşcă, de care am vorbit deja, un 
anume Georgescu, îmi comunică confidenţial că acoliţii lui 
Racovsky intenţionează ca, chiar în acea noapte, să ne expe¬ 
dieze cu vaporul la Sevastopol şi să ne sustragă astfel din 
mâna autorităţilor bolşevice ruse, din Odessa, care ordonase 
liberarea noastră, conform tratatului încheiat cu România. 
Că această plecare trebuia grăbită, din cauză că se aştepta 
intrarea nemţilor în Odessa. 

Comunic informaţiile şi împărtăşesc temerile mele colegu¬ 
lui Cociaşi, de faţă fiind şi deputatul Stănculeanu. Auzind 
că e vorba de temerea că nu vom fi liberaţi, ci trimeşi la Se¬ 
vastopol, Stănculeanu, temperament mai impresionabil, mai 
iritabil, îmi răspunde, cu o enervare nestăpânită, că mă iau 
după zvonuri necontrolate şi răspândesc ştiri alarmante, 
nesprijinite pe serioase dovezi de exactitate. Răspund că, 
din cele petrecute şi descrise mai sus, se desprind serioase 
indicii că zvonul s-ar putea adeveri şi că e un act de prudenţă 
a se lua din vreme măsuri pentru preîntâmpinarea unei ase¬ 
menea eventualităţi. El ripostează că, în cele din urmă, este 
în afară de puterea noastră preîntâmpinarea răului, chiar 
dacă el ne-ar ameninţa cu adevărat. 

Nu m-am lăsat însă să fiu stăpânit de aceeaşi resemnare 
fatalistă, ca amicul Stănculeanu, ci mă cobor repede de pe 
bord în cabină şi, pe fereastra cabinei, strig pe fiica mea, care, 
în speranţa unui permis de a mă vedea, aştepta pe cheu; îi 
spun tare, de la fereastră, în limba franceză, pentru a nu fi 
înţeles de soldatul de gardă român: 

Nous sommes tombes dans un guet-apens. On ueut nous 
transporter ce soir meme, ă sheures de la nuit ă Sevastoples. 

Vas chez M-me Pantazi et M-me Butculescu, et priez-les de 
prevenir le Colonel Boyle, pour quil empeche avec le concours 
des autorites bolcheuiques russes y et des consuls etrangers, 
la consommation du crime projete par Ies bandits de Racovsky \ 

D-na Pantazi, soţia comandorului Pantazi, arestat cu 
noi, fiind compatrioata colonelului Boyle, avea mare trecere 
pe lângă dânsul; avea şi un interes personal mai mare ca 
să pună în joc toată această trecere, pentru salvarea noastră. 
D-na Butculescu se arătase, de asemenea, nu numai cu multă 
bunăvoinţă, dar şi cu multă energie şi iniţiativă. 

Fiica mea pleacă imediat în oraş, asigurându-mă că va 
îndeplini punctual instrucţiunile mele, ceea ce a şi făcut. 


BANDIŢII SE DEMASCĂ. LOVITURA DIN PORT 

Reîntorcându-mă pe bord, sunt încunoştinţat că a sosit 
un medic rus, trimes să constate starea sănătăţii unora din 
prizonieri care, pe motiv de boală, ceruse transferarea într-un 
sanatoriu. 

A 

In această categorie se găseau Codaşi, Emil Nicolau, 
Bucur Spirescu, Eremia Pană, Stănculeanu şi cu mine. 

Pe când d-rul trecea prizonierii bolnavi spre examinare, 
temnicerul-călău, banditul Popovici, aruncând mascadicta 
d-rului care constata existenţa bolilor afirmate de prizonierii 
suferinzi, a formulat răspunsul în chipul următor: Pacientul 
poate totuşi, cu toată boala, suporta drumul până la Sevas- 
topol. De astă dată, nici chiar Stănculeanu nu se mai putea 
îndoi că temerea mea fusese justificată şi că nu era vorba 

1 ) „Am fost prinşi în capcană. Vor să ne ducă la Sevastopol chiar 
la noapte, la ora 2. Mergi şi roagă-le pe doamnele Pantazzi şi Butcu¬ 
lescu să-l anunţe pe colonelul Boyle, ca să preîntâmpine, cu ajutorul 
autorităţilor bolşevice şi al consulilor străini, crima pusă la cale de 
bandiţii lui Racovski. M 



EVACUAREA 219 


numai de zvonuri alarmante. Fiica mea executase punctual 
instrucţiunile ce-i dedusem, iar d-na Pantazi, energică şi devo¬ 
tată, a pus toată energia şi devotamentul său în serviciul 
salvării noastre. Rezultatul a fost că, graţie intervenţiei 
grabnice şi energice la guvernul bolşevic a colonelului Boyle, 
autoritatea rusă din Odessa şi din port opreşte plecarea 
vaporului în această noapte, luând măsuri ca prizonierii 
români să fie liberaţi a doua zi. Bandiţii lui Racovsky pă¬ 
reau, în fine, hotărâţi să cedeze. Ei ne anunţă că vom fi libe¬ 
raţi a doua zi şi că vom fi trimişi la Sulina, pe un vapor 
italian, Jeana , care se găsea în portul Odessa. A doua zi 
dimineaţă, totul părea că confirmă speranţa renăscută în 
sufletele noastre. 

Unii însă, printre cari mă număram şi eu, eram încă scep¬ 
tici. Scepticismul se datora între altele şi faptului că, deşi 
ne debarcase, totuşi santinelele rămăsese la postul lor, în 
jurul nostru. Pe când se faceau pretinsele pregătiri de libe¬ 
rare a noastră, fiica şi nepoata mea sosesc la vapor şi ne 
spun că vestea liberării noastre a fost comunicată familiilor 
în oraş şi că soţia mea a şi pregătit bagajele pentru a mă 
însoţi pe vaporul Jeana ; ceea ce i s-a permis şi ei, şi altor 
membri ai familiilor celor arestaţi de autorităţile bolşevice. 

y y y 

împărtăşesc fiicelor mele îndoiala mea şi le spui să aştepte 
pe cheu; dacă vom fi liberaţi, vom merge împreună; dacă 
nu, să-mi lase unele lucruri, [pel cari le adusese şi cari mi-ar 
fi necesare, în caz de prelungire a captivităţii. 

Fuseserăm, după cum am spus, debarcaţi, dar tot încon¬ 
juraţi de sentinele, parcă chiar mai numeroase şi mai vigi¬ 
lente. Mi se dă ca explicaţie necesitatea semnării protocolului, 
în urma unui apel nominal, ce trebuia să se facă, pentru con¬ 
trolarea numărului prizonierilor liberaţi. Am avut un mo¬ 
ment ideea să plec încet şi liniştit din grămadă şi, neobservat, 
să scap în oraş, cu ajutorul trăsurii reţinute de fiicele mele; 
planul ar fi reuşit, poate, după cum a reuşit deputatului Paul 

şi altora; însă dintr-un scrupul, poate prea exagerat, m-am 
oprit de a-1 încerca. 

Mi-am zis că colonelul Boyle a desfăşurat, pentru a ne 
salva, o mare şi generoasă activitate; el a luat asupra-şi schim¬ 
bul prizonierilor, garantând exacta îndeplinire a obligaţiilor 
luate prin tratatul de pace. 

Eram deci şi noi datori să nu -1 părăsim, pe când negocia 
încă, să nu-i îngreunăm executarea însărcinării ce-şi luase. 

Am hotărât, pe aceste consideraţiuni, să-mi modelez 
atitudinea după aceea a generosului nostru salvator. 

Am luat dar loc, cât mai în apropiere de el, urmărind şi 
acţiunea, şi cuvintele lui, traduse în româneşte de d-na Pan- 

A 

tazi. In urma debarcării, colonelul convorbea cu unul din 
aghiotanţii lui Racovsky, anume Dicescu, supranumit tova¬ 
răşul Dic 1 , fost reporter al ziarului Adevărul. 

După ce s-a terminat apelul nominal al prizonierilor, rămă¬ 
sese vorba de semnare a unui protocol de către Boyle şi Dic. 

Protocolul specifica numele şi numărul prizonierilor 
români ce urmau a fi schimbaţi, cu anume număr şi persoa¬ 
ne dintre prizonierii bolşevici din Moldova. 

Protocolul se întocmise deja pe bordul vasului şi nu tre¬ 
buia decât formalitatea semnării. 

Boyle întinde protocolul lui Dicescu spre semnare. Acesta, 
prin comandorul Pantazi, întreabă de cel de-al doilea exem¬ 
plar, despre care însă nu-şi făcuse, până atunci, nici o vorbă 
pe vapor, când încheiase unicul exemplar. 

Colonelul răspunde că, deşi n-a fost vorba de două exem¬ 
plare, el totuşi se mulţumeşte să păstreze bruillonul şi dă 
lui Dicescu protocolul încheiat. Dicescu refuză, cerând un 
al doilea exemplar. Colonelul se declară gata să redacteze 

1 ) Ion Dicescu-Die (1893-1937), fost ziarist, unul dintre liderii gru¬ 
pului bolşevic român de la Odessa. A avut o carieră de aparatcik în 
Uniunea Sovietică, după care a căzut victimă campaniei staliniste de 
epurare a cadrelor Partidului Comunist. 

un al doilea exemplar, întârziind plecarea vaporului cu câteva 
minute. Dicescu, care urmărea o lovitură de mai-nainte 
plănuită, răspunde că nu mai e timp: „Nemţii sunt în Odessa, 
spune acolitul banditului Racovsky, şi eu nu vreau să cad 
în mâinile lor.“ 

Cu un gest de indignare şi de dispreţ pentru interlocu¬ 
torul său, colonelul Boyle desface mantaua care-i acoperea 
pieptul, şi de sub ea apare, strălucind de decoraţii şi de fire¬ 
turi, uniforma de colonel englez. Odată cu gestul, el spune 
banditului: „Iată o uniformă mai căutată de nemţi decât a 
d-tale, şi totuşi eu nu mă tem că voi fi prins“. 

D-ta ai mai multe mijloace de scăpare, îi spune obraznic 
Dicescu, eu n-am decât acest vapor. 

Se întoarce apoi şi dă un ordin ca toţi prizonierii să fie 
din nou urcaţi pe vapor. între timp, pe când Boyle şi Dicescu 
discutau, Popovici şi Popa ordonase sentinelelor să pună 
cartuşele în arme. Ei ştiau ce avea să urmeze, totul fiind de 
mai înainte aranjat. Fiica mea, care stătuse tot timpul lângă 
mine, nerăbdătoare să mă vadă liberat, spune îngrozită şi 
cu lacrămile în ochi: „Tată, să nu te urci iar pe vapor“. In acel 
moment, salve de puşti trase de sentinele şi de pe vapor în¬ 
grozesc şi mai mult pe rudele şi amicii prizonierilor şi pe 
prizonierii înşişi. Deşi puştile erau îndreptate spre prizonieri, 
nu vedem căzând pe nimeni. Era probabil o intimidare prin 
tragerea salvelor în aer, căci altfel, trase în grămadă, nu ar 
fi fost cu putinţă să nu rănească pe nimeni. 

Spun cu energică insistenţă fiicei mele zăpăcite de groază 
să ia trăsura care o aştepta cu vara sa şi să plece. M-a ascul¬ 
tat, mai mult automatic, şi a plecat. Se produce o mare panică. 
Mulţi pornesc să fugă spre oraş. Se trag focuri după fugari, 
nu cade însă nici unul. Printre cei ce fugeau erau: Gigi Petcu, 
Comşa, Nae Paul, Ionaş Grădişteanu, Nestor Cincu, Zamfir 

Filoti si Dumitru Mărăscu din Craiova. 

* 

Conform hotărârii ce luasem, păstrez locul meu lângă 
Boyle. 

El, calm, în mijlocul mulţimii, căuta cu gesturi expresive, 
dar liniştite, să liniştească mulţimea îngrozită de împuşcă¬ 
turi şi de panica produsă. 

Unul din prizonieri, Kendy, care cercase să fugă, este 
prins de un matelot rus, care descărcă trei focuri de revolver, 
ă bout portant x , în capul lui, pe când, cu mâna stângă, îl 
ţine de gât. Constatăm totuşi, pe vapor, că acest Kendy nici 
nu fusese rănit. Un glumeţ i-a spus că are capul blindat. Mi¬ 
nunea este explicabilă: probabil că piedica revolverului fiind 
prea tare, rusul beat, arma se ridica în sus când trăgea şi 
glonţul trecea pe deasupra. Se poate chiar, ceea ce e şi mai 
probabil, ca rusul însuşi să nu fi voit să-l omoare, ci numai 
să-l sperie. 

Pe când sentinelele de jos trăgeau focuri pentru a sili pe 
prizonieri să se urce în vapor, soldaţi ruşi, mateloţi trăgeau 
la rândul lor focuri pentru a-i împiedica de a se urca. Părea 
un mizerabil guet-apens 2 ; era în realitate însă faptul că ban¬ 
diţii lucrase fără nici o prealabilă înţelegere cu mateloţii 
ruşi. La cererea prizonierilor să se pună de acord cei de sus 
cu cei de jos, anomalia încetează. Colonelul Boyle cel dintâi 
se urcă, însoţit de prizonierii români, afară de cei scăpaţi cu 
fuga, pe bordul vaporului Traicin , care ridică ancora şi por¬ 
neşte în direcţia Crimeii. 

y > 

împuşcăturile n-au pricinuit moartea nici unui prizonier, 
nici din cei rămaşi pe bord, nici din cei ce au fugit. 

Au fost mulţi dintre prizonieri cari au fost brutalizaţi cu 
lovituri şi unii chiar răniţi de armele soldaţilor. Citez printre 
cei loviţi şi răniţi: Mărăscu din Craiova, rănit cu baioneta 
şi lovit în timpul când, cercând să fugă, se luptase cu trei 

D „De la mică distanţă" (în limba franceză). 2 ) „Ambuscadă", 
„capcană", „cursă" (în limba franceză). 

bolşevici; comandorul Pantazi lovit cu patul puştii în învăl- 
măşală; generalul Vivescu a primit în piept o puternică 
lovitură de baionetă, destinată probabil altuia. Graţie tocului 
de oţel al ochelarilor, generalul a scăpat de moarte, lovitura 
fiind aşa de violentă, încât perforase acest toc de oţel, care 
avea o grosime de un milimetru. 


ÎN DRUM SPRE CRIMEEA 

După ce toţi prizonierii români, împreună cu generosul 
lor apărător, colonelul Boyle, s-au instalat din nou în aceleaşi 
condiţiuni de mai-nainte, pe vaporul Traian , vaporul ridică 
ancora şi ia drumul spre Crimeea. 

E lesne de înţeles că starea noastră de spirit era complet 
deprimată. Plecam răpiţi de bandiţi neomenoşi, brutali şi 
fără nici un scrupul; lăsând în urma noastră, în Odessa, fami- 
liile compuse din femei şi minori, în voia soartei. îngrijorarea 
noastră sporise şi mai mult şi mai cu îndreptăţire, prin răs¬ 
pândirea zvonului, în aparenţă cu probabilităţi de exactitate, 
că flota rusă din portul Odessa va bombarda oraşul înainte 
de a părăsi portul. 

Pericolul bombardării însă ne îngrijora poate mai puţin 
decât teama de banditismele şi jafurile şi toate crimele ce 
de ordinar se comit asupra populaţiei pacinice şi fără apă¬ 
rare, în perioada de tranziţie care leagă părăsirea prin eva¬ 
cuare a unui oraş de reinstalarea unei noi autorităţi, din 
partea noilor ocupanţi. De altfel, nici nu puteam şti ce soartă 
e rezervată familiilor noastre, nici pe timpul ocupaţiunii 
trupelor germane, a căror intrare în Odessa era iminentă. 

Ne gândeam apoi şi la grija penibilă de care era coprins 
sufletul familiilor noastre, în Odessa, nesiguri de soarta noas¬ 
tră, ştiindu-ne în mâna unor bandiţi, în largul mării, fără nici 

o altă indicaţie despre soarta noastră decât versiunile cele 
mai alarmante, răspândite nu se ştie nici cum, nici de cine. 

Timp de 20 ore a durat drumul nostru pe mare cu vaporul 
Traian , care avea totuşi o viteză de 18 mile pe oră. 

Timpul era splendid de frumos şi, cu toată starea noastră 
sufletească deprimată, nu puteam să nu admirăm tabloul 
plin de farmec ce se desfăşura înaintea ochilor noştri pe coas¬ 
tele Crimeii, presărate de vilele potentaţilor ruşi din timpul 
ţarismului. 

Privind admirabila panoramă ce-mi trecea, în mersul va¬ 
porului, ca un film cinematografic pe dinaintea ochilor, înfru¬ 
museţată de lumina atât de mult preţuită a unei zile senine 
dintr-un sfârşit de iarnă; în gândirea mea adânc zguduită 
şi turburată de atâtea năprasnice evenimente, se amesteca 
confuz frumuseţea naturii, bogăţia vilelor, puterea prăbuşită, 
poate pentru totdeauna, a celor ce le-au folosit şi le-au stă¬ 
pânit altădată. Tmi părea că uit propria mea nenorocire, pierd 
noţiunea eului meu, gândindu-mă că acei ce, puşi în ultimul 
timp, stăpânise nu numai vilele şi palatele presărate pe 
Coasta de Azur a Mării Negre, cum numeau ruşii coasta Cri¬ 
meii, dar întregul colos al Imperiului Rusesc, sunt astăzi ca 
şi mine captivi şi nenorociţi, în situaţiuni mai precare chiar 
decât a noastră sau, în cel mai fericit caz pentru ei, pribegi 
prin ţări streine. 

Sub stăpânirea acestor gânduri, nici nu mi-am dat bine 
seama când am trecut toate coastele Crimeii până la locul 
terminus al călătoriei noastre, portul Theodosia. 

La câteva ore după sosirea noastră în Theodosia, soseşte 
în acelaşi port şi vaporul românesc Dacia , căzut, ca şi vapo¬ 
rul Traian , în mâinile bandiţilor lui Racovsky. Au fost aduşi 
cu acest vapor parte din prizonierii cari cercaseră să fugă şi 
caii au fost prinşi. Printre aceştia se găseau d-nii Nistor Cincu 
şi Zamfir Filoti, deputaţi. Am aflat de la dânşii că Ionaş Gră- 

dişteanu, Gigi Petcu, Comşa şi Nae Paul, toţi parlamentari, 
au reuşit să fugă. 

Ni se mai spune că atât Nistor Cincu, cât şi Zamfir Filoti 
au suferit lovituri şi brutalităţi sălbatice de la bestiile cari 
fusese însărcinaţi cu paza lor. 

Sălbăticia brută, inutilă şi nemotivată, a acestor bestii 
a indignat chiar pe unii din mateloţii conducători ai vapo¬ 
rului, ceea ce a silit pe banditul Dicescu să facă ipocrite scuze 
d-lui Nistor Cincu. Ţiu să notez că d -1 Cincu, în tot timpul 
în care a suportat brutalitatea sălbatică a acestor mizerabili 
şi în tot decursul captivităţii sale, a avut o atitudine demnă, 
dârză şi dispreţuitoare faţă de bandiţii revoluţionari români. 

E încă o datorie pentru oricare din prizonierii români 
cari au fost la Theodosia, cu colonelul Boyle, să scoată în 
evidenţă atitudinea şi actele sale, din care se desprinde cea 
mai perfectă şi mai frumoasă personalitate morală, demnă 
să rămână posterităţii ca un exemplar uman rar, de înălţime 
morală, de înţelegere superioară a datoriei morale. 

Nu se pot întâlni, prea des, în viaţă exemplare umane de 
o aşa puritate morală şi energie de voinţă întrunite şi perfect 
armonizate, ca la colonelul Boyle, nici chiar printre cei mai 
buni fii ai unei rase superioare, cum e rasa anglo-saxonă. 


COLONELUL CANADIAN BOYLE 

Solicitat şi de români, şi de ruşi, colonelul canadian Boyle, 
care dusese la bun sfârşit tratativele păcii dintre bolşevici 
şi guvernul român, îşi luase angajamentul să conducă ope¬ 
raţiunile de executare a acestui tratat, prin schimbul pri¬ 
zonierilor, aşa cum am relatat deja. Intervine o lovitură 
banditească, violentă, şi zădărniceşte această executare. Ban¬ 
diţi numeroşi, armaţi, ne răpesc cu violenţă de sub aripa lui 
protectoare. El, singur, nesecondat de nici o putere organizată, 

pus prin urmare în imposibilitate materială vădită d-a li se 
putea împotrivi. Un om cu o concepţie mai comună a datoriei 
şi-ar fi zis: „Am făcut ce am putut; mi-am îndeplinit man¬ 
datul; nu din vina mea, ci printr-un caz de forţă majoră, el 
n-a putut fi în totul executat". Nimeni nu i-ar fi putut pre¬ 
tinde să-[şi] rişte viaţa, cu şanse de reuşită mai puţin decât 
dubioase, să ia calea, extrem de periculoasă, pe care a luat-o, 
cu certitudinea de a suferi cu noi, cu probabilităţi d-a se sa¬ 
crifica împreună cu noi, cu toate riscurile, în fine, şi cu cele 
mai puţine speranţe de scăpare; el totuşi, hotărât fără nici 
o clipă de ezitare, pune toată marea lui energie în serviciul 
salvării noastre; aceasta fiindcă îsi dase cuvântul si voia să 
învedereze, cum a spus-o bandiţilor, că se scoboară dintr-o 
veche familie, a cărei nobleţe stă în aceea că nici un Boyle 
nu şi-a călcat cuvântul dat. 

Când Dicescu şi cu ceilalţi tovarăşi în banditism ai lui 
Racovsky îi spun, înainte ca vaporul să plece spre Sevas- 
topol, că ei răspund de viaţa prizonierilor şi că el, Boyle, 
este liber a părăsi vasul, nefiind prizonier, colonelul, calm, 
şi cu un ton de autoritate dispreţuitoare, le răspunde: „Eu 
am garantat libertatea şi viaţa acestor oameni şi am luat 
angajamentul de a-i duce liberi la Iaşi, şi îi voi duce; sau, în 
orice caz, soarta lor va fi şi soarta mea. Eu răspund în prim 
rând de viaţa lor; voi răspundeţi şi d-a lor, şi d-a mea". 

In urma acestui răspuns, cere bandiţilor cu insistenţă 
energică, care părea că îi transformă în ordin cererea sa, să 
i se pună la dispoziţie telegrafia fără fir a vaporului Traian , 
pentru a se pune în contact cu guvernul britanic. Cererea 
sa este ascultată. 

Bandiţii, în faţa acestei energii şi voinţe care le impunea 
un respect involuntar, nu îndrăzneau să reacţioneze în mod 
brutal şi, căutând a-i capta bunăvoinţa, îi comunică că el, ne¬ 
fiind socotit ca prizonier, i-au rezervat şi o cabină şi o masă 




«T. 




ti»/ 




Joseph (,,Joe“) 
Whiteside „Klondike “ 
Boyle, in uniformă 
de colonel. 


Odessci, îgij. soldat 
rus fotografiind un 
soldat român călare. 









h’ 

Ici 

• * • “ 1 

; r ' I 

&£ ir ii 

■. ’ l A® 


*• ItSSFZ ■$ ■ ' eî • Y&! 

i - # fea 

gf , lg /I 



LUk .<2S33T^M I P% 

'*“*«-1-*' >r- ţ v.'ţvS 



Ostaticii români in închisoarea din Odessa. Fotografie apărută în 

lucrarea lui George Georgescu, Fapte, împrejurări şi amintiri. Cartea 
Românească , Bucureşti, 1933, p. 69. 


Clădirea hotelului Passage din Odessa, pe unde a trecut şi Grigore 

specială, deosebită de mizerabila locuinţă şi hrana servită 
prizonierilor. 

Colonelul refuză cu dispreţ această favoare şi declară că 
preferă adăpostul incomod şi lipsit de curăţenie, masa mize¬ 
rabilă şi insuficientă a prizonierilor. El rămâne în mijlocul 
nostru, dormind pe scândura goală, fără aşternut şi fără înve- 
litoare, deşi într-o vârstă în care asemenea privaţiuni sunt 
greu de suportat; căci, după cum spunea el însuşi, avea 65 
de ani trecuţi 1 . Suporta însă cu mult mai bine ca cei tineri şi 
duritatea scândurii ce-i servea de pat, în care dormea profund, 
şi insuficienţa şi reaua calitate a regimului alimentar. 

Pe lângă constituţia sa fizică robustă, îl ajuta, probabil, 
şi practica sporturilor, atât de răspândită printre conaţio¬ 
nalii săi. 


IN PUŞCĂRIE LA THEODOSIA 

In portul Theodosia, am petrecut prima noapte în aceleaşi 
condiţiuni, pe vaporul Traian. 

A doua zi după sosirea în portul Theodosia, un incident, 
grotesc în aparenţă, dar totuşi grav, a fost prilejul care a de¬ 
terminat strămutarea noastră, de pe vapor, într-o puşcărie 
a portului Theodosia. 

Un matelot rus de pe vas, întorcându-se beat din oraş, face 
un scandal violent, cerând să i se permită intrarea la prizo¬ 
nierii români. In stare de cvasi-inconstientă, beţivul vocifera, 
se lupta cu garda care ne păzea, voind a forţa intrarea la noi, 
în înjurăturile şi ameninţările lui la adresa noastră, reve¬ 
nea, continuu repetând cuvântul „buijui“ (burghezi). Cu greu 
este împiedicat de sentinele, care reuşesc să-l potolească, 
închizându-1 într-o cabină unde, coprins de beţie, adoarme. 
Vreo două ore în urma acestui incident, şeful bandiţilor după 


1 ) Informaţie eronată: Joseph W. Boyle tocmai împlinise 50 de ani. 

vapor, Dicescu, vine la noi şi ne pune în vedere că o mare 
parte din mateloţii ruşi sunt plecaţi în oraş, de unde se vor 

întoarce în aceeaşi stare de beţie ca matelotul de care am 

» > 

vorbit deja. Că, din această pricină, noi, prizonierii români, 
nu mai putem fi in siguranţă pe vapor. Pe aceste conside¬ 
rente, continuă Dicescu, comitetul vaporului Traian a hotă¬ 
rât strămutarea tuturor prizonierilor români de pe vapor, 
într-o închisoare ad-hoc din oraş, improvizată dintr-un local 
destinat altădată ca spital pentru holerieii şi ciumaţii supuşi 
carantinii. Din ceea ce s-a petrecut cu matelotul rus, mai adi¬ 
neaori, adaugă Dicescu, vă puteţi face o idee de ceea ce s-ar 
putea întâmpla dacă cei mai mulţi sau toţi mateloţii ruşi 
se vor întoarce, cum este probabil, în aceeaşi stare de beţie; 
vânzarea băuturilor spirtoase fiind liberă în Theodosia. Pe 
lângă aceasta, adaugă Dicescu, strămutarea este şi din alt 
punct de vedere în folosul prizonierilor, deoarece, pe lângă 
siguranţa vieţii, ameninţată din cauzele sus arătate, prizo¬ 
nierii vor găsi în închisoare un adăpost mai confortabil, având 
în închisoare paturi cu saltele de paie, lingerie şi învelitoare 
cari, oricât ar fi de primitive, tot ar fi mai preferabile decât 
scândura goală de pe vapor. 

Pierdusem atât de mult încrederea în aceşti bandiţi, încât 
ne îndoiam dacă nu cumva incidentul cu matelotul beat n-a 
fost aranjat anume de ei, pentru a ne intimida şi a ne deter¬ 
mina să primim mutarea în oraş. Pe lângă aceasta, hotă¬ 
rârea noastră era ca să ascultăm si să executăm în totul 

* 

hotărârile colonelului Boyle. Răspundem dar lui Dicescu că 
numai Boyle poate hotărî în această privinţă şi că noi ne 
vom supune hotărârilor lui. El replică că comitetul vasului 
a hotărât deja mutarea, independent de răspunsul nostru 
sau de hotărârea lui Boyle. In faţa declaraţiei noastre hotă¬ 
râte că nu vom asculta decât pe Boyle, a declarat că nu se 
opune să-l consultăm, lucrul însă rămâne hotărât pentru co¬ 
mitetul vasului. 

Colonelul Boyle, pus în curent cu spusele lui Dicescu, stă 
un moment pe gânduri, coprins de o vădită îngrijorare. Apoi, 
prin interpret, răspunde: „Chestia fiind foarte gravă, nu-mi 
pot asuma răspunderea să hotărăsc singur. Roagă dar pe 
cei mai bătrâni si cu familii mai numeroase dintre noi să-si 

* y 

dea părerea în această gravă chestiune 4 '. Printre cei dintâi 
întrebaţi, am opinat şi eu, împreună cu alţii, în sensul ur¬ 
mător: din declaraţiile lui Dicescu rezultă că bandiţii sunt 
hotărâţi să ne mute de pe vapor, în orice caz şi oricare ar fi 
hotărârea noastră. Pe de altă parte, se poate ca realmente 
să fim ameninţaţi de pericolul de care pretind că suntem 
ameninţaţi. Oricum ar fi însă realitatea, noi suntem în pute¬ 
rea lor, şi o rezistenţă din parte-ne ar prilejui repetarea sce¬ 
nelor din Odessa, poate şi mai rău pentru noi. 

După cererea colonelului Boyle, a mai fost consultat şi 
Giuşcă, preşedintele comitetului vasului, care, cum am mai 
spus, ne era binevoitor; el ne-a confirmat spusele lui Dicescu, 
sfătuindu-ne să ne supunem, fiind în interesul nostru muta¬ 
rea de pe vas. L-am ascultat şi am hotărât să primim de 
bunăvoie mutarea. 

La 10-11 din noapte, milităreşte, în coloană pe patru rân¬ 
duri, purtând fiecare bagajul său sumar, ne îndreptam sub 
paza sentinelelor, având în frunte pe colonelul Boyle, pe 
stradele vechiului port întemeiat de bizantini pe ţărmurile 
Crimeii, către spitalul-carantină, transformat în închisoare, 
pentru nenorociţii prizonieri ai bandiţilor bolşevici români. 

Pe când străbăteam d-a lungul stradele oraşului, lupta 
civilă între diferitele categorii de revoluţionari din oraş era 
în plinul ei, cu toată ora înaintată din noapte. Orbeşte, pe 
semiîntunericul lămpilor electrice de pe stradă, se schimbau 
focurile de puşcă şi de mitralieră, care puteau lovi, la întâm¬ 
plare, nu numai pe luptători, dar şi pe pacinicii trecători 
întârziaţi, aşa cum erau bieţii prizonieri şi chiar sentinelele 
cari-i însoţeau. Era parcă în această încăierare oarbă un 
simbol al stării de incoherenţă care pusese stăpânire pe 

mintea revoluţionarilor ruşi, cari nu mai ştiau nici ce vor, 
nici ce fac. 

In ce ne priveşte pe noi, prizonierii, ne găseam într-o 
stare sufletească care ne făcea să nu ne mai emoţionăm în 
faţa pericolului eventual al unui glonte rătăcit; nu era aceas¬ 
tă eventualitate cea mai rea la care ne puteam aştepta ca 
sfârşit pentru trista noastră captivitate, cu tot devotamentul 
şi energia colonelului Boyle. Căci, ne întrebam uneori, ce 
va putea el face singur în contra unor bandiţi sălbatici sau 
inconştienţi, târâţi în vârtejul celei mai haotice anarchii? 
Erau chiar unii dintre noi cari mai găseau încă rezerve de 
puteri de rezistenţă sufletească, ca să şi mai glumească asupra 
unei asemenea eventuale posibilităţi, de a fi loviţi de gloanţele 
rătăcite ale revoluţionarilor cari se luptau între ei. 

Această tocire a senzibilităţii era comună tuturor prizo¬ 
nierilor, ca şi sentinelelor, într-atât obicinuinţa nimicise 
puterea de reacţiune emotivă a organismului, în faţa unor 
asemenea pericole. 

După aproape două ore de drum, sosim în fine la fosta 
carantină de holeriti si ciumaţi, transformată în închisoare 
pentru noi, pe cari bestia bolşevică bulgaro-evreo-română 
ne considera ca ciumaţi şi holerici politici. 

Din punctul de vedere al unui confort relativ, eram în 
această închisoare în mai bune condiţiuni ca pe vapor şi 
Dicescu avusese dreptate. Aveam cel puţin un pat, de lemn, 
e drept, dar un pat; drept saltele şi perini, saci umpluţi cu 
paie, dar preferabili scândurii goale de pe vapor; un aşternut 
de pânză grosieră, dar curat; o pătură ordinară drept înve- 
litoare, preferabilă, de asemenea, lipsei complete de aşternut 
si învelitoare. Aveam chiar instalaţie de baie, closet si lu- 
mină electrică; era aproape un lux, în comparaţie cu regimul 
de pe vapor. Chiar hrana, la început identică cu cea după 
vapor, s-a îmbunătăţit în oarecare măsură. Ni s-a permis 
să ni se aducă mâncăruri calde din oraş. Erau proaste, dar 

totuşi era o îmbunătăţire relativă; mai eu seamă că ne-am 
putut procura o pâine mai bună şi uneori chiar lapte. Câte¬ 
odată ni s-a procurat şi peşte proaspăt. Ca serviciu de masă, 
ni s-au dat numai linguri de lemn; din oraş ne-am completat 
tacâmurile, cumpărând cuţite şi furculiţe mai ordinare ca 
cele de la cârciumile cele mai ordinare, dar mai scumpe 
decât cele mai fine tacâmuri. 

Deşi lipsiţi de libertate şi stăpâniţi de aceeaşi îngrijorare, 
eram însă mai liniştiţi în această puşcărie aşezată pe malul 
Mării Negre, în vechiul port întemeiat de greco-bizantinii 
întreprinzători din vechime. 

Cu toate că sovietul rus din Theodosia şi chiar bolşevicii 
români ne spusese că noi nu suntem consideraţi ca prizo¬ 
nieri şi că avem dreptul d-a ieşi în oraş; cu toate că timpul 
era frumos, totuşi nu am putut profita nici de această liber¬ 
tate relativă, din cauza anarchiei ce domnea în oraş, care 
ne-ar fi expus la serioase pericole; de aceea am şi fost sfătuiţi 
să ne abţinem de a ieşi în oraş. 

9 y 9 

Singur colonelul Boyle ieşea în oraş, pentru a se pune în 
contact cu autoritatea revoluţionară rusă din port şi cu 
consulul englez din portul Theodosia; căci Anglia avea în 
orice port mai însemnat din Marea Neagră o reprezentanţă 
consulară. 

Prezenţa, din când în când, a consulului englez în închi¬ 
soarea noastră ne ridica moralul, facându-ne să mai între¬ 
zărim oarecari şanse de scăpare. 

Inactivitatea corporală, ca şi intelectuală, era o sarcină 
greu de suportat. Erau foarte puţini posesori fericiţi ai căr¬ 
ţilor de citit. Generalul Vivescu lua de la un camarad arde- 
lean, Gribovsky, lecţii de limba rusă; restul jucau, pentru a 
omorî timpul, pichet, preferanţă, poker sau bridge, se juca 
chiar şah. 

Zilele se succedau monotone şi identice; Boyle continuând 
acţiunea sa pe lângă sovietul rus, cu ajutorul consulului 

englez, şi parlamentând, din când în când, cu Dicescu şi Bra- 
şoveanu şi alţi membri ai aşa-zisului mare colegiu ruso-român 

din Odessa, cari veneau să-l viziteze în închisoarea noastră. 

• 

Intr-una din aceste vizite, aceşti membri ai marelui colegiu 
din Odessa comunică colonelului Boyle că prin aparatul tele¬ 
grafic fără fir, de pe vaporul Traian , au interceptat o radio¬ 
gramă, prin care se spunea că România a încheiat pace cu 
nemţii, ba chiar că ar fi făcut alianţă cu nemţii contra ruşilor 
şi contra aliaţilor şi că guvernul român ar fi permis trecerea 
nemţilor prin România spre Odessa. 

Ne-am dat imediat seama de scopul acestor comunicări, 
pe care noi le credeam falşe. Era tendinţa de a dezinteresa 
pe colonelul Boyle de soarta noastră, de a -1 face să nu se mai 
ocupe de noi. 

In faţa protestărilor şi dezminţirilor noastre vehemente, 
colonelul Boyle ne face semn să ne calmăm şi, prin interpret, 
liniştit şi sever, da bandiţilor răspunsul pe care-1 transcriu 
aproape textual, căci în el se oglindeşte, în toată puritatea 
ei, admirabila personalitate morală a energicului şi gene¬ 
rosului nostru salvator: „Dv. aţi pierdut dreptul, zice colo¬ 
nelul bandiţilor, ca cineva să mai dea crezământ la ceea ce 
spuneţi. Nu pot, prin urmare, da crezământ afirmaţiunilor 
de pace separată a României, când ele vin dintr-o sursă aşa 
de îndoielnică. Dar, adaugă colonelul, măsurându-i cu o pri¬ 
vire dispreţuitoare, chiar dacă spusele dv. ar fi adevărate, 
chiar dacă aş fi convins că România a intrat în război contra 
propriei mele ţări, totuşi, în ce priveşte îndeplinirea unei da¬ 
torii morale, există între concepţia mea şi a dv. o adevărată 
prăpastie. Când mi-am dat cuvântul să salvez pe aceşti 
oameni şi să-i duc în ţara lor, îi voi salva şi-i voi duce, sau 
voi împărtăşi soarta lor. Sunt dintr-un neam tot aşa de vechi 
ca acela al regelui Angliei; care n-are însă alt titlu de nobleţe, 
decât acela că nici un Boyle nu şi-a călcat cuvântul dat şi 
nu eu voi fi cel dintâi care să calc pe al meu. Ii voi duce la 

Iaşi sau voi pieri cu ei. Lăsându-i în ţara lor, mă voi întoarce 
în rândurile luptătorilor ţării mele, contra ţării lor dacă, cu 
adevărat, ea s-ar găsi în război cu Anglia. 

Sper că această categorică declaraţie din parte-mi va îm¬ 
piedica repetarea unor zadarnice încercări de a mă întoarce 
din hotărârea mea“. 

Acest admirabil răspuns, dat în auzul şi în faţa noastră, 
prin interpret, a fost ca un cordial întăritor pentru nervii 
noştri slăbiţi de atâtea emoţionante evenimente, care ne 

y 7 * 

ţinuseră într-o continuă încordare. 

> 

între timp, anarchia, luptele civile continuau furioase, în 
vechiul port al Mării Negre, pe care nici nu l-am putut cu¬ 
noaşte si vedea decât din curtea închisoarei noastre, aşezată 
pe marginea mării. Bande de terorişti, în luptă cu sovietul, 
cutreierau oraşul, constituind o permanentă ameninţare 
pentru paşnicii locuitori cari se hazardau să iasă pe strade. 
Bandiţii români cari ne păzeau în închisoare începuseră a se 
pune în relaţiuni suspecte cu elementele periculoase ale anar- 
chiei teroriste din Theodosia, aşa că nu mai puteau inspira 
nici o încredere. Colonelul Boyle cere atunci şi obţine să i se 
dea şi o gardă rusă, pe lângă aceea a bolşevicilor români. 

Abia instalată noua gardă rusă, şi unul din soldaţii cari 
o compunea descarcă, chiar în camera noastră, un foc de ca¬ 
rabină. Emotivitatea scăzută de care am mai vorbit, fruct 
al obicinuinţei, a făcut ca, la zgomotul armei descărcate, nici 
unul din prizonieri să nu manifeste nici un fel de emoţie, con¬ 
tinuând fiecare fie jocul de şah, fie pichetul sau bridjul pe 
care -1 juca. Singur Boyle, calm ca totdeauna, cere sever expli¬ 
caţia acestei întâmplări. I se răspunde că soldatul din gardă 
s-a amuzat, trăgând cu arma un foc în sus. 

Acest mod d-a se amuza a apărut colonelului suspect şi, în 
tot cazul, nepermis; el cere înlocuirea şi acestei garde ruse sus¬ 
pecte. Ea este imediat înlocuită cu o gardă compusă din sol¬ 
daţi voluntari chineji, foarte disciplinaţi şi foarte credincioşi. 

PLECAREA DIN THEODOSIA LA SEVASTOPOL 

După trei zile, în urma acestei ultime schimbări de gardă, 
colonelul Boyle primeşte vizita consulului englez din Theo- 
dosia, însoţit de autoritatea sovietică rusă a oraşului. După 
mima gravă a colonelului şi a interlocutorilor săi, se putea 
vedea că discuţia dintre dânşii este foarte importantă şi că 
evenimentele se desfăşoară în chip îngrijitor pentru noi. Nu 
numai pe faţa colonelului şi a celorlalţi se citea îngrijorarea, 
dar şi pe aceea a comandantului Pantazi, care, ştiind engle¬ 
zeşte, înţelesese din convorbirile urmate ce anume pricină 
şi preocupări posomorâse frunţile colonelului şi a interlo¬ 
cutorilor lui. 

Chiar eu-mi bănuiam cauzele acestei îngrijorări. O întâm¬ 
plare mă făcuse să aflu unele ştiri îngrijitoare, despre care 
probabil se întreţinea în acel moment colonelul şi ceilalţi 
vizitatori ai săi. Unul din colegii noştri parlamentari, sena¬ 
torul Boceanu de la Mehedinţi, care studiase medicina pe 
vremuri şi care, din lipsă de medic, făcea pe medicul închi- 
soarei noastre pentru prizonierii bolnavi, îmi spune că medi¬ 
cul carantinei crezându-1 confrate, i-a comunicat, confidenţial, 
că anarchiştii din oraş proiectau un atac contra prizonierilor 
români în închisoare. Continuând, spune d -1 Boceanu, me¬ 
dicul carantinei îmi propune, ca confrate, să trec la dânsul 
acasă, căci cei mai sălbatici anarchişti şi tot cruţă pe medici. 
Or, stând între prizonieri, îmi spunea medicul carantinei, 
ai putea fi confundat cu ceilalţi prizonieri, neştiindu-se că 
eşti medic. Am refuzat, spune senatorul Boceanu, ospitali¬ 
tatea oferită, spunând generosului meu coleg că mă cred 
dator să împărtăşesc aceeaşi soartă cu ceilalţi tovarăşi ai 
mei de suferinţă. Boceanu-mi cere sfatul dacă trebuie să 
aducă aceasta la cunoştinţa prizonierilor, sau numai lui 
Boyle, prin comandantul Pantazi. Am opinat pentru această 
din urmă soluţie, deoarece comunicarea făcută la toţi ar fi 

putut provoca o stare de panică printre cei mai nervoşi dintre 
prizonieri. Am comunicat lucrul prin Pantazi lui Boyle şi el 
ne-a răspuns că are cunoştinţă de aceste zvonuri şi că a luat 
măsuri pentru a preveni o eventuală surpriză. 

Lămuresc pe cititori că lupta civilă ce se dădea în Theo- 
dosia se desfăşura între bolşevici şi o categorie de revoluţio¬ 
nari anarchişti cari pretindeau să se ia măsuri mai sălbatice 
contra acelora pe cari-i numeau burjui , cerând chiar şi exe¬ 
cutările în masă. 

Aceşti adversari ai bolşevicilor din sovietul Theodosiei 

> > 

făceau, atacându-ne pe noi, o dublă lovitură: pe de o parte, 
ne loveau ca burjui, iar pe de alta, lovindu-ne pe noi, loveau 
în ostatecii bolşevici din Iaşi, cari garantau cu viaţa lor viaţa 
noastră. La rândul lor, bolşevicii sovietului din Theodosia 
aveau tot interesul să ne apere, pentru a salva pe tovarăşii 
lor din Iaşi, cari urmau să fie schimbaţi cu noi. De aceea se 
sileau să lucreze, prin toate mijloacele, pentru salvarea noas¬ 
tră, cu concursul lui Boyle şi a consulului englez. Nu mai 
încăpea nici o îndoială pentru mine că ultima convorbire de 
care am vorbit mai sus era în legătură cu zvonurile de atac 
plănuite contră-ne, despre care-mi vorbise colegul meu de 
senat, Boceanu. 

N-am fost înşelat în aceste presupuneri. Imediat după 
plecarea consulului şi a membrilor sovietului, comando¬ 
rul Pantazi, în numele colonelului Boyle, ne spune, în limba 
franceză, pentru a nu fi înţeles de garda bolşevică română: 
Que tout le monde se prepare pour le depart, sans qu’on s’en 
aper^oive. Ce soir, ă huit heures , on doit quitter la viile ă tout 
prix. îl y adu danger ă retarder Ceux qui ne seront pas prets 
seront abandonnes . 1 


D „Toată lumea să se pregătească de plecare în mare taină. Disea- 
ră, la ora opt, trebuie să părăsim oraşul cu orice risc. Dacă mai în¬ 
târziem, ne paşte primejdia. Cei care nu vor fi gata rămân aici“ (în 
limba franceză). 

Prizonierii, dându-şi seama de gravitatea situaţiei, au şi 
început preparativele de plecare, căutând, în limitele posibi¬ 
lităţii, să mascheze aceste pregătiri, ceea ce însă n-au reuşit; 
căci sentinelele bolşevice române au înţeles că s-a hotărât 
plecarea noastră. 

Şeful de post al acestor sentinele, adresându-se către unii 
din prizonieri, le spune că ei nu le vor putea permite plecarea 
ce vede că se pregăteşte, mai înainte d-a avertiza comitetul 
lor şi d-a primi instrucţiuni în această privinţă. Se comunică 
colonelului Boyle obiecţiunile şefului de post al santinelelor 
româneşti. El răspunde bandiţilor astfel: „Am regulat cu 
sovietul rus local, singur în drept să decidă despre prizonierii 
aflaţi pe teritoriul oraşului Theodosia, chestiunea plecării 
prizonierilor români. Cu dv. n-am nimic de regulat în această 
privinţă, şi-mi este perfect egal dacă aveţi sau nu instrucţi¬ 
uni de la comitetul dv., si dacă le veţi cere sau nu“. Şeful de 
post cere colonelului învoirea să trimită doi oameni din 
gardă la comitetul vasului, să ceară instrucţiuni. Colonelul 
răspunde că nu permite trimiterea decât a unui singur om 
din gardă. El se temea ca nu cumva, permiţând să ai doi oa¬ 
meni din gardă, bandiţii să trimită unul la comitetul vasului 
şi unul în oraş, pentru a aţâţa pe anarchiştii şi bandiţii din 
oraş contra noastră. 

Şi de astă dată, ascendentul colonelului asupra bandiţilor 
şi-a produs efectul: ei au trimis un singur om să anunţe mem¬ 
brii din comitetul vaporului Traian, de care, cum am spus 
deja, ne despărţea o distanţă de doi, trei kilometri. 

Pentru plecarea prizonierilor români, comitetul rus local 
destinase vaporul de pasageri numit Cernoie More (Marea 
Neagră). Acest vapor era ancorat în port, la o distanţă de vreo 
sută sau două de metri de la închisoarea noastră. Puteam, 
prin urmare, să fim deja îmbarcaţi, împreună cu Braşoveanu 
şi alţi membri ai comitetului rus din Odessa, mai-nainte ca 
trimisul gardei bolşevice române, a închisoarei noastre, să 

ajungă până la vaporul Traian şi să dea de veste comitetului 
acestui vas. 

Aşa cum venisem, patru câte patru, în cap cu colonelul 
Boyle, pornim din închisoarea noastră, înconjuraţi de senti¬ 
nelele chineze, însărcinate nu să ne păzească ca prizonieri, 

A 

ci să ne apere. In câteva minute, suntem în faţa vaporului 
Cernoie More , care ne aştepta deja în presiune şi gata să ridice 
ancora de plecare. Suntem imediat îmbarcaţi. Ni se pune în 
vedere că e mai prudent să intrăm imediat în cabine şi să 
nu ieşim pe bord decât când vasul va fi în larg. Cum am spus, 
vaporul pus la dispoziţia noastră era un vapor de pasageri, 
puţin mai mic ca vaporul Traian şi model ceva mai vechi. 

El era înarmat cu două tunuri. Puţin după îmbarcarea 
noastră, soseşte şi căpetenia bolşevicilor români, Dicescu, 
care solicită îmbarcarea sa pe vapor cu noi, ceea ce i se admite. 

Probabil că el a trebuit să inventeze cine ştie ce pretexte 
pentru a explica bandiţilor de sub comanda lui plecarea sa 
împreună cu noi. Poate chiar că le-o fi spus că vine în port 
să împiedice această plecare. Ceea ce este însă real e că el, 
aşa cum a făcut şi şeful său Racovsky, căuta acum să scape 
de mizerabilii nenorociţi pe cari îi antrenase pe panta crimei 
şi a anarchiei şi pe cari acum îi abandona pe ţărmurile depăr¬ 
tate ale Crimeii, într-un oraş în plină anarchie, fără bani şi 
fără căpătâi. întemeiez aceste presupuneri, pentru că de 
mai înainte auzisem, chiar în închisoarea noastră, murmure 
de nemulţumiri şi ameninţări la adresa lui Racovsky şi a 
căpeteniilor bolşevice române, din partea aşa-zişilor membri 
ai batalionului revoluţionar român. Ei se plângeau că au 
fost înşelaţi, că li s-a promis la licenţiere leafa pe trei luni, 
a câte 300 ruble pe lună; că au fost licenţiaţi şi nu li s-a dat 
decât leafa pe 15 zile. Nu cred că i-ar fi mers bine banditului 
Racovsky dacă s-ar fi găsit în ultimul timp, în Theodosia, în 
mijlocul fostului său batalion revoluţionar, ai cărui membri 
îl acuzau că şi-a însuşit, în paguba lor, singur, banii furaţi 
de la românii din Odessa şi din celelalte părţi ale Rusiei şi 

din tezaurul statului român. Desigur, această stare îngri¬ 
jitoare a spiritelor celor abandonaţi a trebuit să fie deter¬ 
minantă, în hotărârea lui Dicescu, d-a pleca împreună cu 
noi, pentru a evita ca nu cumva furia acumulată, dar nepu¬ 
tincioasă, contra lui Racovsky să se întoarcă contra sa, ca 
principal colaborator al lui Racovsky. 

In fine, vaporul Cernoie More ridică ancora şi porneşte în 
largul mării, luând odată cu prizonierii şi pe căpetenia ban¬ 
diţilor români, Dicescu, care de astă dată avea o atitudine 
plină de prefăcută simpatie faţă de prizonierii români. 

Eram acum la adăpost de orice pericol, fie din partea anar- 
chiştilor ruşi, fie din partea bandiţilor din batalionul bol¬ 
şevicilor români, căci agresorii ar fi riscat şi bombardamentul 
tunurilor vasului, şi împuşcăturile sentinelelor de pe vas, 
cari erau adăpostite. In mai puţin de o oră de la îmbarcare, 
vaporul îşi ia drumul liniştit spre Sevastopol. Instalarea 
prizonierilor pe vapor nu mai este, de astă dată, în condiţiu- 
nile mizerabile ale aceleia de pe vaporul Traian. Ei sunt 
aşezaţi în cabine de clasa I-a şi cei ce n-au putut avea cabine 
au fost instalaţi în sala de mâncare de cl. I, care avea cana¬ 
pele îmbrăcate în pluş, cari constituiau paturi relativ mai 
confortabile. Masa ce ni se servea pe vapor, cu un preţ de 
io ruble de masă pentru o persoană, fără a fi faimoasă, era 
servită în comun cu căpeteniile bolşevice şi cu personalul 
superior al comandamentului vasului. 


LA SEVASTOPOL 

După câteva ore de drum, ajungem în fine în faţa portului 
istoric, obiectiv al operaţiunilor aliaţilor Turciei în războiul 
Crimeii, din timpul lui Nicolae I. Acest port, în timpul marii 
catastrofe revoluţionare care prăbuşise tronul lui Nicolae 
al II-lea, îşi căpătase o nouă şi sinistră faimă de sălbăticie 




In primăvara 1918, la puţin timp după plecarea parlamentarilor români 
din Odessa, oraşul a fost cucerit de trupele austro-ungare. Intervenţia 
trupelor germane şi austro-ungare a fost cerută de guvernul naţionalist 
de la Kiev, sub presiunea ameninţării bolşevice. Austro-ungarii şi 
germanii îşi vor împărţi administrarea provinciilor din sudul Ucrainei 
până la sfârşitul Primului Război Mondial, când locul lor va fi luat 

A 

de trupele franceze. In imagini: un ofiţer austro-ungar întâmpină un 
submarin german în portul Odessa (sus); soldaţi austro-ungari lângă 
monumentul dedicat Războiului Crimeii, în primăvara 1918 (jos). 









Sediul Comisiei Europene a Dunării din Galaţi, în timpul bombardamen¬ 
telor. In ian. 1918, Galaţiul devenise un adevărat câmp de luptă: românii 
menţineau linia frontului cu Puterile Centrale, dar se confruntau şi cu 
valurile de soldaţi ruşi bolşevizaţi. Aici au avut loc cele mai intense 
ciocniri între trupele româneşti şi cele ruseşti în retragere. Tot personalul 
Comisiei se refugiase la Odessa la sfârşitul anului igi6. 

Strada „Colonelul Boyle“ din Galaţi, denumită astfel imediat după 
război în onoarea celui care a adus numeroase servicii României. Odată 
cu venirea comuniştilor, în ig48, strada şi-a schimbat denumirea. în 
prezent se fac demersuri oficiale pentru revenirea la numele dinainte. 

anarchică, nu numai prin luptele civile de stradă, dar prin 
jafurile şi execuţiunile în masă, exercitate asupra nenoro¬ 
ciţilor burjui, aşa cum numeau bolşevicii ruşi pe pacinicii 

cetăţeni nebolsevizati. Câţiva români internaţi în închisorile 

♦ * > * ’ 

din Sevastopol, îmbarcaţi de la Sevastopol pentru a reintra 
cu noi în tară, istoriseau sinistrele scene de masacru si cru- 
zimi săvârşite de urgia anarchiei ce se dezlănţuise în Se¬ 
vastopol, cu mai multă furie decât la Odessa, Theodosia sau 
Herson. Spuneau aceşti martori oculari cum, într-o singură 
noapte, s-au ucis mii de burjui (burghezi). Sălbăticia sânge¬ 
roasă a bestiei umane, stăpânită de o furie cu atât mai mare 
cu cât era mai oarbă şi mai inconştientă, n-a fost mai prejos 
aci de sălbăticia fanaticilor catolici din Paris, autorii măce¬ 
lurilor din noaptea lui St. Bartolelemy, din epoca lui Carol 
al IX-lea; din contra, a întrecut-o. S-au ucis, în această noapte 
de orgie sanguinară a canaliei inconştiente şi anarchice 
până şi femei şi copii mici. 

Un biet ofiţer de marină român, îmbarcat cu noi pe vapor, 
scos din închisoarea din Sevastopol, fiind martor ocular la 
scenele sanguinare din închisoarea sa, a înnebunit de groază 
şi, în această stare de mărturie vie, de victimă a terorismu¬ 
lui sălbatic si inconştient al maselor abrutizate, a fost adus 
pe vapor. 

Cu câteva zile înainte de sosirea noastră în Sevastopol, 
starea grozavă de anarchie descrisă mai sus luase sfârşit 
şi, când am sosit în port, o ordine relativă şi liniştea se re¬ 
stabilise în oraş. 

* 

Ca autoritate supremă, corespunzătoare sovietului din 
Odessa sau Theodosia, se instituise comitetul central al mari¬ 
narilor flotei ruse de război din Sevastopol, care purta numele 
de Centro-flota 1 . Acest comitet revoluţionar deţinea întreaga 


h Centroflot (acronimul rusesc pentru Comitetul Central Executiv 
al Flotei Militare), organism creat în timpul guvernului provizoriu rus. 
A fost desfiinţat imediat după venirea bolşevicilor la putere. 

putere politică şi administrativă a Sevastopolului şi a întregii 
provincii, pe care o desemnau cu denumirea de Republica 
Tauridei. Şi această republică era complet autonomă de restul 
diferitelor republici ruse. Drept consecinţă, cazul nostru 
trebuia examinat din nou de autorităţile revoluţionare de 

* 5 

Centro-flota, care trebuia să se pronunţe din nou asupra lui. 

Nu ni s-a permis debarcarea şi vizitarea oraşului; aşa că 
n-am putut avea altă cunoştinţă despre oraş decât aceea ce 
mi-a dat-o vederea lui, de pe puntea vaporului. 

Văzut astfel, portul şi oraşul prezintă o frumoasă şi pito¬ 
rească panoramă, pe care o facea şi mai interesantă numeroa¬ 
sele vapoare de război, cari îi împodobeau portul, constituind 
parcă o prelungire a oraşului în mijlocul apelor mării. Erau 
acolo cuirasate mari, puternice şi unele foarte moderne, admi¬ 
rate de marinari specialişti, precum comandorii Pantazi şi 
Mihăilescu. Aceşti specialişti în ale marinei nu puteau să-şi 
explice cum acele unităţi moderne, puternice şi mari, ale 
marinei ruse n-au fost utilizate contra vaselor Breslau si 
Goeben 1 , cărora le erau, din toate punctele de vedere, superi¬ 
oare şi asupra cărora ar fi putut triumfa. Ei nu găseau altă 
explicaţie decât sau în trădarea plănuită de ţarişti faţă de 
aliaţi, sau în ticăloşia birocratică care domnea în comanda¬ 
mentul marinei, ca şi în toate părţile, în Rusia ţaristă. 

Ajuns la Sevastopol, colonelul Boyle caută să se pună în 
legătură cu Centro-flota, care, cum am spus, pe principiul 
de autonomie nu se considera legată nici de tratatul de la 
Odessa, nici de hotărârea sovietului din Theodosia. După o 
prealabilă examinare a chestiunii, îşi rezerva dreptul de a 
da ea soluţia şi de a hotărî din nou de soarta noastră. 

Iată cum ne istorisea comandorul Pantazi, care a însotit 
pe colonelul Boyle, această întrevedere cu membrii temutu¬ 
lui comitet al marinarilor din Sevastopol: 


l ) Crucişătoarele germane Breslau şi Goeben au bombardat în 
toamna anului 1914 mai multe porturi ruseşti de la Marea Neagră. 

„Când Boyle, cu ţinuta lui marţială, cu înfăţişarea lui 
energică şi hotărâtă, apăru în faţa comitetului marinarilor, 
în sclipitoarea lui uniformă de colonel englez, purtând în¬ 
semnele gradului şi toate decoraţiile, toţi aceşti revoluţionari, 
duşmani ai disciplinei şi ai salutului militar, aceşti prigo¬ 
nitori ai epoletelor şi ai însemnelor cari amintesc distincţiu- 
nile ierarchiei, în interesul disciplinei, s-au sculat totuşi în 
picioare, salutându-1 cu toată manifestaţia militărească a 
respectului datorit. Era o nouă dovadă de ascendentul său 
asupra acestor revoluţionari ruşi, atât de puţin pregătiţi 
pentru o revoluţiune socială rodnică. 

Odată cu colonelul, vine la Centro-flotă şi tovarăşul bol¬ 
şevic român Dicescu. întrebat de membrii comitetului despre 
obiectul vizitei sale, colonelul le răspunde că aştepta mai 
întâi să termine cu acel individ, arătând spre Dicescu, şi în 
urmă va expune obiectul vizitei sale. Dicescu răspunde că 
este venit pentru aceeaşi chestiune ca şi colonelul Boyle. 

Boyle îi replică: «Eu pe d-ta te ignorez şi nu discut chestia 
prizonierilor români decât cu membrii Centro-flotei». Aceştia 
din urmă admit modul d-a vedea al colonelului si tovarăşul 
Dicescu este silit, înghiţându-şi necazul, să se retragă. 

Chestiunea asupra căreia urma să se pronunţe Cen- 
tro-flota era: 

1) Să declare dacă recunoaşte ca executoriu tratatul în- 

i 

cheiat între guvernul român şi Racovsky, în ce priveşte libe¬ 
rarea noastră şi schimbul cu prizonierii din Moldova. 

2) Să indice ei mijloacele de transport pentru repatrierea 
noastră şi modalitatea executării schimbului de prizonieri 
prevăzut în tratat. 

3) Dobândirea unui sauf-conduit pentru trecerea noastră 
cu vaporul pe la Odessa şi asigurarea reîntoarcerii libere 
cu echipagiul şi prizonierii ruşi, schimbaţi cu noi. 

Toate aceste chestiuni au fost rezolvate în sens favorabil. 

Transportul nostru trebuia să se facă tot cu vaporul Cernoie 
More , până la Sulina. Aci trebuia să se facă schimbul prizo¬ 
nierilor cu bolşevicii, cari urmau să fie aduşi pe un vas româ¬ 
nesc. De la Sulina, noi trebuia să ne îmbarcăm pe vasul 
românesc care va aduce pe bolşevici, iar aceştia, pe vasul 
Cernoie More. 


NOUL GUVERN ROMAN 

Trebuia prin urmare să aşteptăm până ce guvernul 
român va obţine de la Makenzen 1 , comandantul trupelor de 
ocupaţie din România, sauf-conduit -ul de care am vorbit. 
Cu această ocazie, aflăm că nuvela dată de bolşevici despre 
pacea noastră cu nemţii era în mare parte adevărată. Acum 
aflam pentru prima oară că d -1 Marghiloman, agreatul 
germanilor, era prim-ministru şi că prin intervenţia lui s-a 
cerut de la Makenzen sauf-conduit pentru vaporul rus şi 
pentru personalul rusesc după el. 

Această schimbare a situaţiunii politice a ţării, care în¬ 
dreptăţea presupunerea că pacea încheiată trebuia să fie 
dureroasă şi umilitoare, a produs asupra prizonierilor o im¬ 
presie aşa de penibilă, încât a lăsat pe al doilea plan ches¬ 
tiunea liberării noastre. Ea distruge bucuria ce ar fi trebuit 
să resimţim la gândul că ne apropiem, în fine, de un bun sfâr¬ 
şit al tristei şi dureroasei noastre captivităţi. 

Toţi se întrebau care să fie semnificarea acestei radicale 
schimbări a situaţiuni politice interne, prin venirea unui 
guvern germanofil, cu dl. Marghiloman în frunte? E pace sau 
capitulare? Pentru pace, era necesară ratificarea parlamen¬ 
tului. Care va fi parlamentul ce va trebui să ratifice această 

1 ) August von Mackensen (1849-1945), feldmareşal german, co¬ 
mandant al trupelor Puterilor Centrale în campania din România 
(1916-1918). 

pace ? 1 Toţi îşi puneau aceste întrebări, la care fiecare caută 
să răspundă după temperamentul său, cu mai multă subiec¬ 
tivitate sau obiectivitate. 

Părerea tuturor era că o pace fără asentimentul aliaţilor 
nu poate fi admisibilă şi că nu se poate găsi nici un guvern, 
dar mai cu seamă nici un parlament român care să admită 
o asemenea pace; cel mult, se poate admite o capitulare din 
cauza imposibilităţii de a mai continua lupta. 

Erau însă unii mai intransigenţi, cum de exemplu Nistor 
Cincu, deputat de Tecuci, cari susţineau că nici chiar dacă 
pacea se va face cu învoirea aliaţilor, ea nu trebuie votată de 
parlamentul actual, care a ratificat declararea războiului. 

Părerea dominantă însă era că, dacă este exclusă ca im¬ 
posibilă ideea unei păci fără consimţământul aliaţilor, care 
ar fi o trădare; în cazul când acest consimţământ există, nu 
se poate afirma anticipat că parlamentul actual n-ar putea-o 
ratifica, ci trebuiesc examinate toate împrejurările de fapt 
si, dacă interesul tării ar cere o soluţie sau alta, numai aces- 
tei cerinţe superioare trebuie să i se supună parlamentul; 
chestiunea fiind mai presus decât simplele consideraţii de 
partid şi de tactică parlamentară faţă de un guvern strein 
de parlament. 

Doi dintre prizonierii români, Râul Crăciun, ziaristul de 
la Epoca , şi amicul său Cazimir declară că, în faţa nouei situ¬ 
aţii politice din ţară, ei preferă să rămână în Rusia, de unde 
au intenţia să treacă în Franţa cu ajutorul autorităţilor ru¬ 
seşti. în acest sens au formulat o cerere scrisă către colonelul 

y 

Boyle şi către Centro-flota, cerere care le-a fost admisă. 

Situaţia cea mai critică însă era aceea a românilor arde- 
leni, foşti ofiţeri austro-ungari, consideraţi în Austro-Ungaria 

b Imediat după semnarea Păcii de la Bucureşti (24 aprilie 1918) 
vor fi organizate alegeri parlamentare, boicotate de liberali şi conser¬ 
vatori-democraţi, pentru desemnarea unui nou legislativ In luna iunie, 
noul Parlament va vota, în unanimitate, pentru ratificarea acestei păci. 

ca dezertori la inamic, în timp de război 1 . Ei sunt foarte îngri- 
jaţi de această situaţie ce li se crease prin pacea română cu 
Puterile Centrale. 

Colonelul Boyle, dându-şi seama de seriozitatea acestei 
chestiuni, comunică, prin comandorul Pantazi, următoarele: 
„Dacă printre dv., prizonieri români de pe vapor, sunt vreunii 
cari faţă cu noua stare de lucruri se socotesc indezirabili acolo, 
pot, dacă vor, să rămână în Rusia. Pot de asemenea, fără 
teamă, să meargă până la Sulina, căci el îşi ia angajamen¬ 
tul că, dacă acolo ar afla că intrarea lor în ţară ar constitui 
un pericol pentru siguranţa lor personală, îi va reîntoarce 
în Rusia“. 

Toţi ardelenii, plini de încredere în cuvântul colonelului, 
se hotăresc să continue drumul cu noi până la Sulina. Sin¬ 
guri, Râul Crăciun şi Cazimir rămân, cum am spus deja, în 
Rusia. Crăciun înmânează colonelului un memoriu scris, pe 
care ni l-a citit şi nouă. Memoriul era redactat în forma arti¬ 
colelor de polemică violentă, având ca obiect al acestor ata¬ 
curi pe noul prim-ministru Marghiloman. 

A trebuit să stăm la Sevastopol aproape 15 zile, în aştep¬ 
tarea sosirii sauf-conduit -ului cerut de guvernul român de 
la mareşalul Makensen. 

y 


ÎN DRUM SPRE SULINA 

In fine, suntem încunoştinţaţi că mult aşteptatul sauf-con¬ 
duit , prin care mareşalul Makensen acorda liberă trecere 
vaporului Cernoic More , cu noi, până la Sulina, şi reîntoar¬ 
cerea lui cu prizonieri bolşevici înapoi la Sevastopol, în toate 

1 ) Este vorba nu doar de cei care au dezertat din armata austro-un- 
gară, ci şi de cei care, aflaţi în prizonierat în Rusia, au decis să se 
înroleze, ca voluntari, în armata română. 

condiţiunile solicitate de guvernul Marghiloman, a sosit. 
Timpul părea foarte nefavorabil navigaţiunii. Toţi marinarii 
cu experienţă exprimau temeri de o apropiată furtună, mai 
cu seamă că ne găseam imediat după echinocţiuî de primă¬ 
vară, când, după afirmaţia marinarilor, se dezlănţuia obici¬ 
nuit pe Marea Neagră o mare furtună, numită furtuna 
echinocţiului, şi care nu se dezlănţuise încă. Era de aşteptat 
dar, după spusa marinarilor, ca temuta furtună să-şi facă 
groaznica ei apariţie. Totuşi prizonierii, nerăbdători insistă 
pentru plecarea imediată chiar în acea seară, ceea ce se şi 
face. Vaporul, ridicând ancora, iese în larg, luându-şi drumul 
spre Sulina. 

Căpitanul vasului Cernoie Mare făcuse din vreme cunos¬ 
cut comandorilor Pantazi şi Mihăilescu că acest vapor, care-şi 
lăsase aproape toată încărcătura la Sevastopol, nu va fi în 
stare, gol şi vechi cum era, să înfrunte teribila furtună, dacă 
ea s-ar dezlănţui. Comandorii referind prizonierilor grija înte¬ 
meiată a căpitanului vaporului, ei insistă însă, cum am spus, 
pentru plecare, nerăbdători unii, iar alţii neîncrezători în 
cuvântul căpitanului. 


FURTUNA 

Mai curând decât s-ar fi putut aştepta toţi, temerile 
căpitanului se confirmă cu prisosinţă. Făcusem mai puţin 
de o oră de drum, când temuta furtună-şi face apariţia, dez- 
lănţuindu-se cu toată grozava şi oarba măreţie a elementelor 
inconştient înfuriate. Munţi uriaşi de valuri se ridicau si se 

> y y ’ 

năruiau spumând de furie. Ele făceau din vaporul care până 
acum câteva ore părea o maşină mare şi puternică o simplă 
jucărie, pe care o silea la danţul periculos al tangajului şi 
ruliului, spaima călătorilor cari suferă de răul mării. Chiar 
pentru aceia cari, ca mine, nu sufereau de răul mării, era o 

imposibilitate să facă un pas pe vapor fără să se sprijine pu¬ 
ternic de stâlpii aşezaţi pe vapor în acest scop. 

Vasul, ostenit de danţul fantastic la care -1 silea furia 
valurilor, înainta gâfâind cu greutate, cu o viteză care scăzuse 
de la 10 mile la 2 mile pe oră. Naufragiul cu grozăvia lui, de 
atâtea ori descrisă şi niciodată îndestul de fidel zugrăvită, 
pândea ameninţător şi sinistru pe nenorociţii prizonieri cari, 
un moment, crezuseră că au ajuns la sfârşitul chinurilor 
îndurate. 

Căpitanul vasului, italian supus rus, om cumsecade, chea¬ 
mă într-o consfătuire pe comandorii Pantazi şi Mihăilescu, 
pentru a le arăta starea de fapt şi a examina dacă nu e mai 
bine să se întoarcă înapoi apoi şi să aştepte liniştirea fur¬ 
tunii, după care să-şi continue drumul. Acest consiliu de mari¬ 
nari experimentaţi decide, în unanimitate, reîntoarcerea la 
Eupatoria. Acest port era indicat şi de nevoia de a merge în 
direcţia vântului, nu în contra lui, ceea ce uşura mult mersul 
vaporului înapoi, deoarece vântul era de o teribilă violenţă. 

Ajungem curând în portul Eupatoria, unde ancorăm în 
raza portului; aci marea, cu toată violenţa vântului care con¬ 
tinua să sufle, era aproape complet liniştită. 

Eupatoria era una din frumoasele staţiuni climaterice 
şi balneare de iarnă ale Crimeii. Aşezată într-o cochetă si 
pitorească poziţie, pe malul mării, presărată de numeroase 
vile şi hoteluri, ea se înfăţişa, văzută de pe bordul vaporului, 
căci n-am putut-o vedea altfel, cu un aspect panoramic, care 
justifica denumirea de Coasta de Azur a Mării Negre, pe care 
ruşii o consacrase acestor părţi din coastele Crimeii. 

După două zile de aşteptare, deşi furtuna nu se liniştise 
complet, dar schimbându-se direcţia vântului, valurile s-au 
potolit fără să se mai producă fenomenul numit hulă, care 
înseamnă continuarea mişcării valurilor, până la liniştire, 
după încetarea furtunii; hula este, pentru cei ce suferă de 
răul mării, mai penibilă decât furtuna însăşi. 

Profitând de această liniştire anticipată, datorită schim¬ 
bării direcţiunii vântului, reluăm drumul spre Sulina fără 
a mai aştepta completa încetare a furtunii care, după spusa 
marinarilor experimentaţi, nu putea să întârzie. In adevăr, 
din ce în ce timpul, în drum, devine tot mai frumos, până ce, 
după câteva ore, avem o vreme splendidă, care ne face să uităm 
toate emoţiile neplăcute şi uneori grozave cauzate de teri¬ 
bila furtună. 

Un vas-pilot cerut de noi vine să ne întâmpine pentru a 
ne conduce printre barajele minelor aşezate pentru apărarea 
portului Sulina. 

Se fac manifestaţiuni de reciprocă simpatie, între noi şi 
echipagiul vasului-pilot, care ne aclamase cu entuziasm la 
sosirea noastră. 


LA SULINA 

în schimbul de informaţii cerute şi date cu bunăvoinţă 
între noi şi vasul-pilot, ajungem în port la Sulina, unde un 
numeros public, strâns pe cheu, asistă la sosirea noastră. 

Nu pot şti dacă publicul venise anume să ne primească, 
ştiu însă că ne-a salutat de bună venire, cu o caldă mani- 
festaţie de simpatie, ceea ce este totuna. 

Se recunosc reciproc diferite persoane de pe vapor şi de 
pe cheu şi fac, şi-şi dau diferite întrebări şi răspunsuri infor¬ 
mative. între cei ce manifestau astfel simpatia lor prizonieri¬ 
lor nou-sosiţi, era şi consulul rus, Cantamişef 1 , membru în 
Comisiunea europeană a Dunării, filo-român convins, om 
cumsecade, stabilit de mult în ţară, unde era şi căsătorit. 

Eram în aşteptarea vaporului Marta , care trebuia să 
aducă pe bolşevicii ce urmau să fie schimbaţi cu noi şi care 

*) Piotr Kartamyshew, consul general la Galaţi, delegat al Rusiei 
în Comisia Europeană a Dunării (1904-1918). 

nu-şi avizase încă plecarea spre noi. Portul Sulina, deja prea 
puţin europenizat, purta, recente încă, urmele teribile ale 
războiului, lăsate de bombardamentul artileriei şi aeropla¬ 
nelor. Se găseau ancorate în el, între altele, şi patru-cinci 
vase de război austro-ungare. 

Ni se comunică, în fine, că a fost avizată plecarea vapo¬ 
rului Marta de la Galaţi spre Sulina şi că probabil va sosi 
în Sulina în dimineaţa următoare. Se hotărăşte dar plecarea 
noastră la Galaţi, cu vaporul Marta , a doua zi, la orele 10 
dimineaţa. Un neaşteptat incident vine din nou să emoţio¬ 
neze pe mult încercaţii prizonieri cari, cel puţin acum, cre¬ 
deau că s-a sfârşit cu emoţiile neplăcute. 

Aflăm că comandantul flotilei austro-ungare de pe Du¬ 
năre a notificat colonelul Boyle că, deoarece vaporul Cernoie 
Mare este un vas rusesc, deoarece echipagiul este compus 
din bolşevici ruşi şi dintr-un colonel englez, cari toţi aparţin 
unor puteri inamice Puterilor Centrale, el nu poate permite 
plecarea vaporului din Sulina pentru a se reîntoarce în Rusia. 
Boyle răspunde că el consideră ca neavenită comunicarea 
dacă nu e făcută în scris. Comandantul autro-ungar repetă 
comunicarea în scris. La răspunsul lui Boyle, care invocă 
sauf-conduit -ul ce are de la Makensen, replică că permisul, 
fiind transmis prin telegrafia fără fir, n-are autenticitate şi 
urmează să fie confirmat. El termină cu ameninţarea că, dacă 
vaporul Cernoie More va încerca să plece fără voia coman¬ 
dantului austro-maghiar, va comanda scufundarea lui. Şi 
de astă dată răspunsul lui Boyle zugrăveşte frumoasa lui 
personalitate morală: „Cuvântul unui ofiţer englez, răspunde 
el comandantului austriac, este o autenticitate îndestulă¬ 
toare dată radiotelegramei primite de la Makensen. Dacă 
comandantului austro-ungar îi mai trebuie şi altă confir¬ 
mare, îl priveşte; să caute s-o obţină înainte de ora 10, fixată 
pentru plecarea vasului Cernoie More . Odată trecută această 
oră, vaporul rus va pleca cu sau fără voia comandantului 

austriac, ducând cu el pe prizonierii ruşi şi pe conducătorul 
lor, răspunzător, colonelul Boyle. Va rămâne răspunderea co¬ 
mandantului austro-ungar întreagă dacă, nesocotind un per¬ 
mis în regulă de la comandantul suprem Makensen, ar realiza 
ameninţarea de a scufunda vasul, ameninţare care nu-1 poate 
nici intimida, nici schimba din hotărârea de a pleca“. 

Emoţionaţi, nu pentru noi, ci pentru Boyle, asistam la 
manevra monitoarelor austro-ungare, cari luau poziţie de 
atac contra vasului rus, către cari îşi îndreptase ameninţător 
tunurile lor. Boyle, calm, de o superbă impasibilitate, părea 
că nici nu ştie de aceste pregătiri, sau că le consideră îndrep¬ 
tate contra altora. După ce a răspuns, părea că pentru el 
nu mai există chestiunea pusă în discuţiune de comunicarea 
comandantului austriac şi lua, ca şi cum nimic nu s-ar fi în¬ 
tâmplat, în perfectă linişte, dispoziţiunile de plecare la ora 
fixată, ignorând cu desăvârşire pregătirile de atac ale flotei 
de război austro-ungare. 

Din fericire, la orele 9, un trimis al comandantului aus¬ 
tro-ungar vine să comunice colonelului Boyle că a sosit 
confirmarea de la Makensen şi că vaporul Cernoie More este 
liber să plece cu prizonierii ruşi din România. Nu pot şti dacă 
confirmarea sosise realmente sau dacă a fost numai o ieşire 
onorabilă a comandantului austro-ungar din impasul în care 
se afla, în faţa atitudinii ferme a colonelului englez, care-1 con¬ 
vinsese că confirmarea va trebui să sosească în cele din urmă. 
Oricum ar fi însă, frumuseţea gestului colonelului englez 
rămâne întreagă. Se fac formalităţile de schimbul reciproc 
al prizonierilor români şi ruşi, aflaţi pe cele două vapoare, 
Cernoie More şi Marta. 

SPRE GALAŢI 

Drumul nostru pe Dunăre, îmbarcaţi cam sumar pe un 
şlep remorcat la ureche (alături) de remorcherul Marta, s-a 
efectuat fără nici o întâmplare demnă de notat. Era doar de 
relevat tristeţea şi jalea spectacolului de ruină, rămas ca 
atestare a trecerii groaznicului război pe frumoasele ţărmuri 
ale bătrânului fluviu. Această dureroasă şi tristă impresie 
se măreşte si mai mult în fata semnelor si mai numeroase 

1 9 9 9 

de ruină prin distrugerea violentă a războiului, pe cari ni 
le înfăţişează însemnatul port dunărean Galaţi. 

Totuşi, respiram uşuraţi că ne vedem, în fine, realmente 
liberi pe pământul ţării noastre, şi mai iubite de când gus¬ 
tasem amarul pribegiei printre streinii inospitalieri şi duş¬ 
mani şi al captivităţii sălbatice printre bandiţi. 

Când am aflat, la Galaţi, condiţiunile tratatului de pace 
impuse de nemţi, părea că un nor negru şi greu venise să 
întunece şi să înăbuşe bucuria că ne-am revăzut liberi, pe 
pământul ţării. 

Părerea tuturor era că o asemenea pace era mai rea decât 
o capitulare. O ţară suportă o capitulare mai uşor decât o 
pace umilitoare. La Galaţi, primesc înştiinţare telegrafică 
că femeia şi fetele mele, pe cari le lăsasem în Odessa şi de a 
căror soartă nu mai ştiam nimic, s-au întors în tară si se 
găsesc la ginerele meu, la Nicoreşti, în judeţul Tecuci. Telegra¬ 
ma adăuga că sunt aşteptat cu nerăbdare la Nicoreşti. 

Cum programul era ca toţi prizonierii să meargă cu colo¬ 
nelul la Iaşi, am socotit că nu pot pleca la Tecuci fără prea¬ 
labila încuviinţare a colonelului Boyle. Colonelul Boyle, 
plăcut impresionat de această atentă procedare din parte-mi, 
îmi acordă cu plăcere autorizarea, strângându-mi mâna cu 
amicală simpatie. 

Nu pot trece sub tăcere un mic incident petrecut în gara 
Galaţi, deşi ar fi fost mai de dorit să n-am ocazia să-l relatez. 

Când am ajuns în gara Galaţi, Boyle cere să i se arate 
vagonul destinat pentru transportul nostru şi al lui, la Iaşi. 
I se arată vagonul, în care se urcă şi el, şi prizonierii. O mare 
parte din locuri erau deja ocupate de personalităţi oficiale, 
ofiţeri, directori de minister ete., cari, cu toate că li s-a pus 
în vedere că este special destinat prizonierilor veniţi din Rusia, 
n-au voit să-l părăsească. 

Boyle cere şefului de gară să-i libereze vagonul; fiindcă 
acesta se declară în neputinţă de a-i satisface cererea, refuză 
oferta de a ataşa încă un vagon şi roagă pe prizonieri să 
descindă din tren, ceea ce ei execută imediat. 

Apoi, la telegraful gării, telefonează cazul primului-minis- 
tru, protestând cu energie contra nesocotirii ordinii de către 
militarii şi funcţionarii chemaţi s-o reprezinte şi s-o apere. 
Efectul acestei protestări a fost deplin satisfăcător. Din ordi¬ 
nul guvernului, trenul a fost înapoiat la Galaţi, de la prima 
staţie, şi toţi călătorii urcaţi în el fără drept au fost debar¬ 
caţi pe peronul gării Galaţi, iar prizonierii, cu Boyle, s-au 
urcat în trenul ce le fusese destinat. Sancţiunea a fost dras¬ 
tică, dar meritată. 

După ce-mi luasem rămas-bun de la Boyle şi ceilalţi tova¬ 
răşi de captivitate, m-am dus în oraş. 


TECUCI—NICORESTI 

A doua zi, am plecat din Galaţi la Tecuci. In cursul drumu¬ 
lui, în gara Cosmeşti, Tecuci, şi mai cu osebire la Mărăşeşti, 
la Coasta Lupei, pe Şiret lângă Nicoreşti, apar şi mai groaz¬ 
nice urmele de distrugere de moarte şi de ruină, lăsate de 
uraganul de foc, de plumb şi de sânge, trecut cu mai multă 
urgie prin aceste locuri. 

Una lângă alta stau gropile de obuze de diferite calibre, 
pe şosele, prin câmpurile străbătute de tranşee, pe casele ora¬ 
şului, pretutindeni în fine. 

In Mărăşeşti cu deosebire, casele erau ruină lângă ruină. 

Părea un oraş dezgropat după veacuri, ca Pompei, de sub 
copleşirea distrugătoare a unui groaznic cataclism. 

întocmai ca furia oarbă a elementelor, dezlănţuită de for¬ 
ţele naturale inconştiente, furia ucigătoare a unui bombarda¬ 
ment sălbatic nu cruţase nimic, nici chiar altarele bisericilor. 

In gara Tecuci, între altele, carcasa de fier a unui mare 
număr de vagoane incendiate de bombardament mă impre¬ 
sionează prin asemănarea ei cu nişte schelete înşiruite a 
unor monştri antideluviani necunoscuţi. 

* 7 

Frumosul castel al lui Negroponte, de la Mărăşeşti, nu 
mai era decât un morman de ruine, din care se înălţau părţi 
rămase în picioare, oribil mutilate, parcă păstrate înadins 
ca să ateste şi mai bine urgia pe care o înfruntase. 

Eram din nou în ţară, la un loc cu ai mei, bucuros că am 
scăpat de infernul bolşevic, dar totuşi trist din cauza nouei 
stări de lucruri. Vedeam că pretinsa pace, mai grea decât o 
capitulare, nu punea, nici ea cel puţin, capăt ocupaţiunii 
duşmane şi că pribegia noastră în Moldova va mai dura încă. 

Cu toată cenzura impusă guvernului marghilomanist, 
din comunicatele germane înseşi transpira că situaţia pe 
front era favorabilă Antantei şi ne da speranţe într-un rezul¬ 
tat final fericit, îmbărbătându-ne. 

Aveam credinţa că aliaţii, din a căror involuntară neexe- 
cutare a obligaţiunilor ce-şi luase faţă de noi am suferit şi 
ne-am jertfit atât de dureros, nu vor uita jertfele şi suferin¬ 
ţele noastre; nici imensul folos ce aceste jertfe au adus cauzei 
comune, împuţinând puterile duşmanilor de pe frontul occi¬ 
dental, şi că vom fi, în cele din urmă, cu amicală equitate, 
complet răsplătiţi de toate aceste jertfe şi suferinţe. 

După ce am stat câtva timp în mijlocul familiei, am început 
să simt nevoia d-a mă pune în curent cu situaţiunea politică 
a ţării şi am hotărât plecarea mea la Iaşi, pentru a-mi relua 
legăturile cu oamenii politici de acolo. 


LA IAŞI 

Ajuns la Iaşi, constat că aceeaşi opinie publică, pe care 
cu drept cuvânt, în discursul ce ţinusem la senat, în ultima 
sesiune înainte de război, o calificasem ca anonimă şi nerăs¬ 
punzătoare, care îndemnase la război, cu orice preţ şi cât 
mai neîntârziat, cerea acum socoteală guvernului Brătianu, 
aşa cum prevăzusem, pentru ce a intrat în război. Mulţi, 
foarte mulţi erau acei cari, uitând ceea ce susţinuseră înain¬ 
tea războiului, sau trecând peste ele, acuzau guvernul Bră¬ 
tianu, spunând că el era dator să n-asculte de o opinie publică 
rătăcită, care nu era în măsură să cunoască nici pregătirea 
noastră diplomatică, nici pe cea militară; ci să facă aşa cum 
constata el, care era în curent cu toate, că este interesul ţării. 
Desigur că era în această pretenţie ceva exact, anume că un 
guvern nu trebuie să se pună la adăpostul presiunii opiniunii 
publice pentru a justifica acţiunea sa într-o chestiune care 
interesează soarta însăşi a poporului pe care-1 guvernează; 
că una din cele mai de seamă datorii ale unui guvern este 
să ştie să reziste unei asemenea presiuni, care poate fi nechib¬ 
zuită, şi să lumineze opiniunea publică rătăcită, poate, de 
o propagandă nechibzuită sau uneori chiar culpabilă. 

Era dar de datoria foştilor membri ai guvernului, şi în 
special a primului-ministru, care şi-a asumat răspunderea 
conducerii, să învedereze că n-a cedat numai unei presiuni 
a opiniunii publice, ci că, aşa cum l-a sprijinit majorităţile 
parlamentare, a păstrat cât i-a fost cu putinţă atitudinea de 
prudentă aşteptare, pentru a alege şi hotărî momentul cel 

mai prielnic pentru a intra în război; că, în desfăşurarea 
nenorocită a evenimentelor, guvernul nu are nici o vină, nici 
în ceea ce priveşte conducerea diplomatică a negocierilor, 
nici alegerea momentului de intrare în acţiune. Că, în fine, 
acest rezultat, dureros pentru noi, se datoreşte fatalităţii care 
dejoacă cele mai prudente măsuri şi combinaţii diplomatice 
sau militare. 

Cât timp a durat războiul şi înainte de intrarea noastră 
în război, necesitatea secretului acţiunii diplomatice impu¬ 
nea fiecăruia o convingere mai mult subiectivă. 

Erau trei soluţiuni, înainte de război: neutralitatea, intra¬ 
rea imediată sau aşteptarea prudentă pentru alegerea mo¬ 
mentului, căci conlucrarea cu Puterile Centrale era exclusă. 
După ce guvernul a intrat în acţiune, tot din cauza secretului 
acţiunii diplomatice, rămânea tot o chestiune de apreciere, 
pe consideraţiuni subiective, dacă guvernul corespunde grelei 
sale misiuni; dacă el merită mai departe încrederea ca să 
continue acţiunea sa de guvernământ. 

Era, desigur, în convingerea membrilor majorităţii, cari 
acordau sprijinul lor guvernului Brătianu o mare doză de 
subiectivitate, care-i da mai mult caracterul unei credinţe, 
întrucât îi lipsea ceea ce transforma credinţa în convingere 
obiectivă, cunoaşterea faptelor. Singurul criteriu era garan¬ 
ţia ce prezenta activitatea trecută a şefului guvernului şi a 
colaboratorilor săi. 

Acum secretul diplomatic nu mai era o piedică la cunoaş¬ 
terea împrejurărilor de fapt. 

Deşi încredinţat că şeful guvernului, care a condus acţiunea 
diplomatică, era prin el însuşi o garanţie sigură, ca inteligen¬ 
ţă, competinţă şi patriotism, că acţiunea noastră diplomatică 
şi militară a fost bine condusă, totuşi m-am crezut obligat, 
dintr-un scrupul de conştiinţă, să mă documentez şi în fapt 
asupra împrejurărilor în care s-a desfăşurat acţiunea noastră 
politică şi militară. 

Numai în aceste condiţiuni mă credeam în drept să lupt 
pentru a schimba părerile celor cari învinuiau guvernul libe¬ 
ral de desfăşurarea dureroasă a evenimentelor. Eram dator 
să lupt pentru a răspândi o convingere obiectivă, mai mult 
decât aş fi fost în drept să transmit o convingere pur subiec¬ 
tivă, o simplă credinţă personală. 


LA ÎNTRUNIREA DE LA D“L G. MÂRZESCIJ 

Abia ajuns la laşi, sunt invitat la fostul ministru liberal, 
prietenul meu I.G. Duca. Cum. intenţionam să-l văd, chiar 
şi fără invitaţie, m-am dus imediat la dânsul la ora indicată. 
I-am împărtăşit modul meu de a privi chestiunea relativ la 
necesitatea documentării de fapt a colaboratorilor parlamen¬ 
tari ai guvernului, că desfăşurarea nenorocită a evenimente¬ 
lor nu poate fi, în nici un caz şi în nici o cât de mică măsură, 
imputabilă, unei greşite conduceri din partea fostului guvern 
liberal, a acţiunii noastre diplomatice sau militare. 

Căutam să conving pe amicul meu, fostul ministru Duca, 
că numai astfel documentaţi vor putea colaboratorii parla¬ 
mentari ai fostului guvern liberal să transmită altora nu o 
credinţă pur subiectivă, ci certitudinea obiectivă, izvorând 
din cunoaşterea amănunţită a faptelor petrecute. Duca îmi 
comunică că Brătianu stătea la dispoziţia colaboratorilor 
săi pentru a le satisface această legitimă dorinţă d-a se docu¬ 
menta asupra activităţii fostului guvern liberal. El îmi anunţă 
că în ziua următoare este o întrunire la fostul ministru libe¬ 
ral Gh. Mârzescu 1 , unde d -1 Brătianu va expune situaţiu- 
nea politică creată în urma tratatului de pace încheiat de 

*) Gheorghe Gh. Mârzescu (1876-1926), om politic liberal, primar 
al Iaşiului (1914-1916); între decembrie 1916 şi ianuarie 1918, ministru 
al agriculturii şi domeniilor (n. ed.). 

guvern cu Puterile Centrale. La acea întrunire şeful libera¬ 
lilor va indica şi directive politice pentru membrii liberali 
ai parlamentului, în caz când guvernul Marghiloman ar face 
apel la parlamentul actual pentru ratificarea tratatului de 
pace, după cum se răspândise zvonul chiar din cercurile gu¬ 
vernamentale. 

Mulţi dintre membrii liberali ai majorităţii parlamen¬ 
tare, necunoscând condiţiunile tratatului de pace, credeau 
că ratificarea lui ar grăbi plecarea nemţilor din teritoriile 
ocupate. In această credinţă, ei socoteau că chestia ratifi¬ 
cării nu poate fi rezolvată pe consideraţiuni de tactică 
parlamentară faţă de guvern; că, dacă se poate obţine, cu 
un moment mai curând, liberarea ţării de duşmani, parla¬ 
mentul actual poate să voteze ratificarea. Asupra acestei 
chestiuni, mai cu osebire, urma să se explice d -1 Brătianu. în 
ziua următoare, la ora fixată, mă găseam prezinte la întru¬ 
nirea de la d -1 Gh. Mârzescu. 

Sunt asaltat de prieteni şi cunoscuţi, cari-mi cer lămuriri 
informative asupra celor suferite în captivitatea bolşevicilor. 
Repetasem de atâtea ori istorisirile mele informative, de 
când revenisem în ţară, încât mă eschivam de la răspunsuri 
prea amănunţite, sub pretext că amintirea suferinţelor îmi 
era nu numai neplăcută, dar chiar penibilă. Sunt salvat prin 
sosirea şefului, către care se îndreptează atenţiunea şi pri¬ 
virile tuturor. 

Aspectul său îmi pare puţin obosit, nu însă deprimat, din 
contra, se citea pe figura sa hotărârea de a nu se lăsa învins, 
ci d-a lupta pentru triumful ideii care-1 călăuzise şi pentru 
care era gata de orice jertfă. In atenţiunea generală, fostul 
prim-ministru liberal, după ce expune situaţiunea, în câteva 
cuvinte, relevă o moţiune votată de un grup liberal din Galaţi, 
publicată în ziarul din acea localitate, prin care se afirma 
hotărârea acelui grup de a nu primi anume directive venite 
de la conducătorii partidului, numai pe consideraţiuni de 

disciplină de partid, în ce priveşte ratificarea tratatului de 
pace. 

Acea moţiune spunea că chestiunea era de o importanţă 
care trece peste orice consideraţiuni de politică de partid. 

Şeful Partidului Liberal afirmă că nu s-a gândit un mo¬ 
ment să ceară partidului ascultare într-o aşa de mare ches¬ 
tiune numai pe consideraţiuni de disciplină de partid, că el 
se crede chiar obligat, nu numai în drept, d-a expune cola¬ 
boratorilor săi modul în care ei judecau chestiunea şi să ceară 
nu supunere oarbă, ci examen luminat şi hotărâre motivată 
pe adevăratele interese ale ţării, cu cari niciodată nu trebuie 
să fie în luptă interesele unui partid naţional, bine organizat 
şi întemeiat pe principii democratice. 

Intrând în examenul obiectiv al chestiunii ratificării 
tratatului de pace, fostul prim-ministru risipeşte mai întâi 
confuzia ce se făcea prin credinţa că votarea ratificării ar 
pune capăt ocupaţiei duşmane şi că ar fi un motiv pentru 
urgenţa acestei ratificări. El explică asistenţei că prin clau¬ 
zele tratatului, se impune ţării să suporte ocupaţiunea până 
după încheierea păcii generale; deci motivul de urgenţă este 
inexistent. 

Dar, chiar dacă ar exista un asemenea motiv, continuă 
d -1 Brătianu, nu este în interesul ţării ca parlamentul care 
a votat războiul să voteze ratificarea unei păci impuse de 
circumstanţe nefericite. 

y 

Nu trebuie să dăm aliaţilor impresia, contrară realităţii, 
că unanimitatea tării acceptă o pace care, realmente, este 
numai suportată. 

Să lăsăm ca un simulacru de parlament, ales sub ocupaţie 
duşmană, să ratifice un simulacru de pace, a cărui inexisten¬ 
ţă constituţională o vom învedera la timp, când rezultatul final 
va repune, cum nu mă îndoiesc, din nou chestiunea noastră. 

„Lăsaţi dar să fiţi dizolvaţi, lăsaţi ca un parlament ales 
cu sprijinul baionetelor nemţeşti să ratifice această pretinsă 
pace şi, la conferinţa păcii, vom avea dreptul să spunem că 

am fost un front zdrobit de împrejurări ingrate, din frontul 
total al aliaţilor; că suntem în plenitudinea dreptului de a be¬ 
neficia de succesul final, aşa de scump plătit prin suferin¬ 
ţele şi jertfele noastre, datorite, într-o largă măsură, trădării 
unuia din aliaţi, cum şi imposibilităţii altora de a îndeplini 
integral condiţiunile tratatului de alianţă “ 

Fostul şef al guvernului liberal a motivat aşa de temeinic 
soluţia ce o propunea, exprimând cu o comunicativă căldură 
credinţa sa nestrămutată în succesul final, încât nu mai era 
nici unul dintre parlamentarii liberali prezenţi la acea întru¬ 
nire care să nu fi rămas deplin convins că datoria parlamen¬ 
tului libera] era să nu voteze ratificarea păcii, dacă guvernul 
Marghiloman le-ar cere o asemenea ratificare. 

Dacă va fi fost exact că guvernul Marghiloman ar fi avut 
hezitări în problema dizolvării parlamentului înainte de 
ratificare, apoi desigur că rezultatul acestei întruniri a grăbit 
soluţiunea dizolvării care s-a şi hotărât, foarte curând. 

Se aştepta decretul de dizolvare dintr-un moment într-altul. 

Mai înainte ca d -1 Brătianu să plece de la d-1 Mârzescu, 
i-am făcut cunoscut dorinţa mea de a mă documenta asupra 
felului în care guvernul liberal s-a achitat de greaua sa misi¬ 
une de la începutul războiului şi până astăzi. L-am încre¬ 
dinţat şi pe dânsul, ca şi pe Duca, că n-am nici o îndoială, 
acum, cum n-am avut-o nici înainte, când, împreună cu majo¬ 
rităţile parlamentare, i-am acordat deplină încredere că 
interesele ţării au fost conduse şi apărate cu pricepere şi com- 
petinţă nediscutabilă, ajutate de cel mai curat şi mai cald 
patriotism. 

Dar, îi spuneam continuând, cunoaşterea faptelor cari 
nu ni se puteau comunica înaintea şi în timpul războiului va 
fi desigur un reconfortant moral, pentru noi, care ne-ar ajuta 
puternic să spulberăm atacurile nedrepte îndreptate de 
adversari contra sa, a guvernului şi a Partidului Liberal pe 
această chestie. 

Drept orice răspuns, mă invită la el acasă, pentru ora 
zece a doua zi, când îmi va satisface legitima mea dorinţă. 

El adaugă că nu se dă în lături de a da amicilor şi cola¬ 
boratorilor săi politici orice lămuriri şi informaţii asupra 
activităţii sale de guvern, fie în politica externă, fie în politica 
internă. 

A doua zi, la ora fixată, mă găseam în cabinetul de lucru 
al d-lui Brătianu. Mai înainte de orice explicaţii, după schim¬ 
bul obicinuitelor salutări, d-sa îmi pune dinainte un mare 
număr de acte şi dosare, spunându-mi: „In aceste hârtii şi 
dosare vei găsi toată corespondenţa diplomatică şi actele 
oficiale, cari te pot lămuri complet asupra activităţii diplo¬ 
matice şi militare a guvernului liberal, de la începutul răz¬ 
boiului mondial, până la retragerea sa de la putere. Eşti 
deprins cu cercetarea dosarelor. Cercetează şi judecă. Te fac 
judecătorul activităţii mele şi a guvernului prezidat de mine, 
căruia d-ta, ca şi ceilalţi amici, i-ai dat încrederea şi spri¬ 
jinul d-tale. Din ele te vei convinge dacă am întrebuinţat 
această încredere în folosul şi pentru apărarea intereselor 
ţării. Vei dejuna la mine, şi singur în acest cabinet vei studia, 
şi înainte, şi după dejun, toate aceste dosare şi-ţi vei forma o 
convingere în cea mai deplină cunoştinţă a tuturor împre- 
jurărilor“. 

In vorbele si în atitudinea sa se citea încrederea omului 

7 

care ştie că şi-a făcut datoria cu prisosinţă şi că n-are nimic 
de ascuns şi nici o greşeală de reproşat. 

Parcă mă simţeam micşorat moralmente prin cererea 
mea, care s-ar fi putut considera ca motivată de o cât de mică 
îndoială. In faţa atitudinii sale plină de o binevoitoare dem¬ 
nitate parcă mi-ar fi venit să-i răspund cu un gest egal şi să 
renunţ de a citi acele acte si dosare; să-i declar că n-am nevoie 
să citesc nimic, că citesc în privirea lui cinstită şi plină de 
demnitate tot ce pot cuprinde acele acte şi dosare. 

Dar mărturisesc că curiozitatea, dorinţa de a cunoaşte în 
amănunt interesantele evenimente a căror desfăşurare era 

consemnată în acele documente m-au făcut să iau pur şi 
simplu actele în primire şi să încep studierea lor imediat ce 
fostul şef al guvernului de colaborare m-a lăsat singur în 
cabinetul său. 

De la io dimineaţa până la 5 seara, cu întrerupere de o 
oră la dejun, am examinat dosarele şi actele ce mi-au fost 
puse în chipul mai sus arătat la dispoziţia mea. Ele conţi¬ 
neau corespondenţa diplomatică a guvernului român de la 
1914 până la retragerea guvernului de colaborare Brătianu- 
Take Ionescu, inclusiv protocoalele consiliilor de coroană ţi¬ 
nute la Iaşi. 

1 

Din lectura acestor documente, mi-am format convin¬ 
gerea deplină că niciodată interesele unei ţări n-au fost mai 
bine, mai inteligent şi mai călduros apărate, de cum au fost 
apărate de şeful guvernului liberal, în tratativele urmate 
cu aliaţii, până la declararea războiului, şi în acelea con¬ 
tinuate pe timpul războiului. Dar am mai constatat, din 
lectura acestor documente, că tocmai acele învinuiri ce se 
aduceau fostului prim-ministru liberal, cu pretinsa sa încre¬ 
dere în neutralitatea bulgarilor, cu neglijarea de a cere ajutor 
rusesc pentru apărarea frontului de la sud, erau în absolută 
contradicţie cu adevărul. Că tocmai el atrăsese atentia 
aliaţilor asupra pericolului unui atac bulgar şi ceruse asi¬ 
gurări de ajutor militar rus, în caz când o asemenea even¬ 
tualitate s-ar produce. 

Am văzut în acele documente cum România n-ar fi putut 
să mai întârzie intrarea sa în război fără a-şi periclita inte¬ 
resele şi a se expune să fie târâtă totuşi în război, fără avan¬ 
tajele unui tratat de alianţă. 

Am rămas din lectura acestor documente nu numai cu 
convingerea că Brătianu a apărat cu pricepere şi căldură 
patriotică interesele ţării, dar şi cu admiraţie pentru răbda¬ 
rea sa, în faţa nedreptelor acuzaţiuni pornite din anturajul 
acelora cari, cunoscând adevărul, ştiau că el este în flagrantă 

contradicţie cu acuzaţiile bârfitoare din campaniile pătimaşe 
duse contra şefului liberal. 

M-am despărţit de d- 11 . Brătianu împărtăşindu-i impre¬ 
siile ce au produs asupra-mi lectura documentelor şi, luân- 
du-mi rămas-bun, m-am retras la Nicoreşti. 

La septembrie, după ce am aşteptat, 4 sau 5 luni de zile 
permisul ce solicitasem de la nemţi pentru a mă reîntoarce 
la Vâlcea, soseşte în fine şi acel permis. La 16 septembrie 
soseam în Rm. Vâlcea, unde găsesc casele mele devastate şi 
ocupate de ocolul silvic german, care-mi îngăduie doar o sin¬ 
gură cameră în propria mea locuinţă, pentru mine şi alţi 
cinci membri ai familiei mele. 

în atmosfera-năbuşitoare a unei ocupaţiuni inumane şi 
brutale, un singur lucru-mi susţinea moralul. Speranţa în 
victoria aliaţilor. Ea străbătea prin negura meşteşugite lor 
comunicate germane, cari nu puteau împiedica sclipirile ful¬ 
gerătoare ale victoriilor de pe frontul occidental să străbată 
până la noi, pentru a vesti răsăritul strălucit al soarelui tri¬ 
umfului final, care va risipi acea negură a ocupaţiunii duş¬ 
mane, pe care cei rămaşi, nenorociţi martiri o suportase doi 
ani şi care pe mine mă obosise în mai puţin de două luni. 

Mai repede şi mai complet decât am fi putut spera, visul 
secular al neamului a devenit o realitate concretă, făcând 
astfel ca suferinţele îndurate de noi să treacă în domeniul 
amintirilor. 

Fie ca aceste suferinţe să ne servească de purificare sufle¬ 
tească pentru noi şi de învăţământ pentru urmaşii noştri 
în viitor. 

Rm. Vâlcea, 1919, ianuarie 
Grigore Procopiu 
fost senator în parlamentul pribeag 















CUPRINS 


Un senator In vremuri de război 

(studiu introductiv de Daniel Cain). 5 

Notă asupra ediţiei . 69 

PARLAMENTUL ÎN PRIBEGIE 

Scrisoare de C.G. Dissescu. 73 

Cuvânt înainte. 79 

Spre calvarul pribegiei 

în urma dezastrului de la Turtucaia . 83 

Râmnicu Vâlcea. 86 

La Bucureşti . 88 

î 

a 

In drum spre Moldova. 91 

A 

In Moldova 

Atmosferă parlamentară la Iaşi. 96 

Guvern de colaborare . 101 

Zvonuri de evacuare . 104 

La primul* ministru. 105 

Evacuarea 

Plecarea în Rusia. 110 

La Odessa . 114 

Semne prevestitoare. 116 

La Herson . 118 

Revoluţia . 124 

Spre Iaşi. 130 

La Iaşi . 132 

Reforma constituţională în Parlament . 139 
























27O CUPRINS 

a 

In Rusia din nou . 157 

în apropierea sesiunii ordinare a Parlamentului. 166 

Herson - Odessa . 171 

Plecarea din Herson . 173 

Pe mare, spre Odessa . 175 

In portul Odessei. 177 

Luptele pe stradă . 183 

Arestările şi perchiziţiile . 187 

Racovsky . 200 

La sanatoriu. Arestarea mea . 204 

Noi arestări . 207 

Pe vaporul Traicin . 210 

Racovsky pe vaporul Trai an . 214 

Bandiţii se demască. Lovitura din port. 218 

A 

In drum spre Crimeea. 223 

Colonelul canadian Boyle. 225 

In puşcărie la Theodosia. 229 

Plecarea din Theodosia la Sevastopol . 236 

La Sevastopol. 240 

Noul guvern român. 246 

A 

In drum spre Sulina . 248 

Furtuna . 249 

La Sulina. 251 

Spre Galaţi. 254 

Tecuci-Nicoreşti . 257 

La Iaşi . 259 

La întrunirea de la d -1 G. Mârzescu. 261 






































